
FIE SĂ VISAȚI 
ÎNTOTDEAUNA CU CURAJ! 


Introducere 


Curajul de a visa 


Suntem ceea ce gândim. Cot ce suntem 
îa nastege pin gândutile noastee. 
Pein gândutile noastee, facem unea. 


BUDDHA 


EA ie că ne dăm seama sau nu, cu toţii visăm lumea întru 
AL ființare. Nu este vorba despre actul somnului, care ne 
e atât de familiar - ci, mai degrabă, despre un tip de visat, cu ochii 
deschişi. Atunci când nu suntem conştienţi că împărțim puterea 
de a co-crea realitatea cu însuşi universul, puterea aceea ne scapă, 
transformându-ne visul într-un coşmar. Începem să simţim că 
suntem victimele unei creaţii necunoscute și înspăimântătoare, 
pe care nu avem cum s-o influențăm, iar evenimentele par să ne 
controleze şi să ne prindă în capcana lor. Singurul mod de a pune 
capăt acestei realități înspăimântătoare este să ne trezim şi să 
fim conştienţi că şi ea e tot un vis - şi apoi, să ne recunoaștem 
capacitatea de a scrie un scenariu mai bun, unul pentru a cărui 
materializare universul va lucra împreună cu noi. 

Cosmosul este astfel creat, încât orice viziune avem des- 
pre noi sau despre lume va deveni realitate. De îndată ce sun- 
- tem conştienţi de puterea pe care o avem, începem să ne antre- 
năm muşchii curajului. Atunci putem să visăm cu curaj: să lăsăm 
deoparte credinţele care ne limitează şi să trecem dincolo de 

fricile noastre, Astfel, putem începe un vis cu adevărat original, 
care germinează în sufletul nostru şi dă roade în viața noastră. 

Visele curajoase ne permit să creăm de la Sursă, din „cior- 
ba cuantică“ a universului, în care totul există într-o stare laten- 
tă sau potenţială. Fizicienii înţeleg că, în lumea cuantică, nimic 
nu este „real“, până ce nu este.observat. Seturile distincte de 
energii, cunoscute sub numele de „cuante“ (care constau din par- 
ticule de materie şi din lumină), nu sunt nici „aici“, nici „acolo“; 
într-un fel, ele sunt peste tot în spaţiu/timp, până când voi sau 
eu decidem să le observăm, Atunci când o facem, le atragem să 
iasă din plasa posibilităților infinite şi le facem să se prăbu- 
şească, în timp şi spaţiu, ca eveniment. Acestor cuante de ener- 
gie le place să facă legături unele cu altele, odată ce au selectat 
o anumită formă de manifestare. De îndată ce se manifestă, rea- 
litatea devine fixă: realitatea noastră este „aici“, în loc să fie o 
posibilitate aflată peste tot. 

Însă, evenimentele cuantice nu apar numai în laborator. 
Ele au loc şi în interiorul creierului nostru, pe această pagină şi 
peste tot, în jurul nostru. Chiar dacă se află la distanță de mili- 
oane de kilometri, sau sunt separate de zile sau săptămâni între- 
gi, aceste cuante de energie păstrează o legătură subtilă; ca ur- 
mare, dacă interacționezi cu una dintre ele, influențezi întregul 
sistem din care face parte această energie, Atunci când accesezi 
orice parte a visului, marea matrice a Creaţiei, poţi să schimbi 
realitatea şi să modifici întregul vis, iar efectele se vor extinde 
în trecut şi vor influenţa viitorul. 

Fizica modernă desarie ceea ce păstrătorii înțelepciunii 
străvechi din Americi ştiau de mult. Aceşti şamani - cunoscuţi 
sub numele de „Păstrătorii Pământului“ - spun că noi visăm lu- 
mea întru fiinţare, prin însuşi actul de a fi martori la ea. Oame- 
nii de ştiinţă cred că putem să facem asta, numai în lumea sub- 

atomică - cea a dimensiunilor foarte mici. Şamanii înțeleg că 
noi visăm şi lumea mai extinsă, pe care o experimentăm prin 
simţurile noastre. i 

La fel ca aborigenii din Australia, Păstrătorii Pământului 
trăiesc într-un mediu unde timpul visatului nu a fost împins în 
domeniul somnului - aşa cum este cazul pentru noi, ceilalți. Ei 
ştiu că tot ce este Creaţie se naşte din această matrice creatoare 
- şi se întoarce în ea. Timpul visatului permează tot ce este mate- 
rie şi energie, conectând fiecare creatură, fiecare piatră, fiecare 
stea şi fiecare rază de lumină sau grăunte de praf cosmic. Astfel, 
puterea de a visa este puterea de a participa la Creaţia însăşi. 
Realitatea visatului nu este numai o capacitate, ci şi o îndatorire 
pe care toate ființele omeneşti trebuie să o îndeplinească cu gra- 
tie, pentru ca nepoții noştri să moștenească o lume în care să 
poată trăi în pace şi abundență. . 

Practic, deja am ajuns la un nivel extraordinar de detaliu, 
pentru a ne visa universul întru ființare. Imediat după Big Bang, 
99,99% din toată materia şi antimațeria din cosmos a pornit să 
se anihileze reciproc. Stelele şi galaxiile pe care le vedem astăzi 
în jurul nostru sunt tot ce a rămas - o parte minusculă din ceea 
ce a fost odată. Dacă raportul dintre materie şi spaţiu din univers 
s-ar fi schimbat, fie şi numai cu o miliardime de procent, legile 
fizicii care permit apariţia vieţii nu ar fi fost posibile. Big Bang-ul 
a trebuit să fie orchestrat şi calculat atât de perfect, încât el a pro- 
dus numai o parte din materie, în 10 la puterea 50 praf de stele 
- 10 urmat de 50 de zerouri, nu mai mult şi nu mai puţin. Faptul 
ca acest lucru să se fi petrecut din întâmplare este posibil numai 
în cazul în care contemplăm existența unui număr foarte mare 
de universuri în cosmos, în care un eveniment improbabil - cum 
ar fi Creaţia propriului nostru univers - ar fi fost plauzibil! 

Încă şi mai tulburător este acordajul fin al parametrilor 
universului, care s-a produs pe suprafaţa Pământului şi care a 
păstrat un echilibru perfect ide temperatură între punctele de 
îngheţ şi de fierbere ale apei, timp de peste un miliard de ani. 
Improbabilitatea acestor relaţii care permit apariţia vieţii suge- 
rează prezenţa unei forțe inteligente, nu un Creator sau un Dum- 
nezeu, ci o forță universală, pe care Păstrătorii Pământului o nu- 
mesc „timpul visatului“ sau „infinitatea“. 

Păstrătorii Pământului cu care am studiat în Anzi şi în 
Amazon cred că putem să ațcesăm puterea acestei forțe, doar 
prin înălțarea nivelului nostru de conştiinţă. Atunci când facem 
acest lucru, devenim conştienţi de faptul că suntem ca o pică 
tură de apă, într-un uriaş ocean Divin - distinctă, dar cufundată 
în ceva mult mai mare decât suntem noi înşine. Numai atunci 
când ne experimentăm conexiunea cu infinitatea, putem să vi- 
săm cu putere. De fapt, sentimentul că suntem separați de infini- 
tate este tocmai cel care ne blochează într-un coşmar. Dacă toate 
astea vă sună a gândire circulară, aveţi dreptate. Cine a fost pri- 
mul - coşmarul sau sentimentul de separare față de infinitate? 
Răspunsul este că ele apar simultan. 

Pentru a pune capăt coşmarului - pentru a vă reclama pu- 
terea de a visa realitatea şi de a făuri ceva mai bun - vă trebuie 
ceva mai mult decât doar să vă daţi seama cum funcționează 
acest proces. Trebuie să înțelegeţi, la nivel visceral, propria 
voastră putere de a visa şi să o experimentati în fiecare celulă 
din corp. Înțelegerea intelectuală a capacităţii voastre de a crea 
realitatea imită, dar şi împiedică genul de visat de care sunteţi 
capabili. Dacă nu treceţi de înțelegerea pur intelectuală a aces- 
tui concept, veţi sfârşi prin a cobori ştacheta şi a crea o experi- 
ență mult mai puţin grandioasă şi frumoasă a lumii, decât cea 
pe care sunteţi capabili să o făuriţi. Având o înţelegere viscerală 

a puterii voastre de a visa, vă daţi seama că puteți să împărtăşiți 
această experienţă a infinităţii chiar aici, chiar acum - şi să nu 
vă mai simţiţi separați şi deconecțaţi. 

Pentru a gusta din infinitate, e nevoie de curaj. Conform 
mitologiei greceşti, zeii pedepseau de îndată, orice muritor care 
îndrăznea să urce pe muntele Olimp şi să guste din puterea Di- 
vină. Însă îi recompensau în cele din urmă, pe cei care aveau cu- 
rajul să păşească în tărâmul lor -icum a fost Hercule şi Psyche. 
La fel, în credința iudeo-creştină, de îndată ce Adam şi Eva L-au 
nesocotit pe Dumnezeu şi au mâncat din fructul pomului cu- 
noaşterii binelui și răului - făcând ca ființele omeneşti să fie 
mai asemănătoare lui Dumnezeu + El i-a izgonit din Grădina Ra 
iului: „să-l împiedicăm [pe om] acum să întindă mâna şi să ia şi 

-din pomul vieţii, să mănânce din el şi să trăiască veşnic“ (Gen. 
3:22), Dar, în ciuda acestui păcat originar al omenirii, tuturor 
bărbaţilor şi tuturor femeilor le este promisă o şansă de a locui 
în ceruri, la sfârşitul timpului. | 

Atunci când începeţi să experimentați visatul, vă daţi sea- 
ma că tot ceea ce este în viaţa voastră se desfăşoară într-o sincro- 
nicitate perfectă. Poate că lucrurile nu iau turnura pe care v-aţi fi 
dorit-o, dar, în contextul mai vast, ele se întâmplă cu adevărat 
într-o armonie superlativă. De exemplu, pierdeţi trenul care vă 
duce la muncă, în ziua în care teroriștii lovesc World Trade 
Center - şi supravieţuiți (lucru care i s-a întâmplat unui student 
de-al meu). Sau copilul vă spune că a fost acceptat la colegiul pe 
care l-a ales, în aceeaşi săptămână în care voi aţi primit promo- 
varea pe care o speraţi. Pe de altă parte, dacă universul pare să 
conspire împotriva voastră, atunci trebuie să schimbaţi visul. 

Odată cu visele curajoase, descoperiți că problemele nu 
vă mai copleşesc şi nici nu vă mai definesc viața. Deşi simţiţi di- 
ficultăţile cu care vă confruntati ca fiind foarte reale, întotdea- 


10 


VISE CURAJOASE 


una aveți alegerea de a crea o relatare eroică despre relația 
voastră cu ele - în loc să formulaţi o saga epuizantă, plină de 
suferință. Vă veţi da seama că puteţi să încetaţi să mai fiţi o vic- 
timă, încercând să reparaţi lumea de unii singuri, sau vrând să 
vă răzbunaţi pe cei care v-au făcut rău. Veţi vedea că viața voas- 
tră este exact aşa cum ar trebui să fie în acest moment - şi veți 
putea lăsa deoparte toate poveştile care vă fac să vă simțiţi 
prinşi în capcană şi nefericiti şi dornici să răbufniţi în cabinetul 
terapeutului. Veţi începe să practicaţi, să visaţi lumea întru re- 
alitate - şi totul se va schimba. 

Păstrătorii Pământului cred că lumea este reală, dar 
numai pentru că noi am visat-o întru fiinţare. Însă visatul nece- 
sită un act de curaj, întrucât, atunci când acesta ne lipseşte, tre- 
buie să ne mulțumim cu lumea creată de cultura sau de genele 
noastre - simţim că trebuie să ne mulțumim cu coşmarul. Pen- 
tru a visa curajos, trebuie să fim dispuşi să ne folosim inima. Alt- 
fel, visele vor lâncezi la nivelul gânditului, a planificatului şi în- 
grijorărilor prea mari. Atunci, visul nostru se va transforma în- 
tr-un coşmar sau într-o simplă fantezie, blocându-ne sau ducân- 
du-ne departe, în timp ce noi ne întrebăm: Ce s-a întâmplat? 

Îmi amintesc una dintre primele mele călătorii în Ama- 
zon. Pe atunci eram un tânăr antropolog care studia practicile 
de vindecare ale şamanilor din junglă şi decisesem să mă folo- 
sesc pe mine însumi ca subiect. I-am explicat vraciului că, în co- 
pilărie, plecasem din ţara mea natală, din cauza unei revoluții 
comuniste. Văzusem vărsare de sânge pe străzi şi fusesem îns- 
păimântat de focuri de armă, în timpul nopţii. De atunci sufe- 
ream de coşmaruri care se repetau, în care nişte bărbaţi înar- 
maţi intrau cu forţa în casa mea şi îi luau pe cei pe care îi iubeam. 
Pe la vârsta de treizeci de ani, încă nu fusesem în stare să-mi fac 

o relaţie stabilă, de teamă că aveaim să pierd persoana pe care o 
iubeam, exact ca în coşmar. 

În timpul unei ceremonii Ide vindecare, şamanul mi-a 
explicat că, la fel ca toţi ceilalți, puteam să am fie ceea ce doresc, 
fie motivele pentru care nu se poate. „Eşti prea îndrăgostit de 
povestea ta“, mi-a spus bătrânul. „Până nu vei îndrăzni să visezi 
un alt vis, n-o să ai decât coşmarul.“ 

În seara aceea am învăţat cum puteam să-mi făuresc o altă 
poveste - una în care fusesem copleșit de necazuri şi în care ex- 
periențele mele mă învăţaseră să am compasiune pentru cei 
care suferă. Pentru a-mi visa noul vis, primul pas era să creez o 
poveste nouă, în care nu jucam rolul victimei. Atunci mi-am dat 
seama că nu numai că îmi visam viaţa, dar visam întru ființare, 
cosmosul întreg - aşa cum făcea şi el cu mine. 

Deşi mintea se împotriveşte, faptul este că, la fel ca mine, şi 
voi puteţi să alegeţi între a avea viața pe care o doriţi, sau a căuta 
motivele pentru care nu o puteţi avea. Puteţi să vă desfătaţi în 
bucurie şi pace, sau puteți să fiți în permanență împovăraţi de 
sacul acela mare şi negru, plin cu toate întâmplările şi problemele 
care v-au creat supărare şi care vi slau întâmplat în copilărie, sau 
în decursul ultimei relații. Puteţi să vă perpetuaţi rănile, sau 
puteţi să vă bucuraţi de minunea cate sunteţi. Puteţi să trăiţi viața 
unei victime, împovăraţi de traumele trecutului, sau puteți să 
trăiţi viaţa unui erou - dar nu puteţi să le faceți pe amândouă. 
Dacă vreţi să vă simţiţi plini de putere, trebuie să luaţi decizia 
conştientă de a crea un vis sacru şi de a practica curajul. 

Visatul curajos are loc într-o anume stare de percepție, pe 
care Păstrătorii Pământului o numesc nivelul păsării colibri. 
Pasărea colibri este un arhetip al călătorului eroic - la fel ca şi 
ea, inevitabil, o veţi lua uneori pe căi greşite. Însă, de fiecare 
dată când vă întoarcețţi la punctul în care vă daţi seama că vă 

visați realitatea, vă veți înțelege călătoria într-un mod mai pro- 
fund şi veți simți că îi sunteţi mai dedicați. 

Veţi putea să îmbrățişaţi peisajul mereu schimbător din 
jur, cu stăpânire de sine şi cu simțul umorului - şi chiar veţi 
experimenta Graţia Divină. | 


Cum să vă dați seama că trăiţi 
într-un coşmar 


Cuvântul a visa evocă şirul ciudat de imagini care se des- 
făşoară în mintea noastră, atunci când dormim. Visele pot fi şi 
metafore. Aspirăm să realizăm visul din copilărie, o casă de vis, 
o relaţie de vis sau o carieră de vis. Privim problemele din lu- 
mea noastră şi spunem că visăm să se termine cu sărăcia, vio- 
lența şi încălzirea globală; cu alte cuvinte, credem că astea sunt 
doar dorințe şi că descriem ceea ce simţim că nu se poate întâm- 
pla niciodată, cu adevărat. Dar nici creaţiile noastre din timpul 
somnului, nici dorințele nu sunt felul de vise pe care îl vom ana- 
liza în această carte. 

Dacă sunteţi ca majoritatea oamenilor, planul vostru ini- 
tial în legătură cu „viaţa de vis“ a luat-o strâmb undeva. Aţi ana- 
lizat ce s-a întâmplat, aţi cârpăcit planul, aţi dat la o parte deza- 
măgirea şi ați încercat din nou... şi iar ați eşuat. Poate că vă aflati 
într-un punct în care nu mai credeţi că puteți să aveţi o existență 
îndestulătoare şi plină de sens, sau poate că vă simţiți neputin- 
cioşi în a crea destinul pe care îl vreţi. Poate că aţi fost distraşi şi 
aţi uitat ce aţi plănuit iniţial, jar acum simtiti că mergeţi mai de- 
parte, numai prin cursul existenţei, nesiguri de scopul pe care îl 
aveți. „Visatul“ poate să vă pară ceva frustrant şi inutil. 

Când suntem prinşi în! activităţile supravieţuirii de zi cu 
zi, ca şi atunci când încercăm să croim o viaţă despre care min- 
tea noastră ne spune că ar trebui să ne facă fericiți, intervine 

deruta. Relaţia devine mohorâtă, stilul de viață lipsită de griji 
dispare, iar facturile se adună - sau ne uităm în jur, la toate sim- 
bolurile succesului pe care le-am dobândit şi ne întrebăm de ce 
nu ne fac ele fericiţi. Formula noastră pentru a obține extazul se 
dovedeşte a fi o reţetă a banalităţii, în cel mai bun caz, şi a sufe- 
rinţei în cel mai rău caz - iar visul nostru devine coşmar. 

Oricât de mult am dori să ne vedem pe noi înşine ca tră- 
ind vieţi curajoase şi originale, încă de la o vârstă timpurie tin- 
dem să ne pierdem înclinația către aventură, când începem să 
ne conformăm aşteptărilor pe care le are cultura noastră despre 
cum ar trebui să gândim, să simtim şi să acţionăm. Am fost edu- 
caţi să trăim un coşmar cultural, care promovează apatia, în loc 
de curaj şi a fi asemenea altora, în loc de originalitate. Nu avem 
un sentiment de împlinire sau de existență a unui scop, dar nu 
îndrăznim să admitem că vieţile noastre nu sunt aşa cum am 
vrea noi. Chiar şi numai gândul de a suporta consecințele unei 
împotriviri la starea de fapt, aşa că stăm acolo unde suntem, de 
frică să nu clătinăm barca. 

Acesta era cazul meu, pe când eram la San Francisco State 
University. La vremea aceea, eram unul dintre cei mai tineri pro- 
fesori clinicieni din sistemul universitar de stat şi aveam şi pro- 
priul meu laborator, Laboratorul de Autoreglare biologică. În- 
tr-o zi, mi-a trecut prin minte că, probabil, mă uitam pe la capă- 
tul greşit al microscopului - că, în loc să încerc să văd din ce în 
ce mai mic, pentru a putea înțelege mintea, trebuia să încerc să 
văd din ce în ce mai mare, până la punctul la care analizam o pa- 
radigmă, ale cărei reguli referitoare la timp şi la spaţiu erau cu 
mult diferite de cea în care mă formasem eu. Atunci am auzit o 
chemare slabă, să părăsesc laboratorul şi să călătoresc în Ama- 
zon, unde puteam să-i studiez pe şamanii care se bazau exclusiv 

pe puterea minţii pentru a crea ceea ce eu, la vremea aceea, nu- 
meam „Sănătatea psihosomatică“. 

„Toţi prietenii mei au crezut că înnebunisem, că aruncam pe 
fereastră o carieră promițătoate, în schimbul unei aventuri sălba- 
tice în junglă. Singurul care era fericit să mă vadă că plec era de- 
canul, care credea că toată cercetarea în domeniul conştiinţei era 
o pierdere de timp şi de bani. Îmi amintesc cât m-am simţit de ru- 
sinat şi cât de dezamăgită a foșt familia mea, pentru că părăseam 
un loc de muncă „respectabil“, la universitate, ca să mă fac explo- 
rator. (Chiar şi după mult timp, când aveam vreo patruzeci de ani, 
scrisesem vreo cinci cărți şi ținusem prelegeri la universităţi din 
toată lumea, mama m-a întrebat când aveam de gând să „îmi iau 
un serviciu ca lumea“, la o universitate - un post care, simţea ea, 
avea prestigiu, spre deosebire, de ceea ce făceam eu.) 

Amintirea ruginii pe care am simţit-o în trecut, pentru că 
eram altfel, ne face să ne in atât de prost, încât proiectăm 
acea ruşine unul asupra altuia şi subscriem la un coşmar colec- 
tiv de neputinţă şi de frică. Avem suspiciuni faţă de orice om 
care gândeşte, simte şi acționează altfel decât toți ceilalți şi, în 
secret, suntem şi invidioşi pe el. Prinşi în acest coşmar, nu ne 
mai asumăm riscuri şi devenit cinici. Încrederea noastră în alții 
se erodează, şi sustinem insistent că putem să avem singuri grijă 
de noi înşine, fără ajutor din altă parte. 

Am vrea să credem călne trăim viața în mod creativ, că 
suntem iconoclaşti şi fascinanţi, dar nu inventăm decât nişte 
rebeliuni mondene, cum ar fi să conducem o maşină roşie, stri- 
dentă, mai degrabă decât ună de culoare neutră, sau să purtăm 
o cămaşă viu colorată, în loc să purtăm costum. Din păcate, ac- 
tele noastre creatoare au devenit simboluri goale, iar viaţa a de- 
venit parodia unei telenovele, cu oameni care joacă roluri ste- 
reotipe şi recită scenarii vechi şi obosite. 


E ALBERTO VILLOL DO. Ph.D. 


Lipsa de originalitate şi de quraj sunt semnele distinctive 
ale coşmarului nostru colectiv, Cum toți avem o nevoie funda- 
mentâlă de a simţi siguranţa pe care ne-o oferă ceva cunoscut, 
tânjim să ne încadrăm în societate şi ne mângâiem cu credința 
că mâine va fi exact la fel ca astăzi. De fapt, psihologul Abraham 
Maslow, care a identificat o ierarhie a nevoilor umane, a desco- 
perit că oamenii pun nevoia de siguranță, deasupra nevoii de iu- 
bire. Schimbarea ne face să ne confruntăm cu necunoscutul şi să 
trecem într-un tărâm care nu ne este familiar, astfel încât o evi- 
tăm. Înainte să facem un pas pe uşă, vrem să fim siguri că n-o să 
avem nicio neplăcere, că drumul ne va fi liber tot timpul şi ne va 
conduce direct la obiectivul nostru. Este suficient să trăim orice 
nesiguranță, şi închidem ușa de tot. Ni se pare mai puţin dure- 
ros să rămânem la ceea ce ne este familiar, chiar dacă bombă- 
nim şi ne plângem mereu de cât e de groaznic. 

Este nevoie de curaj ca să admitem că ceea ce facem nu 
aduce rezultatele pe care le-am dori. Când eram în laboratorul 
meu, la universitate, puteam să fi rămas şi să iau în continuare 
subvenţii de cercetare, ca să fac studii despre care ştiam că nu au 
nicio semnificație. Am încercat să mă conving că, din moment ce 
primeam finanţare de la fundaţii respectate, făceam ceva care 
contează. Când am hotărât să călătoresc pe Amazon, niciunul 
dintre sponsorii mei nu a fost dispus să-mi sprijine munca, iar 
singurul care m-a sprijinit a fost profesorul meu, dr. Stanley 
Krippner. După ce mi-am dat seama că mă mint pe mine însumi, 
în ceea ce priveşte importanța carierei mele academice, a tre- 
buit să mă dezbar de tiparul meu de a reacţiona la ceva ce nu-mi 
plăcea, făcând acelaşi lucru pe care l-am făcut întotdeauna - dar 
dedicându-mă in alt fel. A trebuit să încetez să mai cred că, dacă 
o să mă străduiesc destul de mult, voi găsi un mod de a face ceva 

care să aibă un înteles - şi, în acelaşi timp, să aibă şi binecuvân- 
tarea unei universități importante. 

Statele Unite au preferat întotdeauna metafora de a te 
naşte din nou, într-o nouă viaţă plină de pasiune şi devotament, 
înțelese într-un mod cu totul nou. Librăriile americane sunt pli- 
ne de cărţi ale unor sportivi şi vedete de cinema care şi-au învins 
dependența de droguri, sau ale unor oameni săraci, care au de- 
venit extraordinar de bogaţi şi ale unora care au fost graşi şi ne- 
fericiți şi s-au transformat în oameni supli şi fericiți. 

Dar, oricât de mult entuziasm am avea pentru reinven- 
tare, dacă nu lăsăm la o parte visele şi dorinţele care ne-au dus 
la coşmar, de la bun început, nu facem decât să-l recreăm, sub o 
formă sau alta. Credem că am renăscut - dar nu trece mult până 
descoperim că încă mai împingem bolovanul în sus, pe munte, 
ca Sisif, fără să ajungem nicăieri. Fostul sau fosta care ne înneb- 
unea a dispărut, dar noul partener este la fel de exasperant; sau 
schimbarea de carieră, pentru care ne rugam atâta, ne-a dus 
într-un alt loc dominat de intrigi de birou. Nu e de mirare că ne 
simţim neputincioşi! Vrem pace în lume - sau, cel puţin, pace în 
vieţile noastre - dar nu putem să purtăm o conversaţie cu fostul 
nostru partener de idilă, sau cu actualul nostru coleg de birou, 
fără să ne înfuriem. 

Puteţi să nu vă mai angajaţi în eforturi inutile şi să nu vă 
mai simțiţi blocaţi într-un coşmar, dar pentru asta trebuie să fa- 
ceţi o transformare radicală a modului în care percepeţi realita- 
tea. Niciun curs de self-help nu vă poate ajuta să o faceţi - şi nu 
e suficient să înţelegeţi ce aveți de făcut. Trebuie să vă revendi- 
cați puterea de a visa îndrăzneţ şi curajos, conştienţi de călăto- 
ria voastră prin infinitate. Numai atunci veţi putea să vă elibe- 
raţi, uşor şi natural, de frica ce vă ţine încurcaţi în propriile 
voastre coşmaruri personale. 


_ ALBERTO VILLOLDO, Ph.D. 


Cum să visati o viață cu scop şi cu înțeles 


Deşi ni s-a spus că, prin crearea siguranţei materiale, vom 
ajunge să ne simțim bine, chiar şi cei care ating succesul - con- 
form standardelor culturii noastre - sunt deseori șocați de cât 
de goale le sunt izbânzile. Unii dintre clienţii mei sunt multimi- 
lionari, cu o bogăţie pe care ar invidia-o multă lume, dar mulți 
dintre ei nu sunt fericiți şi nu au sentimentul că viața lor are un 
scop. Unii dintre ei nu pot să se gândească decât la cât de groaz- 
nic ar fi dacă şi-ar pierde tot ce au acumulat - şi, adesea, acesta 
este motivul iniţial pentru care vin la mine. Vor să se vindece de 
blestemul pe care societatea l-a aruncat asupra lor - mandatul 
de a realiza şi de a acumula. Vor să descopere cum să aibă, în loc 
de asta, o viaţă cu scop şi cu sens. 

Alți clienţi, care nu şi-au atins obiectivele, tind să se con- 
centreze pe viitor, spunând: „O să-mi schimb viaţa şi o să fac lu- 
mea mai bună, de îndată ce copiii mei vor fi mari / îmi termin 
plățile la fondul de pensii / îmi găsesc un loc de muncă mai pu- 
țin stresant“. Aşteaptă ca toate lucrurile care îi distrag să se dea 
la o parte din cale, pentru ca ei să-şi poată folosi marea şansă de 
a dovedi cât pot fi de originali şi de curajoşi. Dar, în prezent, ei 
se află în miezul unui coşmar colectiv, care este lipsit de inspi- 
ratie şi de originalitate şi care nu e sustenabil ... un coşmar care 
îi face să se simtă ca şi cum ar muri cu încetul. 

Mulţi dintre noi suntem ca broasca prinsă într-o oală cu 
apă, care începe să fiarbă încet. În această poveste cunoscută, 
creatura simte cum apa se face din ce în ce mai caldă, dar în loc 
să-şi spună: „Mai bine să sar afară, înainte să se facă prea caldă 
şi să sufăr cu adevărat“, ea se acomodează mereu cu noua tem- 
peratură. În cele din urmă, biata de ea este fiartă şi moare. 
Chiar acum, în jurul nostru, apa începe să scoată bule - trebuie 

să încetăm să mai sperăm că lucrurile vor sta mai bine într-o zi 
- şi să sărim pur şi simplu. 

Foarte adesea, în panica noastră căutăm o soluţie rapidă, 
care să necesite un efort minim - şi ne convingem să credem că 
am găsit o scurtătură către fericire. Ne trimitem copilul la o altă 
şcoală - gândindu-ne că asta o să rezolve toate problemele pe 
care le avea la şcoala cealaltă - doar ca să ne dăm seama că e la 
fel de nefericit ca şi înainte. 

La nivel colectiv, scormonim după același tip de soluţii. În 
ultimii câţiva ani, Ecuador a pierdut 40 la sută din pădurile tro- 
picale, din cauza forării după petrol, pentru a hrăni nesătula 
foame de combustibili fosili, a americanilor. Şi, în cele din urmă, 
au strâns de acolo suficient petrol, încât să alimenteze Statele 

"Unite, timp de două săptămâni. E clar că soluţiile rapide pot să 
fie dureros de scumpe şi de zadarnice - şi ne aduc înapoi, în ace- 
eaşi oală cu apă care fierbe: încă mai avem aceleaşi probleme cu 
combustibilii fosili, cu sistemele economice care depind de ast- 
fel de combustibili şi cu încălzirea globală. 

Unul dintre motivele pentru care scormonim după soluţii 
rapide - în loc să ne accesăm curajul şi să visăm altceva - este 
acela că noi credem, în mod fals, că pentru curaj e nevoie de sa- 
crificiu. De fapt, laşitatea este cea care cere cel mai mare sacrifi- 
ciu: sacrificiul convingerilor noastre, al principiilor, viselor şi 
speranţelor noastre. A intra în panică şi a încerca să creăm sigu- 
ranță materială sunt factori care niciodată nu durează prea 
mult, iar plata e foarte mare. A renunța la ceea ce preţuim cel 
mai mult ne provoacă mult mai multă suferinţă, decât renunța- 
rea la aprobarea altcuiva sau la confortul nostru material. E 
mult mai bine să ne luăm gândul de la soluţiile rapide şi să învă- 
țăm să accesăm curajul de a visa. 

Curajul sufletului 


Cuvântul curaj derivă din cuvântul latinesc cor, care în- 
seamnă inimă sau suflet. Curajul sufletului înseamnă mai mult 
decât a fi brav. Atunci când suntem bravi, ne asumăm riscuri 
pentru a ne satisface nevoile legate de supravieţuire. Poveştile 
despre eroii militari care se luptă până la sfârşit, în ciuda numă- 
rului copleşitor de inamici, sunt extraordinare, dar sunt mânate 
de nevoia imperioasă de a supraviețui. Curajul sufletului în- 
seamnă să nu ne concentrăm numai pe autoconservare, pe sigu- 
ranță, pe securitate; practic, un astfel de curaj ne obligă să ne 
riscăm confortul şi siguranța - şi, uneori, chiar şi viața - şi să 
acţionăm conform valorilor pe care le pretuim în modul cel mai 
profund. Genul acesta de preţuire vine de la o sursă superioară 
şi este ingredientul necesar cu care să creăm un alt vis. 

Puteţi să aveţi un vis de pace sau de aventură, un vis să 
deveniți părinţi sau să fiţi profesori, să îngrijiţi pe cineva, sau să 
vindecaţi. Şi, deşi un vis nu e formulat în cuvinte, ci e fixat în 
viziune, instinct şi sentimente (cam la fel ca visele pe care le 
aveţi când dormiţi), el poate fi descris în cuvinte. Iată câteva 
exemple: „Vreau să savurez din plin viaţa pe care o am şi să mă 
bucur de copiii mei, fiind complet implicat la locul de muncă, 
atunci când sunt la birou şi complet implicat în viață familiei 
mele, atunci când sunt acasă“; sau: „Vreau să trăiesc o viață 
aventuroasă, să-mi explorez opțiunile şi să-mi ascult inima“; 
sau: „Vreau să aduc o schimbare în lume, în orice fel mă îndru- 
mă Spiritul“. Spre deosebire de ceva după care tânjiţi - de spe- 
ranţe sau chiar de obiectivele concrete - aceste afirmaţii se pot 
materializa în orice moment, atunci când le păstraţi în inimă. 
Apoi, în mod natural şi uşor, vă comportati în conformitate cu 
visul vostru, accesând puterea imensă a curajului. 

Atunci când visați curajos, experimentați un nivel superi- 
or de conştiență şi de grijă, dar nu sunteţi în extaz total, ca un 
călugăr pe un vârf de munte şi nici nu sunteţi blocaţi în încer- 
carea de a supravieţui, pur şi simplu. Sunteţi prezenţi în expe- 
rienţa voastră - nu concentrați pe trecut sau pe viitor. 

Aşa că, dacă, de exemplu, puneţi gunoiul în saci ca să-l du- 
ceți la ghenă, sunteţi conştienţi, în acelaşi timp, şi de faptul că 
participaţi activ la îngrijirea planetei. Dacă aşteptaţi la coadă ca 
să vă luaţi permisul de şofer, acceptaţi şi să vi se spună că nu aţi 
completat formularul cum trebuie; nu începeţi să scrieți în 
minte o poveste despre după-amiaza îngrozitoare pe care aţi pe- 
trecut-o, luptând cu birocraţia, 

Cu alte cuvinte, vă recunoasteti conexiunea cu ceilalți şi 
percepeţi că nu sunteti singurul care contează - şi că vă pasă, cu 
adevărat, de binele tuturor ființelor de pe Pământ. Vă pasă de 
funcţionarul de la ghişeu şi de adolescentul nerăbdător care 
aşteaptă să-şi dea proba de condus. Recunoaşteţi că frica voas- 
tră nu justifică faptul de a o impune şi altora, iar frustrarea voas- 
tră nu vă îndreptăţeşte să o vărsaţi pe alţii. 

Curajul sufletului ne duce dincolo de măruntele emoţii 
omeneşti şi ne permite să trăim autentic, să ne rostim adevărul 
şi să încălcăm regulile, chiar şi atunci când acest lucru e jenant 
sau neplăcut. El ne permite să luăm o poziţie în momentele 
mici, în loc să aşteptăm marea oportunitate ca să ne dovedim ca- 
racterul, „momentul de măreție când o să fim ca Rosa Parks“. 

De fapt, nici Rosa Parks nu şi-a aşteptat momentul de mă- 
reție. Până când, în 1955, a refuzat să-i ofere locul ei, într-un au- 
tobuz din Montgomery, Alabama, unei persoane albe, deja era 
implicată de ani de zile în lupta pentru drepturile civile şi era se- 
cretară şi lider de tineret în aripa locală a Asociaţiei naționale 
pentru emanciparea persoanelor de culoare. Mai avusese şi 

alte confruntări de acest fel cu şoferii de autobuze, dar nu fusese 
niciodată arestată pentru acţiunile ei. Ea deja trăia conform pro- 
priilor valori şi îi sprijinea pe cei care trăiau conform valorilor 
lor. A rămas pe scaun, încălcând legea, nu pentru că era obosită 
în mod deosebit sau pentru că, brusc şi dintr-o întâmplare mag- 
ică, descoperise un izvor de curaj care rămăsese ascuns până în 
acel moment - pur şi simplu, ea îşi trăia viaţa conform cu valo- 
rile şi cu scopul ei cel mai profund, iar când avea nevoie de cu- 
raj, curajul era acolo. Nu a fost nevoie de un efort enorm sau de 
o voință uriaşă, ca să acţioneze ca o persoană integră, întrucât 
acesta devenise deja un obicei pentru ea. 

Până în ziua în care a murit, d-na Parks a susținut că nu se 
simţea bine că era lăudată pentru declanşarea boicotului din 
autobuzul din Montgomery. Ea înţelegea că, la fel de uşor, aces- 
ta ar fi putut fi declanşat şi de o altă persoană care, la fel ca şi ea, 
trăia o viaţă plină de integritate şi curaj - şi care ar fi făcut ace- 
laşi lucru, în situaţia respectivă. Însă această poveste a fost re- 
scrisă, pentru a prezenta o iconoclastă curajoasă, care, instanta- 
neu, a accesat un filon de curaj ce fusese îngropat până în acel 
moment cheie, declanşând astfel o revoluţie - ca şi cum poves- 
tea adevărată nu ar fi fost la fel de înălțătoare. 

A aştepta momentul vostru de curaj, ca cel al Rosei Parks, 
este un lucru care vă privează de putere, pentru că vă împiedică 
să dezvoltați obiceiul de a trăi curajos, în fiecare clipă. Însă, la 
fel ca d-na Parks, puteți să dezvoltați obiceiul de a visa curajos, 
de a alege să creaţi o altă realitate, mai bună, chiar acum - în loc 
să aşteptaţi ca viața voastră să devină mai bună. 

Cartea aceasta şi exerciţiile din ea vă vor ajuta să accesaţi 
forța de a acţiona, de a curăța mizeria din cursul vieţii voastre şi 
de a înceta să mai retrăiţi și să repovestiţi aceleaşi poveşti de vic- 
timizare şi neputinţă. 

Puteţi să hotărâți să vă riscati confortul, mai degrabă de- 
cât să vă negați principiile cele mai profunde. Puteți să fiți cin- 
stiti cu voi înşivă şi cu alții, să iubiţi fără frică, să vă vindecaţi pe 
voi şi relaţiile voastre. Puteţi să încetaţi să vă mai ascundeţi de 
adevărul dureros, că nu trăiţi întotdeauna la înălțimea idealu- 
rilor voastre. Puteţi să râdeţi de voi înşivă, să găsiți frumosul 
din orice moment sau din orice situaţie şi să deveniți schimba- 
rea pe care aţi vrea să o vedeți în lume. 

Atunci puteți să atingeți obiectivul de a fi gata să muriti în 
orice clipă - atitudine care vă permite să nu vă mai fie frică şi, 
în schimb, să apreciaţi viață şi timpul preţios pe care îl aveți la 
dispoziţie pentru a o trăi, 

Odată ce nu mai sunteţi blocaţi în coşmar, puteţi începe 
procesul de a visa şi de a vedea cum universul vă oglindeşte 
schimbarea din voi, prin modificarea circumstanțelor din jurul 
vostru. Dar, deşi nu va mai fi nevoie să depuneti un efort uriaş 
pentru a încerca să creați fericirea şi împlinirea în viața voastră, 
va trebui să spuneți da la toate oportunităţile de a trăi curajos. 
În clipa în care vă surprindeţi că începeţi să spuneţi o minciună, 
ca să vă protejați ego-ul, să inventati o poveste de victimizare, 
sau să-i cedaţi cuiva scaunul în autobuz, în timp ce faceți mărunt 
din buze: „Poate că o să ged data viitoare!“, trebuie să vă treziţi 
la propria voastră putere de a visa şi să lăsaţi să pătrundă în voi, 
un val puternic din curajul sufletului. 

Atunci când visaţi curajos, efectele nu sunt întotdeauna 
vizibile imediat, în lumea fizică. Schimbările cele mai dramatice 
se vor petrece înlăuntrul vostru, în tăcere, în timp ce voi alegeţi 
să respingeţi cerinţele nerezonabile ale culturii, familiei, ale car- 
tierului şi ale bisericii; vă eliberaţi de nevoia de a fi acceptaţi, 
plăcuți sau admiraţi şi recunoaşteţi că, uneori, s-ar putea să vă 
simtiti în nesiguranță, sau să simțiţi că aţi eşuat. 

Vă bazaţi pe curajul sufletului, atunci când alegeți să pri- 
viți lucrurile în alt fel şi să vă creaţi un alt fel de viaţă. Când 
faceţi acest lucru, circumstanţele din mediul vostru imediat vor 
începe să se transforme. 

Niciunul dintre noi nu va atinge vreodată o stare perma- 
nentă de iluminare; nu vom putea niciodată să ne descălțăm, să 
ne punem picioarele pe birou şi să ştim cu siguranţă că suntem 
liberi de toate problemele şi împăcaţi tot timpul cu situaţia 
noastră, În mod inevitabil, chiar în momentul în care începem 
să ne simțim aşa, universul ne va oferi ocazia perfectă pentru a 
ne da seama cât suntem de ridicoli şi de aroganti. 

Din acest motiv, trebuie să pornim către a visa lumea des- 
pre care spunem că dorim să existe! si viețile pe care spunem că 
vrem să le trăim. 

Mai întâi, trebuie să recunoaştem cât de paralizant este să 
trăim în coşmarul pe care ni l-am regizat şi să vedem în ce mod 
suntem implicaţi în coşmarul cultural pe care îl trăim împreună. 


Să dăm pagina şi să începem. 

DE LA COȘMAR, LA VIS 


Capitalul 515 


Cum să scăpăm de coşmar 


Eu ceed în a te uita dept 
în ochii teatității și a o nega. i 
| 


| GARRISON KEILLOR 


SE e când aveam 15 ani, eram îndrăgostit lulea de o 

fată, care şi ea făcea parte din echipa naţională de 
înot. Rose era cea mai frumoasă tânără pe care o cunoscusem 
vreodată şi, ori de câte ori eram în apă cu ea, inima mea se um- 
plea de durere. Eram mult prea timid şi prea ruşinos ca să-i spun 
ce simțeam, deşi adesea înotam alături de ea şi simțeam o plă- 
cere pură, de fiecare dată când mă atingea un mic val venit din- 
spre culoarul ei. Ne făceam turele unul lângă altul, separați nu- 
mai de banda plutitoare dintre culoare, iar imaginaţia mea îşi lua 
zborul. Vedeam cum ne declarăm iubire nemuritoare, iar eu îi ve- 
deam lacrimile de bucurie, când cădeam în genunchi şi îi ceream 
să se căsătorească cu mine. Îmi imaginam zâmbetul ei când ve- 
neam acasă de la serviciu, în căbănuța noastră aşezată pe panta 
unui deal şi cum copiii noştri aleargă spre mine, râzând. 

Eram prins complet în acest vis, care nu s-a adeverit nicio- 
dată pentru mine şi pentru Rose. Un băiat mult mai încrezător, 
din echipa noastră, a peţit-o şi, în cele din urmă, s-au căsătorit. 
În cele din urmă, eu m-am căsătorit cu o altă femeie, presupu- 
nând că viața mea avea să se desfăşoare în conformitate cu fan- 

tezia pe care o rulam în cap, ca un film în care această femeie 
prelua rolul lui Rose, de soţie şi mamă iubitoare. 

Spre marele meu şoc, am descoperit curând că această că- 
sătorie de vis devenise un coşmar. Soţiei mele nu-i convenea să 
aibă grijă de copiii noştri, îni timp ce eu lucram, - iar la vremea 
aceea aveam un loc de muncă nesatisfăcător şi epuizant. Cabana 
de pe panta dealului a devenit o casă de oraş, veche, într-un carti- 
er zgomotos şi periculos, în partea neplăcută a oraşului San Fran- 
cisco. Mă simțeam neputincios, blocat, cu cât încercam mai mult 
să-mi fac viața să funcţioneze conform cu ceea ce imaginasem eu 
înainte, cu atât sufeream mai mult. După mulți ani şi după eşecul 
acelei căsătorii, mi-am dat seama că trăisem într-un coşmar, țesut 
de cultura, de comunitatea şi, de familia mea. Nu ŝi pusesem nicio- 
dată la îndoială valoarea şi nici nu-mi imaginasem că aş putea să 
creez altceva pentru mine. 

Astăzi sunt mulți oameni într-o situaţie similară - deşi 
poate că nu ştiu acest lucru. Poate chiar sunteți una dintre aces- 
te persoane, prinsă într-o progresie lineară - de la şcoală la că- 
sătorie, la carieră, copii şi vârsta de mijloc - fără a vă pune între- 
barea dacă această cale este cea potrivită şi care vă este scopul. 
Într-un colţ al conştiinţei voastre, o voce slabă şopteşte: „Tre- 
buie că în viață există ceva mai mult decât asta“, dar vă e teamă 
să-i acceptaţi mesajul. Întrucât vă lipseşte curajul de a admite că 
şi voi conspiraţi la crearea coşmarului care nu vă face să vă sim- 
titi plini de putere sau fericiţi, alegeţi doar să evitati să vă gân- 
diţi la el. Mergeţi înainte cu greu, un pas după altul. 

Ca să ne stingem setea de a avea un sens în viață şi ca să 
scăpăm din acest coşmar, deseori căutăm putere, faimă, influen- 
tă, autoritate sau bani, sperând că, dacă avem destul din acestea, 
poate că visul se va adeveri. Poate vom încerca să găsim o soluție 
rapidă, acţionând impulsiv sau reprimându-ne sentimentele cu 

o sticlă de vin, cu o relaţie extraconjugală, sau cu o aglomerare 
de activităţi care ne ţin atât de ocupați, încât pur şi simplu nu 
avem timp să ne gândim, să simţim sau să visăm. Nu ne dăm sea- 
ma că avem puterea de a ne trezi din coşmar şi de a deschide 
ochii spre o nouă zi - şi că putem să facem asta, fără să ne schim- 
băm partenerul, locul de muncă sau copiii, 


Să depăşim apatia 


Putem să punem capăt coşmarului, în orice clipă, deoa- 
rece avem toate retetele pentru fericire şi succes care ne trebuie. 
Din păcate, le folosim doar rareori. Asta îmi aminteşte de o vizi- 
tă recentă, pe care i-am făcut-o unui prieten de-al meu, prins în- 
tr-o căsnicie disperată şi într-un program care îl distrugea. Este 
supraponderal cu 20 de kg şi îşi dă seama că trebuie să facă mai 
multă mișcare și să mediteze, dar nu are timp pentru niciuna 
din aceste activități. Regimul lui alimentar este îngrozitor, deşi 
ştie că ar trebui să mănânce mai sănătos. În toate acestea, ironia 
e că rafturile prietenului meu sunt pline cu cărţi de self-help... 
iar pe unele le-a scris chiar el! Sorbind dintr-un pahar de vin, a 
început să-mi spună despre suferințele lui. 

„De ce nu-ţi urmezi propriile sfaturi?“, i-am răspuns. 

„Nu am timp şi nu am bani“, mi-a mărturisit. 

Omul acesta căzuse în apatie. Credința sa în propria-i nepu- 
tință îl ţinea blocat, incapabil să schimbe ceva în viaţa lui. Apatia 
se manifestă ca o depresie şi ca o „neputinţă învățată“ - credința 
că toate experienţele trecute sunt o dovadă a inutilității pure, pe 
care o conţine încercarea de a-ţi influenţa viaţa. Persoanele care 
suferă de neputinţă învățată cred că nu au niciun control asupra 
situațiilor în care se află - astfel că, şi în cazul în care suferința lor 
este uriaşă, nu vor întreprinde nici cea mai mică acţiune pentru a 
schimba lucrurile, pentru că, se gândesc ei - Za ce bun? 

Prietenului meu îi păsa suficient de mult de viaţa lui, încât 
să o privească cu duritate şi să admită că nu mergea bine, dar, cu 
toate soluţiile de care era conştient, nu putea să-şi adune efortu- 
rile, ca să le implementeze. Pur şi simplu, nu avea curajul să acţio- 
neze. l-am spus ce îmi spusese bătrânul şaman din junglă - că pu- 
tem să avem fie ceea ce vrem, fie motivele pentru care nu putem 
să avem ceea ce vrem. Colegul meu alegea mereu motivele pentru 
care nu putea avea ce dorea: „Nu am timp şi nu am bani.“. 

Când aruncăm cu apă rece pe fiecare oportunitate pe 
care ne-o oferă viaţa de a repara o situație, ne epuizăm - pe noi 
înşine şi pe toţi cei din jurul nostru. Când suntem apatici, avem 
un şir nesfârşit de scuze pentru că nu putem să acţionăm. Oame- 
nii care ne iubesc şi vor să ne sprijine devin epuizați şi ne evită, 
pentru că nu suportă să mai audă încă un motiv pentru care nu 
avem forța să ne schimbăm viaţa. 

Apatia este opusul curajului. Ea ne face atât de laşi, încât 
plutim prin viaţă ca nişte fantome, deconectaţi de orice fel de 
scop sau de pasiune. Ne facem probleme în legătură cu tot ce nu 
e bine în lume şi în viaţa noastră, dar nu suntem în stare să re- 
cunoaştem că am putea să schimbăm ceva. Nu găsim curajul de 
a ne schimba - şi nici nu ne obosim să-l căutăm. 

Atunci când trăim fără curaj, creăm un coşmar, dar poate 
că nu ne dăm seama că este aşa. Poate că nu suntem plini de mâ- 
nie, înghețați de frică sau deprimaţi - ba poate ne simțim amuza- 
ţi, mulţumiţi sau fericiţi, uneori - dar, în mod inevitabil, trăim 
momente în care suntem conștienți de cât de limitatoare şi de 
opresivă este situaţia noastră. Ca şi cum am fi prinşi într-o ceaţă, 
ne simţim extrem de neputincioşi: e ca şi cum n-am putea fugi su- 
ficient de repede, iar dacă vom striga după ajutor, limba nu se va 
mişca, sau nu ne va asculta nimeni, sau oamenii care ar veni să 
ne ajute ar face-o pentru propriile lor planuri, călcându-ne în 

picioare granițele şi invadându-ne spaţiul intim. Cedând apatiei, 
ne blocăm şi nu ne mai imaginăm cum ar putea să fie viața noas- 
tră. În loc de asta, rămânem la a ne spune că nu avem destul timp 
sau destui bani, sau că suntem prea graşi sau prea slabi ca să 
schimbăm ceva, sau începem să elucubrăm despre cum o să vină 
cineva sau ceva să ne scape de tristeţea şi de neputinta noastră. 

În momentul de luciditate, dintr-un coşmar - atunci când 
îți dai seama că te afli într-o situaţie îngrozitoare - te trezeşti 
dintr-o dată cu ochii deschişi, aşteptând ca frica şi neputinţa să se 
împrăştie şi te autoconvingi că acum eşti în siguranţă, pentru că 
ai revenit în „realitate“. Dar ce se întâmplă când coşmarul se des- 
făşoară în viaţa ta, atunci când eşti treaz? Momentul acela de lu- 
ciditate nu vine să te scoată din momentul în care partenerul tău 
îţi spune: „Nu te mai iubesc“, sau în care doctorul îţi spune: „Îmi 
pare rău, e cancer“. Suferinta ţi se pare complet reală şi nu vezi 
niciun mod de a te transporta într-o realitate mai bună. 

Ca şi atunci când sunteţi adormiti, momentul în care sun- 
teți conştienţi de coşmarul pe care îl visaţi cu ochii deschişi este 
momentul în care aveţi posibilitatea să-l schimbaţi. Însă este im- 
portant să vă daţi seama că voința nestrămutată şi credința ne- 
clintită nu sunt suficiente, pentru a modifica într-un mod semnifi- 
cativ circumstanţele voastre materiale. Dacă ar fi fost aşa de uşor, 
ați fi putut, pur şi simplu, să vă adunaţi hotărârea şi intenţia de a 
dori pentru voi un bilet câştigător la loto şi o sănătate perfectă. 

Nici poveştile cu zâne nu merg, pentru că ele înseamnă a 
visa dintr-o stare în care eşti rănit sau nevindecat,; în cele din 
urmă, prințul nu mai apare, sau se transformă la loc în broască, 
după cel de al treilea sărut. Dar, atunci când visaţi pentru voi o 
nouă realitate lăuntrică, evenimentele de afară vor începe să se 
alinieze cu schimbarea pe care aţi făcut-o în interior. Poate că se 
va întâmpla lent, dar s-ar putea şi să fiţi surprinşi de cât de re- 

pede se schimbă circumstanţele. Mai mult, visând curajos - 
adică, trăind o viaţă care este în concordanță cu dorința sufletu- 

„lui vostru de a avea pace, sens şi fericire - veţi vedea că începeţi 
să vă simţiți bucuroşi şi împliniţi, indiferent ce se întâmplă în ju- 
rul vostru. Nu vă veţi mai simți blocaţi în tot acel coşmar. 


Coşmarurile noastre personale 


Cu toţii ne-am născut cu două grămezi de valize pe care le 
cărăm după noi: bagajul nostru psihologic şi bagajul nostru ge- 
netic. Ambele moşteniri sunt răspunzătoare pentru scenariile 
coşmarurilor noastre personale. Chestiunile psihologice sunt 
tesute în poveştile pe care le spunem despre viața noastră şi pe 
care le analizăm pe canapeaua terapeutului: mama era prea pre- 
tențioasă, respectul nostru de sine a avut de suferit, nu am avut 
niciodată încredere în noi înşine şi suntem incapabili să fim cin- 
stiti în relații, sau să persertrăm în obiectivele noastre. Aceste 
poveşti au un impact şi asupra Câmpului nostru Energetic de 
Lumină (CEL) - Corpul de Lumină care ne cuprinde corpul fizic, 
ca şi cum ar fi o a doua piele, De fapt, şamanii le văd ca pe pro- 
bleme karmice, pe care, din! punct de vedere energetic, le per- 
cep ca pe nişte amprente întunecate în CEL. 

CEL organizează corpul î în acelaşi mod în care câmpurile 
energetice ale unui magnet organizează pilitura de fier aflată pe 
o bucată de sticlă. Însă CEL vă informează şi gândurile, senti- 
mentele şi comportamentele! la rândul lor, acestea stabilesc de 
cine o să fiţi atraşi, cu cine o să vă logodiţi şi o să vă căsătoriți. În 
sfârşit, informaţia codificată în CEL este cea care vă predispune 
să aveţi un anumit loc de muncă şi un anumit fel de şef - şi care 
determină temele ce vor apărea în relaţia voastră cu partenerul. 

CEL este instrumentul prin care visaţi lumea întru fiin- 
tare. El este compus din lumină şi vibraţie, astfel că ceea ce lă- 

sați să vibreze în CEL este ceea ce creaţi în lume. Incapacitatea 
voastră de a vă ierta mama şi de a merge mai departe face un 
semn în CEL, care rămâne acolo şi după ce corpul fizic moare, 
astfel că este purtat în viața următoare. Rana aceasta vă va atra- 
ge către părinţii prin care vă veţi naşte, pentru a materializa fa- 
milia care să vă permită oportunitatea de a vă vindeca de acea 
karma. Dacă nu profitaţi de oportunitate şi, în loc de asta, alegeţi 
să rămâneţi blocaţi în aceeaşi credință veche, că Mama mi-a dis- 
trus viața, sau că Barza nu m-a adus în casa care trebuia, 
rana rămâne nevindecată, iar voi sfârşiţi prin a avea motivele 
pentru care nu puteţi să aveţi ce doriți şi coşmarul vostru conti- 
nuă (psihologii numesc asta „constrângerea repetiţiei“). Puteţi 
să hotărâți să profitaţi de oportunitatea de a vă vindeca, sau pu- 
teti să rămâneţi blocaţi în acelaşi vechi coşmar. 

Şamanii vindecă rănile karmice, folosind tehnici speciali- 
zate, prin care lucrează cu energia pentru a curăța amprentele 
întunecate din CEL, deoarece ele conţin informaţii care vor 
duce la boală. Am ajuns să înţeleg că ADN-ul este maşinăria care 
creează corpul, producând proteine, iar CEL este programul 
care îi dă instrucţiuni sistemului, Atunci când curățăm CEL, nu 
mai suntem blestemaţi să retrăim bolile părinţilor noştri sau să 
purtăm vechiul bagaj karmic, viață după viață. Nu mai cărăm 
după noi lanţurile propriilor noastre poveşti. (Un şaman poate 
să curețe amprenta unei răni karmice din CEL, folosind „proce- 
sul de Iluminare“, pe care l-am descris detaliat în cartea mea 
anterioară, $aman, vindecător, înțelept.) 

O rană din corpul nostru energetic poate să apară şi în 
corpul nostru fizic, la nivelul organelor şi al sistemelor. Ea ne va 
informa chiar şi ADN-ul, creând o moştenire genetică pentru co- 
piii noştri. Cu toţii purtăm gene care ne predispun la o varietate 

de afecţiuni, care vor apărea în corpul fizic, dacă trăim un stil de 
viață aliniat la rana noastră karmică. De exemplu, dacă avem co- 
dul pentru diabet de tip 2, acesta se va manifesta dacă vom con- 
tinua tradiţia din familie, dea ne recompensa şi a ne consola cu 
mâncăruri dulci şi grase. | 

Cunosc un om care, ca şi tatăl său, bea prea mult, fuma 
din greu şi îşi reprima un resentiment că marea sa oportunitate 
în carieră îi alunecase printre degete. La 59 de ani, tatăl suferise 
un atac grav de cord, în urma căruia murise. La vârsta de 59 de 
ani, fiul a fost diagnosticat cu o boală cardiacă coronariană, dar 
a evitat atacul de cord printr-o operaţie de bypass quadruplu. 
Gena bolii de inimă trecuse de la tată la fiu - dar la fel se întâm- 
plase şi cu moştenirea psihologică, cea karmică: băutura, fumat 
şi reprimarea emoţională, care făceau parte din convingerea 
ce-i provoca numai coşmare: mi-am ratat şansa. 

Nu toate bolile sunt lucrarea karmei - unele sunt create 
de toxinele din mediu care ne afectează, pe când altele sunt re- 
zultatul unui stil de viaţă distructiv şi nu au un element ereditar. 
Dar oricare ar fi moştenirea noastră genetică, o putem împiedi- 
ca să creeze boală sau alte coşmaruri personale în viața noastră. 
Facem acest lucru, vindecând CEL, prin practica de a trăi în ade- 
văr, de a ne curăța fluxul vieţii şi fiind pregătiţi să murim în 
orice clipă, aranjând astfel scena pentru un nou vis, mai bun. 
(Voi explica aceste practici, în Partea a II-a.) 

Coşmarul nostru cultural 

Pe lângă coşmarurile noastre individuale, îl împărtăşim 
şi pe cel colectiv, de materialism şi conformare la cerinţele so- 
cietăţii. Odinioară, visul american era unul de oportunităţi şi li- 
bertate, care se exprima în miriade de feluri. Inventatorii blues- 
ului, ai jazz-ului şi rock-ului nu erau „fără griji financiare“, nu 
aveau libertatea de a alege dintre mai multe culori de iPod, nu 

aveau niciuna dintre așa-zisele libertăţi pe care ni le promit re- 
clamele, dar aveau libertatea de a crea muzică îndrăzneață şi 
originală, Din păcate, ceea ce a fost odată un scop nobil de obti- 
nut, prin muncă grea şi determinare, a decăzut, devenind un 
coşmar cultural care produce mediocritate. 

De când suntem mici, ni se dau cu lingurita o mulţime de 
aşteptări, de care cei mai mulţi dintre noi nici nu ne deranjăm să 
ne îndoim, până în ziua în care ne trezim şi ne dăm seama că pro- 
pria viaţă nu mai lucrează în favoarea noastră. Deşi am trecut 
prin schimbări sociale, în ultimii cincizeci de ani, încă mai cre- 
dem cu uşurinţă idei de scenarii despre cum ar trebui să ne trăim 
viaţa şi să ne măsurăm meritele şi fericirea. Atunci când subscri- 
em la coşmarul colectiv, ne convingem că putem să evităm su- 
ferința, muncind din greu pentru a obţine un serviciu ceva mai 
bun, o casă şi o maşină ceva mai bune, lucruri ceva mai bune de- 
cât cele pe care le are celălalt şi un partener de idilă ceva mai 
chipeş decât simţim că merităm. Adică, ne determinăm fericirea 
în funcţie de cât de mult am progresat către marele obiectiv de 
împlinire materială durabilă. Dacă! putem să trecem de la un 
apartament cu chirie, la o casă mică şi apoi la o casă mare, pe un 
teren imens, înainte să împlinim 35 de ani - atunci ăsta e un 
semn că ne trăim viaţa bine. Putem 'să ne simţim bine că am rea- 
lizat ceea ce, la urma urmei, este noul vis american. 

Nu ne dăm voie să ne gândim dacă stilul acesta de viaţă, pe 
care ne-am convins să-l abordăm, ne face fericiți, sau dacă ne-ar 
face mai împliniţi altceva, totalmente diferit. Dacă impulsul nos- 
tru de a progresa s-a pierdut - partenerul ne părăseşte, la servi- 
ciu e iadul pe pământ, apare o criză de sănătate care ne preia 
atenţia şi banii pe care îi alocaserăm pentru împlinirea obiec- 
tivului nostru de fericire şi bogăţie - atunci simțim că am eşuat. 
Ne măsurăm în funcţie de realizările şi de productivitatea noas- 

tră (în funcţie de cât de mult facem), în loc să ne concentrăm pe 
evoluţia noastră emoţională şi spirituală şi să ne bucurăm de 
procesul de învățare, de descoperire şi de maturizare. 

Am fost învățați că, dacă ne gândim la problemele noas- 
tre şi le analizăm din toate unghiurile, vom putea să ne schim- 
băm obiceiurile şi să creăm vieți mai împlinite - dar putem să 
ajungem la fel de blocaţi în coşmar, dacă ne gândim prea mult, 
ca şi dacă facem prea mult. La o sută de ani după ce Sigmund 
Freud a adus psihanaliza, ne-am dezvoltat un vocabular comun, 
care să ne ajute să înţelegem şi să vorbim despre fiecare dintre 
grijile noastre, mari sau mici. Deşi e minunat că suntem mult 
mai conştienţi de sine decât eram înainte, aşa-numita vindecare 
prin vorbire nu ne-a vindecat de frica noastră... şi nici nu ne-a 
arătat cum să trăim o viaţă plină de curaj. 

Problema e că suntem concentrați pe probleme! Toată 
energia noastră se consumă gândindu-ne la ceva, îngrijorân- 
du-ne de ceva şi încercând să ne rezolvăm problemele. Ar trebui 
să ne transferăm percepţia la un nivel superior, pentru a putea 
să accesăm curajul şi să imaginăm o lume care nu este asediată 
de probleme - şi să o visăm, efectiv, întru fiinţare. Atunci când 
funcţionăm de la un nivel superior de conştiinţă, nu mai perce- 
pem probleme, ci Situaţii, care nu sunt nici bune, nici rele, ci 
pur şi simplu, sunt. Şi când procedăm astfel, începem să vedem 
că în fiecare situaţie există o oportunitate, dacă o privim, pur şi 
simplu, de la un alt nivel de conştiență. 

Dacă rămânem blocaţi în mintea noastră (ceea ce eu nu- 
mesc nivelul .jaguarului“), rămânem concentrați pe a încerca să 
ne depășim obstacolele, prin a ne crea o stare de siguranţă în lu- 
mea materială. Credem că succesul financiar ne va proteja de 
rău: ne va proteja de foame şi de lipsa de adăpost, de nevoia de 
a depinde de alţii pentru nevoile zilnice. Din păcate, aceste vise 

nu sunt sustenabile - chiar dacă am construi o rezervă atât de 
mare, încât să nu poată fi cheltuită într-o viaţă, asta nu ne-ar 
proteja de îmbolnăvirea de o boală mortală sau de pierderea 
persoanei dragi, într-un accident. În plus, dacă toată lumea ar 
ajunge la nivelul de bogăţie materială către care credem că ar 
trebui să aspirăm, impactul asupra mediului global ar fi devas- 
tator. Imaginaţi-vă că toată lumea din China şi din India ar trăi 
cu largheţea cu care trăim noi, cei din Statele Unite. Visul ameri- 
can al excesului material nu este realist pe termen lung - şi în 
niciun caz nu îi face fericiți pe americani. 

Noi privim succesul social şi ca pe o formă de securitate, 
aşa că tânjim să fim iubiţi şi admirati. Practic, mulţi oameni vi- 
sează astăzi să devină faimoşi, deoarece cred în mod greşit că 
acesta este biletul către o iubire şi o admiraţie durabile. Însă 
costul aprobării celorlalți poate să fie intolerabil de ridicat. Nu 
există siguranță în lumea materială, indiferent cât de mult ne-ar 
plăcea să credem că este exact invers. 

Curajul sufletului nu înseamnă case mari, maşini frumoa- 
se, faimă internaţională sau poziţie socială, însă putem să ne bu- 
curăm de toate acestea. Dacă ne uităm la crinii de pe câmp, ve- 
dem că ei nici nu se zbat, nici nu se străduie, dar se dezvoltă în 
frumusețe şi abundență. Şi totuşi, noi ne ocupăm de nevoile 
noastre şi obținem un oarecare confort în lumea materială - 
însă cel mai mult suntem preocupaţi de dorul sufletului nostru 
de a ne folosi la maxim darurile şi talentele şi de a participa la 
crearea unei lumi mai bune. Noi visăm lumea în care ne-ar plă- 
cea să trăim. Visele noastre încetează să mai fie niște obiective 
pe care ne străduim să le atingem şi încep să devină un mod de 
viață, Ele nu-şi mai au rădăcinile în frica de lipsuri şi de sărăcie 
şi, în schimb, se înrădăcinează în iubire şi în abundență. Şi, în 
timp ce visele sufletului ne servesc propriile nevoi, ca indivizi, 

ele servesc şi visele lumii. Sunt vise sacre - vise proaspete, crea- 
toare şi capabile să ne insufle pasiunea şi curajul de a acţiona. 


Visele care nu creează 


Spre deosebire de visele sacre, obiectivele pe care le sta- 
bilim pentru noi înşine nu sunt prea creative. Oricât de mult 
ne-am strădui să materializăm fericirea în viața noastră, adesea 
nu avem curajul sau creativitatea necesare pentru a concepe un 
mod de a trăi, care să difere radical de cel prezent. În loc să pu- 
nem la îndoială aşteptările pe care le purtăm cu noi, încă din co- 
pilărie, cei mai mulți nu facem decât să continuăm coşmarul 
„mediacraţiei“ - adică, o cultură în care ne conformăm cu ce e 
în jur, modelată de media, care pretinde că cinsteşte diferenţa, 
diversitatea şi creativitatea, dar, de fapt, promovează la extrem 
sentimentul de apartenență şi securitate. Ne e frică să ieşim din 
tipar şi să facem ceva cu adevărat diferit. 

Asta nu înseamnă că nu vrem să ne vedem pe noi înşine ca 
ceva ce se află deasupra celorlalţi. Autorul şi omul de radio, Gar- 
rison Keillor, a ridiculizat această fantezie despre noi înşine, în 
descrierea pe care a făcut-o utopicului Lake Wobegon - un orăşel 
fictiv din Minnesota, unde „toți copiii sunt peste medie“. Nu pu- 
tem să schimbăm legile statisticii şi curbei lui Gauss: umflătura e 
în mijloc, acolo unde se află cei mai mulţi dintre noi - nu la capă- 
tul superior al inteligenței sdu al realizării. Putem să încercăm să 
deplasăm întregul clopot către dreapta, astfel încât toată lumea 
să fie ceva mai inteligentă, mai creatoare sau mai productivă 
(sau să aibă ceva mai mult din orice calitate pe care o admirăm), 
dar asta nu ne-ar satisface nevoia de a ne simţi „speciali“. 

Vrem să credem că „eu şi numai eu“ suntem suficient de 
norocoşi, încât să ne aflăm în partea dreaptă a curgeii, în cate- 
goria aflată deasupra mediei. Aceasta este mentalitatea care a 

dus la scăderea în exigentă a testelor de aptitudini, în ultimele 
câteva decenii. Adolescenții noştriide la liceu par să fie mai buni 
decât oricând până acum, pentru că notele obţinute la teste sunt 
impresionante. Deşi profesorii nul se lasă deloc înşelaţi, noi, în 
general, ne bucurăm de convingerea falsă că micuţii noştri de- 
vin din ce în ce mai deştepţi. 

Ori de câte ori apare îndoiala legată de faptul că suntem 
speciali - că ne aflăm în categoria de deasupra mediei - deve- 
nim vulnerabili la mesajul convingător al publicității: că putem 
să ne recăpătăm statutul, folosindu-ne capacitatea de a cheltui. 
Dacă simțim că devenim absolut la fel cu vecinul nostru, ni se 
spune că putem găsi o soluţie simplă, obținând un obiect comer- 
cializat în masă, care ne va exprima unicitatea şi „stilul perso- 
nal“. Ne scoatem cărțile de credit şi începem să achiziționăm 
simboluri false ale creativităţii şi importanţei noastre, ale faptu- 
lui că suntem deosebiți. 

Întotdeauna sunt fascinat de reclamele pentru maşini, 
care, în esență, sunt maşinării mari, care înghit cantități mari de 
combustibili fosili, când mergem din punctul A, în punctul B. În 
reclame, ele sunt prezentate ca vehicule magice, care ne trans- 
portă într-o altă lume, în care întâlnim o grămadă de oameni 
atractivi, copacii se unduiesc în briza pe care o creăm trecând pe 
lângă ei (deşi, în realitate, emisiile de gaze îi ucid), iar cântecele 
rock ale tinereții noastre ne răsună în urechi, umplându-ne de 
vitalitate. O reclamă ciudată promite: „Asta nu e ca vechea ma- 
şină a tatălui tău“. Stilul nostru personal poate fi definit prin 
cea mai îndrăzneață şi „altfel“ marcă de automobil la modă. 

Cu toate acestea, dacă am avea vreun dram de originali- 
tate adevărată, n-am conduce deloc. În Olanda, 40 la sută din 
populaţie merge la serviciu cu bicicletele, dar americanii tind să 
creadă că bicicletele sunt pentru copii sau pentru recreere. Ne 

place să avem maşini mari şi cultivăm din plin folosirea maşini- 
lor, în ciuda costurilor pe care le impune. Pare a fi imposibil să 
concepem un alt mod de a trăi. Tot aşa, ne-am convins că nu 
putem să avem un sens în viață, sau să ne aducem bucurie, fără 
munca grea şi fără concurența reprezentată de toate lucrurile 
din vitrine, din rafturi, din dulapuri, din pod, din pivniță şi din 
garaj. În Statele Unite, consumismul a devenit noul opiu al 
poporului - sau, poate, un opiu „nou şi îmbunătăţit“. Ca să ne 
determine să ne depăşim cinismul, publicitatea şi mass-media 
au inventat un ambalaj nou şi inteligent pentru consumism. Nu 
cumpărăm doar nişte lucruri - cumpărăm lucruri produse în 
serii limitate. Însă, dacă, pe rafturile magazinelor cu preţuri 
mici, găsim păpuşi produse în serie limitată, cât de rare şi demne 
de a fi colecționate sunt obiectele pe care le preţuim atât? 

Noi nu cumpărăm lucruri, doar ca să ne asigurăm un statut, 
sau pentru a ţine pasul cu vecinii. Nu; acum cumpărăm ceea ce 
indică gustul nostru impecabil şi capacitatea noastră de a ne men- 
tine la limita superioară; ne mândrim că ştim care este cel mai 
tare website sau gadget. Nu mai privim vechile reclame de televi- 
zor şi pe cele tipărite. Ne place ca reclamele să fie mai mici, adap- 
tate special la caracteristicile noastre demografice - şi să apară pe 
pagina noastră de internet, construită într-un mod personalizat. 
Ne plac reclamele şi ne place să fim la curent cu ce anume putem 
să cumpărăm. De curând, un studiu al companiei Nielsen despre 
filme înregistrate, cum ar fi TiVo, a descoperit că, în ciuda teme- 
rilor celor care fac publicitațe, oamenii se uită la cel puţin jumă- 
tate din setul de reclame, atunci când rulează o emisiune înregis- 
trată, în loc să deruleze rapid înainte şi să treacă peste ele. 

Ne place să credem că nu e vorba despre consumismul pă- 
rinților noştri, însă aşa este... şi e la fel de superficial şi de de- 
zolant acum, pe cât era şi înainte. 

Atunci când suntem prinşi într-un coşmar, nu avem nicio 
idee despre cum am putea să ne bucurăm de un sentiment al sco- 
pului în viaţă, fără să avem aprobarea tuturor. Mamele simt că 
trebuie să fie perfecte; taţii simt că trebuie să fie tot ce nu au fost 
taţii lor, iar tinerii simt că trebuie să fie la curent în toate domeni- 
ile vieţii lor, înainte de a ajunge în clasa a zecea. Credem că dacă 
avem reputaţia potrivită, vom avea întotdeauna siguranţa de a fi 
înconjurați de oameni cărora le pasă de noi şi care ne admiră. 

A privi în afara noastră pentru a găsi validare, nu este ceva 
ce funcţionează prea bine. Chiar şi cei mai înverşunaţi admira- 
tori şi suporteri ai noştri s-ar putea să nu fie prezenţi tot timpul, 
sau să fie geloşi pe noi, în secret şi să se angajeze, în tăcere, în ac- 
țiuni de sabotaj sau de trădare, ori să se întoarcă împotriva noas- 
tră, atunci când, în sfârşit, găsim curajul de a trăi o viață mai pli- 
nă de creativitate. Cu cât devenim mai sănătoşi şi mai echilibraţi, 
cu atât vom atrage oameni care ne vor oglindi sănătatea şi echili- 
brul - şi cu atât mai mult vor începe să se îndepărteze prietenii 
noştri cei falşi. Dar, atâta timp cât ne complăcem în coşmar, aşa- 
zişii noştri suporteri se vor aştepta ca noi să rămânem la starea 
de fapt şi să evităm să visăm la o altfel de viață. 

E vremea să ne trezim din cosmarul la care am luat cu to- 
tii parte, să renunțăm la nevoia de a reuşi în tiparul mediocru şi 
să creăm un vis mai creator. 


Profeţiile care se împlinesc de la sine 


Ne perpetuăm coşmarurile personale şi culturale, atunci 
când nu ne recunoaştem rolul în co-crearea realităţii. Credinţele 
noastre subconştiente, care adesea îşi au rădăcinile în frică şi nu 
în curaj, creează profeții care se împlinesc de la sine. Cu toate 
acestea, noi nu înţelegem puterea aşteptărilor pe care le avem, 
într-o direcție sau alta. 

În anii '60, doi cercetători în sociologie, pe nume Robert 
Rosenthal şi Lenore Jacobson, au făcut un experiment într-o 
şcoală generală de stat din San Francisco. Administraţia a fost 
de acord să lase copiii să dea un anume test de inteligență; după 
aceea, cercetătorii le-au spus profesorilor că testul nu a măsurat 
numai inteligența, dar a şi prezis care dintre elevi pot să atingă 
cele mai înalte cote în ceea ce priveşte capacitatea intelectuală. 

În realitate, testul nu a făcut aşa ceva. Cercetătorii au ales 
la întâmplare numele unor elevi şi le-au spus profesorilor că 
aceştia sunt băieții şi fetele care vor beneficia enorm de înzestră- 
rile pe care le au. După un an, toţi copiii au dat un al doilea test 
de inteligență, iar cei care, aveau un potenţial de realizare uriaş 
au avut rezultate mult mai bune decât colegii lor. Ba chiar, profe- 
sorii susțineau că ei citeau mai bine, că se comportau mai bine, 
că erau mai implicaţi în activităţile şcolare, aveau o curiozitate 
intelectuală mai mare şi chiar că erau mai sociabili decât ceilalți. 
Profesorii şi-au transformat în realitate presupunerea subconşti- 
entă pe care o făcuseră în legătură cu aceşti elevi, iar aşteptările 
lor au devenit o profeție care s-a împlinit de la sine. 

Ca şi aceşti copii, cei mai mulți dintre noi sunt blocaţi în- 
tr-o soartă anume, de aşteptările părinţilor şi ale culturii noastre 
- fie că sunt pozitive ori negative. După scurt timp, asimilăm 
aceste credinţe şi devenim o versiune a ceea ce se aşteaptă de la 
noi - indiferent dacă ea corespunde cu cine suntem noi cu ade- 
vărat şi cu ce dorim cu adevărat. Unii dintre noi se vor revolta îm- 
potriva societății - dar, chiar şi aşa, rămânem prinşi în bucla re- 
petitivă, pentru că, în loc să fim creativi, nu facem decât opusul a 
ceea ce ni s-a spus. Angajarea continuă în rebeliuni provenite 
dintr-un reflex condiţionat, nu este decât un alt tip de coşmar. 

Oricât ne-ar supăra să ne conformăm aşteptărilor culturii 
noastre, ale părinţilor, ale clasei sociale şi ale vecinilor, credem 

că ne va fi greu să găsim curajul pentru a le înfrunta cu adevă- 
rat. După o vreme - de obicei, pe la vârsta de douăzeci de ani - 
cei mai mulți dintre noi cedează şi ne autoconvingem că toată 
lumea trebuie să aibă dreptate - la urma urmei, nu avem ceea 
ce e necesar ca să ne împlinim obiectivele secrete, iar acum e 
momentul să renunțăm la „fanteziile copilăreşti“. Strângem cu- 
reaua şi începem să ne căutăm, cu seriozitate, partenerul potri- 
vit şi să constituim toate simbolurile noului vis american. Cu- 
rând, începem să ne simțim deprimati şi prinşi în capcană, dar 
continuăm să trăim în acelaşi fel şi să sperăm că lucrurile se vor 
schimba. Am auzit odată, că definiţia nebuniei este „a face ace- 
laşi lucru iar şi iar, aşteptând un rezultat diferit“, 

Dacă-i aşa, atunci cu toţii suntem nebuni. 

Pentru a vedea cu ochii și cu inima deschise, pentru a 
co-crea o realitate nouă, visând curajos, trebuie să abandonăm 
aşteptările coşmarului nostru cultural. Altfel, vom materializa, iar 
şi iar, aceleaşi răni, atrăgând spre noi situaţii şi oameni care ne 
provoacă să ne vindecăm, în sfârşit, karma. Când începem să ne 
trezim din coşmar, putem să tesem vise creatoare, care nu sunt 
distorsionate de eşecurile pe care le-am experimentat în trecut - 
şi n-o să mai simțim că trebuie să re-aranțăm oamenii şi situațiile 
din viața noastră, în speranţa că, astfel, ne reparăm pe noi înşine. 
Numai atunci când ne dăm seama că nimic din ce e în viața noas- 
tră nu necesită „reparații“, vom fi liberi să ne schimbăm. 


Co-crearea unei noi realităţi 


Secretul pentru a visa este să nu ne concentrăm doar pe 
un loc de muncă nou, pe o maşină sau pe un alt partener. Când 
încercăm să o facem, visul reculează, iar noi ne trezim şi ne dăm 
seama de asta, după cinci ani sau când deja avem doi copii. Nu 
putem să visăm doar o părticică din imagine - mai degrabă, tre- 

buie să ne imaginăm o lume cu totul nouă - după care, toate de- 
taliile se vor aranja de la sine. Nimeni nu poate să administreze 
creația la nivel micro; putem să punem în mişcare numai forțe 
uriaşe. Iar atunci când detaliile viziunii noastre nu se materiali- 
zează, e un semn că nu visăm o imagine suficient de măreaţă. 

Atunci când visaţi o lume nouă, co-creatorul cu care lu- 
crati este universul - forța creatoare care face copacii să crească 
din seminţe şi galaxiile să se formeze din praf de stele. Este forța 
care v-a transformat dintr-un spermatozoid şi un ovul nefecun- 
dat, într-un bebeluş uman şi care v-a proiectat ADN-ul, este de- 
clanşatorul misterios care îi spune fiecărei celule ce treabă are 
- fie că trebuie să se specializeze în a transporta oxigen, ca glo- 
bulă roşie, fie să producă hormoni, ca glandă. Astfel, accesaţi in- 
„teligența universului, care conspiră în numele vostru pentru a 
organiza lumea naturală, astfel încât să vă oglindească visul. 

Fără îndoială că noi, oamenii, am creat haosul şi frumuse- 
tea lumii în care trăim: e visul nostru, materializat. De la parcu- 
rile îngrijite şi până la suprapopulare şi la poluarea industrială, 
de la străzile aglomerate din China şi până la calota polară care 
se topeşte, până la ursul polar de la grădina zoologică din Cen- 
tral Park - tot ce percepem este creaţia omenirii, care lucrează 
împreună - şi, adesea, în conflict cu universul. Am fost fideli 
misiunii care ni s-a transmis în Biblie, să ne folosim de plante şi 
de animale aşa cum credem de cuviință - iar natura a reaction- 
at la alegerile noastre. Urmele noastre există peste tot. 

Am modelat lumea modernă, cu toată frumuseţea şi cu 
toată grozăvia ei. Am modelat şi am format şi lumea naturală, cu 
balenele şi cu fluturii ei, ca să se potrivească nevoilor noastre - 
dar nu am creat-o noi, de fapt. Sau am creat-o? Unii fizicieni au 
postulat „principiul antropic“, pentru a explica ciudatele şi ex- 
trem de improbabilele coincidenţe care au trebuit să aibă loc, 

pentru a avea viață inteligentă. Este ca şi cum universul ar fi 
conspirat pentru a crea acest echilibru perfect - şi extrem de im- 
probabil - de forțe, care să ducă la viaţă. 

Creaţioniştii explică această improbabilitate, spunând că 
un Dumnezeu a făcut coregrafia întregului dans al existenței - în 
timp ce evoluţioniştii spun că ar trebui să presupunem că soa- 
rele, pământul şi viaţa care s-a dezvoltat pe planeta noastră sunt, 
toate, rezultatele unor evenimente aleatorii. Ca oameni, tendința 
noastră este să percepem lucrurile în mod dual, ca şi cum o ta- 
bără ar avea dreptate, iar cealaltă nu; dar dualismul este doar re- 
zultatul dorinţei noastre de a forța realitatea să se potrivească în- 
tr-un pacheţel ordonat. Poate că ambele părți nu văd decât o la- 
tură a poveştii - e posibil ca, la început, când totul nu era decât 
vid, conştiinţa noastră, ca parte din forța Creaţiei, a participat la 
măreaţa operă de artă, numită Univers. Conştiinţa s-a exprimat 
în lumea fizică, sub formă de Calea Lactee, de centura de astero- 
izi şi de amestecul perfect de elemente care duc la crearea ființe- 
lor umane, ce au capacitatea să se întrebe cum au ajuns aici. 
Poate că facem parte și din Creator şi din Creaţie, în mod simul 
tan, participând la un dans al evoluţiei, care este extrem de logic 
şi de capricios, în acelaşi timp. 

Deşi întrebarea dacă noi ne-am inventat pe noi înşine este 
interesantă, cei mai mulți sunt interesaţi dacă putem să visăm lu- 
mea şi în alt fel, la nivel personal. Oare putem să ne făurim fami- 
liile, stilul de viaţă, sensul şi scopul pe care îl dorim - sau suntem 
la mila unor forțe mult mai mari decât noi, care ne sculptează şi 
ne modelează soarta? Oare suntem doar un dinte într-un meca- 
nism de roți dințate, sau ne aparținem nouă înşine și avem un 
destin personal, pe care putem să-l modelăm şi să-l şlefuim? 

Poate că, aparent, toate dovezile sunt împotriva faptului 
că indivizii ar avea ceva de spus în ceea ce priveşte cursul pro- 

priului destin, că ne înşelăm cu o iluzie care ne dă un fals simţ că 
noi conducem vaporul - când, de fapt, ne aflăm într-o barcă fără 
cârmă. Putem să acceptăm cu grație ceea ce ne aşterne soarta, 
sau putem să ne schimbăm percepția. Este posibil ca noi să fi vi- 
sat universul întru fiinţare, dar să nu fim în stare să schimbăm 
nimic în propria noastră viaţă? 

Putem să cârmim barcă vieţii noastre şi chiar să chemăm 
vântul şi să-i schimbăm direcţia - dar, pentru a face asta, e nevoie 
de acte tăcute de curaj. Este nevoie să lăsăm deoparte nevoia de 
a mişca vânturile după propriul nostru scop şi, în schimb, să ale- 
gem să le deplasăm pentru binele suprem al tuturor. Este nece- 
sar să acceptăm responsabilitatea pentru ceea ce schimbăm, în 
loc să evităm consecinţele. Şi, în primul rând, trebuie să fim atenţi 
ce anume ne dorim, pentru că ceea ce visăm, aceea vom crea. 


Realitate şi percepție 


Ne conducem viața, crezând că există lucruri cu care toată 
lumea poate să fie de acord. O bucată de lemn este o bucată de 
lemn, iar oamenii de peste tot înţeleg acest lucru. Îi recunoaş- 
tem şi proprietăţile: are o greutate, dar poate să plutească, poa- 
te să fie arsă, atunci când e uscată şi aşa mai departe. 

Conform fizicii newtoniene - o ramură a ştiinţei care ex- 
plică fenomenele naturale - putem să prezicem cât de repede va 
cădea bucata de lemn, dacă este aruncată de la înălțime. Buş- 
teanul acela pe care îl putem vedea, atinge, mirosi, gusta şi chiar 
auzi când cade la pământ, nu conţine niciun mister. Înțelegem şi 
suntem de acord cu faptul că lemnul este un obiect solid - şi că 
are anumite caracteristici. 

La nivelul de conştiență la care funcționează cei mai mulţi 
dintre noi, lemnul este foarte real şi foarte greu - şi n-am vrea să 
ne cadă în cap un butuc prea mare. 

Pe de altă parte, în mecanica cuantică - ramura ştiinţei 
care explică în ce mod funcționează lumea, la nivel subatomic - 
vechile idei despre realitate sunt bune de aruncat pe fereastră. 
Aceeaşi bucată de lemn, spre exemplu, nu are caracteristici fixe, 
Cea mai mică unitate de materie - mai mică decât un atom - este 
o particulă; astfel, lemnul este făcut în cea mai mare parte din 
aer, plin cu un nor zumzăitor de particule care vibrează în per- 
manență. Particula este o bucăţică de „ceva“ tare ciudat - dacă îi 
observăm locaţia la orice moment [dat, nu avem niciun mod de 
a-i măsura viteza. Dacă măsurăm viteza particulei, devine impo- 
sibil să determinăm unde se află. Pe de altă parte, aşa cum am 
menţionat mai devreme, însăşi natura particulei se schimbă ade- 
sea, atunci când este observată: ea poate să capete caracteristi- 
cile unei unde, cea mai mică unitate de energie, iar apoi să devi- 
nă din nou particulă, cea mai mică unitate de materie. 

Dată fiind această „realitate? foarte diferită la nivel sub- 
atomic, este oare corect să spunem că noi, ființele omeneşti, sun- 
tem creaturi solide, făcute din aer și dintr-o grămadă de particule 
care zumzăie - sau suntem ființe de energie, făcute dintr-o mul- 
time de unde de energie? Oare este posibil să fim amândouă - 
care trec mereu de la o stare Ia alta? Oare o bucată de lemn este 
doar un obiect - sau doar aşa se întâmplă să o percepem noi? Ce 
s-ar întâmpla dacă am percepe-o ca pe o serie de unde, ca pe o 
grupare de energie? 

Nu sugerez aici că, schimbându-ne percepţia, o bucată de 
lemn şi-ar schimba, în mod magic, natura din lumea fizică (deşi 
unii şamani pe care i-am întâlnit pretind că aşa stau lucrurile). 
Dacă ne cade în cap, o să simţim durere - e un fapt la nivel fizic, 
Dar, la un alt nivel al realităţii, atunci când ne loveşte o bucată 
de lemn, se întâmplă altceva. Ne apucăm să explicăm experien- 
ta, folosind gânduri, sentimente şi metafore. Determinăm sem- 

nificaţia bucății de lemn în viaţa noastră, scriind o poveste. 

Poate ne gândim că cea care ne cade în cap este o creangă 
uscată, smulsă din copac, de un vânt puternic. Poate simțim că 
cea care ne provoacă durere şi ne face să ne supărăm este o bles- 
temată de bucată grea de lemn. Poate că o percepem ca pe un 
apel la trezire, pentru că ne scoate din gândurile noastre şi ne 
readuce în lumea fizică, acolo unde trebuie să fim acum, ca să ne 
ferim din calea furtunii şi să ne adăpostim înainte să ne cadă în 
cap o creangă şi mai mare. Bucata de lemn poate să ne amin- 
tească de faptul că nu suntem atenţi în viață. Oricare dintre 
aceste poveşti poate să fie adevărată - sau pot fi adevărate 
toate; avem puterea să hotărâm pe care dorim să o creăm, pen- 
tru a explica faptul că ne-a căzut în cap o creangă uscată. 

De cele mai multe ori, lucrurile cu care avem de-a face le 
simţim la fel de solide ca pe o bucată de lemn. Lucrurile acestea 
pot fi, de exemplu, copiii noştri, care depind de noi, ori un sala- 
riu insuficient, care nu acoperă cheltuielile lunare. Sau, din cau- 
za unei glicemii fluctuante, avem o boală pe care doctorii o nu- 
mesc „diabet“, iar dacă nu suntem atenţi la ce mâncăm, la miş- 
care şi la nivelul de insulină, s-ar putea să provocăm în corp, de- 
teriorări pe termen lung. Lucrurile acestea nu dispar din lumea 
materială - la fel cum nici bucata de lemn nu dispare. Însă lucru- 
rile acestea nu sunt poveştile noastre - ele sunt doar niște cără- 
mizi, cuvintele pe care le punem laolaltă, ca să ne scriem poves- 
tea în care suntem victima sărăciei şi a bolii, sau supravieţuitorul 
care trece peste obstacole şi peste dificultăți, îşi păstrează o atitu- 
dine optimistă şi le dă copiilor iubire din abundență. Situaţia 
noastră poate să fie dificilă, dar ea devine un coşmar, numai 
dacă alegem ca asta să fie realitatea noastră. Folosind faptele şi 
scriind cu ele o nouă poveste, putem să elaborăm scenariul unei 
experienţe diferite a realității. 

Capitolul 3 


> 


| 
Scenariile coşmarurilor noastre 


Hu vedem Cuceutite aşa cum sunt efe; 


fe vedem asa cam suntem noi. 


| ANAIS NIN 


E ercetătorii au descoperit că mintea noastră creează, 
ACU în mod natural, poveşti în jurul faptelor vieţii noas- 
tre, iar modul în care ne spunem povestea personală influen- 
țează puternic modul în care ne percepem pe noi înşine, dar şi 
modul în care ne comportăm. Când tema care revine mereu în 
poveştile noastre este triumful în fața adversităţilor, când ne 
descriem problemele ca apărând pe neaşteptate şi ne amintim 
cum le-am învins, reuşim să experimentăm starea de bine şi să 
ne simțim plini de speranță cu privire la viitor. 

Înaintăm cu încredere şi ne asumăm riscuri. Dar când 
poveştile noastre se concentrează pe structura întunecată a fie- 
cărui nor - întâmplările care au „distrus“ fiecare moment de fe- 
ricire - probabil că vom avea probleme legate de starea noastră 
de spirit şi ne vom simţi nefericiţi, neputincioşi şi apatici. Capi- 
tolul acesta ne va ajuta să aruncăm puțină lumină asupra sce- 
nariilor negative, ai căror sclavi am devenit. 


Prinşi în cele trei arhetipuri 


Niciunul dintre noi nu a pornim în viață, fiind pesimist. 
De fapt, cei mai mulţi au crezut, cândva, că se vor putea bucura 

de un basm, ca în Disney, unde fiecare zi e o distracţie nesfârşită 
şi fiecare seară se încheie cu focuri de artificii. Iar după aceea, 
viaţa a început să se desfăşoare. 

Dacă analizăm poveştile pe care le spunem ca adulți, 
aproape întotdeauna vom vedea că ele sunt variațiuni pe teme 
străvechi, care au fost reprezentate de-a lungul vremii, în fabule 
şi în basme. Crescând, ne-am prins, fără să ştim, într-una dintre 
cele trei poveşti arhetipale, care ne promiteau bucurie, dar au 
sfârşit prin a ne aduce nefericire. 

Cele trei basme care devin scenariile de bază ale coşma- 
rurilor noastre sunt: 


1. Povestea regelui Midas”, care se transformă în coşma- 
rul „Nu am destul“. 


2. Povestea Regelui Leu, care se transformă în coşmarul 
„Sunt prea bătrân şi timpul meu a trecut“. 


3, Povestea Cenuşăresei, care se transformă în coşmarul 
„Sunt prea rănită, ca să am vreo putere“. 


Atunci când ne dăm seama că trăim în conformitate cu 
unul dintre aceste scenarii arhetipale, putem să alegem, în mod 
conştient, să-l îndepărtăm şi să începem o poveste nouă. Dar, 
mai întâi, trebuie să fim cinstiţi şi să vedem cât de mult ne con- 
formăm unei fantezii de basm, care ne spune ce anume ne va 
face să ne simțim fericiți şi împliniți. 


* Midas a fost regele Pesinei, un oraş din Frigia, în secolul 7-8 î. 
Ch. Întrucât Midas i-a găzduit prietenul, Dionisos i-a oferit să aleagă 
orice recompensă doreşte. Midas a cerut ca tot ce atinge, să se trans- 
forme în aur. Cererea i-a fost îndeplinită, dar, după un timp, el şi-a 
atins fiica, iar aceasta s-a transformat într-o statuie de aur. Atunci Mi- 
das L-a rugat pe Dionisos să-i ia darul înapoi. N. tr. 

Atingerea de aur a regelui Midas 


După cum spune mitul, regele Midas era un conducător 
bun, care şi-a arătat ospitalitatea faţă de Silenus (învățătorul şi 
credinciosul tovarăș al lui Dionisos), atunci când acesta s-a îm- 
bătat şi a adormit în grădina sa de trandafiri. Dionisos, care este 
cunoscut ca zeul vinului şi al petrecerilor, a vrut să-l recompen- 
seze pe rege pentru generozitatea pe care i-o arătase prietenului 
său - dar acest zeu mai era cunoscut şi ca păzitorul tradiției mis- 
terelor, reprezentând extazul sfânt al creativității şi spiritualită- 
tii. Când Dionisos l-a întrebat pe Midas - care deja era un condu- 
cător bogat - ce dar doreşte, regele a ales unul material, mai de- 
grabă decât unul legat de arte sau de spirit, pe care l-ar fi putut 
primi de la Dionisos. Zeul i-a dat, cu reținere, muritorului darul 
atingerii de aur: orice avea să atingă lacomul rege, avea să se 
transforme în aur pur, făcându-l cel mai bogat om din lume. 

Midas a fost încântat să vadă cum iarba pe care călca de- 
venea de aur şi pârâiaşul în care şi-a cufundat mâinile a devenit 
un râu de bogăţie. Toate au fost minunate, până ce lui Midas i s-a 
făcut foame şi a hotărât că venise vremea cinei. Dar şi-a scuipat 
imediat vinul înapoi, în pocal, căci acesta se transformase în aur 
lichid, pe care nu avea cum să-l bea. Iar când a atins mâncarea 
din farfurie, a transformat-o imediat în ceva ce nu putea fi con- 
sumat. Curând, binecuvântarea lui Midas a devenit un blestem, 
căci nimeni nu îndrăznea să se apropie de el, de teamă să nu fie 
transformat într-o statuie de aur - şi oricâtă bogăţie ar fi acumu- 
lat, era blestemat să rămână flămând, singur şi nemulțumit. 

Într-o versiune a mitului, după ce Midas a fost nefericit 
vreme de mulți ani şi a trăit izolat de lume, fiica lui l-a implorat 
să se roage de Dionisos să-l elibereze de blestem. Zeul îi spune 
că trebuie să se îmbăieze într-un râu sfânt şi să înapoieze darul 
apelor, pentru ca acum bogăţia lui să poată să hrănească pă- 

mântul. Astfel, Midas scapă de atingerea de aur şi, bătrân fiind, 
este în stare să se bucure, în sfârşit, de frumuseţea regatului său. 

Povestea regelui Midas este o metaforă a lipsei pe care o 
simțim în viața noastră. La fel ca el, trebuie să acceptăm că nu 
putem să scăpăm de această realitate dură: nimic şi nimeni nu 
poate să umple vidul lăuntric, creat de credința că nu avem des- 
tul - destui bani, destulă frumuseţe, tinerețe, farmec, iubire, 
putere sau orice. 

La fel ca regele, în tinerețe, cu toţii îi cerem lui Dionisos să 
ne facă o favoare. Aspectul sărbătoresc al zeului ne îndeplineşte 
dorințele încă de timpuriu, aşa că ne dăm voie să petrecem, să 
facem dragoste şi să trăim viaţa la maxim. Apoi, însă, ne con- 
fruntăm cu nevoia de a evolua şi de a ne maturiza, pentru că nu 
putem să o ţinem în petreceri toată viaţa. Cei care încearcă să 
facă asta, alunecă încet pe o pantă a decăderii şi degenerării, iar 
petrecerea se transformă în ceva urât. Cei mai mulți dintre noi 
tindem să alegem aceeaşi dorință pe care a avut-o şi Midas - 
atingerea de aur. Ne gândim cum putem să dobândim poziție so- 
cială, bogăţie şi influență, iar zeul pare să ne împlinească dorin- 
tele şi începem să ne bucurăm de succes financiar şi carieră. 

Dar atingerea de aur pe care o căpătăm, vine cu prețul 
pierderii unei părți din sufletul nostru - partea pe care o repre- 
zintă Dionisos, în rolul său de păstrător al tradiţiei misterelor. 
Începem să uităm celălalt tip de bogăţie, pe care acesta ni l-ar 
putea oferi: capacitatea de a avea bogății spirituale şi nu fizice, 
Ne îndepărtăm de „beţia“ pe care o trăiesc cei care sunt implicați 
activ într-o viață artistică şi creativă. Nu ne permitem extazul 
meditaţiei şi al rugăciunii; în schimb, gravităm către „beţia“ vi- 
nului şi a substanțelor care ne amorțesc simțurile. 

La fel ca în mit, trebuie să ne dăm seama că ne e foame şi 
sete de altceva. Altfel, oamenii se vor îndepărta de noi, la fel cum 

s-au îndepărtat de Midas, în poveste - iar noi ne vom trezi din ce 
în ce mai izolaţi şi înconjurați numai de lucrurile pe care le-am 
acumulat. Apoi, la un moment dat, poate că vom cere ajutor, dân- 
du-ne seama că trebuie să ne folosim bogăţiile şi talentele pentru 
a hrăni din nou Pământul. Poate că vom căuta să trăim experiența 
unei bucurii uriaşe, energia şi entuziasmul creativităţii şi al spiri- 
tualității - folosind aceste daruri, pentru a acționa în moduri care 
influențează lumea în bine, sădind seminţele schimbării. 

Însă, dacă nu urmăm acest curs al acţiunii, vom aluneca 
în coşmarul de a crede că, dacă am putea să dobândim o bogăţie 
materială mai mare, o valoare mai mare sau o importanță mai 
mare, în cele din urmă, vom fi satisfăcuţi. Atunci când nu cerem 
ajutorul Divinităţii - care poate să ne îndrume cum să ne elibe- 
răm de blestem - atingerea noastră începe să transforme totul 
în noroi. (Dacă vă uitaţi în urmă, la propria voastră viață, veți 
vedea când aţi avut atingerea de aur - şi apoi, când ați pierdut-o 
şi cum aţi încercat, cu disperare, să o recăpătați.) 

Cu toţii avem uneori această atingere de aur şi tânjim să ne 
recăpătăm tinereţea, popularitatea, reputaţia - sau orice suntem 
noi convinşi că reprezintă cheia fericirii. Însă, spre deosebire de 
regele Midas, când ne dăm seama că am pierdut acea atingere, nu 
mai e nimeni care să ne scape de griji. Ne blocăm, așteptând pe ci- 
neva care să ne scape de blestem. Când căsnicia noastră se destra- 
mă sau compania în care am investit dă faliment, trăim disperare, 
panică şi resentimente. Mai dăm o tură pe la mall sau pe paginile 
on-line de matrimoniale, cu speranța deşartă că putem să găsim 
pe cineva sau ceva care să ne ușureze nefericirea. 

Când ne e teamă că nu avem destul - destul timp, destui 
bani, destui prieteni, iubire, putere şi aşa mai departe - partici- 
păm la coşmarul lipsei. Mulţi dintre noi merg la cumpărături în 
fiecare zi, nu pentru că trebuie să o facă, ci pentru că vor să 

creadă că, achiziționând ceva, vor avea „destul“. Cumpărăm prea 
multe haine, prea multe jucării şi daruri pentru copiii şi prietenii 
noştri, întrucât sperăm că generozitatea noastră va fi „destul“ 
pentru a le câştiga aprobarea şi recunoştinţa. Ne redecorăm casa, 
sau vrem prea multe, aşa ca rata la bancă devine mult prea mare, 
întrucât ne dorim ca locuinţa noastră să fie „extraordinară“, ca 
să ne putem distra şi să ne impresionăm vecinii cu ea. Dar, indi- 
ferent cât de mult cheltuim, sau cât de buni suntem la a găsi afac- 
eri ieftine, niciodată nu putem să avem destul. 

Greşeala este că noi credem că ne putem rezolva „proble- 
ma“ de a nu fi sau de a nu avea destul, folosind remediul abun- 
denței materiale. A acumula lucruri şi apoi a cheltui bani, 
dintr-un sentiment de lipsă, nu o să vindece blestemul lui Midas. 
În schimb, la fel ca în cazul regelui, putem să alegem să visăm la 
o viață în care noi suntem destul, ca să fim fericiți şi mulțumiți - 
indiferent de cât avem sau ce anume detinem. 

Pentru a vă trezi dintr-un astfel de coşmar, trebuie să res- 
pingeţi scenariul prost scris, care impune că „Dacă aş avea 
_____, aş putea să creez o fericire care să dureze“. Numai atunci 
vă puteţi imagina cum este o viață sănătoasă, palpitantă şi plină 
de împliniri. Cu cât mai mult şi cu cât mai intens susțineți viz- 
iunea că voi sunteți destul şi că sunteți înconjurați de abundență, 
cu atât vă este mai uşor să vă materializați visul în lumea fizică. 


Momentul de transformare a regelui Leu 


Un alt mit pe care îl re-creăm neintenţionat în viața noas- 
tră este acela al regelui Leu. Povestea, care a fost transformată 
într-un film Disney şi într-un musical uluitor, este despre un pui 
de leu, care scapă de complotul unchiului său cel rău de a-l ucide 
şi de a pune stăpânire pe tronul tatălui său. Puiul fuge în tufi- 
şuri, unde creşte în compania unui porcuşor umil şi a altor crea- 

turi ale pădurii. În cele din urmă, uită că e moștenitorul unei 
împărăţii, până ce iubita sa îl găseşte şi îi aminteşte de strămoşii 
săi şi de posibila lui măreție. Atunci, tânărul leu se întoarce să-l 
înfrunte pe unchiul său şi să-şi ceară înapoi dreptul regal din 
naştere şi puterea furată. | 
Coşmarul acesta - cunoscut şi sub forma „O să vină şi vre- 
mea mea“ - este unul căruia îi cad pradă mulţi oameni, căci tân- 
jesc după clipa în care importanța lor va fi recunoscută. Dar coş- 
marul îi face să creadă că: afacerea la care tocmai lucrez este 
fantastică şi o să mă aducă în locul ce mi se cuvine în viață. 
Deseori, un bărbat va căuta la partenera sa inspirația şi 
motivaţia pentru a-şi manifesta măreţia, crezând în ideea că, în 
spatele oricărui bărbat de succes, se află o femeie minunată. 
Bărbatul poate să caute o femeie care să-i dea încredere sau să-l 
inspire să fie rege. Dar această sarcină tinde să fie descurajantă 
pentru o femeie, care trebuie să fie mama partenerului său şi, în 
acelaşi timp, să-şi păstreze vie atracţia pentru el şi să-l crească, 
aducându-l de la stadiul de pui, la cel de prinţ şi apoi de rege. Fe- 
meia care se înhamă la o astfel de sarcină trebuie să-şi lase pro- 
pria ei viață deoparte şi să trăiască indirect, prin succesul bărba- 
tului ei. Iar dacă leul nu reuşeşte, el va da vina pe femeie. 
Bărbaţii nu sunt singurii care rămân prinşi în acest cog- 
mar - şi femeile pot fi seduse de dorința de a fi importante. Cum 
toți avem un aspect feminin şi unul masculin, partea masculină, 
în special, este vulnerabilă la coşmarul regelui Leu. Astfel, când 
o femeie cedează puterii acestui mit, ea trebuie să cheme partea 
feminină a sufletului ei să-i vină în ajutor, căci ea nu va avea o 
„soţie“ care să o sprijine în eforturile ei de afirmare. Prețul va fi 
mare: partea feminină, grijulie, va fi compromisă şi se va estom- 
pa, făcând-o ca, în cele din urmă, $ă simtă o amărăciune pro- 

fundă pentru că este exclusiv în slujba părţii masculine, care 
caută realizări şi recunoaştere. 

Mai există un mod în care o femeie cedează la acest mit. 
Se poate ca ea să vadă potenţialul măreției în bărbatul pe care îl 
iubeşte, în timp ce acesta este incapabil să-l recunoască, sau nu 
e dispus să o facă. Oricât de! mult ar încerca să-şi ajute partene- 
rul să se dezvolte şi să reuşească, acesta va continua să-i refuze 
ajutorul. Aceasta este o lovitură din care oricărei femei îi este 
greu să-şi revină, pentru că, după o vreme, ea va ajunge să-şi dis- 
preţuiască partenerul şi îşi va pierde tot respectul pentru el. 

Coşmarul regelui Leu este o capcană fatală, pentru băr- 
baţii sau femeile care simt că viaţa le datorează ceva, sau că le 
rezervă vreo glorie lumeasdă secretă. Desigur că viaţa ne oferă 
posibilitatea de a atinge gloria, dar aceasta e de natură spiritua- 
lă şi creatoare. Atunci când nu ne ridicăm la înălțimea sentimen- 
tului nostru lăuntric, legat de potențialul pe care îl avem, rămâ- 
nem cu sentimentul pe care îl exprimă Marlon Brando, în filmul 
On the Waterfront... că ar fi putut să fie un „competitor“. 

Dacă nu îşi dă seama (le coşmar, un bărbat prins în fante- 
zia regelui Leu se va concentra pe inamicul său foarte puternic, 
reprezentat în mit de către unchiul său. Se va convinge că, dacă 
ar putea să elimine oribilul mascul dominant, care deține pozi- 
tia şi puterea pe care o doreşte el, ar putea să-şi revendice din 
nou tronul care este al lui de drept, aşa că aşteaptă să vină vre- 
mea lui şi îşi aşteaptă oportunitatea... dar aceasta nu vine nicio- 
dată. Adversarul poate să fie tatăl lui, şeful sau chiar un rival în- 
tr-o relaţie amoroasă. | 

În cele din urmă, ne dăm seama că, la fel ca tânărul rege 
Leu, suntem prinşi într-un coşmar numit „Sunt prea bătrân şi 
vremea mea a trecut“. Motivul este acela că basmul nu se adeve- 
reşte niciodată în viața reală. N-o să ne recăpătăm împărăţia, 

pentru că nu mai putem avea din nou 22 de ani şi o lume întrea- 
gă de posibilități în fața noastră. Aşteptând să vină momentul 
nostru, suntem copleșiți de teama că toate uşile se închid. Ajun- 
gem să ne măcinăm că suntem bătrâni şi obosiţi şi că nu mai 
putem concura. Întotdeauna există cineva mai tânăr decât noi, 
care va accepta un salariu mai mic, sau care îi poate oferi poten- 
țialului partener romantic, un trup mai frumos. 

Mulţi dintre clienţii mei fac parte din generaţia baby- 
boom*; acum au 50 şi ceva de ani şi vor cu disperare să-şi rein- 
venteze viaţa, dar se agaţă cu încăpățânare de coşmarul: „Sunt 
prea bătrân şi vremea mea a trecut“. Le este teamă să se des- 
prindă şi să trăiască într-un mod creator, sau să-şi asume riscuri. 
Când reuşesc să iasă din acest basm, îşi dau seama că încă nu 
şi-au trăit cele mai creatoare zile ale vieții lor. l 

Apoi, mai e un lucru, pe care mi l-a spus o prietenă psiho- 
log, specializată în probleme legate de angajamente: acela că, 
oricât de pesimişti ar fi clienţii ei de 30, 40 sau 50 de ani, în legă- 
tură cu găsirea unui companion, cei care exprimă cea mai mare 
neliniște în legătură cu acest subiect sunt cei de 20 de ani. Cre- 
dința că timpul a trecut şi că e prea târziu ca să ne împlinim vise- 
le poate să ne lovească la orice vârstă şi să ne îngheţe de frică şi 
de îndoială de sine. Mama mea şi-a găsit iubirea la 79 de ani, dar 
pun pariu că, pe când avea 20, se simțea ameninţată de toate fe- 
tişcanele de 17 ani, cu care credea că se află în competiţie. 

Ne simțim bătrâni, nu pentru că avem o anumită vârstă, ci 
pentru că, într-un fel, credem că ne-a trecut timpul. Nu înţele- 
gem calculatoarele sau jocurile video, nu putem să acceptăm fil- 


* baby boom este termenul folosit pentru orice perioadă mar- 
cată de o rată ridicată a naşterilor, când numărul de naşteri trece de 
2% din totalul populaţiei. In Statele Unite, o asemenea perioadă s-a 
înregistrat între anii 1946-1964. n.tr. 

mele acestei generaţii. Nu mai descoperim lucruri noi, nu ne 
mai supunem la provocări! şi nu ne mai asumăm riscuri. În 
schimb, dăm drumul la postul de radio cu melodii vechi şi decla- 
răm că toată muzica de azi € îngrozitoare. Începem să le trans- 
mitem prietenilor e-mailuri ironice, despre memoria care ne 
lasă şi despre încheieturile înțepenite, căci suntem convinşi că 
declinul inevitabil a început deja. 

Cu toate acestea, nu toată lumea crede în ideea că, cu cât 
suntem mai bătrâni, cu atât îmbătrânim mai mult. Cunosc per- 
soane de 80 de ani, care sunt mult mai plăcute şi distractive de- 
cât mulți oameni de 30, fiindcă trăiesc viaţa cu pasiune, Simt că 
încă nu şi-au trăit anii cei mai buni, că cele mai bune cărți încă 
nu au fost scrise şi cea mai bună muzică nu a fost compusă încă. 
Poate că au genunchii mai înţepeniţi sau rezistenţa fizică le este 
mai scăzută, dar ei nu fac parte dintr-o poveste intitulată: „Încet, 
încet, alunec către umbrele morţii, iar de aici înainte nu mai pot 
merge decât în jos“. 

În viaţă există a doua şansă (şi chiar a treia, a patra şi a 
cincea), dar atunci când suntem prinşi în coşmarul regelui Leu, 
simțim că nu e adevărat. Amintiţi-vă ce înseamnă coşmarul: în- 
seamnă că povestea nu se termină în modul în care trebuie să se 
termine. Astfel, pe cât de mult ne dorim să prindem o nouă 
oportunitate, atunci când aceasta apare, ne lipseşte curajul de a 
acţiona, întrucât suntem blocaţi în vechiul refren: „Ooo, dar eu 
nu sunt bun la asta. Am mai încercat şi altă dată şi n-am reuşit“. 
Frica de a nu reuşi ne paralizează cumplit. Întrebarea pe care ar 
trebui să ne-o punem nu este „Oare e prea târziu ca să trăiesc o 
viață plină de pasiune şi scop?“, ci „Cum să încep chiar de azi?“. 

E adevărat că nu toatejoportunităţile ne vor apărea încă o 
dată. De exemplu, nu prea poţi să devii balerină la 42 de ani, 
dacă până atunci n-ai făcut niciodată balet, dar dacă vrei să ajun- 

gi în inima visului tău - cum ar fi aspiraţia de a dansa şi de a fi 
pe scenă - atunci o să începi să vezi moduri în care poți să-l ma- 
terializezi. Nu trebuie să creați un coşmar în care viața voastră 
s-a sfârşit, cu mult înainte ca trupul să înceapă să se deterioreze. 
Puteţi să vă păstraţi o sete de experienţe noi şi o stare de con- 
templare a miracolului care este viața însăşi. 


Pantoful de cleştar al Cenuşăresei 


În povestea Cenuşăresei, o fată foarte harnică şi cu inimă 
bună este atât de rău tratată de mama şi de surorile ei vitrege, 
încât viaţa sa este un adevărat iad. Dar, într-o noapte magică, 
naşa-zână a Cenuşăresei, o salvează din nefericirea ei, transfor- 
mând un dovleac, într-o caleaşcă, şoriceii, în vizitii şi zdrenţele 


Cenuşăresei, într-o rochie minunată şi în pantofi de cleştar, 


Atunci, fata are ocazia să meargă la balul de la palat, să câştige 
iubirea prințului şi să devină regina ținutului. Deşi Cenuşăreasa 
a fost rănită de familia ei, prințul nu o vede ca pe o fată chinuită, 
ci ca pe o fată frumoasă şi vrednică de a dansa cu el. Astfel, când 
vine momentul ca magia să se termine, iar Cenuşăreasa dispare 
în noapte, prinţul strânge iubitor papucul de cleştar la piept şi 
jură să-şi găsească, cu orice preţ, prințesa. Caută peste tot şi, în 
cele din urmă, reuşeşte să potrivească papucul în piciorul micut 
al unei biete fete în zdrenţe şi când descoperă că ea este femeia 
frumoasă de care s-a îndrăgostit în noaptea aceea, la lumina lu- 
nii, o aduce în viața de bogăţie şi de confort pe care o merită. 

În zilelor noastre, multe femei se cred Cenuşărese, abu- 
zate şi neglijate, dar sortite să-şi trăiască momentul de magie şi 
să fie salvate de un prinț chipeș şi bogat (sau, cel puţin, de un loc 
de muncă încântător). Din păcate, când magia se termină la mie- 
zul nopții, iar prinţul se dovedeşte a fi o broască, bea prea mult 
şi are un trecut cam pătat, nu mai există nicio scăpare. Nu mai 

vine nimeni, pentru că fata ẹ prea rănită ca să găsească papucul 
de cleştar, să şi-l asume ca fiind al ei şi să ceară cheile de la cas- 
tel. Cenuşăreasa rămâne blocată în coşmarul cunoscut astfel: 
„Sunt prea rănită, ca să am vreo putere asupra vieţii mele“. 

Adesea, la fel ca în poveste, o femeie prinsă în acest arhe- 
tip va învinovăţi alte femei pentru nenorocirile sale: mama vi- 
tregă cea rea, care a obligat-o să fie altcineva decât Sinele ei ade- 
vărat, devine mama care niciodată nu şi-a apreciat cu adevărat 
fiica cea minunată. Surorile vitrege, atât de crude, sunt acum alte 
femei, care distrug potenţialul Cenuşăresei, spunându-i că nu e 
destul de bună ca să câştige inima prințului, sau ca să obţină o 
viaţă deosebită. Femeile care suferă din cauza propriilor lor răni 
vor acționa adesea răutăcios sau competitiv, mergând până în- 
tr-acolo încât să fie de-a dreptul rele şi, în încercarea de a se simți 
bine, îi spun unei prietene că visează la prea mult. Chiar şi feme- 
ile care vor să aibă o atitudine de sprijin şi de iubire față de alte 
femei, pot să întărească credințele distructive şi de neputinţă ale 
prietenelor lor, avertizându-le că „nu există bărbaţi buni“ şi că 
„aceasta e o lume a bărbaților, aşa că fii pregătită să suferi“. 

O variantă masculină a temei Cenuşăresei este cea a Omu- 
lui Păianjen, a lui Superman, sau a altor super-eroi de benzi de- 
senate, care sunt destul de norocoşi încât să dobândească puteri 
magice şi admiraţia tuturor cetățenilor de pe Pământ. Cu toate 
acestea, ei nu pot avea relaţii romantice pline de iubire, întrucât 
toate femeile care se îndrăgostesc de ei sunt condamnate la dis- 
trugere. Lois Lane, iubita lui Superman, şi toate celelalte fete tre- 
buie date la o parte, ca să nu fie rănite - iar super-eroii nu pot nici 
măcar să le spună vreodată cât de mult se prăpădesc de dorul lor. 

Povestea aceasta - care este mereu folosită în benzile de- 
senate şi în filme - i se potriveşte bărbatului care nu-şi poate 
imagina că ar putea exista o femeie care să accepte un super- 

erou cu probleme. În schimb, credința că În ciuda aparenţei că 
sunt puternic, sunt prea rănit ca să găsesc fericirea - n-o să 
Jac decât să stric totul şi să fiu iar nefericit, îl blochează 
într-un coşmar de victimizare. 


Să ieşim din coşmarul de victimizare 
şi neputinţă 


Mulţi oameni sunt răniţi emoţional, căci durerea face par- 
te din existența omenească. Totuşi, a deveni victime în urma 
acestor răniri este un cadru în care includem acest fapt. Ne luăm 
durerea şi creăm o poveste exotică de suferință şi victimizare. 
Nu e suficient că părinții noştri au divorțat, pe când aveam şapte 
ani şi nu am apucat să-l vedem pe tata, atât cât ne-am fi dorit, 
dar ne spunem nouă înşine, potenţialilor noştri parteneri de re- 
latie şi terapeuţilor că „am probleme legate de intimitate, de 
când tata a părăsit-o pe mama, pe fraţii mei şi pe mine şi ne-a lă- 
sat singuri“. Ne place să adăugăm detalii, ca să facem povestea 
mai convingătoare şi creăm o dramă care ne prinde în capcană. 

Povestea, victimizării este omniprezentă şi creează o cul- 
tură a celor neajutoraţi, care se exprimă în multe feluri. Vorbim 
despre problemele şi nefericirile noastre cu străinii de lângă noi, 
ca să înțeleagă de ce nu ne stă în fire să îndeplinim sarcini dificile 
- cum ar fi să stăm să ne vină rândul, sau să ne îngrijim de propri- 
ile nevoi, în loc să aşteptăm pe altcineva să o facă. Mişcarea self- 
help e ticsită de oameni care îşi cheltuie toată energia, analizân- 
du-se pe ei înşişi şi „problemele“ lor, şlefuindu-și poveştile, iar şi 
iar, în loc să iasă din ele. Iată cum mi s-a prezentat o femeie pe 
care am cunoscut-o la o petrecere: „Aproape că n-am vrut să vin la 
petrecere astă seară, pentru că nu mă respect pe mine însămi“. 

Chiar şi celor care iau în râs cultura victimizării le place 
să se definească drept victime ale altora, care doar pretind că 

sunt victime. Concurăm să vedem cine are de purtat povara cea 
mai grea: Cine a suferit mai mult? Ale cui dureri şi probleme 
sunt mai mari? Cine are o scuză mai bună, ca să nu fie primul 
care spune „iartă-mă“? Frunzărim dosarul din mintea noastră, 
care poartă eticheta „Poveşti despre rănile mele“ şi scoatem din 
el un teanc de foi - pe care le fluturăm în fața altora, susținând 
că poveştile noastre dovedesc că merităm milă, un tratament 
special şi scutirea de responsabilitate în relaţiile noastre. Vali- 
darea durerii noastre ne poate ajuta să ne descoperim punctele 
forte şi să învăţăm lecţii valoroase, dar când intrăm în conspi- 
raţia coşmarului de a fi atât de răniţi, încât nu ne putem reveni, 
devenim schilodiţi emoţional, mental şi spiritual. Încă o dată, 
dăm crezare propriei noastre neputinţe şi devenim paralizați. 


Trei personaje în repertoriu 


Ca să existe o victimă, trebuie să existe un torționar. Dacă 
vrem să ne fie milă de noi înşine, trebuie să avem un agresor pe 
care să dăm vina pentru starea noastră jalnică de neputinţă - 
iar dacă nu putem identifica un astfel de agresor, va trebui să-l 
inventăm. După ce ne-am găsit agresorul, trebuie să inventăm 
posibilitatea de salvare. Avem nevoie de un deus ex machina”, 
care poate să coboare în viața noastră şi să ne rezolve toate pro- 
blemele. Tânjim după un tătic, după un Făt Frumos sau după un 
înger al compasiunii, care să vină să ne salveze. 

Păstrătorii Pământului spun că toate poveştile pe care le 
scriem pentru a ne explica realitatea au ca personaje cuceritorul, 


* termen preluat din Ars poetica, scrisă de poetul roman Hora- 
tiu, care denumeşte o maşinărie (trapă, macara etc.) prin care o per- 
soană, un grup sau un lucru apar dintr-odată, la momentul potrivit, 
pentru a salva, în mod convenabil şi neaşteptat, un personaj aflat în- 
tr-o dificultate, aparent de nerezolvat. Metoda a fost folosită foarte 
mult în tragedia greacă din antichitate. N.tr. 

indianul şi preotul. Cuceritorul este tipul cel rău, care îl perse- 
cută pe nenorocitul de indian, care e victima şi a cărui singură 
speranță este să fie salvat de preotul cel nobil. Aceste trei perso- 
naje se comportă într-un mod previzibil şi creează aceleaşi intri- 
gi obosite; până nu scăpăm de ele, ne trezim prinşi mereu în ele. 

În propriile noastre poveşti şi basme, folosim aceleaşi 
arhetipuri ale agresorului, victimei şi salvatorului: În povestea 
regelui Midas, Dionisos este agresorul, victima e regele, iar salva- 
torul este fiica mai mică a lui Midas, care îi spune să-şi pledeze 
cazul în faţa lui Dionisos. În regele Leu, agresorul e unchiul cel 
rău, victima este puiul, iar salvatorul e iubita lui. În povestea 
Cenuşăresei, rolul agresorului este jucat de mama şi surorile vi- 
trege, victima este Cenuşăreasa, iar salvatorul e prințul. Obser- 
vaţi cum toate aceste poveşti sunt scrise din punctul de vedere al 
victimei. Şi, după acelaşi tipar, tindem şi noi să scriem scenariul 
coşmarurilor proprii, din perspectiva noastră, ca victime ale 
unei persoane pline de cruzime, sau ale unei întâmplări îngrozi- 
toare. Problema e că, de fiecare dată când ne descriem în acest 
fel, scriem poveşti de neputinţă şi nonimplicare. Victima din noi 
descrie motivele pentru care nu putem să avem ceea ce vrem. 

Însă, uneori, povestea este scrisă din punctul de vedere al 
agresorului - mai ales de bărbaţi, cărora le place să creadă că 
sunt războinici puternici şi drepți, a căror duritate şi caracter 
răzbunător sunt justificate. Când ne trezim că ne lăudăm despre 
marea afacere pe care tocmai am făcut-o, despre cum ne-am în- 
frânt adversarul sau cum ne-am învins boala, ne identificăm cu 
un cuceritor. Tot aşa, putem alege să scriem povestea din punc- 
tul de vedere al salvatorului, căci vrem să ne felicităm pentru 
cum ne salvăm partenerii de ei înşişi, sau cum ne sacrificăm - cu 
nobleţe - viaţa şi independenţa, pentru copiii noştri. 

În realitate, toate aceste trei personaje sunt interschimba- 
bile, iar noi trecem de la un rol la altul - de la victimă, la nobilul 
salvator al altor victime, sau de la nobilul salvator, la agresorul 
supărat şi convins că numai el are dreptate. De exemplu, după 
atacurile teroriste de la 11 septembrie 2001, asupra turnurilor 
gemene din New York şi asupra Pentagonului, întreaga planetă a 
sprijinit Statele Unite. Noi, americanii, am câştigat o uriaşă sim- 
patie politică pe tot globul şi, împreună cu aproape toată lumea, 
ne-am considerat a fi victimele unui eveniment tragic. 

Dar, la numai câteva luni după aceea, am irosit acea sim- 
patie, iar astăzi, oamenii din mai multe părţi ale lumii percep 
Statele Unite ca pe un agresor care dă cu pumnul şi răneşte ce- 
tăţeni nevinovaţi, încercând să scape planeta de „cei răi“ şi să o 
facă un loc în care democraţia să poată să existe în siguranţă. În- 
tre timp, mulți americani găsesc justificare pentru tortură şi 
pentru încălcarea drepturilor civile, întrucât se percep ca fiind 
luptători drepți împotriva terorismului. Niciuna dintre aceste 
poveşti - a americanilor ca victime, ca salvatori sau ca agresori 
- nu pare să ajute planeta să creeze un vis mai bun, ci doar un 
ciclul nesfârşit de suferință şi răzbunare. 

Făcând exercițiul următor, veţi descoperi cum vă trans- 
puneti în cele trei roluri arhetipale şi veți recunoaşte cât de inutile 
şi de paralizante sunt vechile şi obositele poveşti, care au ca per- 
sonaje pe propriul vostru rege Midas, rege Leu sau Cenuşăreasa. 


Exercitiu: Descoperiti agresorul, victima şi 
salvatorul din povestea voastră 
Scrieţi povestea celei mai recente jigniri pe care aţi sufe- 
rit-o, fără să omiteţi niciun detaliu, pe măsură ce vă istorisiţi su- 
ferinţa. Înfrumuseţaţi-o cu planul vostru de răzbunare, descriind 
ce o să faceţi ca să schimbaţi lucrurile şi să-l transformați pe 

torționar, într-o victimă. Explicaţi cum o să vă salvaţi - pe voi în- 
şivă sau pe altcineva - din această situaţie sau dintr-una similară. 
Povestea poate să sune cam laga: 


Idiotul de antrenor de fotbal al fiului meu a refuzat să-l 
lase să joace în poziția lui favorită. Teri, fiul meu a plâns din 
cauza asta. Eu m-am înfuriat şi itam spus că, data viitoare 
când mai are antrenament, o să-i spun antrenorului ăluia ce 
cred eu despre decizia lui Hopia, de a lăsa un alt copil să 
joace în poziția aia. 


Sau... 


Fostul meu sot a pierdut documentele importante de 
care aveam nevoie ca să ne declarăm impozitele anul ăsta, 
iar contabila îmi spune că trebuie să le refacem - că, dacă 
nu, s-ar putea să avem un audit. L-am sunat pe fostul şi i-am 
spus că m-am săturat de lipsa lui de responsabilitate care îmi 
distruge viața, iar el m-a făcut târfă şi mi-a închis telefonul. 
Mă îngrozeşte posibilitatea unui audit şi sunt pregătită să-l 
omor. Indiferent de ce fac eu, el are puterea să-mi distrugă 
viața şi să mă facă nefericită. 


Acum, întocmiţi lista de personaje şi identificaţi cine joacă 
rolul de victimă, de agresor şi de salvator. Observati că aceeaşi 
persoană poate să joace roluri diferite, în diferite momente ale 
poveştii; victima se supără atât de rău, încât se transformă în 
agresor, sau salvatorul neapreciat devine victima. Analizaţi-vă 
povestea îndeaproape şi întrebaţi- vă dacă vreun personaj din ea 
preia un rol care să nu fie de victimă, de agresor sau de salvator. 

Care este titlul poveștii? Ar trebui să fie numele proble- 
mei voastre, astfel încât prima poveste să fie: „Nu sunt corecti cu 
copilul meu“, iar a doua: „Fostul mă face nefericită“. Titlul este 
modul în care definiți faptele, astfel încât să creați o problemă. 

Adevărata problemă este că v-aţi confundat povestea cu 
realitatea. Istorisirea voastră este un coşmar de suferință, din 
care nu puteţi scăpa, atâta vreme cât vă agăţaţi de el. Fostul nu 
te face nefericită; tu te faci nefericită. El e doar cine e el - iar ăsta 
este motivul pentru care ai şi divorțat de el. Dar, deşi nu mai lo- 
cuiți împreună, el încă mai joacă rolul pe care i l-ai atribuit. 

Analizaţi-vă povestea îndeaproape şi gândiți-vă dacă 
există vreun mod de a vă rezolva problema, printr-o acţiune 
anume. Oare, aceasta v-ar determina să jucaţi din nou rolul vic- 
timei, al agresorului sau al salvatorului? Dacă aşa stau lucrurile, 
înseamnă că nu faceţi decât să scrieţi încă un capitol din coşma- 
rul pe care va trebui să-l trăiţi. 

Într-un exerciţiu ulterior, veţi scrie un alt scenariu pentru 
această poveste - unul în care nici voi, nici altcineva nu îşi asu- 
mă rolul victimei, al agresorului sau al salvatorului. 


Eliberarea de lanţurile karmice 


Poveştile la care subscrieţi devin coşmarurile pe care le 
trăiţi cu ochii deschişi - iar ele vă orbesc, împiedicându-vă să vă 
vedeţi puterea de a visa şi de a crea. Ele devin bagajul vostru 
karmic. Ca o fantomă care trage după ea nişte lanțuri grele, pur- 
taţi cu voi greutatea propriilor poveşti, peste tot pe unde mer- 
geţi; ele se manifestă în viața voastră, iar şi iar - deşi detaliile 
pot fi puţin diferite. De fapt, psihologii admit în secret că, une- 
ori, se străduiesc din răsputeri să rămână treji în timpul şedin- 
telor cu pacienții, pentru că, deşi clienţii lor cred că povestea lor 
personală e nemaipomenit de dramatică, practic, ea este ace- 
eaşi poveste veche, spusă şi respusă. 

Poveştile noastre formează baza mitologiei personale. Ta- 
tăl care încearcă să-şi salveze fiul de antrenorul de fotbal, cel 
mai probabil, îşi foloseşte fiul ca să-şi aline propria lui poveste 

despre tratamentul nedrept pe care l-a primit în tinerețe. Fe- 
meia, al cărui fost soț o face nefericită şi care se gândeşte la răz- 
bunare, încearcă să-şi liniştească sentimentul că a pierdut con- 
trolul în propria ei viață, prin fostul ei soţ. Ambii îl folosesc pe 
„celălalt“, pentru a încerca să-şi vindece propriile răni. 

Deşi uneori avem curajul să scăpăm de poveştile noastre 
psihologice şi karmice, de obicei, pur şi simplu, punem capăt si- 
tuaţiei şi o creăm din nou, într-un alt domeniu al vieții noastre. 
Noul şef este la fel de tiran ca şi vechiul şef - numai că ne perse- 
cută într-un mod uşor diferit. Noua prietenă se transformă în 
scorpia aceea de fostă soție. Sau reconstruim relaţia pe care am 
avut-o cu tata, prin aceea pe care o avem cu fiul nostru, cu par- 
tenerul de afaceri sau chiar cu preşedintele țării. Pentru a rupe 
aceste lanțuri karmice, trebuie să lăsaţi la o parte nenumăratele 
motive pentru care nu puteţi să aveţi ceea ce vreţi. Motivele de 
genul celor care urmează formează nucleul poveştii voastre: 


- Pentru că părinţii mei aveau o atitudine critică, nu pot 
să am o părere bună despre mine. Nu sunt „destul“de .... 

- Pentru că am fost discriminat, am pierdut oportunități- 
le care mi-ar fi permis să-mi îmbunătățesc viaţa. Sunt 
bătrân şi vremea mea s-a dus. 

- Pentru că nu pot avea ceea ce vreau, sunt prea rănit ca 
să-mi creez din nou fericirea. 


Analizându-vă faptele, aparent de neschimbat, din viața 
voastră, s-ar putea să spuneți: „Dar nu caut scuze. Faptele astea 
sunt foarte reale“. Poate că, într-adevăr, sunt foarte reale pentru 
voi. Însă este uşor să confunzi trecutul, cu prezentul şi cu viito- 
rul şi să percepi faptele într-o realitate fixă - când s-ar putea ca 
ele să nu fie deloc fapte. „Faptele“ voastre sunt doar nişte cre- 
dinte, înrădăcinate în amintiri. 

Creierul vostru nu distinge între ce se întâmplă în momen- 
tul prezent şi ce anume trăiţi ca experiență, atunci când repoves- 
tiți ceva despre trecut. Specialiştii în ştiinţe neurologice desco- 
peră că, la nivel sinaptic, un eveniment real şi unul de care vă 
amintiţi sunt înregistrate în neocortex şi în sistemul limbic, în 
acelaşi fel şi cu aceeaşi intenșitate. Atleţii de carieră ştiu că, pen- 
tru a avea cea mai bună performanţă, trebuie să înceapă prin a 
se vizualiza cum parcurg un traseu de schi perfect, sau cum trimit 
mingea de golf exact în gaură. Atleţii care se văd primind o me- 
dalie de aur, nu au o performanţă la fel de bună ca cei care se vi- 
zualizează terminând, efectiv, traseul cu bine, deoarece primii 
doar visează la ceva ce își doresc, pe când ceilalți aştern căile 
neuronale pentru a parcurge perfect un traseu. 

De fapt, de fiecare dată când retrăiți o rană veche, aceasta 
consolidează calea sinaptică. Astfel, ori de câte ori spuneţi poves- 
tea intitulată: „Profesorul meu din clasa a treia mi-a spus că sunt 
leneş şi că n-o să reuşesc nimic în viață“, angoasa pe care o simțiţi 
nu se datorează redeschiderii vechii răni, ci provine de la noua 
durere pe care o creaţi derulându-vă născocirea. Poate credeţi că 
nu faceţi decât să vă eliberaţi şi să scăpaţi de vechea ruşine şi mâ- 
nie, dar creierul vostru ştie altceva. Voi îi dați poveștii, viață, im- 
pregnând-o cu energie şi făcând-o să fie realitatea voastră de azi. 

Cu alte cuvinte, cu câtine repetăm mai mult poveştile du- 
reroase, cu atât se adânceşte şanțul de-a lungul acelor căi neuro- 
nale. În cele din urmă, ele devin ca nişte canale, în care experi- 
ențele noastre se cufundă mereu, urmând calea minimei rezis- 
tențe, De-a lungul acestor căi neuronale, transmitem cea mai 
mare parte din ceea ce recepţionăm la nivel senzorial şi din mo- 
dul în care percepem lumea; astfel, suprapunem fața fostei 
noastre soţii, peste cea a noii prietene, sau pe cea a mamei noas- 
tre cea rea, peste figura noului şef. 

De-a lungul anilor, mulţi artişti, scriitori şi lideri religioşi 
au înțeles, în mod instinctiv, că creierul nu poate să facă dife- 
renta între o întâmplare „reală“ şi una „percepută“. Ei au creat 
ritualuri publice, sau spectacole, care îi permiteau unei comuni- 
tăți să scoată la suprafață sentimente ascunse de agresiune, du- 
rere sau împăcare. 

Teatrul Kabuki din Japonia este un exemplu excelent în 
acest sens. Kabuki îşi are originea la începutul secolului al 
XVII-lea, ca o formă de comedie, dar după dizgrația în care a că- 
zut Japonia după cel de al doilea război mondial, actorii Kabuki 
au devenit rigizi şi constrânşi, cu mişcări trunchiate şi cu gesturi 
aproape dureroase, pentru a reprezenta pierderea suferită nați- 
unea lor. La fel, teatrul grecesc le aducea oamenilor vindecare şi 
uşurare. Chiar şi mesa catolică, în esența ei, aduce o eliberare de 
elementele umbrei - durere, suferință, violenţa care zace în 
fiecare dintre noi şi pe care o ascundem în umbrele conştienţei 
noastre, pentru că ne face să ne simțim foarte prost. Dacă ne 
uităm îndeaproape, la mesa catolică, vedem că ea este plină de 
imagini ce întruchipează chinuri cumplite şi care sunt transfor- 
mate în extaz, prin Învierea lui Iisus Christos. Multe ritualuri reli- 
pioase îi permit creierului să recunoască, să simtă şi să ne prelu- 
creze emoțiile dureroase, într-un mod arhetipal. 

Atunci când nu reuşiți să lăsaţi deoparte suferința, aceasta 
devine ca un demon pe care nu l-aţi exorcizat - un monstru înne- 
bunit, care aşteaptă să i se dea drumul. Puteţi să alungaţi acel de- 
mon - numindu-l, poate, ceva de genul „Nevoia mea de a-mi face 
fosta soție să înțeleagă că e nebună de legat“ - şi apoi ordonân- 
du-i să iasă din sufletul vostru. Dar el nu poate să fie alungat, 
până ce nu este înlocuit de ceva nou şi mai dătător de putere. De 
exemplu, dacă sună telefonul şi numărul afişat este cel al fostei 
soţii, nu trebuie să scoateţi la iveală vechiul scenariu şi să înce- 

peţi să gândiţi: O, nu, iarăşi e ea! O să-mi vorbească despre 
cum îmi neglijez copiii, iar eu o să mă simt jignit şi o să mă su- 
păr. Aşa face întotdeauna. În schimb, puteţi să aranjaţi scena 
pentru o nouă poveste, acordându-vă rolul unui bărbat care îşi 
asumă responsabilitatea pentru sine, dar care nu preia poverile 
altora. Puteţi să fiţi deschişi la posibilitatea ca fosta soție să nu vă 
atace, fiindcă nu mai purtaţi ditamai ţinta pe spate. 

Alegerea de a ieşi din vechiul scenariu - chiar şi într-un 
moment neînsemnat ca acesta - necesită un mare curaj. Trebuie 
să observați povestea care se naşte instantaneu şi să lăsaţi la o 
parte nevoia de a vă simţi în siguranță - din moment ce ea vă 
face să porniţi la luptă. Ştiţi foarte bine că fosta soţie s-ar putea 
să vă acuze iar, dar, presupunând că aşa stau lucrurile, aranjaţi 
în aşa fel încât să se desfăşoare chiar acel scenariu. Întrucât aveţi 
deja stabilită o dinamică, ea o să se apuce să deruleze scenariul, 
la fel cum un muzician care, auzind primele note dintr-o melo- 
die, se alătură în mod instinctiv. O să o luaţi de la salut şi nici- 
unul dintre voi n-o să sară peste vreo replică din scenariu. 

Atunci când aveţi curajul să vă lăsaţi la o parte aşteptările 
negative şi să spuneți: „Bună, cum te mai simţi astăzi?“ şi apoi să 
vă daţi voie cu adevărat să fiți deschişi la orice ar urma, vă treziți 
din coşmar. Puteţi să ascultati acuzaţiile sarcastice pe care vi le 
proferează, dar n-o să-i atribuiţi rolul de agresor, iar vouă pe cel 
de victimă. 

Nici măcar n-o să fiţi tentaţi să vă asumaţi rolul mai nobil 
- şi, aparent, mai puternic, de salvator - arătându-i că e prinsă în 
drama ei şi sperând să o aduceţi pe drumul cel bun. În schimb, 
puteţi găsi un alt vis, mai bun, numit: „Eu şi fosta mea soţie 
creăm pace“ şi să o invitați să participe şi ea la el. 

S-ar putea să vă refuze, dar asta e hotărârea ei. 

Voi puteţi să alegeți altceva. 

Natura trecătoare a lucrurilor 


Pentru că avem o nevoie atât de puternică de zona noas- 
tră de confort, nu vrem să recunoaştem că oamenii şi situaţiile 
se pot schimba. Toate lucrurile sunt trecătoare - iar când ac- 
ceptați acest adevăr, puteți să lăsaţi deoparte sentimentul acela 
înspăimântător că sunteți neputincioşi şi că n-aveţi cum să vă 
reinventaţi viața sau să schimbaţi circumstanţele. Indiferent cât 
de fixă pare a fi realitatea în această clipă, amintiţi-vă că până şi 
ghețarii se mişcă, în timp. Lucrurile sunt atât de dinamice, încât 
realitatea este în continuă mişcare. Atunci când realitatea pare 
a fi îngheţată, înțepenită într-un singur loc, nu este decât o iluzie 
pe care o creează poveştile noastre. Colegul de la serviciu, des- 
pre care spunem că ne chinuie, se mută la o altă firmă, dar noi tot 
mai păstrăm resentimente din ziua acea de acum doi ani, când 
ne-a vărsat cafeaua pe proiect. Ne agățăm de percepții, la mult 
timp după ce lucrurile s-au schimbat - iar asta face ca realitatea 
să încremenească. 

Una dintre clientele mele a depăşit o criză gravă de sănă- 
tate, dar încă mai păstra credința că scopul ei în viață era să su- 
praviețuiască, să mai treacă peste o zi în care să nu cedeze în 
fața bolii. Şi-a recăpătat sănătatea, dar îi era extrem de greu să 
se gândească la viitor şi la ce voia să facă, în continuare, cu viața 
ei. A trebuit să abandoneze vechea poveste (că este bolnavă şi că 
are nevoie de fiecare dram de curaj şi de tărie de care dispune, ca 
să se lupte cu boala) şi să adopte noua stare de lucruri (că este 
sănătoasă şi are un viitor în față). Se familiarizase cu rolul ei de 
supraviețuitoare şi luptătoare, iar acum trebuia să descopere un 
sens, care să nu fie motivat de nevoia de a învinge boala. 

Cu cât îmbătrânim, cu atât vedem mai mult că schimba- 
rea se întâmplă, uneori în mod misterios şi cu o sincronizare 
dintre cele mai ciudate. Ne simţim complet blocaţi la un loc de 

muncă, analizăm situaţia la nesfârşit şi, în cele din urmă, ajun- 
gem la concluzia că nu avem niciun fel de opţiuni. Insistăm că 
singurul mod de a ne menţine în carieră este să-l suportăm pe . 
şeful cel abuziv, fiindcă singurele companii care mai oferă astfel 
de posturi sunt în alte oraşe, iar copilul n-o să fie de acord să se 
mute. Apoi, spre surprinderea noastră, şeful e concediat şi înlo- 
cuit, sau în zona noastră se mută o altă companie, sau copilului 
nostru nu-i mai place la şcoală, iar prietenii săi cei mai apropiaţi 
se mută, astfel încât, în cele din urmă, e şi el dispus să se mute. 

Dacă avem curajul să lăsăm la o parte poveştile şi aminti- 
rile şi să acceptăm că oamenii şi circumstanțele s-au schimbat, 
n-o să mai înlocuim imediat totul cu un nou set de scuze, care să 
justifice de ce nu putem să avem ceea ce vrem. 

| 
Legăturile energetice 


Dacă mai menţineţi povestea chiar, şi după ce faptele şi 
circumstanțele se schimbă, creați amprente în Câmpul vostru 
Energetic de Lumină (CEL), precum şi în cordoanele energetice 
care vă leagă de personajele din dramă. Cordoanele care vă lea- 
gă de ele sunt filamente de energie, care pot să rămână conec- 
tate încă mult timp după ce relaţia voastră s-a schimbat. 

Şamanii pot simți aceste conexiuni şi pot să vă spună cine 
se află la celălalt capăt al sforii care vă e legată de gât. Aşa că, deşi 
nu mai sunteți furioși pe fosta prietenă, cu care ați încetat să mai 
vorbiti de ani de zile, se poate să aveţi un cordon care vă leagă de 
ea, ceea ce face ca acea relaţie şi karma pe care o aveți împreună 
să rămână nerezolvate. 

Şi, astfel, vă veţi enerva atunci când auziti că a mai rănit pe 
cineva, sau când vi se aminteşte de cearta pe care ați avut-o, pe 
vremea când încă mai erați prieteni. 


71 


ALBERTO VILLOLDO, Ph.D. 


Aceste cordoane sunt ca nişte tuburi de alimentare, pe care 
le folosiţi ca să vă hrăniţi în continuare cu laptele acru al furiei şi 
al resentimentelor, 

Dacă nu tăiați această legătură cu fosta prietenă, veți 
sfârşi prin a crea din nou o situație similară în viaţa voastră, 
pentru a găsi iertare şi pace. De asemenea, veţi continua să vă 
agăţaţi de povestea cunoscută sub titlul: „Ea m-a rănit, iar eu sunt 
victima“, Apoi, de fiecare dată când repovestiți vechea istorie, 
fie şi numai față de voi înşivă, veţi crea noi sentimente de tris- 
tete, mânie şi aversiune, consolidând astfel ceea ce vă leagă de 
ea, (De asemenea, veți adânci amprenta pe care o aveți în CEL şi 
pe care aţi creat-o prin interacțiunile cu ea.) Amprenta din CEL 
poate să fie atât de puternică, încât să fie suficient doar să-i au- 
ziti numele, ca să vă înfuriaţi imediat. 

Putem să rămânem legați energetic de oameni, chiar şi 
după ce ei mor şi ne amintim doar durerea pe care ne-au provo- 
cat-o şi nu şi lecţiile pe care le-am învăţat de la ei. Tipurile aces- 
tea de legături toxice sunt foarte obişnuite în Occident, unde ne 
facem strămoşii răspunzători de ceea ce ni se întâmplă nouă azi. 
Aceste cordoane pot să țină morţii prinşi între două lumi, inca- 
pabili să-şi găsească odihna sau pacea. Atunci, ei devin spirite le- 
gate de pământ, care ne bântuie casele și vieţile, priponite de 
noi prin rănile noastre, 

Legătura energetică prin care sunteţi legați de cineva vă 
poate epuiza energia vitală, aproape la fel ca un parazit. Ea va 
continua să existe, atâta timp cât îi veţi permite poveștii voastre 
paralizante să se deruleze iarăşi şi iarăşi. Asta îmi aminteşte de 
o clientă pe care o vedeam cam o dată pe an. Tot timpul se certa 
cu mama ei, în legătură cu bărbaţii cu care avea relaţii, deoarece 
mama sa credea că niciunul dintre aceşti bărbaţi nu era sufi- 
cient de bun pentru fiica ei. 

N-o văzusem pe clienta mea de peste un an, când, într-o zi, 
a venit la mine şi m-a anunțat simplu: „În sfârşit, vrăjitoarea a 
murit“, ceea ce însemna că mama ei murise cu câteva luni îna- 
inte. De atunci, clienta mea nu fusese în stare să doarmă cum 
trebuie şi avusese relaţii cu trei „băieți răi“, după cum îi numea 
ea. Cu toţii erau bărbaţi care păreau minunati în primele câteva 
zile şi săptămâni ale relaţiei, dar apoi începeau să o maltrateze. 

Când i-am scanat Câmpul Energetic de Lumină, am obser- 
vat că din inimă pornea un cordon uriaş, ce o lega de mama ei, 
care nu putea să o lase în pace nici după moarte. (Desigur, clien- 
ta mea continua să dovedească ce dreptate avusese maică-sa!) 
În timpul şedinţei, a trebuit să tăiem acel cordon. l-am cerut şi 
să-i mulțumească mamei sale pentru toată iubirea şi grija pe 
care i le arătase, chiar dacă uneori fuseseră prost direcționate. 
Apoi, a fost nevoie să-i spună mamei că e în regulă să meargă 
acasă, în lumea spiritului, unde îi era locul acum. La scurt timp 
după aceea, m-a anunţat că începuse din nou să doarmă bine. 
De asemenea, nu mai era atrasă de bărbaţi „nepotriviți“. 

Dacă bănuiţi că aveţi o legătură energetică cu o altă per- 
soană care vă seacă de energie, exercițiul de iertare care urmea- 
ză vă ajută să vă eliberaţi de durerea şi de epuizarea energetică 
a acelei legături. 


Exercitiu: Tăierea legăturilor energetice 


Deşi există tehnici şamanice de tăiere a cordoanelor care 
ne leagă energetic de o altă persoană, putem să le tăiem şi prin 
practica iertării. Această practică este un proces în trei etape - 
din păcate, cei mai mulţi oameni le realizează numai pe primele 
două, găsindu-şi uşurarea şi satisfacția pe moment, dar fără să 
rupă efectiv legăturile energetice şi karmice din CEL. Este obli- 

gatoriu să faceţi toate cele trei etapele, pentru a vă elibera com- 
plet de acea persoană: 

1. Primul pas este să identificați persoana care v-a făcut 
ceva rău, sau căreia voi i-ați făcut ceva rău. Inspirați profund, 
apoi expiraţi, eliberând toată mânia şi nedreptatea pe care aţi 
putea-o simţi. Repetati de câte ori este nevoie. 

2. Apoi, inspirați din nou profund şi transmiteti către 
această persoană o rugăciune sau o binecuvântare, iertând-o de 
tot ce v-a făcut. După aceea, cu ochii minții, cereți-i să vă ierte 
pentru tot ce i-ati făcut şi care a nedreptățit-o sau a rănit-o - şi 
repetati în gând: „Te eliberez şi te binecuvântez“. Repetați, folo- 
sind câte respirații simtiti că sunt necesare. 

3. Pasul final - şi cel mai important este să analizaţi lecţia 

-pe care aţi învăţat-o de la acea persoană. Oare ce anume încerca 
să vă înveţe viața, prin acea persoană? Cum primiţi întreaga lec- 
ție, astfel încât să nu mai trebuiască să o învăţaţi vreodată? Cum 
transformați ceea ce, odată, a fost o sursă de mânie sau de ră- 
nire, într-o sursă de compasiune şi de putere? Depinde de voi să 
scrieți noua poveste a acelei relaţii. 

După ce am lăsat deoparte vechile poveşti, am tăiat cor- 
doanele karmice şi am început să ne vindecăm rănile, nu mai 
suntem mistuiți de dramele din viața noastră şi nu ne mai sim- 
tim blocați într-un coşmar. Atunci, putem să începem să visăm 
un vis care să ne împlinească. 

Logica te duce de Ca A, Ca B. 
Tmaginatia te duce peste tot 
ALBERT EINSTEIN 

IA borigenii australieni cred că există două realități 

AP S separate: cea a vieții de zi cu zi şi cea a timpului de 
visat, a tărâmului atemporal, de unde fiinţele de energie (zeii) 
au cântat prima oară lumea întru fiinţare. Timpul visului este 
domeniul cântecului şi al poeziei, al simbolurilor şi al arhetipu- 
rilor; şamanii cred că e cea mai importantă dintre cele două rea- 
lităţi, căci ea dă naştere, modelează şi formează lumea fizică. 
Probabil că ei ar fi de acord; cu Einstein, care spunea că: „Reali- 
tatea e doar o iluzie - chiar dacă una foarte persistentă“. 

În propria noastră cultură, am ajuns să ne prețuim reali- 
tatea din starea de veghe atât de mult, încât am uitat de puterea 
noastră de a concepe din lumea invizibilă, a timpului de visat şi de 
a co-crea cu universul. Lumea fizică poate să fie foarte aspră - mai 
ales când ne confruntăm cu provocări cum ar fi boala, războiul, 
foametea şi sărăcia - astfel că e logic să ne bazăm pe mintea noas- 
tră, pentru a încerca Să găsim o modalitate de a rezolva toate pro- 
blemele pe care le percepem. Cu toate acestea, atunci când nu re- 
cunoaştem puterea timpului! de visat, este ca şi cum am deveni 
miopi: putem să vedem numai ceea ce este chiar în fața noastră - 

o singură piesă micuță din puzzle. Nu avem viziunea pentru a cu- 
prinde tabloul mai mare şi a începe să ne jucăm cu această ima- 
gine. Dacă visăm când suntem treji, putem să vedem că toate cre- 
dintele noastre despre realitate pot fi modificate, că ele nu sunt 
decât ipoteze care se împlinesc întotdeauna de la sine. 

Dacă aveţi convingerea că Nu pot să stăpânesc tehnolo- 
gia, pentru că e prea dificilă, sau că Nu am răbdare cu oamenii 
care nu gândesc la fel ca mine, verificaţi această supoziţie. Căci, 
în mod inevitabil, universul vă va dovedi că aveţi dreptate. Încer- 
cați să rămâneți deschişi la posibilitatea că, începând de astăzi, 
aceste poveşti pot fi înlocuite cu nişte ipoteze mai interesante, 


Construirea unei catedrale 


În Evul Mediu, la Paris, doi cioplitori în piatră lucrau la 
ceea ce avea să devină catedrala Notre Dame. Un călător, intri- 
gat de activitatea lor, s-a oprit şi l-a întrebat pe primul dintre ei 
ce face. „Şlefuiesc o piatră“, i-a răspuns acesta. 

„Înţeleg“, a spus călătorul. Dar curiozitatea nu-i fusese încă 
potolită, aşa că a mers la celălalt meşter şi l-a întrebat ce face. 

„Construiesc o catedrală“, i-a răspuns omul. 

La fel ca şi aceşti zidari, putem să alegem să ne trăim po- 
vestea într-un mod care ne limitează, sau într-unul care ne dă 
putere şi ne inspiră. Acesta este primul pas către a visa lumea în- 
tru ființare: să înţelegem că acţiunile noastre nu au loc într-un 
singur plan sau într-o singură dimensiune. Putem fi siguri că 
omul care spune că face o catedrală are un simț al sensului, sco- 
pului şi puterii, mai mare decât cel care spune că doar şlefuieşte 
o piatră - deşi, la un anume nivel al realităţii, ambii sunt anga- 
jați în aceeaşi activitate. Construirea unei catedrale se întâmplă 
în timpul de visat, în timp ce şlefuirea pietrei se întâmplă în tim- 
pul linear, obişnuit. Catedrala Notre Dame a fost terminată în 

aproape două sute de ani - dar, în timpul de visat, sau în „totul 
dintr-o dată“, catedrala exista deja, iar cel de al doilea zidar din 
povestea de mai sus putea să facă parte dintr-un proiect mai 
măreț decât era el însuşi. 

Cu ceva timp în urmă, un client de-al meu a venit să mă 
vadă, plângându-se de depresie şi de ceea ce el numea „plicti- 
seală terminală“. Întreprinzător de succes, care moştenise o fa- 
brică de chibrituri ce fusese a familiei de zeci de ani, mi-a spus: 
„Vreau să am o contribuţie semnificativă în lume. Din păcate, 
sunt blocat în producerea de chibrituri în masă, pentru oameni 
care îşi aprind ţigările şi se îmbolnăvesc de cancer.“. La un nivel 
superficial, acest om avea toate lucrurile la care cineva ar putea 
să aspire într-o viață, inclusiv o maşină elegantă, o casă mare pe 
malul mării şi o familie minunată. Însă simţea că este blocat 
într-o rutină, făcând chibrituri şi citind rapoarte financiare. Se 
gândea dacă să vândă firma şi, poate, să dezvolte o afacere care 
să se afle mai aproape de dorinţa lui de a-şi aduce o contribuţie 
benefică în lume. În mintea sa, el nu construia o catedrală, ci era 
angajat într-o muncă plicticoasă şi lipsită de sens. 

I-am spus că, în povestea pe care şi-o scrisese, chibriturile 
erau doar nişte obiecte, iar vânzarea ar fi fost un mod simplu de 
a evita să scrie o poveste nouă şi eroică, despre viaţa lui. I-am ex- 
plicat că, dacă nu putea să găsească un mod de a schimba lumea 
cu ajutorul chibriturilor, atunci nu va putea, probabil, să o facă 
nici cu altceva. Aşa că am început să analizăm dimensiunea mai 
profundă în care se simţea victimă a propriului său succes - un 
rege Midas, ce sta la masa plină de bogății, dar era incapabil să 
participe la festin. 

Chibriturile au un bogat potențial metaforic, aşa că eu şi 
clientul meu am început să ne jucăm cu idei de genul, „a aduce 
un pic mai multă lumină în lume“. În cele din urmă, şi-a schim- 

bat povestea de la aceea că era prins într-o cuşcă de aur, ajutând 
oamenii să contracteze cancer la plămâni, la altceva, mai crea- 
tor. A început să tipărească zicale înțelepte, în cărticele ataşate 
cutiilor de chibrituri şi citate înălțătoare pe cutii. Unul dintre 
preferatele mele invita oamenii să îşi aprindă focul vieții“, cu 
fiecare chibrit pe care îl foloseau. Clientul meu a mai recunoscut 
şi că, dacă voia să schimbe lumea, trebuia să înceapă cu oamenii 
care lucrau pentru el. În decurs de şase luni, a instituit un plan 
de participare la profit, care a tăcut compania încă şi mai pro- 
ductivă, pentru că a motivat angajaţii să muncească mai bine. 

Pentru a visa, este nevoie de curaj. Trebuie să recunoaş- 
teți toate profetiile de victimizare care se împlinesc de la sine şi 
pe care le-aţi creat sau le-aţi crezut, să le lăsaţi să plece şi să in- 
ventați ceva mai bun. În această nouă poveste, jucaţi rolul unui 
erou - nu al eroului care salvează domnişoare în suferință, de- 
vine cavaler şi este sărbătorit, ci acela care depăşeşte neferici- 
rea şi adversităţile. La urma urmei, eroii nu au neapărat trâm- 
bițaşi şi parade festive, care să le anunţe sosirea. 

De exemplu, deşi acest lucru este rareori recunoscut, a fi 
părinte este un act eroic - mai ales acum, când mamele trebuie 
nu numai să-şi crească copiii, dar si să contribuie cu venituri la 
nevoile gospodăriei. 

Mamele pot să-şi descopere puterile ascunse şi să-şi in- 
spire copiii, fiind pentru ei un model de cum să trăiască în fru- 
museţe şi graţie. Este foarte probabil că mamele croiesc dru- 
muri noi şi merg acolo unde nimeni n-a mai mers înainte, pen- 
tru că ele nu se mai tem de pădurea întunecată a necunoscutu- 
lui. Încrezătoare în puterea lor, mamele o folosesc cu înţelep- 
ciune, în loc să scoată sabia şi să o fluture sălbatic, la orice 
umbră din pădure. Ele acționează ca nişte eroi plini de curaj - 
pentru că tocmai asta sunt. 

În exerciţiul de mai jos, vă veţi remodela povestea esen- 
țială, care a devenit un coşmar ce vă sleieşte de putere - şi veți 
găsi curajul să acționaţi eroic. 


Exercitiu: Să scriem povestea eroului 


După cum vă amintiţi, în fiecare dintre cele trei basme 
principale, care servesc de schelet propriilor noastre coşmaruri, 
personajul principal a trebuit să-şi descopere curajul şi apoi să 
acţioneze din curaj. Regele Midas a trebuit să se umilească şi să 
ceară ajutor lui Dionisos, să dea înapoi darul şi să arunce în râu 
lucrul după care tânjise cel mai mult. Regele Leu a trebuit să-şi 
înfrunte unchiul cel rău, pentru a-şi recăpăta tronul şi a aduce 
ordinea şi sănătatea printre! animalele din împărăţia sa. Cenu- 
şăreasa a trebuit să aibă curajul să meargă la bal, deşi i se spus- 
ese că nu exista nicio speranță ca ea să fie aleasă de prinț pen- 
tru a-i fie soţie. Fiecare personaj a pus capăt coşmarului care îl 
paraliza, printr-o acţiune. 

Reveniţi la povestea pe care aţi scris-o pentru exercițiul 
din capitolul al doilea, în care aţi identificat victima, agresorul 
şi salvatorul. Rescrieţi-o acum, acordându-vă rolul unui erou 
care a înfruntat o provocare, a găsit curajul şi a acţionat. Nu con- 
tează dacă asta s-a întâmplat sau nu în viaţa voastră - odată ce 
aţi elaborat scenariul, patep să vă implicați în el şi să-l faceți să 
se adeverească. 

Pentru a vă revizui povestea, reţineţi că trebuie să renun- 
țaţi la personajele din repertoriu. De exemplu, tatăl al cărui fiu a 
fost ţinut pe bancă, de către antrenorul de fotbal, a scris o po- 
veste despre trei oameni, iar dacă vrea să-şi asume rolul de erou, 
trebuie să acționeze în mod creator. Trebuie să invite celelalte 
personaje - pe fiul său şi pe antrenor - să devină şi ei eroi; adică, 
să devină persoane care îşi accesează propriul lor curaj şi 

acţionează ca atare. Este nevoie de curaj, ca să accepţi că nu ai 
fost ales să faci o treabă, pentru că trebuie să-ţi îmbunătăţeşti 
aptitudinile, să înfrunţi teama că vei da greş şi lumea te va uri, 
sau să înţelegi că tu sau cineva care te iubeşte o să se simtă rănit. 
Astfel, rescriindu-vă scenariul, toate personajele pot să poarte 
mantia curajului, în loc să fie nevoite să joace rolul obosit al vic- 
timei, al agresorului sau al salvatorului. 

Când aţi terminat de modificat, închideţi ochii şi imagi- 
naţi-vă că noua scenă se derulează în mintea voastră. (Poate că 
tatăl va avea o discuţie cu antrenorul, de exemplu, şi îi va da pu- 
terea să-l ajute pe fiul său.) Simţiți cum creşte în voi curajul, ac- 
ționând în acest mod nou, eroic. Bucuraţi-vă de sentimentul de 
a-i privi pe cei implicaţi cum îşi accesează PH lor curaj şi 
cum acționează aliniați cu acesta. 

Acum încercaţi să întipăriţi această scenă în amintire. 
Puteţi să citiți, cu voce tare, scenariul revizuit în fiecare dimi- 
neaţă şi să petreceti câteva clipe vizualizându-l şi apoi trăindu-l 
în imaginaţia voastră. Astfel, noua poveste poate începe să se 
materializeze în lumea fizică. 

După cum spuneam mai devreme, creierul nu distinge în- 
tre realitate, imaginaţie sau amintire. Atunci când vă amintiţi de 
sentimentele de neputinţă de pe vremea când erați copii, veţi 
crea din nou acele sentimente, în momentul prezent. Iar dacă vă 
amintiţi de încredere sau de compasiune, le veţi crea pe acestea. 
Atunci când vă imaginati pe voi înşivă că realizaţi cu succes o 
sarcină, creierul stabileşte căile neuronale pentru ca să obţineţi 
succesul. Astfel, când vedeţi, cu ochii minţii, cum se derulează 
această poveste nouă şi curajoasă, veţi începe să vă antrenați 
creierul, ca să vă perceapă puterea de a acționa cu curaj. 

Însă reţineți că, pentru a avea putere, visul trebuie să fie 
mai mult decât un simplu act mental. Trebuie să meargă mai 

departe de simpla fantezie sau vizualizare în gol - trebuie să re- 
zoneze efectiv în inima şi în sufletul vostru, acolo unde puteţi să 
accesaţi forța puternică, a curajului de a acţiona. 


Visatul prin puterea intenției 


Intenţia este un alt termen folosit pentru visatul activ şi 
curajos. Este focul inspiraţiei şi al transformării, pasiunea care 
ne conduce. Intenţia este puternicul dor al inimii de cel iubit, de 
Dumnezeu, de întoarcerea acasă, de acolo unde ne este locul şi 
unde ne recunoaştem rolul în mandala Creaţiei. Intenţia este 
curajul sufletului. 

Atunci când accesăm puterea intenției, în inima noastră, 
primul lucru pe care îl trăim este pacea. Multe tradiţii spirituale 
spun că trebuie să ne străduim să găsim această pace, prin rugă- 
ciune sau prin meditație. (Ambele sunt căi puternice, iar rugă- 
ciunea şi meditaţia fac parte din practica mea zilnică person- 
ală.) Putem să găsim „locul liniştit“ dinlăuntrul nostru, locul în 
care lumea lui a face lasă loc nemişcării, unde încetează să mai 
fie separată de Divin şi unde tot ce există este Infinitul sau Dum- 
nezeu. Dar nu ne interesează numai să găsim pacea lăuntrică, ci 
vrem să o aducem şi pe această planetă. 

Atunci când avem experiența păcii lăuntrice, nu venim 
acasă, după ce am protestat în piața publică împotriva războiu- 
lui şi ne apucăm să ne hărţuim partenerul, fiindcă nu s-a oprit la 
băcănie sau să bombănim despre lipsa de grijă şi despre incom- 
petenţa tuturor celor din jur. Când intenţia păcii arde ca o fla- 
cără în sufletul nostru, suntem în stare să exprimăm liniştea în 
orice moment, oricât de mic ar fi el, chiar dacă ne este foarte 
foame şi frigiderul e gol. Trăim visul păcii şi îl vedem cum se ma- 
nifestă în viaţa noastră, prinzând rapid şi natural, oportunită- 
tile de a ne exprima liniştea lăuntrică în lume. 

Intenţia are o putere imensă, pentru că ea vine din însăşi 
esența universului. Practic, intenţia este „miezul“ inițial al Crea- 
tiei, care n-a dispărut nicidecum din lumea noastră după Big 
Bang - forța care a făcut ca tot cosmosul să se nască dintr-o sin- 
gularitate nu mai mare decât vârful unui ac. Putem să accesăm 
puterea acestei esențe iniţiale a Creaţiei, pentru a visa lumea în- 
tru ființare - şi astfel, să devenim mari vindecători şi vizionari. 
Pe de altă parte, putem să fim seduşi de această forță şi să o fo- 
losim pentru câştigul personal, acumulând bogăţie şi putere pe 
seama altora. 

Oricare dintre noi poate să acceseze puterea intenției; lu- 
crul dificil este să învăţăm să o folosim cu înţelepciune. Cei mai 
îngrozitori dictatori, dar şi cei mai iubiţi dintre sfinți au accesat 
această forță, numind-o cu alte nume, cum ar fi încredere, rugă- 
ciune, sau grație Divină. Intenţia este cea care a făcut-o pe Maica 
Tereza să înceapă să aibă grijă de săracii din India, dar şi cea care 
i-a permis lui Hitler să imagineze un scop şi un val teribil de vio- 
lență, prin care să poată să făurească lumea pe care şi-o imaginase. 

Păstraţi intenţia păcii în inima voastră şi vă va fi mai uşor 
să-i exprimaţi puterea, atunci când vă aflaţi într-o situaţie care 
vă provoacă - ca, de exemplu, atunci când o persoană ostilă în- 
cearcă să vă învinovăţească pentru furia sau supărarea pe care 
o simte. Astfel, puteți să rămâneţi deschişi la tot felul de posibili- 
tăți neprevăzute, să aveţi încredere că veţi găsi curajul de a ac- 
ționa cu integritate, să fiți creativi şi să iubiți. Intenţia vă per- 
mite să visati şi să accesaţi resurse nevăzute, astfel încât univer- 
sul să înceapă să conspire activ în numele vostru şi să reflecte 
starea păcii voastre lăuntrice. 

Voința este mecanismul prin care încercăm să forțăm lu- 
mea să se conformeze modului în care credem noi că ar trebui 
să fie lucrurile, pe când intenţia este mecanismul prin care vi- 

săm curajos şi într-un mod original. Şi, în timp ce voinţa corec- 
tează şi repară lucrurile după ce acestea s-au materializat, inten- 
ţia modelează lucrurile înainte ca ele să se nască. Ambele sunt 
importante, dar visatul poate să aibă loc, numai prin intenţie. 

La început, visatul prin intenţie ni se pare ceva foarte ne- 
firesc, deoarece ni s-a spus că, dacă vrem să obținem ceva, mai 
bine să facem noi înşişi acel ceva - adică, mai bine să ne „punem 
mintea“ şi să ne apucăm de treabă. Ni s-a vorbit despre puterea 
gândirii pozitive şi am fost încurajați să recităm afirmaţii despre 
suma exactă de bani pe care dorim să o câştigăm anul acesta, 
sau despre cum anume am vrea să arate viitorul nostru parte- 
ner de idilă. Mulţi se jură că a-i comanda universului, ca şi cum 
acesta ar fi Marea Ospătăriță din Ceruri, este ceva ce funcționea- 
ză — dar, adesea, aceştia ignoră momentele în care universul le-a 
dat un cârnat, deşi ei ceruseră icre negre... sau când le-a dat 
icrele, dar după aceea le-a adus o notă de plată, pe care n-aveau 
cum să-şi permită să o achite. 

În rarele ocazii în care merge să obligăm universul să ne 
dea ceea ce vrem, se întâmplă doar pentru că acel lucru coincide 
cu o intenție puternică, pe care o avem înrădăcinată în suflet. 
Sufletului vostru nu-i pasă ce mâncare aveţi în farfurie sau cât 
aveţi în contul din bancă; el este mult mai preocupat să vă expri- 
mati în lume, darurile pe care le aveţi de oferit. Astfel că, dacă 
intenţia voastră este una de vindecare, poate că veţi deveni cer- 
cetătorul în medicină care, în cele din urmă, va descoperi leacul 
cancerului şi va deveni faimos în toată lumea, iar sufletul vostru 
va fi fericit. 

Dacă aceeaşi intenţie are ca rezultat, pur şi simplu, ca voi 
să fiți o persoană în preajma căreia le place tuturor să se afle - 
deoarece, prin exemplul vostru, îi inspirați să fie bucuroşi şi ve- 
seli - sufletul vostru va fi fericit şi aşa. Vedeți voi, sufletul nu are 

nevoie de niciun fel de laude şi nu este foarte precis în ceea ce 
priveşte modul anume în care se derulează actul artistic de co- 
creare cu universul - el vrea doar să pună mâna pe chitară şi să 
improvizeze, împreună cu Divinitatea. 


se 48 48 


Deşi, uneori, mintea poate fi un ghid util, în modelarea 
felului în care se exprimă intenţia în lume, trebuie să lăsăm vi- 
sul să se desfăşoare aşa cum vrea. Nu trebuie să ne străduim 
prea mult şi să încercăm să ne imaginăm cum anume s-ar putea 
materializa intenţia respectivă. 

Când şamanii m-au luat prima dată sub aripa lor, proba- 
bil că păream un puşti din America, ce căuta în afara vieții sale 
obişnuite, o viziune asupra dramelor lui personale. Era la înce- 
putul anilor 1970 şi sunt sigur că mulţi tineri în jeans şi-au croit 
drum către străvechile oraşe din Peru, în căutarea unui răspuns 
pe care ştiau că nu-l pot găsi în Omaha sau în San Bernardino. 
Dar Păstrătorii Pământului aveau un vis - să-şi răspândească în- 
vățăturile către Occident; ei au putut să vadă în mine nu numai 
un alt căutător de acest fel, dar şi un potențial mesager, care ar 
putea să-i ajute şi pe ei. Aveau o intenţie şi au recunoscut opor- 
tunitatea de a mă folosi ca pe unul dintre purtătorii lor de cu- 
vânt. M-au perceput ca pe un alb educat, care interacţiona cu alți 
albi educați şi care aveau capacitatea să schimbe o lume despre 
care simțeau că este din ce în ce mai mult în pericol. Şamanii au 
simţit că eu puteam să duc învățăturile lor, la oamenii care, alt- 
fel, nu ar fi ajuns la ele. 

Însă, oricât de puternică ar fi fost intenţia lor, eu nu eram 
sigur că puteam să mă înham la sarcina de a fi un şaman occi- 
dental. Niciuna dintre poveştile mele nu mă pregătise pentru 
asta. La urma urmei, povestea pe care mi-o spuneam la vremea 

aceea era că sunt fiul unor emigranți şi că familia mea pierduse 
tot ce avusesem de valoare. Vedeam cum tatăl meu, om impor- 
tant şi cu legături politice în Cuba, era acum şomer. Când mi-am 
început propria carieră, atitudinea mea era: Dacă tata n-a pu- 
tut să-şi găsească un loc în această țară nouă, în care trăim - 
atunci e absolut sigur că nici eu nu o să pol. 

Apoi, când i-am întâlnit pe Păstrătorii Pământului, am 
crezut despre mine că sunt doar un antropolog în domeniul me- 
dicinii, care face cercetare pentru o dizertaţie. Şi, după ce mi-am 
asumat sarcina de a le promova învățăturile de înțelepciune, în- 
tr-o manieră contemporană şi poetică, a trebuit să renunţ la pro- 
pria profesie şi să-i înfrunt pe academicienii care mă criticau că 
sunt neştiințific. (Omul care zicea că ridică o catedrală n-a avut 
prea mulţi prieteni printre tovarășii lui, zidari.) 

În anii care au urmat, cărțile mele au început să fie folo- 
site ca texte în unele universităţi, iar eu am ajutat la lansarea 
unei întregi mişcări de călătorii spirituale în Peru. Dar, lucrul cel 
mai important este că astăzi pregătesc şi alți şamani occidentali 
şi în educație şi care aduc medicina energetică în familiile lor, în 
organizaţiile lor şi în lume. Posibilitatea să fac toate aceste lu- 
cruri era prezentă încă de când i-am întâlnit prima oară pe Păs- 
trătorii Pământului, dar eu nu o văzusem în întregime. Dacă 
mi-ar fi spus cineva: „Asta o să faci în viitor“, aş fi strâmbat din 
nas, la ideea acestui rezultat improbabil. 

Păstrătorii Pământului cu care am lucrat şi-au realizat vi- 
ziunea de a găsi un mesager către lumea Occidentală, pentru că 
nu au administrat situaţia, la nivel micro. Nu au încercat să-şi ima- 
gineze care ar fi cel mai bun mesager, unde ar putea ei să-l gă- 
sească sau cum ar putea să-l testeze, ca să se asigure că era mai 
bun decât alţi candidaţi. Nu s-au gândit exact şi detaliat la ce 

anume aveau să facă, pentru a răspândi mesajul despre tradiţi- 
ile de administrare a Mamei Pământ. Pur şi simplu, ei au inten- 
ționat să-şi transmită înțelepciunea către lumea Occidentală, iar 
atunci când au apărut oportunităţile pentru asta, le-au folosit. 
Fără să ştiu, s-a întâmplat să fiu o oportunitate vie, iar şamanii 
au recunoscut-o, fiindcă intenţia lor era clară, neumbrită de vo- 
ință sau de ego. M-au invitat să fac parte dintr-o poveste mai mă- 
reață decât aş fi putut să concep en vreodată... însă şi aceasta e 
o poveste pe care am visat-o întru existență. 

Să renunti la nevoia de a controla rezultatul şi, în schimb, 
să slujeşti visul, aşa cum se desfăşoară el, este ceva foarte pu- 
ternic. De exemplu, Nelson Mandela a petrecut 27 de ani în închi- 
soare, timp în care s-a concentrat pe intenţia de a crea o eră post- 
apartheid în Africa de Sud. În visul său, albii şi negrii din Africa 
de Sud aveau aceleaşi oportunităţi şi lucrau împreună, pentru a 
construi o ţară în care toți să-şi poată creşte copiii şi să-şi trăiască 
viața în pace, bucurându-se de sănătate şi de prosperitate. Ar fi 
putut să se gândească la cât de improbabil era ca el să iasă când- 
va din închisoare şi să-şi poată influența compatrioții prin acțiu- 
nile lui - dar, în loc de asta, el s-a cufundat în procesul de a visa. 

Îmi imaginez că, pe măsură ce treceau anii - care s-au 
adunat în decenii întregi - pentru Mandela a devenit din ce în ce 
mai greu să se mențină în visul lui, în loc să se lase pradă panicii 
sau disperării. Dar pentru că a avut curajul să viseze, a ieşit din 
închisoare cu o forță uriaşă şi cu puterea de a-i inspira pe alţii, 
atunci când, în sfârşit, a venit momentul şi când Africa de Sud a 
fost pregătită să se transforme. | 


Partenerii de visat 


Dorința noastră de a ne vedea ca iconoclaşti, singuri în pă- 
dure, ne face să uităm că suntem înconjurați de alţi oameni, care 

sunt nerăbdători să ne împărtăşească visul şi să-l ajute să devină 
realitate. În acest scop, mulţi spun că filmul lor preferat este High 
Noon, povestea unui șerif într-un orăşel din Vechiul Vest (rol jucat 
de Gary Cooper), care este abandonat de comunitate, de prieteni 
şi chiar de soție, în timp ce aşteaptă cu stoicism o oportunitate de 
a-l înfrunta pe duşmanul oraşului. Nimeni nu împărtăşeşte con- 
vingerea şerifului, dar el şi-o susține în continuare. 

Cu curaj, putem să lăsăm deoparte nevoia noastră egoistă 
de a fi şeriful însingurat. Putem să ne lăsăm la o parte timidita- 
tea şi să ne alăturăm altora, ca să creăm şi apoi să ne materiali- 
zăm visul. Reţineţi că putem să realizăm orice, atâta timp cât 
abandonăm nevoia de a ne asuma vreun credit pentru asta. Per- 
cepția individualităţii noastre, a separării noastre de matricea 
infinităţii, este o iluzie care ne împiedică să accesăm intenția 
pentru visat. Ego-urile noastre ne împiedică de fiecare dată. 

La nivelul ego-ului, devenim atașați exact de ce vrem noi, 
indiferent de dorinţele celorlalți. Vrem ca alţii să-şi părăsească 
sistemele lor de credinţe, să adopte valorile noastre şi să-şi tră- 
iască viaţa la fel ca noi, întrucât ne place să credem că asta ar 
vindeca lumea de problemele ei. Asta nu înseamnă visat; asta 
este o încercare de a forța universul să se conformeze cu viziu- 
nea unui individ obsedat. 

Un exemplu minunat în acest sens este Paul Wolfowitz, ar- 
hitect de renume în Irak şi fost preşedinte al Băncii Mondiale. 
Dorinţa arzătoare a lui Wolfowitz era să salveze lumea, mai întâi 
aducând democraţia în Irak, apoi luptând împotriva corupției 
în Africa. Însă, urmând aceste obiective, el a reuşit să-i înstrăi- 
neze pe toţi cei pe care încerca să-i ajute - mai ales atunci când 
a ajutat la implicarea Statelor Unite în ceea ce unii numesc „al 
treilea război mondial“, aşa-numitul război împotriva teroris- 

mului, care avea să schimbe percepţia lumii despre Statele Unite 
- de la cea de frate mai mare, la aceea de agresor. 

În aroganţa noastră, la fel ca Wolfowitz, presupunem că 
numai noi ştim ce e mai bine pentru toţi ceilalți, că nu e nevoie 
să colaborăm cu alţii. Dar visatul cu adevărat original începe 
atunci când suntem în armonie cu alți oameni şi cu lumea din 
jur. Aici recunoaştem conexiunea noastră cu ceilalți - şi, mai 
mult decât atât, o trăim ca experienţă. Încetăm să ne mai simțim 
ca o picătură de apă care e separată de ocean; granițele noastre 
dispar, iar noi nu mai vedem punctul unde ne sfârșim noi şi unde 
începe oceanul. Înțelegem că, fiind 6 parte din acest ocean, nete- 
zim marginile stâncilor sau săpăm un canion, dar pentru asta nu 
trebuie să ne asumăm o plăcuță de bronz, pe care să scrie: CA- 

În această armonie, ne putem păstra propria identitate 
de sine, ceea ce ne place şi ceea ce nu ne place, precum şi păre- 
rile noastre - dar ele nu contează prea mult, atunci când trăim 
acel sentiment de unime. Preocupările noastre individuale de- 
vin secundare, lăsând pe primul plan binele mai cuprinzător. La 
fel cum inima sprijină tot corpul, dar este o entitate distinctă, şi 
noi putem să ne recunoaştem darurile, talentele şi aptitudinile 
şi să lucrăm cu ele, fără să ne împăunăm cu importanță de sine 
şi să încercăm să-i determinăm pe toți să facă la fel ca noi. 


TE. 


Pentru a accesa puterea visatului, trebuie să fim conectati 
nu numai cu omenirea şi cu povestea omenească, ci şi cu tot ce 
înseamnă natură şi Creaţie. Trebuie să simțim că suntem una cu 
râurile, cu copacii şi cu greierii. Povestea noastră trebuie să de- 
vină mult mai vastă, să includă stelele şi galaxiile, Trebuie să sim- 
tim starea noastră de interconectare cu tot ce este în univers, ast- 

fel încât energiile intenţiei să poată curge prin noi, ca vânturile 
galactice. După cum ar răspunde o vindecătoare din Sud-Vestul 
Americii, la întrebarea cine este ea: „Vânturile, stâncile cele roşii, 
steaua care clipeşte pe cer - toate acestea sunt eu“. 

Mult prea adesea ne lăsăm prinşi în coşmarul iconoclas- 
mului, presupunând că nimeni altcineva nu poate să înțeleagă 
cu adevărat prin ce trecem noi, sau să ne împărtășească visul. 
Sau, dacă credem cumva că s-ar putea să existe alții care ar pu- 
tea să ni se alăture, nu credem că putem să-i găsim, pentru că 
sunt prea puţini, prea departe de noi sau prea neserioşi. Asta 
este marea deconectare: atunci când apare, noi nu mai putem 
avea acces la puterea intenţiei, iar visatul nostru devine doar o 
parodie a ceea ce este posibil, o umbră a măreției pe care am pu- 
tea să o trăim ca experiență. 

Avem o grămadă de scuze care explică de ce nu putem să 
realizăm tot ce am dori să avem pe lume - iar una dintre cele 
mai populare este: „Problema e cu toţi oamenii ăştia. Dacă ar 
face şi ei ca mine, totul ar fi în regulă“. Începem să ne simţim ca 
nişte martiri neapreciaţi, care încercăm, cu nobleţe, să salvăm 
lumea şi suntem sabotaţi de alți oameni. 

Dar când ne simțim neapreciaţi şi singuri în căutarea 
noastră, la fel ca şeriful din High Noon sau ca Don Quijotte, 
acesta e doar un coşmar pe care ni l-am creat singuri. Este extra- 
ordinar că, în această aşa-zisă epocă a informației, încă mai pu- 
tem crede că suntem izolaţi de ceilalți care ar putea să viseze îm- 
preună cu noi. Multe dintre iniţiativele de astăzi aparţin unor fe- 
mei şi bărbaţi din diferite colțuri ale lumii, care nu s-au întâlnit 
niciodată, dar care folosesc tehnologia pentru a comunica. 

Chiar şi aşa, cu mult înainte să avem o astfel de tehnolo- 
gie, oamenii au găsit alte moduri ingenioase de a intra în con- 
tact unii cu alții, ca să lucreze împreună la visul lor. Generaţia 

baby-boom a oprit războiul din Vietnam fără telefoane celulare, 
fără Internet şi fără sms-uri. Iar în timpul Marii Crize, indienii 
Oki călătoreau de la casele lor, prin furtunile de praf, ca să se gă- 
sească şi să se sprijine unii pe alţii, împărțind mâncarea, adăpos- 
tul şi speranțele. 

De asemenea, tindem să ne gândim prea mult la cum ar 
trebui să se manifeste un vis colectiv, cheltuind o cantitate enor- 
mă de energie, în preocuparea de a hotărî cine şi ce să facă. Dar 
indienii Oki nu şi-au pierdut vremea discutând despre teoriile 
lui Marx cu privire la unitatea între muncitori, sau analizând as- 
pectele sociologice şi psihologice ale eforturilor colective sau 
despre tehnici eficiente de comunicare. Pur şi simplu, au împăr- 
tit cu alţii, mâncarea pe care o aveau, au transmis informaţii des- 
pre unde ar putea să se găsească de lucru, au avut grijă unii de 
copiii altora şi şi-au imaginat o lume în care puteau să aibă grijă 
de familiile lor şi să-şi găsească din nou o casă. 

Atunci când ne stabilim intenţia şi când ne lăsăm curajul 
să se reverse, găsim moduri de a ne conecta cu alții care pot să 
ne împărtăşească viziunea; atunci, putem să avem încredere că 
visul va trece de la o persoană la alta, fără ca noi să trebuiască 
să fim prezenţi la fiecare schimb şi să ne îngrijim de cum se în- 
tâmplă toate. 

La jumătatea secolului al XX-lea, de exemplu, un ziar din 
Chicago publica mersul trenurilor, pentru că voia să încurajeze 
micii agricultori afro-americani din Deep South să se deplaseze 
către nord, în oraşe cum ar fi Chicago şi să-şi facă o viaţă mai 
bună, lucrând în fabrici. Cei care îi angajau pe micii agricultori 
nu au primit prea bine invitaţia pe care acest om o adresa forței 
de muncă, şi aşa în scădere - așa că ziarul a fost interzis în mai 
multe oraşe. Ca reacție, hamalii afro-americani de la Pullman 
s-au coordonat cu oameni din zonele rurale din Sud, să arunce 

baloturi de ziare din tren, în timp ce înaintau încet prin sate; 
micii agricultori care le aşteptau aveau să distribuie apoi zia- 
rele, în ascuns de ochii albilor, care erau proprietari de terenuri. 

La fel, atunci când creăm o intenţie, oamenii vor forma un 
lanţ de acţiune, fără ca noi să trebuiască să-l coordonăm. Atunci 
când visăm împreună cu alți parteneri, trebuie să lăsăm la o 
parte nevoia noastră de a fi recunoscuţi ca cel care a avut ideea, 
sau ca cel care, în cele din urmă, a transpus-o în lumea fizică. 
Poate că suntem a 117-ea persoană care se implică şi nu primim 
nicio recunoaştere publică pentru asta. Numai ego-ului nostru îi 
pasă dacă rolul pe care l-am avut a fost „cel principal“, sau dacă 
toată lumea ştie ce am făcut noi. Sufletul este încântat să ne pri- 
vească visul devenind realitate şi nu îi pasă dacă cineva ştie ce 
am făcut, ca să ajutăm la Aleea lui. 


Comunicarea cuantică 


Una dintre resursele pe care le avem pentru a materializa 
un vis colectiv, împreună cu partenerii noştri este comunicarea 
cuantică. Teoria cuantică arâtă că există moduri de a schimba in- 
formaţii, pe care nu le putem percepe cu simţurile, dar care sunt 
foarte reale şi care ne permit să ne conectăm cu alții, ca să pu- 
tem să împărtăşim şi să materializăm vise dătătoare de putere. 
Genul acesta de comunicare are loc în lumea de zi cu zi, nu nu- 
mai în tărâmurile subatomice ale fizicii. Spre exemplu, să luăm 
extrem de inteligenta pasăre cântătoare, căreia i se spune piţi- 
goiul albastru. Acum câteva decenii, aceasta a făcut o descope- 
rire utilă: dacă sparge cu ciocul capacul de aluminiu al sticlelor 
cu lapte, de pe pragurile qin Anglia, poate să bea smântâna care 
se află deasupra. 

La început au fost observate doar câteva incidente, dar, în 
curând, toți pitigoii albaştri; din Marea Britanie au căpătat acest 

obicei, ca şi cum informaţia s-ar fi transmis instantaneu, de îndată 
ce un număr suficient dintre ei au învăţat cum să spargă capacele. 
(Acest lucru e asemănător cu ceea ce se numeşte „fenomenul celei 
de a o suta maimute“, după un incident în care maimutele de pe 
o anumită insulă îşi transmiteau foarte rapid una alteia, ba chiar 
şi maimutelor de pe alte insule, informaţii despre cum să spele 
nisipul de pe cartofii dulci, înainteide a-i mânca.) 

Ca urmare a lipsurilor legate de cel de Al Doilea Război 
Mondial, în Marea Britanie, timp de opt ani, sticle de lapte nu 
mai aveau capac de aluminiu, iar generaţia de piţigoi care furau 
smântâna - fiindcă au o durată de viață de numai cinci ani - a 
făcut loc unei alte generaţii, care nu ştia despre capacele de la 
sticle. Chiar şi aşa, atunci când au reapărut sticlele cu capace de 
folie, piţigoii albaştri au început din nou să le spargă. Este ca şi 
cum memoria lor genetică ar fi fost modificată de descoperirea 
generaţiei precedente. Mai mult, măcăleandrii au fost prinşi şi 
ei făcând acelaşi lucru, dar niciodată în număr mare. S-a sugerat 
că obiceiurile de socializare ale păsărilor sunt un indiciu impor- 
tant al misterului: măcăleandrii socializează în perechi, pe când 
piţigoii trăiesc în stoluri mari. Se pare că, petrecând mult timp 
cu un grup uriaş de semeni, piţigoii albaştri pot să comunice 
foarte rapid, idei legate de adaptare. 

Implicaţia pentru noi, oamenii, este că, atunci când ne izo- 
lăm, durează până ajungem să înaintăm şi să surprindem noi po- 
sibilități pentru a crea o lume nouă. Dar dacă rămânem conectaţi 
cu grupul mai mare şi ne considerăm, în mod obişnuit, ca fiind o 
parte din întreg, atunci putem să facem schimb de înțelepciune, 
să învăţăm şi să ne ajutăm unii pe alții, mult mai repede. 

Odată, mergeam pe o stradă aglomerată din centrul Man- 
hattanului, la oră de vârf, şi am observat în fața mea un adoles- 
cent care tipa furios la o tânără ce părea să fie prietena lui. Într-o 

clipă, marea de oameni de afaceri bine îmbrăcaţi, au format 
două cercuri: unul în jurul lui şi unul în jurul ei. Cercul din jurul 
lui, format în întregime din bărbaţi, avea - la nivel colectiv - 
pieptul scos în afară, fie provocându-l pe băiat la bătaie, fie in- 
sistând să se liniştească şi să se conformeze regulilor de compor- 
tament adecvat pe stradă. Celălalt cerc, format din femei şi din 
câțiva bărbaţi, se adunaseră în jurul fetei, ca un scut protector, 
iar câţiva indivizi îngrijoraţi au întrebat-o la un moment dat: 
„Totul e în regulă?. 

Mişcarea mulțimii a fost la fel de rapidă ca cea a unui stol 
de păsări care îşi schimbă brusc direcţia. N-a fost nimeni blocat 
de frica să nu fie rănit, sau de gândul că Cineva - nu eu, desi- 
gur, dar cineva — ar trebui să se ocupe de dia doi, înainte ca 
fata să fie rănită. În schimb, ca şi cum şi-ar fi simţit puterea co- 
lectivă, toţi bărbaţii şi toate femeile au acționat. A fost o prive- 
lişte spectaculoasă - şi îmi imaginez că toţi cei implicați au sim- 
tit afluxul de putere, prin capacitatea de a se grupa rapid şi în 
mod decisiv, pentru binele comun. 

Instinctele noastre de a ne proteja şi de a avea grijă unii 
de alţii apar în vremuri de criză, dar nu trebuie să aşteptăm un 
mare moment dramatic, ca să simțim acel sentiment minunat, 
dătător de putere, dar şi conexiunea cu ceva mai important de- 
cât noi înşine. Putem să facem acest lucru în momentele cele 
mai mărunte, doar schimbându-ne perspectiva, aşa cum veţi ve- 
dea în capitolul următor. 

Conştiinta, realitatea şi cele patru niveluri 
de percepție 


Momentul în cate cineva acoedă atentie 
indeaptoape oticdeui tuceu - pie și unui pie de 
ladă - devine o fame în sine, mistetioasă, 
“luitoate, indasceipti bi? de magnigică. 


HENRY MILLER 


E reierul nostru omeneşc are patru stări de conşti- 
ALU ință: 1) starea noastră normală de veghe, 2) visatul, 
3) somnul fără vise şi 4) o stare de luciditate, în care tocmai în- 
cepem să ne trezim sau să adormim. Ne aflăm într-o anumită 
stare de conştiinţă, atunci când suntem treji - dar ieşim repede 
din ea, de îndată ce trecem pragul către somn. 

Acest lucru nu se întâmplă și cu Păstrătorii Pământului, 
care pot să-şi păstreze conștiința, chiar şi atunci când visează, şi 
să-şi îndrume visele în orice direcție doresc. Aceşti oameni, băr- 
baţi şi femei, stăpânesc arta de a fi treji, în timp ce dorm - şi ei 
cred că cea mai mare parte a omenirii este adormită profund, 
chiar şi atunci când este foarte trează. 

Stăpânirea capacităţii de a rămâne conştienţi în aceste 
patru stări este esenţială pentru a visa viaţa şi lumea pe care o 
dorim. În Occident, noi credem că starea de veghe e singura în 
care putem experimenta realitatea. Dar tradiţiile spirituale din 

India, din Tibet şi din Americi susțin că starea noastră de veghe 
obişnuită este o stare de conştiență nu prea optimă, în care sun- 
tem prinşi în „maya“ (sau iluzie) şi postulează existența unor 
stări de conştiinţă superioare, mai favorabile. Anumite practici, 
printre care yoga, meditaţia şi călătoria şamanică, ne pot con- 
duce la experimentarea acestor stări şi chiar la stăpânirea lor, 
după o pregătire şi o exersare intensă. Cu toate acestea, ştiinţele 
comportamentale au crezut, până nu demult, că stările neobiş- 
nuite de conştiinţă sunt interpretări greşite, patologice, ale rea- 
lităţii. De fapt, psihoza este deseori definită ca o stare în care ci- 
neva percepe o realitate distorsionată, dar care nu îşi recu- 
noaşte propria percepţie ca fiind o distorsiune. 

Starea de conştiinţă avută în perioada de veghe şi pe care 
o prețuim cel mai mult, este departe de a fi ideală; practic, ea ne 
face să rămânem prinşi în mintea noastră şi în iluzia ei despre 
adevărata natură a realităţii. Iluzia aceasta este atât de puter- 
nică şi de pătrunzătoare, încât împiedică orice percepţie reală şi 
ne prinde într-un dialog mental fantastic, din care puţini dintre 
noi reuşim vreodată să ieşim. Acesta este coşmarul cultural pe 
care cu toţii am fost educați să-l avem şi pe care îl recunoaştem 
numai atunci când începem să liniştim mintea. Eu cred că per- 
soanele obişnuite sunt adormite şi prinse într-un vis ce devine 
curând un coşmar dureros... iar asta este adevărata psihoză. Nu 
o recunoaştem, pentru că toţi cei din jurul nostru susțin că viața 
de zi cu zi este „realitatea“. Numai atunci când începem să ne 
trezim din coşmarul nostru cultural, ne dăm seama că până 
atunci am fost adormiţi. 

Cu o pregătire riguroasă, putem să ajungem la o viziune 
profundă a mecanismelor lăuntrice ale conştiinţei noastre, ex- 
perimentând astfel o realitate ce transcende viziunile noastre li- 
mitate despre lume. Această pregătire constă în rafinarea per- 

cepţiei noastre, iar această practică este comună în yoga şi me- 
ditaţie, precum şi în ceva despre care veți afla în acest capitol. 

Lecţiile din paginile ce urmează vă pot ajuta să vă păstraţi 
o stare de luciditate, indiferent dacă sunteţi treji, dacă dormiți 
sau dacă visaţi. Aţi observați cât de repede dispar visele, atunci 
când vă treziti? La un moment dat, vă aflaţi într-un peisaj de vis 
absolut real şi de neuitat, iar în clipa următoare nici măcar nu 
vă puteţi aminti ce visaţi. Porţile percepției s-au închis, iar voi 
sunteţi limitați la un singur mod de conştiență. Veţi ajunge să în- 
telegeți că există şi stări de conştiinţă superioare, care le cu- 
prind pe cele inferioare - stări în care puteţi să plutiţi cu uşu- 
rință între tărâmul visatului şi cel al perioadei de veghe, fără a 
înceta să fiți conştienţi de niciunul dintre ele. 

Atunci când practicăm visatul curajos, sunt implicate toa- 
te cele patru stări de conştiență - starea de veghe, visatul, sta- 
rea lucidă dintre ele şi somnul fără vise. Experimentăm aceste 
patru stări şi în timpul zilei - dar, în cea mai mare parte, nu sun- 
tem conştienţi de ele. Putem să fim adormiti, deşi părem să fim 
treji; putem să visăm cu ochii deschişi; putem să fim complet lu- 
cizi, atunci când conducem maşina, deşi suntem prinşi de melo- 
dia pe care o ascultăm - şi putem să fim adormiti profund şi să 
visăm intens. Sarcina nu este să ne aducem conştiența noastră 
normală de veghe, în starea de vis - ci invers: să aducem conşti- 
ența noastră din starea de vis, în starea de veghe, astfel încât să 
putem percepe că „viaţa este doar un vis“. 

Fiecare dintre cele patru stări are o funcţie anume în a visa 
lumea şi este asociată cu unul dintre cele patru arhetipuri ani- 
male ale Păstrătorilor Pământului: vulturul, pasărea colibri, ja- 
guarul şi şarpele. Vulturul este starea de somn fără vise, sau de 
nemişcare; pasărea colibri este starea de visat; jaguarul este 

starea aceea lucidă, dintre visat şi dormit, iar şarpele este starea 
noastră de conștientă normală. 

Specialiştii în ştiinţe neurologice înţeleg că, în diferite 
stări de conştiinţă, pot să funcționeze diferite regiuni ale creie- 
rului şi e posibil ca noi să fim angajaţi în toate cele patru stări, 
simultan. Poate că cel mai izbitor exemplu în acest sens este cel 
al delfinului: la delfin, numai o jumătate de creier doarme, în 
timp ce cealaltă rămâne trează. (Delfinul nu poate să doarmă cu 
tot creierul său, pentru că respiraţia nu e o funcţie autonomă, ca 
la noi - astfel că, o jumătate din creierul lui trebuie să rămână 
alertă, pentru ca delfinul să poată respira.) 

Noi funcţionăm rareori la nivelul cel mai ridicat al capaci- 
tăților noastre, în oricare dintre cele patru stări de conştiinţă - 
şi cel mai adesea funcționăm la nivelul nostru cel mai scăzut. 
Astfel, deşi conştiinţa de jaguar poate să fie lucidă, logică şi coe- 
rentă, adesea ea este tulburată şi contestată de gânduri şi senti- 
mente nedorite. Einstein spunea că nicio problemă nu poate fi 
rezolvată pe acelaşi nivel pe care a fost creată, astfel că este im- 
portant să învăţăm să ne înălțăm nivelul de conştiinţă şi să stă- 
pânim aptitudinile şi talentele din fiecare stare. Pentru a face 
acest lucru, trebuie să înțelegem cele patru stări de conştiență 
care ne permit să visăm curajos şi să materializăm acel vis în 
lume. Cu cât înțelegem mai bine relaţia dintre creier şi conşti- 
ință, cu atât ne va fi mai uşor să înțelegem cum funcționează îm- 
preună aceste patru niveluri de percepţie - sau de conştiinţă - 
atunci când noi funcţionăm în lume. 


Mintea conştientă şi creierul 


Conform specialiştilor în ştiinţe neurologice, creierul este 
sursa conştiinţei omeneşti. Ştim că un creier poate să creeze o 
experiență extracorporală simulată, atunci când este stimulată 

o anumită parte a cortexului cerebral, sau chiar poate să ne pro- 
ducă sentimentul că observăm ceva la distanță. Cercetătorii iau 
rareori în considerare posibilitatea că am putea să percepem că 
plutim deasupra corpului, sau că aşistăm la o întâmplare la dis- 
tanță, nu datorită unei imagini provocate de creier, ci pentru că 
astfel de incidente se întâmplă efectiv. Ideea că astfel de feno- 
mene sunt rezultatul unor scurtcircuite în materia noastră cenu- 
şie e mult mai uşor de acceptat. 

Studiile recente au dus la teoria că până şi credința în 
Dumnezeu este un efect secundar benign al anumitor structuri 
cerebrale, care au evoluat în contextul supravieţuirii - un acci- 
dent, asemănător cu crearea neintenționată a unor coloane mi- 
nunate, după ce au fost construite mai multe arcade gotice. 

Pentru un savant, ideea că poate conştiinţa a modelat, în 
mod deliberat, structurile cerebrale necesare pentru a se per- 
cepe pe sine, pare a fi, ei bine, înapoiată. Cu toate acestea, ştim 
că mintea poate să influențeze puternic înseşi structurile creie- 
rului. De exemplu, persoanele care au suferit traumatisme cere- 
brale ce au dus la pierderea funcţiilor motorii sau a celor ver- 
bale au reuşit să creeze noi conexiuni neuronale, prin repetarea 
unor exerciţii fizice şi cognitive. Călugării budişti care au petre- 
cut ani de zile în meditaţie au nişte creiere care arată altfel la to- 
mografie, iar creierele lor prelucrează realitatea în alt fel decât 
a celor care nu meditează. În mod clar, avem puterea de a vinde- 
ca şi de a influența creierul fizic, folosindu-ne mintea - dar, 
oare, ce a fost mai întâi, mintea sau creierul? 

Adesea, tradițiile spirituale sunt în discordanță cu știința, 
pentru că ele privesc relaţia dintre corp, minte şi spirit din di- 
recţia opusă, susținând că mintea sau conştiinţa reprezintă forța 
care creează materia - şi nu invers. Conform celor mai multe 
tradiţii spirituale, conştiinţa nu s-a născut dintr-o supă primor- 

dială, lipsită de inteligență. Cu alte cuvinte, mintea nu s-a năs- 
cut din materie lipsită de minte; mai degrabă, Spiritul a născocit 
focănița cosmică, din care a apărut tot ce este viață. Spiritul a 
modelat un tipar de energie, care apoi a materializat o realitate 
fizică. A existat un tipar energetic pentru sistemul solar, pentru 
galaxia noastră şi pentru fiecare creatură care există. Grecii nu- 
meau acest tipar energetic „Logos“; în Orient era cunoscut ca 
„Tao“, iar unele religii îl numesc „sufletul lumii“. 

Tiparul nostru energetic personal (sau sufletul) este 
Câmpul Energetic de Lumină (CEL) - care, la fel ca ADN-ul nos- 
tru, poartă în el poveştile despre cine suntem şi tot ce am trăit 
ca experiență. Dar, în loc să stocheze informația prin legături 
chimice - aşa cum o face ADN-ul - tiparul nostru de Lumină o 
stochează sub formă de Lumină şi vibraţie. Poate că astrofizicie- 
nii ştiu mai bine decât oricine că lumina poartă informaţie. Ba 
chiar, singura cunoaştere pe care o avem despre galaxiile înde- 
părtate este prin lumina care ajunge la telescoapele noastre, stră- 
bătând vastitatea spaţiului. Bateriile pentru Lumina din Câmpul 
nostru Energetic ar putea să fie propriul nostru ADN, despre care 
cercetătorii au descoperit că emite pulsuri luminoase, la o viteză 
de aproximativ 100 Hz, adică de 100 de ori pe secundă. 

CEL este software-ul, sau setul de instrucțiuni care îi 
transmite informaţii ADN-lui nostru - care este hardware-ul - 
pentru a fabrica proteinele! care creează corpul. Savanţii ne 
spun că ADN-ul nostru are un cod format numai din patru mole- 
cule, numite „baze“. Acestea sunt adenina (A), citozina (C), gua- 
nina (G) şi timina (T). Cu aceste patru litere se scrie toată poezia 
Creaţiei. Toate fiinţele vii sunt formate din ADN şi este posibil ca 
ADN-ul să fie singura formă de viață e de pe planetă. 

În acelaşi fel în care ADN-ul este un cod ce conţine infor- 
matii despre istoria noastră genetică şi instruieşte celulele şi 
țesuturile cum să se multiplice, CEL-ul nostru foloseşte şi el un 
cod, pentru a stoca informaţiile despre trecutul nostru. La fel ca 
ADN-ul, CEL are patru simboluri care îi formează codul, pe care 
şamanii le cunosc prin imaginea celor patru animale - şarpele, 
jaguarul, pasărea colibri şi vulturul. 

Puteţi să vă gândiţi la aceste patru animale arhetipale ca 
reprezentând cele patru straturi ale Câmpului vostru Energetic 
de Lumină. Cele patru straturi de energie cuprind amprente care 
pot conține, de exemplu, povestea în care tatăl vostru, pe când 
erați copil, v-a spus că n-o să reuşiți niciodată nimic. Informaţia 
aceasta este codificată în Câmpul vostru Energetic de Lumină ca 
imagine holografică. În funcţie de cât este de gravă această rană, 
ea poate fi imprimată pe straturile de conştiinţă a păsării coli- 
bri, a jaguarului şi a şarpelui - adică la nivelul sufletului, al min- 
tii şi al corpului. 

Nivelul vulturului este întotdeauna lipsit de amprente 
personale, pentru că este nivelul Spiritului. 

CEL este tiparul corpului. Puteţi vindeca o altă persoană 
(sau chiar pe voi înşivă), îndepărtând codificările din informa- 
tiile conținute în CEL, iar starea de sănătate va reveni imediat ce 
tiparul energetic este curățat. Acest lucru se face lucrând de la 
nivelul vulturului - nivelul Spiritului. Spiritul a existat înainte 
să fi existat energie sau materie, când nu exista decât marele vid 
- atunci El a conceput universul şi a început să materializeze 
cosmosul, ca un artist care lucrează pe o pânză cerească, ce poa- 
te fi modificată după voie. În tradiţiile indigene - cum ar fi cele 
ale aborigenilor din Australia sau ale indienilor americani - Spi- 
ritul este inseparabil de Creaţie. Spiritul este atât mama, cât şi 
tatăl; atât copilul, cât şi părintele. Viaţa este arta; planetele, ste- 

lele şi Pământul sunt mandala, iar cerul este pictura - şi, în ace- 
laşi timp, pictorul. 

Păstrătorii Pământului ar fi de acord cu vechii greci, care 
credeau că adevărata originalitate şi creativitate nu vin din min- 
tea omenească şi din reacţiile biochimice care se desfăşoară în 
materia cenușie, ci din Spirit. Grecii susțineau că Muzele, zeițele 
inspiraţiei, sunt răspunzătoare pentru toate conceptele originale, 
în timp ce oamenii sunt limitați la variaţiuni pe aceeaşi temă. 

Astfel, în timp ce Muzele concepeau masa ca pe un loc 
unde oamenii să împartă mâncarea între ei, cei care erau doar 
oameni puteau să facă doar un obiect de mobilier, al cărui de- 
sign sau funcţie să o poată modifica puţin. 

Dacă adevărata originalitate şi creativitate vin cu adevă- 
rat dintr-o sursă la care este conectat fiecare dintre noi - dar 
care este mult mai extins decât oricare dintre noi, ca indivizi - 
atunci procesul de a visa lumea începe, practic, în tărâmul Spiri- 
tului, la nivelul vulturului. Acesta este locul în care percepem că 
suntem parte din Marele Infinit şi că avem puterea - şi chiar mi- 
siunea - de a co-crea universul. 


Cele patru niveluri de conştiinţă 


Trebuie doar să visăm curajos, iar lumea se va aranja, în 
conformitate cu viziunea noastră, însă visatul necesită o acţiune 
practică, la toate cele patru niveluri de conştiinţă. 

Puteţi avea o stare de pace, atunci când staţi în meditaţie, 
în frumoasa voastră grădină, de exemplu, iar vecinul de peste 
drum este gata să intre furios pe poarta voastră, pentru că v-aţi 
pus tomberonul de gunoi pe peluza lui, din greşeală. Acest lucru 
poate să nu pară prea important, atunci când vă aflaţi într-o 
stare binecuvântată de meditaţie, dar, la nivelul fizic al şarpelui, 

agresiunea este foarte reală şi poate să ducă la durere corporală 
sau emoțională. 

Cum există mai multe realități în acelaşi timp, va trebui să 
funcționați în lumea fizică, chiar dacă actionati şi la un nivel su- 
perior de conştiinţă. La nivelul sublim al conştienței păsării coli- 
bri, poate că vă aflaţi în pace, dar tot trebuie să rămâneți conş- 
tienți de mediul din jur şi să fiți atenţi unde vă lăsați gunoiul. A 
vă preocupa de astfel de lucruri, în loc să rămâneţi la un nivel 
superior de conştiinţă şi să lăsaţi gunoiul să-şi găsească singur 
locul, poate părea ipocrizie, ca şi cum nu ați avea încredere în 
puterea Spiritului. Dar, dacă vreţi să vă dezvoltați în lumea fi- 
zică - o lume din care sunteți meniți să faceţi parte, trebuie să 
fiți atenţi la ce se întâmplă în jurul vostru, chiar în timp ce vă 
concentrați să creaţi pacea, 

lisus se referea la nevoia noastră de a exista în mai multe 
realităţi în acelaşi timp, atunci când vorbea de a fi în lume, fără 
a aparține lumii, şi răspundea întrebării dacă să se plătească im- 
pozite către statul roman, astfel: „Să se dea Cezarului ce-i al Ce- 
zarului şi lui Dumnezeu ce e al lui Dumnezeu“. (Marcu 12:17). 
Spus altfel, poate că Dumnezeu nu cere un flux regulat de mone- 
de, dar dacă nu îţi plăteşti impozitele, vei ajunge să meditezi pe 
o pernuţă pusă pe trotuar. 

Odată, a venit la mine un client care avea antecedente de 
boli cardiace în familie şi, în timpul unei şedinţe de vindecare, 
n-am fost surprins când am găsit un punct negru în CEL-ul său, 
chiar deasupra inimii. I-am explicat că doctorii nu-i identificaseră 
niciun fel de probleme la inimă, pentru că amprenta în CEL-ul său 
încă nu pătrunsese în corpul fizic, şi i-am spus că eu puteam să 
curăţ amprenta. Cu toate acestea, l-am avertizat că s-ar putea să 
aibă şi în continuare probleme în acest domeniu, dacă nu era dis- 
pus să facă schimbările necesare în stilul lui de viață: la nivelul 

şarpelui, mâncând mai puţine grăsimi şi făcând mişcare; la nive- 
lul jaguarului, găsind moduri de a-şi reduce stresul emoţional, iar 
la nivelul păsării colibri, găsind mai mult sens şi mai multă satis- 
factie în viaţa sa. Clientul meu trebuia să acționeze la toate nive- 
lurile conştiinţei, pentru a-şi recupera sănătatea. 

Să analizăm mai detaliat, cele patru niveluri. 


Conştiinţa vulturului 


Conştiinţa vulturului este cel mai înalt nivel de percepție. 
Cercetătorii creierului ar putea să spună că cei care sunt în 
această stare se află predominant în unde delta, unde activita- 
tea creierului este atât de lentă şi de liniştită, încât abia dacă 
mişcă acul EEG-ului (aparatul care măsoară activitatea undelor 
cerebrale). Creierul nostrulproduce unde delta, atunci când in- 
trăm în somnul nostru cel mai profund - o stare în care nu vi- 
săm, fiindcă suntem cufundaţi într-un tărâm dincolo de cuvinte 
sau imagini. Aici pătrundem în mod conştient, atunci când vrem 
să ne conectăm cu Matricea Energetică Divină - CEL-ul univer- 
sului - şi să-i accesăm înţelepciunea, puterea şi creativitatea. 
Budiştii numesc această stare „o stare de gol“, iar Păstrătorii Pă- 
mântului o numesc „locul cel liniştit“. 

Vulturul poate să zboare sus, deasupra unei văi, acope- 
rind vizual kilometri întregi de teren, dar, în acelaşi timp, este 
capabil să se concentreze pe un şoarece aflat pe pământ, să co- 
boare vijelios şi să-l prindă în gheare. Vulturul este simbolul ni- 
velului celui mai înalt de percepție, de unde putem vedea imagi- 
nea întreagă şi toate detaliile, în acelaşi timp. La nivelul vulturu- 
lui, experimentăm faptul că suntem parte din forța Divină atot- 
văzătoare şi atotcunoscătoare. 

Vulturul este domeniul Spiritului, al Creaţiei care încă nu 
s-a materializat. Atunci când accesăm această stare, pătrundem 

în „totul dintr-o dată“, în atemporalitatea în care totul există ca 
posibilitate şi are potenţialul să se transforme în aşa-numita reali- 
tate. Aflându-ne în conştiinţa vulturului, putem să vedem în viitor 
şi în trecutul îndepărtat, ştiind lucruri pe care nu avem cum să le 
ştim, atunci când suntem într-o stare obişnuită de conştiinţă, 

Aici putem să ne cufundăm conştiinţa în fluviul timpului 
şi să călătorim acolo unde midiile au pus stăpânire pe un lac, con- 
sumând fitoplanctonul şi provocând moartea peştilor şi dezvol- 
tarea excesivă a algelor. Adică, ne; dăm seama ce se întâmplă, 
dar nu considerăm că ceea ce se întâmplă este „o problemă“. 
Pur şi simplu, percepem tot ce e în jurul nostru şi înţelegem cum 
interacționează natura cu ea însăşi. Ne dăm seama că suntem in- 
separabili de midii, de peşti, de apă şi de alge. În unime, nu ve- 
dem nimic care să trebuiască reparat sau eradicat, căci totul este 
parte din „ceea ce este“. Noi suntem parte din lume, în toată fru- 
museţea şi complexitatea ei; nu vedem nicio graniţă între noi, 
doar Creatorul şi uimitoarea Creaţie. 

La nivelul vulturului, putem să vedem ce se va întâmpla 
în viitorul nostru, ca urmare a alegerilor pe care le-am făcut în 
viaţă. Vedem moartea către care ne îndreptăm şi viaţa pe care o 
vom trăi, călătorind pe acea traiectorie. Nu intrăm în panică şi 
nu începem să plănuim cum să schimbăm traiectoria - doar o 
observăm, o acceptăm şi ne simţim starea de unime cu ciclul vi- 
eţii şi al morții, al inventării, al distrugerii şi al reinventării. 

În conştiinţa de vultur, observăm cum cauza comporta- 
mentului nostru actual s-ar putea să se afle în viitor, acolo unde 
vom avea experiența atacului de cord şi a mortii timpurii, care 
ne trage către ea, pe o cale care include şi consumarea de ali- 
mente cu multe grăsimi şi zaharuri şi un stil de viață sedentar. 
Ştiind că acesta ne este viitorul, putem alege să păstrăm acea 
conştiență, atunci când revenim la un nivel mai întrupat de 

conştiinţă şi să începem să simţim o nevoie de a schimba ceva la 
bucata noastră de Creaţie. 


Conştiinţa păsării colibri 


Pentru a-şi sprijini metabolismul ridicat, pasărea colibri 
trebuie să consume cantități uriaşe de nectar. Unele specii mai 
trebuie şi să stocheze suficientă mâncare şi energie, pentru mi- 
graţia anuală din nordul Statelor Unite şi din Canada, până în 
America de Sud. Pasărea colibri este simbolul marelui călător şi, 
la acest nivel de percepţie, ne dăm seama că fiecare dintre noi 
avem de făcut o călătorie unică. Pentru unii dintre noi, va fi una 
de mare suferință; pentru alţii, va fi una de căutare şi de desco- 
perire. Dar cu toţii putem să ne bucurăm de o călătorie de explo- 
rare şi de aprofundare, devenind mai conştienţi de natura noas- 
tră spirituală şi de talentele unice pe care le putem folosi pentru 
a visa o lume mai bună şi mai frumoasă. 

Aici, funcţionăm la nivelul inimii şi al sufletului. Nu sun- 
tem concentrați să găsim sutele de flori din care trebuie să bem, 
ca să supraviețuim azi; mai degrabă, ne concentrăm pe călătoria 
pe care o vom face. Avem curajul să pornim într-un zbor aparent 
imposibil, de 750 de kilometri peste ocean. Nu ne e teamă că o 
să dispărem pe undeva, deasupra Golfului Mexic, nu ne îngrijo- 
răm dacă am acumulat destul şi nu ne stresăm unde o să găsim 
următoarea floare. Ne concentrăm intenţia pe a face zborul cel 
mare, către destinul nostru. 

Starea perceptuală de pasăre colibri este asociată cu su- 
fletul, care este conştient că Spiritul se află în noi. Aici ne abti- 
nem să mai protestăm împotriva războiului şi începem să ne 
imaginăm cum ar arăta pacea, ce rol am avea noi în ea şi cum ar 
sprijini talentele noastre, această lume paşnică. Ne depărtăm de 
„problema“ că avem un copil autist şi, în schimb, ne imaginăm 

cum ar fi viaţa copilului nostru şi a întregii lui familii (inclusiv 
noi), la nivelul ei cel mai bun, ca să putem să începem să o creăm. 
Recunoaştem că problemele noastre sunt oportunităţi de a ne 
adânci experiența legată de Spirit. Acesta este nivelul la care in- 
tenția modelează şi dă formă realităţii, locul de unde accesăm da- 
rurile inimii şi ale sufletului, care ne permit să visăm curajos. 

Această percepţie este asociată cu undele teta, activitatea 
creierului care apare atunci când suntem într-un somn uşor, 
când visăm sau chiar când ne imaginăm tot felul de lucruri, în 
timp ce conducem pe autostradă. Este o stare de profundă crea- 
tivitate: ideile care ne scăpau în orele noastre de conștientă nor- 
mală, ne apar acum la nivel simbolic. Este domeniul în care per- 
cepem în metafore şi înțelegem de ce pictorul a ales să coloreze 
în alb, o floare din tabloul cu natură moartă şi pe toate celelalte 
în albastru, fără să trebuiască să ne gândim la răspuns, 

În starea de conştiinţă a păsării colibri, observăm ce nu pu- 
tem să simțim la nivelul minţii (jaguar), sau al simțurilor (şarpe). 
Percepem perfecțiunea, pentru că înțelegem cum diferitele în- 
tâmplări şi situaţii sunt tesute laolaltă, într-o tapiserie rafinată. De 
exemplu, vedem un divorţ ca pe un sfârşit şi un început, ca pe o 
sursă de durere şi de libertate plină de bucurie, în acelaşi timp. 
Sau, putem vedea cum cineva moare şi simţi o supărare profundă, 
dar putem să experimentăm şi bucurie şi uluire, atunci când ob- 
servăm frumuseţea trecerii sale din acest tărâm, în cel următor. 

La acest nivel, putem folosi vizualizarea pentru a ne direc- 
ționa intenţia de a organiza lumea. Imaginile pe care le creăm - 
visul pe care ne permitem să-l desenăm în ochii minţii - sunt în- 
soţite de certitudinea că aşa va fi, precum şi de încântarea de a 
şti că viziunea pe care o creăm va avea o viață proprie. La fel cum 
pictorul se apropie de pânză, cu o idee despre imaginea pe care 
vrea s-o creeze - dar apoi se abandonează descoperirii că de sub 

pensula sa iese o imagine foarte diferită, putem să trăim entuzi- 
asmul de a privi cum visul nostru se desfăşoară în propriul său 
mod, în propriul său ritm, surprinzându-ne şi încântându-ne. 


Conştiința jaguarului 


În Amazon, jaguarul este considerat paznicul şi protec- 
torul junglei. Este cel mai fin vânător şi îşi atacă prada cu repezi- 
ciune, modificând într-o clipă o situaţie. Nu are atacatori şi tră- 
jeşte fără frică. Este jucăuş şi curios în ce priveşte lumea lui - şi 
îşi plănuieşte dinainte vânătoarea, pentru a-şi asigura succesul. 
Din aceste motive, şamanii asociază jaguarul cu tărâmul ideilor 
care ne permit să explorăm, să planificăm şi să creăm o transfor- 
mare bruscă într-o situație, schimbându-ne perspectiva. Este ni- 
velul la care gândim şi simţim: aici, creierul nostru se află în un- 
dele alfa, care sunt asociate cu meditaţia şi relaxarea, cu visatul lu- 
cid şi cu starea de conştienţă pe care o trăim atunci când adormim 
sau când ne trezim. Descoperim modalități prin care ne-am putea 
face viziunile să se materializeze şi ne ajustăm planurile, pentru a 
păstra aprins focul pasiunii, în timp ce îi inspirăm pe alții, 

A acţiona de la nivelul jaguarului ne ajută să ne materiali- 
zăm visele, folosindu-ne mintea şi emoţiile, pentru a ne îndepli- 
ni intenţia. Însă trebuie să fim atenţi să nu rămânem blocaţi la 
acest nivel - după cum spunea Oscar Wilde: „Acţiunea este ulti- 
ma resursă a celor care nu ştiu cum să viseze“. Reţineți că min- 
tea şi emoțiile noastre, precum şi acțiunile inconştiente care re- 
zultă din ele, sunt cele care ne mențin într-un coşmar populat de 
personajele din repertoriu - victima, agresorul şi salvatorul. 

Foarte adesea credem că mintea noastră este atât de deş- 
teaptă, încât putem ieşi din orice problemă, gândind - sau ne lă- 
săm emoțiile să conducă şi ne izolăm de sentimentele şi de gân- 
durile altora, sau chiar de imaginea întregului. Devenim captivi 

în a avea dreptate, apoi ne minunăm de ce avem aşa de multe 
conflicte şi probleme. Asta se întâmplă atunci când nu lăsăm vi- 
sele să se organizeze şi să transmită informaţii gândurilor, senti- 
mentelor şi acţiunilor noastre. 


Conştiinţa şarpelui 


Nivelul fizic al realităţii este reprezentat de şarpe, care nu 
are gânduri sau emoţii şi care funcționează din instinct pur. El 
simte lăcusta şi o înghite, fără să-i fie milă sau să se gândească la 
cum va fi experienţa morții, pentru acea insectă. Şarpele face ceea 
ce trebuie făcut - ucide şi digeră, lunecă şi se odihneşte - şi nu 
planifică o călătorie sau o vânătoare. În acest tărâm fizic, totul 
este exact aşa cum pare să fie: o piatră e o piatră, o amenințare 
e o ameninţare, o masă e o masă. Nu există gânduri, nu există 
emoții, nu există metafore generate din tărâmul sufletului. To- 
tul se bazează pe instinct. 

Şarpele poate fi un nivel de conştiinţă foarte util, deoa- 
rece instinctele noastre ne conduc destul de bine. Atunci când 
suntem acordaţi la instinctele noastre şi când funcționăm cu o 
conştiență acută asupra lumii fizice - aşa cum o face şarpele - 
putem să mirosim pericolul şi oportunitatea, să identificăm la 
altul încrederea sau teama şi să reacţionăm în consecinţă. Dacă 
nu ne lăsăm mintea să ne convingă să nu-i dăm ascultare intui- 
tiei, aceasta ne poate ajuta foarte mult să evaluăm, în mod spon- 
tan, O situaţie şi să facem ceea ce trebuie făcut. 

Din păcate, pentru mulți dintre noi, cei din Occident, ins- 
tinctele au început să aibă defecte, Avem încredere în oamenii 
nepotriviţi şi îi îndepărtăm pe cei cărora chiar le pasă de noi. De 
exemplu, o prietenă de-a mea avea instincte atât de defecte, în- 
cât, dacă la o petrecere se afla un singur sociopat, chiar de aces- 
ta era irezistibil atrasă. La câteva momente după ce se cunoşteau, 

se uitau unul în ochii celuilalt, pierduţi în iubire... iar după două 
săptămâni, auzeam cum dl. Perfect fusese un bădăran perfect. 

Când suntem blocaţi la nivelul şarpelui, nu există niciun 
vis care să ne organizeze realitatea şi nici măcar o poveste care 
să explice sentimentele noastre - este doar acțiune. Atunci când 
în curtea noastră apare pe neaşteptate un străin, îl percepem ca 
pe o amenințare şi acționăm din instinct pur. Desigur, pentru a 
face parte din societate, trebuie să putem verifica astfel de com- 
portamente; la urma urmei, se aşteaptă de la noi să ne folosim 
bunul simţ - mai degrabă decât să atacăm automat pe oricine 
care se întâmplă să rătăcească pe proprietatea noastră. (Din fe- 
ricire, la nivelul jaguarului, stabilim nişte legi care să reglemen- 
teze comportamentele oamenilor şi să menţină pacea.) 


Organizarea începând din vârf 


Cele patru niveluri de conştiinţă pot fi înţelese ca nişte 
corpuri de energie de frecvenţe diferite, dintre care cel mai uşor 
şi care vibrează cel mai rapid le învăluie şi le structurează pe ce- 
lelalte, mai dense, ca nişte păpuşi ruseşti. Corpul Spiritului este 
matricea universului însuşi, care cuprinde individul ca o mamă 
ce-şi îmbrăţişează copilul - aceasta este matricea de energie 
asociată cu percepţia vulturului. Sufletul este CEL - un câmp vi- 
brator de Lumină, care acţionează ca tipar al gândurilor, senti- 
mentelor şi corpului nostru fizic. CEL ne înconjoară corpul 
mental, sau emoţional, iar în centrul tuturor se află energia 
densă a corpului fizic. Spiritul modelează sufletul, care mode- 
lează mintea, emoţiile şi personalitatea, care modelează corpul 
după propria lor imagine. Corpul nu poate să înțeleagă cum se 
leagă toate astea, iar mintea se sperie la gândul că nu este ea stă- 
până peste toate aceste nivele de realitate. 

Fiecare dintre corpurile de energie le include pe cele din- 
Jăuntrul său, deşi nu poate fi descris de ele. Astfel, sufletul con- 
ține mintea şi corpul, dar nu poate fi explicat de acestea. Iar la 
nivelul de conştiinţă al păsării colibri, suntem conştienţi de tot 
ceea ce ştim la nivelurile jaguarului şi al şarpelui. 

Putem să le comparăm cu cele patru niveluri de organi- 
zare din corpul fizic: cel al celulelor, al ţesuturilor, al organelor 
şi al fiinţelor. Celulele unui vultur s-au adunat laolaltă, formând 
mai întâi țesuturi, iar apoi formând organe, dar celulele din sto- 
mac, țesuturile din pereţii stomacului şi chiar stomacul însuşi 
nu ştiu nimic despre vânătoare - ele îşi joacă doar rolul pe care 
îl au în procesul digestiv. Numai vulturul este cel care înțelege 
vânarea hranei. Deşi fiecare dintre sistemele lui operează per- 
fect la nivelul său, niciunul dintre nivelurile inferioare nu poate 
să existe, dacă pasărea nu vânează şi nu mănâncă. Vulturul nu 
poate fi descris de celulele, de țesuturile sau de organele sale - 
însă le conţine pe toate acestea. Nivelurile superioare le includ 
pe cele de sub ele, dar nu pot fi definite de acestea. Pentru a în- 
țelege vânătoarea, nivelul de conştiinţă trebuie înălțat. 

Toate cele patru corpuri de conştiinţă au un fel anume de 
conştientă. La nivel fizic, ne preocupă cele patru cuvinte: hrană, 
sex, luptă şi fugă. Aici, forța care ne conduce este gândul incon- 
ştient, Uci4/fac sex/mănânc/fug, deci exist. La nivelul minţii, 
suntem conduşi de gândul Gândesc, prin urmare, exist. Sufle- 
tul este condus de înțelegerea că Eu suni, deci exist. Acesta este 
nivelul la care devenim conştienţi de Divinul din noi şi din jurul 
nostru. Yahweh, cuvântul ebraic care înseamnă Dumnezeu, în 
esență înseamnă, „Eu sunt cel ce sunt“. Este o stare de fi şi o 
stare de conştiență care ne duce deasupra tărâmului unor sim- 
ple gânduri, sentimente şi cuvinte, într-un tărâm unde numai 
poezia, metafora şi arta pot capta ceea ce trăim noi. La nivelul 

vulturului, nu există niciun fel de „eu“, nu există conştiinţă indi- 
viduală. Există doar Spirit. 

La asta se referea poetul persan Rumi, atunci când spu- 
nea: „Am încetat să mai exist; numai tu eşti aici.“ 

Pentru a visa curajos, pătrundem în tărâmul vulturului - 
tărâmul creativității nesfârşite şi al adevăratei originalități - 
apoi revenim la conştiinţa păsării colibri, ca să ne stăpânim 
forța imensă a intenţiei noastre. Începem să visăm de la acest ni- 
vel, al sufletului - unde poezia, metafora şi viziunea ne sunt pa- 
leta - şi ne deschidem față de orice mod în care se desfăşoară vi- 
sul. Folosind conştiinţa care ne este disponibilă la nivelul jagua- 
rului, începem să gândim şi să simţim în aliniere cu visul nostru 
- iar la nivelul şarpelui, suntem obligaţi să acționăm tot în con- 
formitate cu ea. | 

La fiecare dintre aceste niveluri, putem să accesăm un tip 
nou de curaj, care ne poate ajuta să visăm întru ființare, viaţa pe 
care tânjim să o trăim. La fel cum cele patru niveluri de conştiin- 
tă sunt toate necesare pentru a angaja lumea în mod creator, 
există patru tipuri de curaj ce ne dau posibilitatea să acţionăm 
în moduri care induc cu adevărat o schimbare. 

Patru tipuri de curaj 


Este ciudat că, în Came, cutajul fizic este 
atât de obisnuit. ia& cel motal atât de tat. 


MARK TWAIN 


ZE a specie, noi oamenii suntem foarte curajoşi. Încă 
ALU de când am ajuns pe Planetă, am găsit moduri de a 
supravieţui în fața elementelor naturii, de a depăşi schimbările 
din natură care ne-au ameninţat supraviețuirea şi de a ne explo- 
ra lumea, pentru a ne face viețile mai puţin grosolane şi mai 
lungi. Cu toate acestea, potențialul nostru de curaj este mult mai 
mare decât ceea ce prezentăm actualmente. Dificultatea este că, 
de obicei, nu ne accesăm curajul - şi, chiar atunci când o facem, 
folosim doar forma sa cea mai primitivă, Această formă fizică de 
curaj este utilă uneori, dar, mai ales în Occident, noi o supraes- 
timăm şi trecem cu vederea alte forme, care sunt mult mai nece- 
sare astăzi - aceea a curajului Spiritului (curajul vulturului), al 
sufletului (curajul păsării colibri) şi al minţii (curajul jaguaru- 
lui, cunoscut şi drept curaj intelectual, moral sau emotional). 

Deşi, la acest moment din istoria noastră, avem în special 
nevoie de curajul sufletului, toate cele patru tipuri influențează 
foarte mult capacitatea noastră de a ne îmbunătăți viaţa, căci fie- 
care dintre ele îşi are rădăcinile într-o stare de conștiență care ne 
informează acţiunile. 

În conştiinţa vulturului, înțelegem de ce ne-am născut în 
familiile şi în vieţile pe care le avem, precum şi ce am venit să în- 
vățăm şi să descoperim în această lume. 

În conştiența păsării colibri, trasăm hărțile sufleteşti pen- 
tru a naviga prin viața noastră - şi ne întărim, ca să întreprindem 
marea noastră călătorie. 

În conştiinţa jaguarului, alegem situaţii, parteneriate şi sar- 
cini care ne vor permite să ne explorăm plenar, hărțile sufletului. 

În conştiinţa şarpelui, întreprindem acţiunile şi faptele 
care ne vor menţine loiali față de călătoria noastră. 

Capitolul acesta ne va ajuta să analizăm, în detaliu, fie- 
care tip de curaj, pentru a putea să le folosim, atunci când va 
veni momentul. 


Curajul vulturului 


În conştiinţa vulturului, suntem conectaţi la Matricea Di- 
vină, conştienţi că suntem una cu forța infinită a universului. A 
fi cu adevărat original şi a folosi inspiraţia de la acest nivel - ni- 
velul Spiritului, sau al originalității adevărate - este forma cea 
mai înaltă de curaj. 

Dar originalitatea nu înseamnă să ne dăm seama cum să 
facem o capcană de şoareci mai bună, ci înseamnă să concepem 
o lume în care şoarecii şi oamenii trăiesc în armonie şi în care 
vieţile noastre sunt toate pline de împliniri, abundente şi suste- 
nabile. Acest lucru se poate întâmpla numai atunci când înce- 
tăm să mai percepem şoarecii ca pe nişte adversari, care sunt se- 
parati de lumea noastră... iar acest lucru ne este uşor să-l facem, 
atunci când suntem în conştiinţa vulturului. 

Am citit de curând despre un băiat din Canada, care dă- 
dea dovadă de un curaj minunat, la nivelul vulturului. Ryan Hre- 
ljac avea numai şase ani, când a aflat la şcoală că în Africa există 

oameni care nu au acces la apă curată şi, ca urmare, adesea, mor 
de diferite boli, la vârste fragede. Ryan nu putea să creadă că 
există oameni care trebuiau să meargă o zi întreagă, pentru a 
ajunge la o sursă de apă curată - aşa că, deşi era numai în clasa 
întâi, s-a hotărât să găsească un mod de a finanța un puț, pentru 
un sat din Africa. A început prin a-şi întreba părinţii dacă putea 
să facă treburi prin gospodărie, ca să câştige ceva bani, iar când 
şi-a dus măruntele economii la o organizaţie de caritate care 
construieşte puțuri în Africa, cei de acolo au fost atât de impre- 
sionaţi de eforturile lui, încât i-au promis că vor ajuta la com- 
pletarea sumei necesare. 

Toate ziarele din lume au început să publice articole des- 
pre acest băieţel entuziast şi, după ce multă lume a auzit poves- 
tea, au început să vină contribuţii în bani, la ceea ce a început să 
se numească „Puţul lui Ryan“. În cele din urmă, Ryan a reuşit să 
plătească pentru putul din Africa; actul său de caritate a inspirat 
mulți oameni, care apoi au contribuit la această cauză şi, în urma 
eforturilor lui, s-au construit puțuri în mai multe sate din Africa. 

Astfel că putem să vedem cum, atunci când avem curaj la 
nivelul vulturului, căpătăm şi o perspectivă care trece dincolo 
de vârsta şi de experiența noastră. Nu ne împiedicăm de coşma- 
rul neputinței, ci avem încredere că vom găsi resursele ca să ne 
materializăm visul. Vulturul ne dă tăria să pătrundem în necu- 
această stare de creativitate, toate filtrele din mintea noastră - 
care ne spun de ce nu putem să realizăm ceva - dispar. 

Acest nivel de flux de inspiraţie este cel pe care îl acce- 
sează muzicienii, atunci când improvizează: ei există în acelaşi 
spaţiu creator, fără niciun fel de graniţe care să-i separe. Fără 
cuvinte şi chiar fără un limbaj corporal, ei comunică unii cu alţii 
instantaneu; fără să aibă niciun plan anume, despre cum ar tre- 

bui să se desfăşoare muzica, ei creează împreună un şuvoi de 
melodie, care îi poartă pe toţi. Apoi, când ascultă înregistrarea, 
sunt surprinşi de cât de natural şi de uşor se mişcau împreună, 
ca un stol de păsări. Muzicienii aceştia ştiau exact ce să cânte în 
continuare, fără ca, în prealabil, să fi trebuit să lucreze la asta. 

A trăi experiența creativităţii, la nivelul vulturului, este 
ceea ce unii dintre noi numesc „a fi implicat total“, sau într-un 
ritm perfect acordat cu orice am face. Întrucât co-creăm cu Divi- 
nul, sculptura „țâşneşte“ din'piatra care o cuprinde, meciul nos- 
tru de tenis se desfăşoară fără niciun efort şi aşa mai departe. 
Creativitatea vulturului este proaspătă, originală, curajoasă; nu 
avem nevoie de o poveste care să o descrie, pentru că putem să 
ne bucurăm de ea, pur şi simplu, cu toată ciudăţenia, dezordi- 
nea, tulburarea, strălucirea şi frumuseţea ei. 

| 


Darul lui Prometeu 


Ca să înțelegem tipul de curaj care vine de la nivelul vultu- 
rului, ne este de ajutor să ne gândim la povestea lui Prometeu, 
zeul grec al inspirației, meşteşugului şi creativității. Conform 
acestui mit, Prometeu era un titan, un gigant născut din zei. El 
avea o mare simpatie pentru ființele omeneşti, pentru că le co- 
crease cu ajutorul lui Zeus însuşi. Prometeu a văzut cum acestea 
tremură de frig şi cum vieţile lor sunt scurte şi grele şi i-a părut 
rău de ele. Ştia că dacă oamenii ar avea darul focului - pe care 
zeii îl ţineau pentru ei, pe Muntele Olimp - ar putea să aibă căl- 
dură şi hrană gătită; de asemenea, ar putea folosi focul pentru a 
vedea în timpul nopţii, pentru a încălzi metalul şi a făuri unelte. 

În mod simbolic, focul pe care Prometeu voia să-l aducă 
omenirii reprezintă creativitatea şi inspiraţia - căci aceasta 
transformă şi iluminează. 

Este ceea ce ne permite să visăm cu originalitate. 

Prometeu a furat foc din căminul zeilor şi l-a dat oame- 
nilor, supărându-l pe Zeus. Deşi regele zeilor nu putea să ia focul 
înapoi, putea să-l pedepsească pe Prometeu pentru îndrăzneala 
lui. Astfel, l-a înlănțuit de o stâncă, unde un vultur avea să-i mă- 
nânce ficatul în fiecare zi, urmând ca acesta să-i crească la loc în 
fiecare noapte, pentru ca tortura să poată continua. Bietul Pro- 
meteu a suferit această soartă, până când, după mulţi ani, Her- 
cule, fiul lui Zeus, a venit şi l-a eliberat. 

Prometeu i-a mai adus omenirii un dar minunat: curajul de 
a-i înfrunta pe zei, capacitatea de a făuri gânduri originale şi de a 
crea - iar această faptă plină de obrăznicie a fost cea care i-a atras 
pedeapsa atât de aspră. În miturile greceşti, zeii sunt unicii crea- 
tori, iar atunci când muritorii se intră pe teritoriul lor, este ca şi 
cum le-ar fura puterea de a crea şi ar încerca să devină asemeni 
lor. Alte religii patriarhale au abordat aceeaşi atitudine față de oa- 
menii care încalcă domeniul lui Dumnezeu: de exemplu, Adam şi 
Eva, care au îndrăznit să cunoască binele şi răul, au fost alungați 
din idilica grădină a Raiului şi pedepsiți de Dumnezeu. Dar actul 
acesta de sfidare a lansat omenirea în adevărata ei călătorie, for- 
țându-ne să ne maturizăm şi să ne dezvoltăm discernământul. 


Puterea creativităţii 


Din conştiinţa vulturului, putem să accesăm creativitatea 
care se întinde inimaginabil de departe de limitele minţii noas- 
tre şi ale puterilor ei de a inventa. De exemplu, atunci când in- 
ventivitatea noastră ne dă o putere mai mare asupra vieţii şi a 
morții, mulți spun că „ne jucăm de-a Dumnezeu“, dacă îndrăz- 
nim să cultivăm celule stem sau să reparăm ADN-ul - ca şi cum 
Divinitatea nu ar vrea ca noi să-i stricăm opera de artă. Vulturul 
ne permite să provocăm măruntele şi geloasele zeități pe care le 
creează mintea noastră, prin limitările ei; astfel, orice act de 

adevărată creativitate este un act revoluţionar, care ne elibe- 
rează de acele entităţi furioase. 

În viaţa noastră de zi! cu zi, creativitatea înfruntă zeii pe 
care îi adoră şi de care se teme cultura noastră: zeii lăcomiei, ai pa- 
triotismului, ai conformismului, ai prestigiului şi aşa mai departe. 
În mod nesăbuit, îi omagiem pe aceşti zei şi ne supunem tiraniei 
lor, atunci când suntem pierduţi în coşmarul nostru - dar când ne 
eliberăm şi trăim în mod creator, toți se simt foarte stânjeniți. 

Nu cu mult timp în urmă, un proprietar era în mare agita- 
ție, pentru că i se atârnase pe uşă o ghirlandă în forma semnului 
păcii, în perioada Crăciunului. Oare acesta era un simbol care îl 
onora pe Prinţul Păcii, sau o declarație împotriva războiului, care 
încălca una dintre regulile asociaţiei proprietarilor din zonă, cu 
privire la manifestările politice? Agitaţia a, devenit o ştire naţio- 
nală, iar oamenii se contraziceau cu privire la ce ar putea să în- 
semne ghirlanda şi ce ar trebui să facă „dumnezeul“ asociaţiei. 

Toţi marii creatori au fost ocoliţi de zeii din zilele lor, că- 
rora le era teamă de originalitate şi credeau că sunt atotştiutori. 
De exemplu, după ce a absolvit colegiul, Albert Einstein nu a 
reuşit să-şi găsească de lucru la nicio universitate, deoarece nici- 
un profesor nu voia să-i scrie scrisori de recomandare. Motivul 
era că profesorii încă mai erâu iritaţi fiindcă Einstein chiulise de 
la prelegerile lor, ca să facă de unul singur, o cercetare care era 
cu mult mai avansată decât ceea ce predau ei. A avut câteva lo- 
curi de muncă ici şi colo, învățând copii la domiciliu, până ce a 
obținut, în cele din urmă, o $lujbă la un birou de brevete. 

Fratele lui Vincent van Gogh, Theo, i-a spus acestuia că 
motivul pentru care tablourile lui nu se vând la Paris este că 
sunt prea întunecate şi prea sumbre, în comparaţie cu tablourile 
foarte popularilor impresionişti. Iar când Johnny Depp a jucat 
prima oară personajul căpitanului Jack Sparrow, din filmul Pi- 

rații din Caraibe: Blestemul Perlei Negre, a fost chemat de re- 
gizorii panicaţi, care spuneau că jocul lui crea un personaj bizar 
şi că distrugea filmul. Totuşi, filmul a ajuns să fie un asemenea 
succes, încât a continuat cu încă două episoade, iar rolul lui 
Depp din acel prim film i-a adus o nominalizare la Oscar. 

Adesea nu suntem în stare să recunoaştem geniul creator 
şi marile talente - fie că e vorba de artişti sau de savanţi - şi îi tra- 
tăm ca pe o ameninţare. În cercurile ştiinţifice nu e ceva neobiş- 
nuit să auzi că e mai uşor să obţii finanțare pentru a studia obi- 
ceiurile de reproducere ale musculiței bețive, decât pentru a face 
cercetare originală, cu o mare probabilitate de eşec. Nimeni nu 
vrea să-şi asume riscul de a pierdejdin imagine, doar pentru a fi 
original; la urma urmei, astfel de indivizi trebuie să înfrunte zeii 
academiei şi ai opiniei publice. Adesea, creatorii originali sunt 
pedepsiți pentru încălcarea vechilor reguli, la fel cum s-a întâm- 
plat cu Prometeu - Galileo a fost condamnat la arest la domiciliu 
de Biserica Catolică, deoarece sugerase că Pământul se învârte 
în jurul Soarelui, iar Van Gogh a vândut un singur tablou în toată 
viaţa lui şi a sfârşit prin a se împuşca letal în piept, după ce a fost 
nevoit să-şi declare falimentul. | 

Atunci când slăvim zeii geloşi, mărunți şi tiranici ai cultu- 
rii noastre, devenim lipsiți de originalitate şi închişi la ideile 
noi. Însă, dacă avem curajul vulturului şi adoptăm originalita- 
tea, ne putem imagina o lume în câre nu există reguli stabilite şi 
fixe, despre ce anume constituie marea artă; ne lăsăm încântați 
de ceea ce este neobişnuit, ciudat şi neaşteptat, iar ceea ce îşi 
atârnă pe uşă vecinii noştri, nu e în niciun fel treaba noastră. 

Individul creator este un maestru al curajului, persoana 
din mulțime care proclamă că „impăratul este gol“, atunci când 


“referire la basmul Hainele cele noi ale împăratului, scris de 
Hans Christian Andersen. N. tr. | 


118 


VICE CURAJOASE 


tuturor celorlalți le e teamă să vorbească. El poate să facă acest 
lucru, pentru că îşi este aedicat sieşi şi propriului vis - şi nu are 
nicio teamă, Poate că nu este dansatoare sau poet, dar îşi tră- 
ieşte viața ca un artist, abandonându-se puterii creativităţii, vă- 
zând frumosul peste tot. | 

Prea mulți dintre noi am uitat cum să fim originali, aşa 
cum eram atunci când eram copii. În povestea împăratului care 
nu avea haine, un copil estelcel care spune fără frică, adevărul 
că împăratul este gol. Copiii nu prea ştiu ce este frica - ei încă 
nu au învăţat să recunoască zeii lăcomiei, ai prestigiului şi ai 
conformismului. De aceea, ei ridică din umeri, atunci când cine- 
va le pune la îndoială deciziaide a purta cizme de ploaie și o fustă 
roz de tul, într-o zi fierbinte| de vară. Ei nu-şi lasă mintea raţio- 
nală sau grijile să stea în calea imaginaţiei. Atunci când lisus a 
spus că, pentru a intra în împărăţia cerului, trebuie să devenim 
ca nişte copii, el ne sugera nevoia de a ne deschide către inven- 
tivitatea şi către inspiraţia Divină, dacă vrem să trăim experien- 
ta împlinirii, bucuriei şi a rajului. 

EE 

Pentru a fi originali, trebuie să lăsați deoparte găleata cu 
apă rece, pe care o aruncați pe voi şi pe ideile voastre, ori de 
câte ori lucrurile încep să devină cu adevărat interesante. Tre- 
buie să încetaţi să vă mai întrebaţi: „Oare o să se supere cineva?“ 
şi „Cine sunt eu, să pun întrebări?“ şi, în schimb, să vă întrebaţi: 
„Cum ar fi dacă...?“ | 

Cum ar putea arăta viața, dacă nu aţi fi căsătoriţi - sau 
dacă nu aţi fi căsătoriţi cu imaginea voastră despre voi înşivă, ca 
femeia puternică şi independentă, care nu are nevoie de un băr- 
bat? Cum ar putea să arate relaţia voastră cu propriul corp, dacă 
aţi înceta să mai măsuraţi, să comparaţi, să vă îngrijorați, să vă 

simțiţi vinovaţi şi să fiţi obsedaţi de starea lui de frumuseţe? Nu 
trebuie să vă radeti în cap, să purtaţi pânză de sac şi să vă schim- 
baţi numele, ca şi cum aţi intra la mănăstire, dar puteti să renun- 
tați la ideile stricte pe care le aveți despre cine sunteti, cum vreți 
să vă perceapă oamenii şi cum ar trebui să arate viața voastră. 

Asta îmi aminteşte de un întreprinzător de succes care, la 
vârsta de 60 de ani, a decis că vrea să se facă artist. Şi-a lăsat afa- 
cerea şi s-a mutat pe o insulă din Mediterana, unde „lumina era 
tocmai potrivită“ pentru pictat. Deşi nu pusese mâna pe o pen- 
sulă de când fusese la şcoala primară, şi-a cumpărat un şevalet 
şi culori de ulei şi a lăsat pânza goală să-l înveţe. La început, a fă- 
cut doar nişte mâzgăleli. Dar, pe mășură ce treceau săptămânile, 
a descoperit că avea înlăuntrul lui peisaje întregi, iar acestea au 
început să se reverse pe pânză. 

După câţiva ani, lucrările acestui om erau expuse în gale- 
rii din toată Europa. Cu toate acestea, chiar şi azi, când îl întreb 
dacă a avut, pur şi simplu, un mare talent care aştepta să iasă la 
lumină, el îmi răspunde că nu are „talent“, ci doar o mare iubire 
pentru ceea ce face. El spune că nu urmează nicio formă şi nicio 
tehnică - doar lasă pensula să-l conducă, într-un dans pe pânză 
şi că niciodată n-a fost mai fericit. 

z 


Curajul păsării colibri. 


În conştiinţa păsării colibri, angajăm viața de la nivelul 
sufletului. La fel cum această pasăre găseşte curajul să-şi parcur- 
gă călătoria grandioasă, şi noi putem să descoperim curajul de 
a ne percepe propria viață, ca pe o călătorie de dezvoltare şi des- 
coperire, de maturizare spirituală. Nu ne preocupăm de detali- 
ile zborului nostru, deoarece ne simţim încrezători că, indife- 
rent cum e vremea în Carolina de Nord, sau cât de puţine locuri 

de odihnă vom avea când vom traversa Golful Mexicului, tor 
vom ajunge la destinaţie. | 

Pasărea colibri nici măcar n-ar trebui să fie în stare să 
zboare, dată fiind forma şi greutatea corpului său. La fel, unii 
dintre noi simțim că n-am fost făcuți să ne avântăm în aer; sun- 
tem siguri că am fost proiectati ca să ne târâm prin nămol sau 
prin mlaştină. Dar, deşi credem că nu avem destul timp, destui 
bani sau destule „aripi“, fiecare avem o mare călătorie care ne 
stă la dispoziţie, dacă alegem să acceptăm invitaţia vieţii şi să 
răspundem la apel. | 

Poate să ne fie foarte greu să abandonăm grijile de zi cu 
zi şi să-i permitem curajului sufletului să se trezească în noi. Obi- 
ceiul nostru este să percepem probleme din viața noastră, apoi 
să ne gândim şi să muncim mai mult, ca să le rezolvăm şi să cre- 
ăm fericire pentru noi înşine, După cum mi-a spus odată, mento- 
rul meu şaman: „Alberto, tu întotdeauna îţi rearanjezi castelele 
de nisip pe malul lagunei care e viaţa ta“. Îmi compara viaţa cu 
unul dintre lacurile din Amazon, care par separate şi indepen- 
dente, dar care, în realitate, sunt toate conduse de puternicul 
Râu Amazon. A continuat, spunând: „Apoi vine un şuvoi de apă 
de pe vârful munţilor, râul creşte şi ne mătură toate visele şi pla- 
nurile pe care le făcuserăm, Dacă vrei să-ți schimbi viaţa, tre- 
buie să călătoreşti în susul râului. Acolo poți să deviezi apa cu 
uşurinţă, folosindu doar palma mâinii“. 

Avea dreptate - mereu re-aranjam situaţiile din viața mea, 
gândindu-mă că locul de muncă sau partenerul potrivit aveau 
să-mi „repare“ toată nefericirea. Dacă asta nu mergea, îmi inves- 
team eforturile în a explica de ce nu puteam să creez fericire: soția 
mea nu mă sprijinea; colegii nu-mi recunoşteau meritele; aveam 
probleme cu prețuirea de sine, rămase încă din copilărie. Cream 
o listă lungă de motive carei mă făceau nefericit. În încercările 


121 


ALBERTO VILLOLDO, Ph.D. 


mele zadarnice de a repara lucrurile la nivelul jaguarului, nu înţe- 
legeam că am cu adevărat puterea de a crea fericire - dar că tre- 
buia să o fac de mai sus, pe râu. Numai atunci puteam să mă elibe- 
rez de nesfârşita trudă de a încerca să-mi repar viaţa şi de a depăşi 
acea listă exhaustivă. Trebuia să visez curajos de la nivelul păsării 
colibri, ca să pot începe să-mi materializez visul în mod natural şi 
cu uşurinţă, fără toate eforturile pe care le făceam. 

Recent, o clientă îmi povestea despre un bărbat minunat, 
pe care îl cunoscuse. În prima nogpte pe care au petrecut-o îm- 
preună, ea i-a spus lunga poveste cu ultimul ei iubit, pentru a-i 
explica teama de intimitate. A fost surprinsă când, la sfârşitul 
poveştii, el a sărit din pat şi a plecat, luându-și grăbit rămas bun. 
N-a mai sunat-o niciodată. | 

Era de înțeles, fiindcă femeia a vrut să-şi stabilească sigu- 
ranţa la fiecare pas din dansul intimităţii, însă sugestia mea a 
fost ca să-şi aleagă bărbatul potrivit, înainte să ajungă în dormi- 
tor. Nu voiam să spun că trebuie să-l aleagă pe singurul bărbat 
potrivit din lume, ci să aleagă pe cineva în care putea să aibă în- 
credere, ca să nu trebuiască să se concentreze pe nevoia ei de si- 
guranță. În loc de asta, să poată doâr să se abandoneze experien- 
tei riscante de a descoperi iubirea, ca şi cum ar fi prima oară. 

EE) 

Curajul păsării colibri ne poate da puterea să ne rescriem 
poveştile, transformându-le în poveşti mitice, de eroism. Pri- 
vind viața ca pe o călătorie de descoperire şi evoluţie - şi pe noi 
înşine ca pe nişte păsări colibri hotărâte, dispuse să avem încre- 
dere că deţinem tot ce ne trebuie în călătoria noastră - începem 
să pictăm un tablou extrem de diferit despre cine suntem şi ce 
înseamnă întâmplările din existența noastră. La acest nivel, gă- 
sim curajul să fim un ţesător de vise. 

Astfel, povestea unui eșec poate să devină o poveste de 
renaştere şi redescoperire; istoria unei pierderi sau a unei boli 
poate să fie acum una de iniţiere în tribul supraviețuitorilor, 
care îi pot îndruma cu înțelepciune şi pe alţii, prin această tre- 
cere, Chiar şi atunci când suferim foarte mult, putem să accesăm 
curajul păsării colibri şi să începem să spunem o poveste care ne 
uşurează suferința şi ne aminteşte cât suntem de rezistenți. 

Americanii au multă experienţă în a visa la nivelul sufle- 
tului: am visat despre drepturile civile, despre drepturi egale 
pentru femei şi despre învățământ de stat pentru toți; iar Cons- 
tituția noastră şi Declaraţia de independenţă sunt descrieri mi- 
nunate ale viselor curajoase ale sufletului. 

Sigur că acțiunile noastre au avut adesea nevoie de 
corectare, pentru a fi aliniate cu aceste vise, dar revenim la ele, 
iarăşi şi iarăşi. Unul dintre motivele pentru care mişcarea drep- 
turilor civile a căpătat o asemenea amploare - şi a inspirat 
atâţia oameni să-şi rişte reputaţia şi chiar viața, pentru a se im- 
plica - este acela că, atunci când se confruntă cu realitatea incre- 
dibilei nedreptăţi, oamenii care au ținut cu adevărat în inima lor 
intenția de libertate şi dreptate pentru toţi şi-au dat seama că 
vechile legi şi modul în care erau tratați afro-americanii nu erau 
sincronizate cu visul colectiv. Ca urmare, cei din mişcare au găsit 
curajul să-şi realinieze gândurile, sentimentele şi comporta- 
mentele, iar după aceea au acționat. 

La nivelul păsării colibri, putem să ne rescriem atât po- 
veştile personale, cât şi pe cele culturale. De exemplu, nu tre- 
buie să descriem poveşti de război: războiul împotriva drogu- 
rilor, războiul împotriva terorii sau războiul împotriva sărăciei. 
În schimb, putem să imaginăm o ecologie colectivă, care ar face 
ca intoxicarea cu substanțe chimice să fie ceva învechit, sau pu- 
tem să ne concentrăm pe vindecarea condiţiilor care creează 


123 


„ALBERTO VILLOLDO, Ph.D. 


foamea şi care duc la violență. Putem să visăm în fiecare colț al 
lumii, o grădină în care totul creşte din abundență, 

Muhammad Yunus, laureat al premiului Nobel pentru 
pace şi fondator al Băncii Grameen, este unul dintre cei care au 
iniţiat conceptul de microfinanţare. În loc să adopte povestea 
epuizantă că întotdeauna o să fie sărăcie, el a imaginat un con- 
cept prin care să ajute femeile, investind bani în întreprinderile 
acestora. Banca sa împrumuta sume mici, uneori chiar şi 100 de 
dolari, femeilor din ţările în curs de dezvoltare, deoarece cre- 
dea că, făcând acest lucru, udă seminţele abundenței pe care 
acestea le au deja. 

Un lucru pe care l-a descoperit Yunus - ca şi mulţi alţi mi- 
crofinanţatori - a fost că, în ciuda sărăciei îngrozitoare, femeile 
care beneficiază de astfel de împrumuturi le returnează aproa- 
pe în întregime, Îşi folosesc banii nu numai ca să se ajute pe ele 
şi pe copiii lor, ci şi ca să angajeze alte femei. Aceste femei care 
şi-au văzut de curând puterea îşi dau seama că, returnându-şi 
împrumuturile, îi ajută şi pe alţii să se ridice din sărăcie. 

Curajul păsării colibri cere să scăpăm de vechiul set sim- 
bolic, pe care l-am adoptat până acum şi să imaginăm unul nou. 
Cum ar arăta noile noastre simboluri? Pentru asta, avem nevoie 
de creion şi hârtie, ca să facem tot felul de desene şi să găsim 
semnele transformării, care apar din ele. Simbolurile pot să apa- 
ră în vis, dar şi în timpul stărilor de reverie; de asemenea, ele ne 
pot fi date de un vindecător, atunci când acesta îi dă clientului o 
piatră şi îi spune să o poarte în buzunar şi să o frece cu degetele. 

Însă pentru ca un simbol să aibă un înţeles, el trebuie să 
apară din inimă, nu din minte. Cine suntem ni se oglindeşte îna- 
poi şi este prezentat lumii prin simbolurile de care ne înconju- 
răm. Genul de ochelari pe care îi purtăm, stilul de pantofi pe 
care îi cumpărăm, modul în care ne decorăm casele şi chiar felul 

în care mergem şi în care zâmbim face parte dintr-un set de sim- 
boluri care spun: „Ăsta sunt eu“. Atunci când suntem într-un 
proces de schimbare, e ceva normal să facem curăţenie în dulap 
şi să ne schimbăm înfăţişarea, să ne mutăm în alt apartament 
sau în alt oraş... dar trebuie să facem ceva mai mult decât nişte 
schimbări superficiale. 

Cu alte cuvinte, o femeie divorțată va trebui să înțeleagă 
importanţa simbolică a gestului de a oferi cadou rochia sa de 
nuntă. Dacă doar o aruncă - fără să-şi ofere sentimentul a ce în- 
seamnă să-şi ia adio de la acel simbol - gestul nu o va ajuta să în- 
cheie acel capitol din viaţa ei, Visul pierdut, femeia care era... tot 
ceea ce reprezentase rochia ei de mireasă vor rămâne în dula- 
pul sufletului ei, chiar şi după ce rochia în sine nu va mai fi. An- 
gajarea în acte simbolice, la nivelul conştiinţei păsării colibri, 
transformă calitatea şi vibrația energetică a Câmpului ei Ener- 
getic de Lumină şi îi permite să se vindece. 

Este nevoie de un mare curaj sufletesc pentru a percepe că 
abandonarea unui vis vechi nu înseamnă o concesie făcută eşecu- 
lui, ci un act de cutezanţă, în care dăm naştere unui nou sine. 


Curajul jaguarului 


În conştiinţa jaguarului, putem să accesăm un alt tip de 
curaj foarte util - acela al minții şi al emoţiilor. Uneori, acesta se 
numeşte „curajul moral“ şi este cel care ne permite să spunem 
cu voce tare, ceea ce credem că este corect şi drept, în faţa celor 
care nu sunt receptivi la credinţele noastre. Curajul moral ne 
provoacă să riscăm să fim respinşi şi ridiculizaţi; adesea, el con- 
trazice simplul curaj fizic, care ne ajută să facem ceea ce trebuie 
pentru a supravieţui. În cazul curajului moral, este posibil să ne 
riscăm propria siguranţă, pentru a acţiona în aliniere cu credin- 
tele noastre cele mai profunde. Acesta este curajul pe care îl fo- 

losesc pompierii, atunci când dau buzna într-o clădire în flăcări, 
deşi instinctul le spune să stea deoparte; curajul care îi ţine pe 
iubiţi credincioşi unul celuilalt, atunci când lucrurile nu merg 
bine, în loc să caute moduri de a scăpa de relație. 

Curajul moral ne cere să fim dispuşi să ne admitem eşe- 
curile şi nevrozele. Dacă suntem perfecţionişti sau pretenţioşi, 
recunoaştem partea bună a acestor caracteristici, precum şi par- 
tea lor proastă şi încercăm să fim conştienţi de cum ne slujesc, 
dar şi de cum ne împiedică ele, | 

Putem să ne trăim emoțiile, chiar atunci când le analizăm. 
De exemplu, după ce am fost trădaţi de cineva, recunoaştem că 
este normal să vrem să o facem pe acea persoană să sufere pen- 
tru fapta sa; dar mai introducem în ecuaţie şi bunul simţ şi înţe- 
legem de ce trebuie să lăsăm supărarea deoparte şi să mergem 
mai departe. Curajul moral ne permite să cântărim ambele feţe 
ale problemei şi să ne dăm seama că, de obicei, comportamen- 
tul altor oameni este rezultatul propriilor lor probleme psiho- 
logice şi al obsesiei față de propriile sentimente - nu e vorba că 
vor să ne rănească, ci doar că stăm în calea dramelor lor. 

Atunci când nu avem curajul jaguarului, ne concentrăm nu- 
mai pe propria noastră supravieţuite, iar compasiunea ne lipseş- 
te. Nu ne pasă ce problemă au alții, ci vrem doar să ne asigurăm 
că noi nu vom suferi. Dar atunci când suntem la nivelul conşti- 
inţei jaguarului, facem ceea ce trebuie, indiferent de riscuri sau de 
costuri. Curajul acesta este cel care i-a făcut pe newyorkezi să-şi 
lase deoparte propriile temeri, pe 11 septembrie şi să-şi folo- 
sească oportunităţile de a se ajuta unii pe alții - indiferent că era 
vorba de omul care îşi căra colegul handicapat pe scările pline de 
fum, către un loc sigur, de comercianții din Chinatown, care le 
ofereau gratis papuci femeilor cu tocuri, pentru a merge mai co- 
mod, sau de proprietarul magazinului de biciclete, care şi-a în- 

chiriat toate bicicletele unor! străini ca să ajungă mai repede aca- 
să, cerându-le doar să le returneze oricând le convenea. În acea zi, 
grijile despre siguranța personală sau despre profitul afacerii au 
fost lăsate deoparte, datorită curajului jaguarului. 

Nivelul acesta ne oferă şi curaj emoțional. De exemplu, 
unii dintre noi pot să fie căsătoriți vreme de ani de zile, dar să 
nu atingă niciodată un nivel adevărat de intimitate, împărtă- 
şind doar sarcinile, sexul şi banii. În cazul curajului emoțional, 
îi dezvăluim partenerului speranţele şi visele noastre, dar şi 
vulnerabilităţile şi judecăţile pe care le avem despre noi înşine 
- şi ne deschidem ca să fim dragoste, mai degrabă decât să fim 
îndrăgostiți. Adesea, teama noastră că nu deţinem controlul ne 
împiedică să fim sinceri cu privire la propriile noastre emoții şi 
să creăm o altă poveste, în care să-i putem invita şi pe partene- 
rii noştri să participe. | 

De asemenea, jaguarul ne dă şi bucuria curajului intelec- 
tual. Acesta este curajul pe care îl folosesc oamenii de ştiinţă, 
atunci când abandonează dogmele şi teoriile vremii lor şi explo- 
rează noi posibilități - de la Galileo, care a studiat relaţia plane- 
telor cu soarele, fără a lua în seamă învăţăturile Bisericii Cato- 
lice în Evul Mediu şi până la un savant din zilele noastre, care in- 
sistă că nu e nebun dacă studiază nonlocalizarea (capacitatea de 
a influența întâmplări la distanță). Curajul jaguarului îi permite 
oricui să incorporeze noi informaţii în viziunea sa despre lume - 
indiferent dacă e vorba de o nouă descoperire ştiinţifică, sau de 
lucrul pe care cineva tocmai I-a aflat despre partenera sa şi care 
îi contrazice imaginea pe cate o avea dintotdeauna despre ea. 

Unul dintre citatele mele preferate, luat dintr-o prelegere 
ținută de fizicianul Richard Feynman, laureat al premiului No- 
bel, este următorul: „Sarcina mea este să vă conving să nu vă în- 
depărtaţi, din cauză că nu înțelegeți. Vedeţi voi, nici studenţii 

mei de la cursul de fizică nu înţeleg. Nimeni nu înțelege“. Altfel 
spus, e uşor să ne ataşăm de propriile noastre idei preconce- 
pute. Chiar şi Einstein spunea că munca de început în domeniul 
mecanicii cuantice părea „un sistem de amăgiri, emise de un pa- 
ranoic excesiv de inteligent“. Dar|atunci când suntem în starea 
de conştiinţă a curajului jaguarului, ieşim din vechile moduri de 
a gândi şi încercăm să privim altfel situaţiile. 


see 


Artiştii originali au o capacitate minunată de a lăsa deo- 
parte judecăţile şi de a se deschide, folosind culoarea „nepotri- 
vită“ sau compunând în genul „nepotrivit“. Ray Charles, unul 
dintre cei mai talentaţi muzicieni ai timpului nostru, îşi frustra 
adesea compania de discuri, creând muzică într-un stil nou, di- 
ferit de cel cu care erau obişnuiţi (pe care ştiau cum să-l amba- 
leze şi să-l vândă unei pieţe selecte). Directorii executivi bombă- 
neau, când el apărea cu câteva cântece country-blues, sau cu me- 
lodii de R & B, în loc de ceea ce aşteptau ei; dar Charles refuza 
să fie pus la zid şi să facă ceea ce credea toată lumea că avea să 
se vândă. Ca urmare, el a reuşit să producă opere muzicale cu 
adevărat originale. 

În propria noastră viaţă, sola foarte repede capa- 
citatea de a încălca regulile şi de 4 fi originali, chiar de la înce- 
putul adolescenţei, atunci când începe să ne preocupe confor- 
marea cu grupul nostru de colegi. Ciudat este că exact acest im- 
puls de a ne conforma ne face să vrem să fim „unici“ printre cei- 
Ialţi, chiar dacă ne îmbrăcăm, vorbim şi mergem la fel ca toată 
lumea. Ce ai tu e unic şi Tu eşti unic sunt termeni pe care oa- 
menii de marketing îi folosesc pentru a ne vinde tot ce simţim că 
ne-ar face să ne deosebim de vecinii de alături. Lipsa curajului 
jaguarului ne face să ne uităm capacitatea copilărească de a ne 

minuna, de a visa, de a ne bucura de tot felul de absurdităţi şi de 
a fi invențivi. | 

Îmi amintesc cum, pe când eram mic, eu şi copiii din car- 
tier obişnuiam să ne facem propriile jucării, cu care deseori era 
mai distractiv să te joci decât cu camioanele sau cu cowboy-ii pe 
care mi-i cumpăra mama de Crăciun, Ba chiar, jucăria pe care 
mi-o amintesc cu cel mai mare drag este un cerc simplu, făcut 
dintr-o roată de bicicletă rupță, pe care îl rostogoleam pe stradă, 
conducându-l cu un băț. 

Din punctul de vedere al jaguarului, impulsul nostru de a 
fi unici duce la o viaţă de labitate. Pisica sălbatică insistă să re- 
cunoaştem că suntem la fel, că suntem toţi aici, pe acest Pământ, 
împreună şi că suntem frați şi surori. Numai atunci când ne dăm 
seama că nu suntem speciali, putem să devenim cu adevărat ori- 
ginali: putem să avem curajul de a ne uita la ceva la care se uită 
toată lumea şi să gândim altceva despre acel lucru. 

Conştiinţa de jaguar ne poate readuce la o stare de des- 
chidere şi de nerăbdare, dar e nevoie de curaj ca să acţionăm 
din impulsul de creativitate şi nu să stăm doar şi să analizăm 
cum ar fi putut să fie viața noastră, dacă am fi avut îndrăzneala 
să ne materializăm viziunea. Fără curaj, putem să rămânem pier- 
duti în fantezie, vorbind despre toate lucrurile mărețe la care 
aspirăm, dar fără să dăm vreodată curs planurilor noastre. Da, 
putem să creăm vise - dar, dacă ele nu sunt informate de suflet, 
se pot transforma cu uşurinţă în coşmaruri. Avem nevoie de conş- 
tiința păsării colibri, pentru; a ne da seama că visele noastre la 
nivelul conştiinţei jaguarului ne sunt limitate de percepțiile 
minţii şi de emoțiile puternice care ne pot domina gândirea. 

Iată un exemplu. Dorința de a ajunge star de muzică rock, 
care îşi avea rădăcina în nevoia de a vedea cum fetele frumoase 
îşi flutură genele înspre tine, devine ambitia de a deţine o co- 

lecţie de chitări scumpe, de firmă, pe care să le atârni pe perete 
şi să le arăţi prietenilor - şi să consideri că nu ai niciodată des- 
tule, ca să te simți cu adevărat un star. Cu curajul inimii, vă daţi 
seama că a conduce o organizaţie, cu originalitate şi compasi- 
une, sau a te ocupa de copilul tău, cu sinceritate şi integritate, 
este la fel de „rock-and-roll“, ca şi a smulge lacrimi de la fani care 
aplaudă frenetic. Abordaţi o bravadă falsă, în locul curajului 
adevărat şi o serie de simboluri goale ale rebeliunii, în locul 
unei revoluții adevărate. 

Astfel, curajul jaguarului ne cere să înțelegem percepțiile 
limitate pe care le creează gândurile şi sentimentele noastre - şi 
să fim vigilenți, să nu ne lăsăm prinşi în vise care, de fapt, sunt 
coşmaruri. 


Curajul şarpelui 


Conştiinţa şarpelui este foarte lăudată de cultura noastră. 
Atitudinea noastră practică, de genul „se poate face“, cea de „iu- 
bire dură“; insistența de a spune lucrurilor pe nume şi de a rosti 
adevărul; de a cere un răspuns la întrebarea: „Eşti cu noi sau îm- 
potriva noastră?“, ca şi cum acelea ar fi fost singurele opțiuni - 
toate acestea vin din conştiinţa şarpelui. Aici identificăm o pro- 
blemă, facem ceea ce avem de făcut şi ne atingem scopul... 
punct, asta e tot, nu e nevoie să ne uităm mai îndeaproape. 

Am fost învățați că tipul de curaj fizic care se naşte din con- 
ştiinţa şarpelui - hotărârea de a face ceea ce trebuie făcut pen- 
tru a supravieţui - este cel care a făcut măreţia Statelor Unite. La 
şcoală ni s-a spus că țara noastră a fost fondată de bărbaţi şi fe- 
mei care porniseră cu curaj să treacă dincolo de graniţe: au îm- 
blânzit preeriile şi mlaştinile şi au tăiat pădurile ce le stăteau în 
cale, oprindu-se doar ca să tragă în câte un linx sau în câte un 
indian periculos. Fascinaţi de astfel de poveşti, ne-am mândrit la 

gândul că în venele noastre curge sângele pionierilor curajoşi, 
care puteau să stăpânească orice ţinuturi. 

Era liniştitor să ne gândim că aveam o moştenire atât de 
impresionantă, în ceea ce priveşte curajul. 

Din păcate, după cum am descoperit, această moştenire 
este falsă. E adevărat că pionierii au avut curaj fizic, căci şi-au 
riscat viaţa ca să materializeze viziunea pe care o aveau pentru 
ei înşişi - şi le-a prins bine. Însă, adesea, ei nu erau iconoclaştii 
nobili, pe care îi descriu filmele cu John Wayne. Deschizătorii de 
drumuri depindeau foarte mult unii de alţii; de guvernul federal 
(care „curățase“ terenul de indienii nativi ce trăiau acolo); de 
forța de muncă ieftină a emigranților şi, adesea, de slavi, pentru 
a-şi construi imperiile şi casele. Cei mai mulți dintre ei n-au avut 
destul curaj de nivel superior, ca să nu se mai gândească la pro- 
pria lor supravieţuire, un timp suficient de lung încât să poată 
să viseze la o lume în care cu toţii să se poată simţi prosperi şi 
fericiţi, fără ca cineva să trebuiască să-şi vândă pământul, sau să 
se chinuie cu muncă fizică grea. 

Ni s-a mai spus să ne căutăm inspiraţia în poveştile ex- 
trem de populare, ale săracilor deveniți bogaţi - de genul celor 
scrise de Horatio Alger, în secolul al XIX-lea. Un erou tipic este 
băiatul sărac, dar hotărât, care se foloseşte de curajul său fizic 
pentru a petrece ore în şir la colțul străzii, strigând, „Ziare de 
vânzare!“, până ce răguşeşte. În cele din urmă, capătă o slujbă 
mai bună, lucrează mult şi Obține siguranța unei proprietăţi si a 
unei poziţii sociale in clasa de mijloc Un astfel de tânăr reuşeşte, 
pentru că e de acord să-şi lase în urmă trecutul lovit de sărăcie, 
să creadă în visul american şi să renască într-o altă viață. 

Arhetipul acesta continuă să facă parte din cultura noas- 
tră: mâncăm pe pâine poveşti despre milionari care au creat suc- 
cesul din nimic, şi-au depăşit tot bagajul psihologic şi s-au rein- 

ventat pe ei înşişi. Vrem din tot sufletul să credem că oricine - 
indiferent de mediul din care provine - poate să realizeze pros- 
peritate, să uite că trebuie să lupte pentru a supraviețui şi să 
trăiască fericit până la adânci bătrâneti, pur şi simplu, alegând 
să se împingă în sus pe scara socială, la fel ca tinerii eroi din 
romanele lui Horatio Alger. | 

Însă, din păcate, genul acesta ile vise se transformă, aproa- 
pe întotdeauna, în coşmaruri, căci rănile trecutului nostru ne sa- 
botează succesul. Curajul nostru fizic poate să materializeze bo- 
găţie sau reputaţie, dar ceea ce creăm este la fel de delicat şi de 
efemer ca un castel de nisip pe plajă. La fel ca mulţi dintre eroii 
lui Alger, nu accesăm forme superibare de curaj, ceea ce ne-ar 
permite să visăm ceva ce să ne împlinească cu adevărat - pe noi 
şi lumea noastră, În schimb, ne mulțumim cu falsa siguranţă pe 
care ne-o dau banii, puterea şi poziţie socială. 

Având curaj moral, putem să luăm partea celor care sunt 
agresați sau excluşi din visul american. Curajul emoţional ne 
permite să fim cinstiţi cu noi înşine şi cu alții, şi să trăim cu inte- 
gritate, în loc să alunecăm într-un coşmar în care abia încercăm 
să supravieţuim - iar, pentru asta, facem compromisuri. 

Curajul intelectual ne permite să punem la îndoială sta- 
rea de fapt, să respingem gândirea dogmatică şi să insistăm pe 
originalitate - chiar şi atunci când ceilalți se tem de originali- 
tatea noastră. | 

Curajul păsării colibri ne permite să ne îndreptăm intenția 
spre a fi aliniaţi cu visul nostru. Curajul vulturului ne deschide 
către ideile cu adevărat inovatoare, care curg prin noi de la Spirit. 
Însă şi curajul şarpelui îşi are locul său în actul visatului, chiar şi 
astăzi când, pentru a ne hrăni familiile, nu e nevoie să mergem 
prin vijelie, să găsim staulul şi să mulgem vaca. Mare parte din 
aducerea unui vis la viață o reprezintă acțiunea fizică, instinctivă, 

necesară pentru a-l face să se materializeze. Dar curajul şarpelui 
trebuie informat şi îndrumat de formele superioare de curaj. 

O clientă de-a mea, de exemplu, visa o viață mai bună 
pentru familia ei, undeva departe de casa lor actuală, din Man- 
hattan. Tânjea după un sentiment al comunităţii, după mai mult 
spaţiu fizic şi o relație mai apropiată cu natura; s-a imaginat în- 
tr-un loc în care să poată să creeze toate acestea, fără să trebu- 
iască să lupte din greu ca să-şi câştige pâinea. Acesta era visul ei, 
la nivelul conştiinţei păsării colibri. 

Ea şi soțul ei au lucrat la nivelul jaguarului, ca să vadă 
cum ar putea să-şi transfere locurile de muncă, în noua locaţie. 
Au rămas la acest nivel, ca să aleagă o nouă casă, care să cores- 
pundă nevoilor lor şi să-şi planifice mutarea - adică, să găsească 
cutiile, să cumpere banda de împachetat şi să organizeze petre- 
cerile de rămas bun - şi, în acelaşi timp, să se ocupe cinstit de 
emoţiile lor neclare, legate de mutare. 

Iar când a sosit momentul mutării efective, şi-au dat seama 
că aveau mult mai multe lucruri decât ar fi putut să împacheteze 
la timp, ca să respecte termenul de ieşire din oraş şi să se întâl- 
nească cu echipa care îi ajuta la despachetat, aflată în cealaltă 
casă. Astfel că, după ce au epuizat toate posibilitățile de a mai pri- 
mi ajutor, au intrat în conştiinţa şarpelui şi, pur şi simplu, au lăsat 
instinctul să preia controlul. Şi-au forțat corpurile să împacheteze, 
să aranjeze, să încarce cutiile în camion. Ore în şir au muncit şi 
s-au oprit numai pentru pauze scurte, ca să se odihnească. 

Curajul şarpelui înseamnă să mergi mai departe şi să ter- 
mini treaba. Nelucrând la nivelul jaguarului, clienta mea şi soțul 
ei nu au intrat în panică şi nu s-au forțat dincolo de limitele lor 
fizice - dar nici nu au pierdut vremea, plângându-se de situaţia 
dezastruoasă în care se aflau. 

Rămânând în conştiinţa şarpelui, au reuşit să facă tot ce 
trebuiau să facă - la timp pentru a-şi materializa visul. 


La fel cum fiecare dintre corpurile noastre energetice le 
conţine pe cele dinăuntrul său şi cum fiecare dintre cele patru ni- 
veluri de conştiinţă le incorporează pe celelalte, formele supe- 
rioare de curaj le cuprind pe cele inferioare. Astfel, nu puteţi să 
aveți curajul Spiritului (sau măcar pe cel al inimii şi al sufletului) 
şi să visaţi curajos, dacă vă lipseşte curajul moral, intelectual, 
emoțional şi fizic. Ele funcţionează toate împreună. Atunci când 
aveţi cu adevărat curajul să visati, aveţi şi curajul să acționaţi. 

În partea care urmează, veți învăța cum să folosiţi cele 
patru niveluri de conştiinţă şi de curaj, pentru a visa în fiecare zi 
şi în fiecare clipă, indiferent de circumstanţele în care vă aflaţi. 

PARTEA a Il-a 


De la visat, 
la acțiunea curajoasă 


Capitolul Z3 


Curajul ca acțiune 


Cutajal nu tipá intotdeauna. 

Uneoti, cutajul este micuta voce tácutá, 
cate spune Ca sjåesitul zilei 

O sã mai înceze si mâine . 


MARY ANNE RADMACHER 


YU aun moment crucial din filmul Vrăzitorul din Oz, 

A Leul cel laş, care se chinuia să-şi descopere curajul, îl 
înfruntă curajos pe Vrăjitorul cel intimidant şi demască faptul 
că presupusul „mare şi puternic 0z“ este, de fapt, doar un omu- 
leţ neputincios şi necinstit. În ciuda actului său clar de curaj - şi 
a înţelegerii faptului că cel care îl înspăimânta este cineva mai 
neliniştit decât el însuşi - Leul nu crede cu adevărat că e curajos, 
până ce Vrăjitorul nu îi dă o impresionantă medalie de merit. 

La fel ca Leul cel laş, şi noi ne angajăm în acte curajoase, 
dar tindem să le trecem cu vederea sau să le anulăm, atunci 
când nu sunt însoţite de răgetul zgomotos de aprobare şi apre- 
ciere al celorlalți. Dacă nu avem validare pentru acţiunile noas- 
tre, începem să credem că, până la urmă, nu suntem chiar așa de 
curajoşi. În clipa aceea, universul începe să ne oglindească îna- 
poi o realitate de laşitate, astfel că e improbabil ca actul nostru 
de curaj să se mai repete. 

Cei mai mulţi dintre noi considerăm că actele de curaj 
sunt cele pe care le fac oamenii, atunci când există o ocazie clară 
de a păşi în faţă şi de a salva Situaţia - ca atunci când are loc un 
accident şi cineva are nevoie de ajutor, dar tot timpul există 
oportunități de a acţiona cu curaj. Există momente când este im- 
portant, de exemplu, să spunem un adevăr incomod, care tre- 
buie spus, sau ocazii când trebuie să găsim tăria de a ne rupe de 
tradiții şi de a acţiona originál, în ciuda disconfortului nostru şi 
al posibilității de a primi proteste, acuzaţii şi învinovăţiri de la 
ceilalți. Astfel de fapte curajoase ne permit să visăm o altă reali- 
tate - dar noi tindem să le subestimăm importanța şi să le dăm 
repede la o parte. 

Dacă aţi fost vreodată cel care a tras semnalul de alarmă, 
cel care s-a împotrivit unui agresor, sau cel care s-a opus norma- 
lităţii, fiind loial lui însuşi, în loc să cedeze aşteptărilor altora, 
poate că aţi fost ofensat şi rănit de lipsa de aplauze şi de sprijin 
cu care aţi fost răsplătiți. Fără nicio medalie de onoare şi nicio lau- 
dă, poate că, în cele din urmă, v-aţi lăsat convins că, de fapt, ges- 
tul vostru n-a contat chiar aşa de mult... dar nu e aşa. 

Ideile limitate care descriu curajul ca pe ceva măreț şi dra- 
matic, menit să salveze lumea şi să inspire mase de oameni, v-au 
împiedicat să vă daţi seama că, în viaţa de zi cu zi, puteţi să vă 
angajaţi în acţiuni dătătoare de putere, ce pot aduce cu adevărat 
o schimbare în lume. Poate că, de curând, i-aţi spus parteneru- 
lui: „Îmi pare rău! Când te-ai supărat pe mine, am izbucnit, pen- 
tru că mă apăram“; v-aţi gâridit: Aş putea să-l dărâm cu o re- 
marcă deşteaptă, dar n-o să o fac. În schimb, alegeţi să-l invi- 
taţi să accepte alt dialog, decât cel al conflictului. Sau v-aţi lăsat 
deoparte teama de a fi dezaprobaţi şi aţi insistat ca grupul din 
care faceţi parte să-şi regândească planul de a rezolva o proble- 
mă chinuitoare. Ei bine, aceste acţiuni, aparent minore, care se 

bazează pe pasiune, pe integritate şi pe originalitate sunt mult 
mai importante decât aţi fost înclinați să credeți. 

Evident că n-ar fi de niciun folos să exageraţi, felicitându-vă 
singuri şi retrăind în continuu gloria unui act îndrăzneţ, în care 
v-aţi angajat cândva, în liceu. Dar este foarte important ca fiecare 
dintre noi să recunoască şi să prețuiască oaze actele de curaj, ori- 
cât de mici, pentru că ele creează o satisfacţie extraordinară şi ne 
motivează să acționăm în continuare, fără teamă. Numai atunci 
când ne dăm seama că ne-am ridicat la nivelul la care suntem cu 
adevărat şi ne-am exercitat calitatea de om, într-un mod nobil, 
putem să trăim experiența unei împliniri adevărate, 

Se pare că mulţi dintre noi susţinem că ne aflăm într-o 
căutare spirituală, dar, adesea, ceea ce căutăm este de fapt o sen- 
zaţie caldă şi plăcută în tot corpul, care să ne dea un sentiment 
de confort şi să ne facă să credem că suntem oameni de treabă. 
Ne simțim bine atunci când obţinem acest gen de satisfacţie, dar 
o astfel de căutare nu necesită un curaj prea mare şi nici nu ser- 
veşte altcuiva, decât nouă înşine. Curajul nu e ceva la care să as- 
pirăm sau ceva pe care să-l dorim, nu e un obiect pe care să-l 
adăugăm la CV-ul nostru spiritual şi pe care să-l folosim ca să-i 
impresionăm pe alții (sau pe noi înşine). Mai degrabă, este ceva 
în care ne angajăm în fiecare zi, ba chiar în fiecare oră - indife- 
rent dacă ne aplaudă ori ne observă cineva, sau nu. 

Nu e niciodată productiv să căutaţi validarea propriului 
curaj în afara voastră, căci asta vă va împiedica să atingeți conş- 
tiința vulturului şi a păsării colibri. Vă va bloca într-o poveste de 
victimizare, intitulată: „Nimeni nu mă apreciază“. Aşa că, uitaţi 
de laudele pe care vi le dă mulțimea şi validaţi-vă singuri acţiu- 
nile. Faceţi-vă timp să savuraţi sentimentul de bucurie, de mân- 
drie şi de putere pe care îl creaţi în aceste mici momente. Apoi, 
lăsaţi la o parte gândurile şi sentimentele acestea, ca să fiţi pre- 

gătiți pentru următoarea oportunitate de a vă exersa curajui. 

Atunci când un baschetbalist marchează un coş, bate din 
palme, se simte minunat, apoi imediat se uită să vadă unde este 
mingea, căutând următoarea ocazie de a marca sau de a-şi ajuta 
un coleg de echipă. Dacă nu ṣe mişcă rapid, bucuria legată de rea- 
lizarea lui va dispărea instantaneu, când va vedea că cealaltă 
echipă se repede în terenul lui şi marchează. 

Țineţi ochii pe minge şi continuaţi să jucaţi, fiind deschişi 
la ce urmează să se întâmple, mai degrabă decât să vă pierdeţi 
în reveria actului de curaj care a trecut. Făcând astfel, veţi visa 
curajos, în loc să vă lăsaţi prinşi în dorința ego-ului de a avea si- 
guranţa reputației. 


Recunoaşteți eroii necunoscuţi 


Chiar şi atunci când recunoaştem faptele de curaj şi origi- 
nalitate, tindem să ne concentrăm pe o persoană şi să-i acordăm 
acesteia tot creditul, uitând că, de obicei, astfel de acte se petrec 
atunci când cineva este sprijinit şi încurajat de alţii. Valorile 
noastre individualiste ne orbesc şi ne fac să nu mai vedem echi- 
pa care stă în spatele imaginii noastre de om curajos. De exem- 
plu, ne amintim de Anna Frank - dar ne amintim, oare, numele 
celor care au tinut-o ascunsă în şopronul secret, care i-au adus 
de mâncare, veşti şi speranță, cu riscul propriilor lor vieţi? Câţi 
dintre noi se gândesc ce trebuie să fi făcut mama Maicii Tereza, 
ca să crească o fată cu un simț al compasiunii atât de puternic, 
câți ne gândim la ce fac în continuare, în fiecare zi, ceilalți volun- 
tari de la adăpostul pentru muribunzi al sfintei călugărițe, acum, 
după ce ea a plecat? | 

Deoarece cultura noastră nu-i recunoaşte pe toţi, iar noi 
ne dorim validare, acceptare şi laudă, adesea ne zbatem să obţi- 
nem credit pentru vreun act colectiv de curaj. Astfel, dacă actul 

nostru de curaj a fost trecut cu vederea, trebuie să lăsăm la o 
parte orice nevoie de a fi lăudaţi de alţii. Nu ne foloseşte la ni- 
mic să nu-i apreciem pe eroii necunoscuţi şi să nu recunoaştem 
meritele altcuiva, insistând că: „Ei bine, mie nu-mi spune nimeni 
că sunt curajos, aşa că de ce să fac eu atâta tam-tam despre ceea 
ce face altcineva?“ 

În fiecare zi, peste tot în jurul nostru, oamenii visează cu- 
rajos, în timp ce îşi fac treaba în tăcere, Trecem cu vederea cura- 
jul colegului nostru de serviciu, care se oferă să facă voluntariat 
la o tabără de băieţi din apropiere, deşi are pe cap o mamă bătrâ- 
nă pe care o îngrijeşte. Bodogănim la adresa poliţiştilor, atunci 
când unul ne trage pe dreapta pentru o încălcare minoră a legi- 
lor de circulaţie, dar uităm că acelaşi ofiţer ar putea să fie un om 
care se ocupă de tinerii cu probleme din cartier, în speranța că 
astfel îi va împiedica să ia calea criminalităţii. 

Ziarele sunt pline de poveşti despre vecini pe care nu i-am 
cunoscut niciodată şi care au mers prin toată țara, cântând la 
pian şi cu vocea, pentru soldaţii răniţi din Al Doilea Război Mon- 
dial, sau au condus grupuri de sprijin pentru alți părinți care au 
pierdut un copil mic. Poate fi uluitor când descoperim cine locu- 
ieşte la câteva case mai încolo - oameni care schimbă ceva în 
viaţa altor oameni, fără ca noi să avem habar de curajul lor. Când 
încetinim pasul şi privim în jur, s-ar putea să fim surprinşi de ac- 
tivitățile pline de vitejie de care suntem pe deplin inconştienți, 
sau de care nu avem habar şi întotdeauna le-am considerat ca pe 
ceva de la sine înţeles. 

Atunci când suntem beneficiarii actelor de curaj ale alto- 
ra, putem fi recunoscători, dar e foarte uşor să uităm să le recu- 
noaştem ca atare. A spune: „Chiar a fost nevoie de curaj să spui 
asta - te felicit“, „Te salut respectuos pentru că te-ai ridicat la un 
nivel superior şi nu te-ai implicat în disputa aceea“, sau „Admir 

ceea ce ai făcut pentru tata; ştiu cât ţi-a fost de greu să-i ţii partea 
şi să te asiguri că primeşte ajutorul de care are nevoie“, este un 
act care cultivă curajul în alții. 

Deci, atunci când vedeţi că partenerul vostru are grijă 
cum trebuie de copil, exprimaţi-vă recunoştinţa şi lauda. Dacă e 
vorba de fostul partener, lăsaţi la o parte povestea numită Mä- 
garul ăla nu i-a apreciat niciodată pe copiii noştri, sau gândul 
cinic că Fi bine, era şi timpul... deşi sunt sigură că n-o să-l țină 
prea mult. În schimb, păşiţi în noul vis şi participaţi la el. În fie- 
care zi există oportunităţi de a sărbători curajul şi originalitatea 
- şi apoi, de a le manifesta. Sprijiniti- pe alţii cu laude şi cu ofer- 
te de a le susţine eforturile - şi veţi vedea că şi oamenii vor în- 
cepe să vă încurajeze pe voi. Încercaţi să prețuiţi şi să aduceţi 
laude care nu sunt motivate de nevoia de a-i manipula pe alţii, sau 
de a primi ceva în schimb. Cu alte cuvinte, atunci când vedeţi pe 
cineva acţionând cu curaj, faceţi o pauză în viaţa voastră ocu- 
pată, şi daţi-vă voie să trăiţi bucuria față de această dovadă de 
curaj şi de integritate - apoi asiguraţi-vă că recunoaşteți pe faţă 
ceea ce a făcut persoana respectivă. 

Dacă ne lăsăm prinşi în obiceiul prost de a trece cu vede- 
rea actele de curaj, rămânem prizonierii poveştilor noastre, la 
nivelul jaguarului, şi a fricilor noastre, la nivelul şarpelui. Vi- 
sând din tărâmul sufletului, vom găsi, în mod firesc, oportuni- 
tățile de curaj şi acțiune care ni se prezintă, 


4 . è ka ră | A A e . 
Să ştiţi că visele nu înseamnă obiective 


Visele pe care le făuriţi la nivelul sufletului sunt foarte di- 
ferite de obiective, care sunt tangibile, măsurabile şi stabilite 
pentru viitor. Conştiinţa jaguarului vă va ajuta să creați scopuri 
exacte, cum ar fi: „Aş vrea să-mi reiau studiile şi să-mi termin 
licenţa, peste trei ani de aici înainte“, sau „Vreau să devin un 

poet publicat“. Pe de altă parte, un vis ar fi ceva de genul: „O să 
învăţ mereu, toată viaţa; o să las deoparte toate credinţele rigi- 
de şi dogmatice şi o să fiu un părinte bun pentru copiii mei“, sau 
„O să scriu poezie şi o să trăiesc o viaţă de poet, văzând frumu- 
sete peste tot în jurul meu“. Atunci când visati, în fiecare zi aveţi 
o şansă să vă materializaţi viziunea, prin acţiunile voastre. Apoi, 
obiectivele vor veni de la sine, iar voi veți avea o atitudine flexi- 
bilă în ceea ce priveşte cum şi când le veţi realiza, în loc să insis- 
taţi că nu vă puteţi simţi bine până când n-o să vi se publice 
poeziile, sau până nu vă luaţi diploma. 

Atunci când visaţi curajos, veţi vedea că obiectivele voastre 
sunt în planul secund - lucrul cel mai important pentru voi este 
cum trăiţi astăzi. Veţi sărbători etapele pe care le atingeți şi veți 
face planuri, dar nu veţi fi obsedaţi să ajungeţi într-un punct anu- 
me. Veţi vedea că a visa are legătură cu călătoria - nu cu desti- 
naţia. Accesându-vă curajul sufletului, veți începe în mod natural 
să faceţi acţiunile necesare pentru a vă materializa viziunea. Cu- 
rajul moral, intelectual, emoțional sau fizic vă va sta la dispoziţie; 
veți păşi în visul vostru, la fel de uşor ca şi cum v-aţi încălţa pantofii 
şi veți scoate visul acela afară, pe uşa minţii, pentru a-l materializa. 

Să spunem că v-aţi plictisit să vă simţiţi obosiţi şi bolnavi, 
aşa că decideți că vreţi să schimbaţi modul în care vă simţiţi cor- 
pul. Dacă rămâneţi la nivelul jaguarului, veţi crea obiective spe- 
cifice, de mişcare şi de slăbit. Vă veţi impune voința şi veţi fi ho- 
tărâți să ajungeţi la un anumit număr de kilograme, veţi jura să 
mergeţi la sală şi să faceți mişcare timp de 40 de minute, de trei 
ori pe săptămână, sau veți elimina zahărul şi făina albă din ali- 
mentatie. Veţi face o dramă pentru că aţi mâncat o felie de tort, 
la ziua fiului vostru şi vă veţi simţi vinovaţi dacă nu vă ridicaţi 
de pe canapea şi nu mergeţi să faceţi mişcare... iar apoi veţi în- 
cerca să vă uşuraţi acel sentiment, servindu-vă drept consolare, 

o porție mare de mâncare, Ori de câte ori observați că nu faceţi 
progrese în a vă atinge obiectivele, o să vă învinuiți şi o să încer- 
cați să vă întăriţi voința ca să o luaţi de la capăt. 

Acum, dacă aşezaţi acest vis la nivelul conştiinţei păsării 
colibri, veţi stabili intenţia de a avea un corp sănătos, iar CEL-ul 
vostru va începe să vibreze o stare de bine. Emoţiile, gândurile şi 
acţiunile vor începe să vi se alinieze cu intenţia voastră. Veţi des- 
coperi că vă entuziasmează să faceți mişcare, că sunteţi în comu- 
nicare cu corpul vostru şi că vă atrage hrana proaspătă, în loc de 
fast-food. Dacă veți înceta să mai mâncaţi un burger şi cartofi pră- 
jiti la un restaurant de pe autostradă, pentru că asta e tot ce aveţi 
la dispoziţie, vă veţi aduce în mod natural gândurile, emoțiile şi 
acțiunile în aliniere cu intenţia voastră şi veți acționa mai sănătos, 

În fiecare zi vă veţi materializa visul, corectându-vă cu 
blândeţe, atunci când începeţi să vă gândiţi că Nu slăbesc sufi- 
cieni de repede, sau Nu-mi place să fac mişcare. Acestea sunt 
îngrijorări care apar la nivelul conştiinţei jaguar, acolo unde 
scrieţi poveşti care se transformă în dezamăgiri. Atunci când vi- 
saţi, probabil că veţi avea şi în continuare gânduri care să judece 
în acest fel - dar le veţi corecta imediat. 

În sfârşit, la nivelul conştiinţei vulturului, veţi putea sus- 
tine tot ce înseamnă îngrijirea sănătăţii şi respect faţă de pro- 
priul corp. Veţi găsi idei creatoare pentru a trece peste toate 
acele obstacole pe care le percepeţi la nivelul conştiinţei jaguaru- 
lui. Vă veţi aminti că sunteţi într-o călătorie ca cea a păsării colib- 
ri, cu suişuri şi coborâşuri - şi că niciunul dintre noi nu este în ali- 
niere perfectă cu intenţia noastră, în fiecare secundă din viață. 


Respingeți perfecțiunea 
Atunci când suntem prinşi în poveştile noastre mentale, îi 


privim pe eroi ca pe nişte exemple de perfecțiune şi suntem 
dezamăgiţi dacă aflăm că şi ei sunt oameni, ca şi noi. Vrem ca ei 

să fie simboluri ale perfecțiunii, semizei idealizaţi, mai degrabă 
decât fiinţe omeneşti. Atunci când le ignorăm defectele, avem o 
scuză convenabilă să fim mai indulgenti cu propriile noastre 
comportamente, deoarece ne spunem că n-avem cum să ajun- 
gem la nivelul standardelor stabilite de eroii noştri ieşiţi din co- 
mun. Vom spune ceva de genul! „Ei bine, ce sunt eu, Maica 
Tereza? Christos pe cruce?“ şi ne vom justifica actele lipsite de 
compasiune, cu un: „Hei, nu sunt un sfânt!“ 

Nu vrem să auzim că Martin Luther King Jr. avea relaţii 
extraconjugale, sau că John Lennon, deşi a scris că avem nevoie 
doar de iubire, nu prea a avut relaţie de părinte, cu fiul său mai 
mare. La urma urmei, toate acestea ne amintesc că până și cei 
care nu sunt perfecţi, sunt fiinţe capabile de fapte măreţe - asta 
va declanşa întrebarea micuţei voci sâcâitoare dinlăuntrul nos- 
tru: „Şi atunci, łu de ce nu faci fapte mari?“ 

În loc să ne proiectăm toate calităţile asupra unor persoa- 
ne celebre, putem să alegem să adoptăm propria capacitate de a 
fi cutezători şi originali. Defectele eroilor noştri nu le anulează 
faptele de curaj - iar dacă ne recunoaştem propriile eşecuri, 
vom vedea că slăbiciunile nu ne yor mai copleşi, paraliza sau 
opri să acționăm cu curaj. | 

Cu toţii putem face lucruri mărețe, chiar dacă avem ten- 
dința să fim nerăbdători, aroganți, iritabili sau neliniştiţi. Nici 
măcar Dalai Lama nu are cum să fie plin de compasiune, tot tim- 
pul. Poate că nu o bombăne pe specialista de la rezervări de bi- 
lete de avion care, din greşeală, i-a încurcat itinerarul - aşa cum 
ar face cei mai mulți dintre noi - dar îmi place să cred că şi el îşi 
are momentele lui când judecă şi când e supărat. Şi ştim că până 
şi lisus a dărâmat mesele din tempi când a fost cuprins de 
iritare şi de mânie. 


144 


Za VISE CURAJOASI 


Nu mai avem nevoie de eroi mitologici. Nimic nu e mai pa- 
ralizant decât notiunea de perfecțiune - simţim că nu o putem 
atinge niciodată, aşa că, de ce să ne mai batem capul să încercăm? 
Ceea ce trebuie este să fim cinstiți în privinţa a ce anume înseam- 
nă să fii om: faptul că suntem sortiţi să nu atingem perfecțiunea, 
ci să facem gesturi mici şi impresionante, de curaj şi măreție. 

În loc să ne gândim căunii oameni sunt perfecţi, ar trebui 
ză ne inspire faptul că eroii noştri, vestiți sau nu, au revenit iar 
şi iar pe Cale, ori de câte oți şi-au dat seama că practică nişte 
comportamente care nu sunt aliniate cu intenţia lor. A spune, 
pur şi simplu: „Destul - eu merg mai departe!“, e un act de curaj, 
care rupe vraja. 

Dacă obiectivul vostru este să fiţi perfecţi, o să vă simțiți 
descurajaţi şi o să alunecaţi înapoi, în coşmar. În loc să visaţi cu 
curaj, o să vă simţiţi victima lipsei de oportunităţi, a metabolis- 
mului vostru leneş, a salariului scăzut pe care-l primiţi, a tendin- 
tei voastre de a fi depresivi, sau a altui obstacol care pare că vă 
împiedice înaintarea. Motivele pentru care nu vă puteţi ridica la 
înălțimea idealurilor voastre o să fie nesfârşite şi o să uitaţi că 
voi sunteţi cei care controlaţi visul. Lăsaţi la o parte tot ce vă îm- 
piedică să realizaţi ce doriți şi găsiți dreptatea în viața voastră, 
în această clipă - indiferent de circumstanțe, indiferent de eşe- 
curi. Lăsaţi deoparte nevoia de a fi perfecţi şi mai presus de 
orice reproş. Asta n-o să se întâmple, 

Ca să aveţi o stare de spirit mai bună şi un sentiment de 
putere şi de control asupra propriei existente, încheiați fiecare 
zi gândindu-vă la trei lucruri pentru care sunteți recunoscători 
şi identificând ce rol aţi jucat în materializarea acestor trei situ- 
aţii. Atunci când simțiți că viaţa voastră nu e ceea ce ar trebui să 
fie, când zăboviţi asupra a ceea ce nu merge, sau când vă doje- 
niți pentru ceea ce nu aţi realizat, încercaţi această acțiune sim- 


145 


ALBERTO VILLOLDO, Ph.D. 


plă de a vă recunoaşte puterea de a visa cu curaj, de a recunoaş- 
te în ce mod v-aţi influențat astăzi lumea şi pe oamenii din jur. 


Respingeți grandoarea 


Într-o cultură care supraestimează individualitatea, sun- 
tem învăţaţi că ar trebui să încercăm să ne deosebim de mulțime, 
să fim unici şi diferiți. A face aşa ceva, înseamnă că trebuie să fim 
în concurență cu toți cei din jur, cå să fim primii - ceea ce nu e 
uşor de făcut. Prinşi în jocul stresant al concurenței, începem să 
dorim grandoarea, să dorim aplauze furtunoase şi validarea uria- 
şei noastre importante în lume. Reţineţi că nevoia de a fi gran- 
dioşi îşi are rădăcinile în iluzia că putem să creăm un sentiment 
de siguranță, doar primind aprobare de la alții. Iluzia aceasta este 
nucleul dorinței de faimă, de care suferă atât de mulţi dintre noi, 
în Occident: suntem convinşi că ne-am născut cu o misiune spe- 
cială, pe care, într-o zi, noi şi ceilalţi o vom recunoaşte. 

Mulţi dintre clienţii mei au o preocupare principală comu- 
nă: „Ce ar trebui să fac, de acum încolo?“ Se întreabă care este 
chemarea lor specială, care ar trebui să fie misiunea lor în anii 
rămaşi. Eu ezit să le dau răspunsul, care este: „Nimic“. Le arăt cu 
blândeţe că, până nu lasă la o parte nevoia de a fi speciali, nu 
pot să-şi creeze chemarea şi să învețe să-şi croiască drum prin 
viaţă, cu originalitate şi curaj. Până atunci, o să se tot uite în afa- 
ra lor, căutând o „chemare“ care nu vine decât dinăuntru. 

Curajul ne ajută să lăsăm debparte nevoia de a fi „cei mai 
buni dintre cei buni“ şi ne permiteisă ne concentrăm pe a fi atât 
de buni cât putem să fim. Atunci când suntem curajoşi, nu ne 
mai pasă dacă vecinii vorbesc despre cât de minunaţi suntem 
noi, iar zelul nostru de a fi un cavaler sau Mesia, dispare. Pur şi 
simplu, găsim curajul moral de a trăi conform principiilor noas- 
tre, curajul intelectual de a explora idei noi şi curajul emoţional 

de a fi sinceri cu noi înşine şi cu alţii. Nu simţim nevoia să fim în- 
conjurați de fani care să ne adore - curajul vulturului ne face să 
fim cinstiți cu noi înşine, să ne trăim destinul cu curaj. Senti- 
mentul nostru de nevoie, sentimentul de lipsă care ne trimite 
către grandoare, începe să dispară. 

Cu toții cunoaştem oameni care au vieţi mărunte, dar care 
simt că pot să influenţeze soarta unor naţiuni, chiar acum, în 
timpul vieţii lor. De exemplu, eu am un prieten care e convins că 
deține formula prin care să pună capăt foametei din Africa, dacă 
oamenii l-ar asculta. La fel, orice şofer de taxi din Manhattan 
poate să vă spună ce nu e în regulă cu oraşul şi cum ar rezolva 
e] toată treaba. 

Astfel de persoane pot fi exasperant de directe şi de si- 
gure de sine. Prinse în coşmarul grandios în care se văd nobili 
salvatori, devin oarbe şi nu văd puterea pe care o au de a schim- 
ba lumea în moduri umile şi tăcute. Ei ignoră micile acte de cu- 
raj ale altora; mai mult decât atât, insistă că oricine se concen- 
trează pe astfel de acte se păcăleşte pe sine şi îşi pierde vremea. 
Se bosumflă dacă lumea nu se conformează cu cerințele lor, apoi 
îşi lasă capul în jos şi încearcă să calculeze exact cum să-şi con- 
struiască o bază de putere, devenind obsedaţi de strategiile lor. 

În schimb, oamenii care au cu adevărat puterea să influ- 
enţeze naţiuni sunt concentrați, de obicei, pe idei care se deru- 
lează în moduri mărunte şi deseori neaşteptate. Nu îi intere- 
sează să schimbe ceva de unii singuri, sunt modeşti şi râd de ei 
înşişi, pentru că aparenţa de'putere şi de prestigiu nu înseamnă 
prea mult pentru ei. 

De exemplu, pe când Thomas Jefferson era preşedinte al 
Statelor Unite, personalul se lua cu mâinile de cap din cauza obi- 
ceiului său de a saluta vizitatorii la Casa Albă în halat şi papuci, 
cu părul roşcat nepieptănat şi fără peruca albă, pe care o purta 

de obicei. Susţinea că e prea ocupat ca să mai acorde atenţie 
unor astfel de detalii neimportante. La fel, Benjamin Franklin a 
fost un mare om de stat şi o figură foarte importantă în crearea 
națiunii noastre, dar glumea cu denga: inimă pe seama gustului 
său pentru vin şi femei. | 

Niciunul nu s-a luat prea în serios pe sine, dar fiecare din- 
tre ei a crezut cu pasiune în viziunea sa despre un nou tip de ţară 
şi şi-a asumat responsabilitatea pentru crearea şi cultivarea noii 
democraţii. Lucrul pe care nu l-au făcut Jefferson şi Franklin a 
fost să încerce să administreze detaliile la nivel micro, sau să re- 
ducă la tăcere vocile care li se opuneau. Au auzit idei diferite, i-au 
ascultat pe alții şi au fost dispuşi să admită că nu ştiu întotdeau- 
na totul - şi chiar aşa era. Amândoi aveau defecte personale sem- 
nificative: personal, Jefferson se opunea sclaviei, dar era el în- 
suşi proprietar de sclavi şi şi-a lăsat copiii bi-rasiali în sclavie, 
vreme de ani de zile. Benjamin Franklin avea o relaţie foarte 
apăsătoare cu fiul său, careîl dezamăgise şi nu se ridicase la stan- 
dardele dorite de el. Însă, în ciuda slăbiciunilor lor, nici Jefferson 
şi nici Franklin nu s-au ascuns în spatele prestigioasei lor repu- 
taţii şi nu s-au prefăcut că sunt altceva decât oameni obişnuiţi. 

Oamenii grandioşi, care au dorință de reformare, devin 
tiranii mărunți ai lumii, atât de plini de propria lor imagine de 
sine, încât ignoră alte păreri şi supun la risc soarta multora, ca 
să-şi sprijine iluzia de „Marele Salvator“. Toţi trebuie să fim atenţi 
cu potenţialul nostru de a deveni dictatori în propria viaţă şi să 
ne ferim de a pretinde ca lumea să ne asculte și să ne urmeze, 
pentru propriul ei bine. Este mult mai plin de satisfacţii să fii 
persoana care face în tăcere, ore suplimentare, neplătite, săvâr- 
şind o faptă bună pentru cineva care suferă sau are probleme - 
şi care are curajul să-i spună directorului companiei: „Dacă tot 

distribuiţi profitul companiei, departamentului de servicii pen- 
tru clienți, cu cât o să le crească salariul celor care lucrează aici?“ 

Unul dintre modurile cele mai eficiente în care putem îm- 
piedica grandoarea este să fim acordați la simbolurile viselor 
noastre, care ne spun ce nu vrea să recunoască mintea conştientă. 


Recunoaşteți şi decodificaţi simbolurile 
viselor voastre 


Visele care se desfăşoară, atunci când visati, sunt pline de 
simboluri, create de subconștient, iar pentru a le înțelege mesa- 
jul, trebuie să le decodificaţi. Psihologii ne spun că apa reprezin- 
tă deseori emoțiile, pivnițele clădirilor înseamnă subconştientul, 
iar imaginile pot fi şarade vizuale - astfel, dacă în vis nu îţi amin- 
teşti ruta autobuzului 15, asta ar putea să simbolizeze faptul că te 
preocupă comportamentul fiului tău, în vârstă de 15 ani. 

Dacă nu sunteţi conştienţi de un lucru căruia trebuie să-i 
acordaţi atenţie, probabil că veţi avea vise cu teme care se re- 
petă. E posibil să visaţi de mai multe ori că sunteţi în acelaşi bu- 
tic, unde toate hainele de marcă sunt la solduri, dar nu vă e ni- 
mic bun; sau veţi observa că mereu fugiţi de ceva, cum ar fi un 
monstru, un nebun sau un câine furios. Subconştientul vostru 
va crea aceste simboluri în timpul nopţii, pentru a vă trezi. Dacă 
le ignorati, ele n-o să dispară. 

Deşi pe noi, în Occident, ne interesează ce înseamnă un 
anumit simbol, pe mine mă interesează mai mult stările de spi- 
rit, sentimentele şi starea de conştiență pe care o evocă un anu- 
mit simbol sau o anumită imagine. De obicei, luăm un simbol ve- 
nit de la suflet şi îl interpretăm la nivelul jaguar al minţii, unde 
apa şi pivnițele înseamnă ceva anume. Acest lucru este foarte 
util, pentru că putem obţine îndrumări clare de la subconştien- 
tul nostru, care ne pot fi de mare ajutor în viaţă. Însă, e la fel de 

important să menţinem visele la nivelul conştiinţei păsării coli- 
bri, fără a analiza imediat ce înseamnă ele - şi să căutăm, pur şi 
simplu, simbolul sau tema din vis, reflectată în starea de veghe. 
Atunci, în loc să fie generată de o minte analitică, semnificația 
simbolului este oferită de natură şi de şirul de evenimente apă- 
rute la întâmplare, pe care Carl Jung le-a numit sincronicitate. 

Astfel, de exemplu, dacă am visat că aprovizionam un vas 
ca să pornesc într-o călătorie cu doi prieteni, caut aceste simboluri 
în următoarele câteva zile: o călătorie sau un nou început, doi ali- 
ați, grija faţă de propria-mi persoană, sau începerea unui nou pro- 
iect. Dacă în jurul meu apare oricare dintre aceste simboluri, le 
conectez, în mintea mea, cu visul. Aceasta înlătură bariera dintre 
visele în stare de veghe şi cele din stare de somn şi se eliberează 
torentul de energie inconştientă din psihicul meu, punându-mi la 
dispoziţie aceste resurse, în timpul stării mele de veghe. 

Atunci când sunteți în stare de veghe, viața voastră e pli- 
nă de simboluri iar ele vor reveni în viața voastră, iar şi iar, 
oglindind un mesaj din subconştientul vostru. Aceste semne din 
timpul zilei vă atenționează în privinţa unor oportunităţi, sau 
despre apariţia unei tendințe de a vrea să fiţi salvatorul cel no- 
bil, de a crede că aveţi dreptate să-i terorizaţi pe alţi, sau de a vă 
autocompătimi. Revenind frecvent în starea de percepţie a păsă- 
rii colibri, nu numai că veţi observa simbolurile puternice în vi- 
sele de peste zi şi a celor din timpul nopţii, dar veţi începe să le 
şi înţelegeţi mai uşor, fără să trebuiască să vă gândiţi prea mult 
la ele. Astfel, atunci când vă aleargă cineva într-un vis, în loc de 
a încerca doar să vă daţi seama cine sau ce vă aleargă în viaţa 
reală, veți alege să nu vă percepeţi ca pe o victimă a circumstan- 
telor. Atunci, ceea ce vă hăituieşte o să dispară - atât în viaţa din 
timpul visului, cât şi în cea din starea de veghe. 

De curând, am visat că mă aflam într-o clădire unde se 
prăbuşise un perete, iar eu mergeam cu fiica mea, prin moloz. 
Am ajuns la o masă şi am văzut că pe ea se afla o casă de bani. 
Sertarul era deschis şi eu am ştiut că banii dinăuntru erau ai 
noştri. Am început să luăm bancnotele, iar eu i-am spus fiicei 
mele să ia şi fişicurile de monede, pentru că trebuia să recon- 
struim casa asta, în alt loc. | 

La suprafață, dintr-o perspectivă la nivelul jaguarului, 
tema acestui vis ar părea să fie: „Ia banii şi fugi, înainte să se 
prăbuşească totul în jurul tău“. Însă, privind mai atent, mi-am 
dat seama că aveam de ales între mai multe interpretări. Una, 
evidentă, era să-l iau literal, de la nivelul şarpelui - şi să-mi iau 
banii şi să construiesc o cabană undeva, în munți. Însă am ales 
o altă interpretare, de la nivelul păsării colibri - cea de care am 
decis să ţin seama, şi care a fost să construiesc o nouă casă pen- 
tru întreaga cunoaştere care îi este încredințată fiecărui Păstră- 
tor al Pământului, dat fiind că pereţii casei indigene, care până 
acum protejaseră această înțelepciune, se prăbuşeau. 

Au mai rămas puţine societăți şamanice, care să nu fi fost 
contaminate de consumerismul occidental. Chiar şi în cele mai 
îndepărtate regiuni ale Amazonului, locuitorii ştiu să recunoas- 
că emblema de la Coca-Cola. Prin urmare, visul îmi spunea că 
voi primi tot sprijinul de care aveam nevoie - atât financiar, cât 
şi din partea familiei - ca să construiesc un nou lăcaş spiritual 
pentru a conserva înțelepciunea Păstrătorilor Pământului. În 
timp ce fiica mea simboliza faptul că făceam acest lucru pentru 
generaţiile care urmau, am fost atenționat şi că trebuia să am 
grijă să nu mă las prins într-o viziune grandioasă, în care să mă 
văd drept salvatorul cel nobil al unei tradiţii şamanice indigene. 
Altfel, clădirea însăşi s-ar putea prăbuşi peste mine. 

Acum, să revenim la decodificarea propriilor voastre vise. 

Simboluri ale viselor din perioada de veghe 


A găsi, în viața noastră de veghe, a simbolurilor care sunt 
cele mai puternice pentru noi, în orice moment, este la fel de 
uşor ca a ne aminti visele de dimineață. Multe simboluri sunt 
împărtăşite colectiv, cu toată omenirea, iar altele derivă din cul- 
tura noastră şi din experienţele personale. Cu toţii cunoaştem 
semnificaţia anumitor acte simbolice - cum ar fi atunci când ci- 
neva dă foc unui steag american la o demonstraţie, sau când îşi 
pune o mască cu fața lui Richard Nixon - dar în propria noastră 
viață, de multe ori avem sentimente puternice legate de simbo- 
lurile care reprezintă poveştile pe care le-am creat. 

Atunci când descoperiţi un simbol în starea de veghe, pu- 
teți folosi curajul emoţional, pentru a scăpa de starea de discon- 
fort şi a explora ce înseamnă el. Curajul intelectual vă va per- 
mite să gândiţi într-un mod nou şi să abandonaţi toate credin- 
tele vechi care vă consumau puterea, iar curajul sufletului vă va 
permite să creaţi visul pe care îl doriți cu adevărat. Deveniţi 
conştienţi de aceste simboluri şi faceți-vă obiceiul să le desci- 
frați, observând contextul şi situaţiile în care reapar - şi astfel, 
puteți vedea adevăruri pe care le-aţi trecut cu vederea, 

Ce reprezintă pentru voi o vedetă pe care o bârfiţi - oare, 
propriile vise neimplinite, sau resentimentele legate de faptul 
că nu aveţi la dispoziție fonduri nelimitate, timpul şi libertatea 
de a-i cheltui? Ce înseamnă numărul 200, pe care îl vedeți pe 
cântarul de la baie? Ce vă indică zgârietura de pe maşină? Ana- 
lizându-vă reacţiile puternice la simbolurile din starea de ve- 
ghe, vă veţi putea da seama dacă sunteți prinşi într-un coşmar şi 
ați uitat să visaţi curajos, 

Acum puteţi scrie o poveste mai dătătoare de putere de- 
cât cea a unei „persoane grase şi indezirabile“, a unui „eşec fi- 
nanciar“ sau a unei „persoane subapreciate, care nu are destul 

ca să trăiască o viață fericită“; şi, n-o să mai scrâşniţi din dinţi, 
ori de câte ori cineva vă întreabă: „Ei, tot necăsătorit eşti?“ 
Atunci când aveţi curajul de a visa, puteţi spune nu vechilor idei 
despre ceea ce ar trebui să vă facă fericiţi sau nefericiți - şi să 
creați ceva mai dătător de putere. 


Simboluri ale grandorii 


Maica Tereza spunea că nu există fapte mari. Există numai 
fapte mărunte, făcute cu o mare iubire. Însă deseori, în loc să-i 
ducem mai departe cuvintele şi acțiunile, noi aspirăm să fim 
următoarea Maica Tereza dar fără toate sacrificiile. În loc să ne 
dorim să ne aducem o contribuţie în lume - în orice mod putem 
- şi să deschidem ochii către toate oportunităţile care ni se ofe- 
ră, noi proclamăm: „Vreau să fac miliarde de dolari, ca să pot să 
salvez lumea!“ La urma urmei, un miliard de dolari este sim- 
bolul unei mari puteri, 

Ajungem să fim convinşi că, pentru a trăi o viaţă cu sens, 
nu e destul să avem grijă de copilul nostru cum se cuvine, sau să 
însemnăm ceva în viața câtorva oameni care îşi petrec ultimele 
zile la un azil la care facem voluntariat, noi vrem un articol în USA 
Today, care să ne laude pentru că am vindecat, noi înşine, toată 
supărarea din lume, prin muncă dedicată şi prin geniul nostru. Şi, 
dacă în lista de best-seller-uri din New York Times ajung cumva 
cărțile altcuiva, sau dacă fiica altcuiva e aleasă regina balului bo- 
bocilor, suntem invidioşi pe acea persoană, pentru că a obținut 
simbolurile de putere şi de rang social după care tânjim noi. 

Ori de câte ori creați obiective grandioase şi vă fixaţi pe 
simboluri ale succesului, acesta este un semn că sunteți blocați 
în conştiinţa jaguar, încercând să realizaţi falsă siguranţa a fai- 
mei, puterii şi aprobării sociale. Omenii care într-adevăr visează 
întru ființare, o lume mai bună, trăiesc o mare bucurie, făcând 


153 


ALBERTO VILLOI.DO, Ph.D. 


fapte mărunte. Ei sunt cei care sunt bucuroşi să slujească lumea 
în felul lor propriu, mărunt şi tăcut - şi nu sunt copleșiți de cât 
e de muncă pentru a pune capăt sărăciei, violenţei şi distrugerii 
pe Planetă. Ei sunt preoţii din satele din America de Sud, care 
muncesc să-şi ajute enoriaşii indigeni, în ciuda presiunilor de la 
Roma, de a se conforma priorităţilor Bisericii Catolice, sau buni- 
cuța care lucrează neobosit să-şi încurajeze vecinii să înlocu- 
iască erbicidele chimice pentru peluză, cu altele, naturale. 

Atunci când visaţi la nivelul sufletului, vă observați opor- 
tunitățile şi găsiți curajul să acţionaţi, în loc să vă abandonaţi dis- 
perării. Nici nu deveniți cinici, ridicând din umeri şi spunând: 
„Nu pot să particip - sunt mult prea ocupat“, „Ei, nu e cine ştie 
ce“ şi „O să se ocupe altcineva de problemă, sunt sigur“. Mai 
mult, atunci când visaţi curajos, resursele de care aveţi nevoie ca 
să vă aduceți contribuția în lume se vor prezenta şi ele - fie că 
aveţi nevoie de un miliard de dolari, de idei originale, de parte- 
neri de vis, sau de curajul de a vă ridica împotriva stării de fapt. 

Dacă vă concentrați pe a dobândi acel miliard de dolari, 
ca să puteţi să trăiţi, în sfârşit, o viață fericită şi împlinită, atunci 
ceea ce doriți este un vis cu ochii deschişi, care nu se poate ma- 
terializa în prezent. Vă blocaţi singuri drumul către atingerea 
lui, pentru că obiectivul este condiţionat. Un vis este întotdea- 
una necondiţionat. Visaţi şi acceptaţi orice condiție. Vă aduceţi 
contribuţia în lume, în fiecare zi - indiferent de situaţia voastră 
şi de resursele pe care le aveţi la dispoziţie. 

Spre deosebire de obiective - care au un punct de final - 
visele sunt un mod de viaţă. Viziunile sufletului sunt alimentate 
de pasiune - de aceea, ele găsesc modul de a se materializa în 
lume, fără a se folosi forța sau îndărătnicia, Unii dintre clienţii 
mei sunt foarte bogaţi; am aflat că cei care au extrem de mult 
succes în afaceri nu fac afaceri pentru bani, ci pentru şansa de 

a-şi exprima pasiunea şi creativitatea - şi această pasiune este 
cea care îi ajută să facă bani. Ei trăiesc vieţi pline de abundență 
- au idei din abundență, o abundență de sentimente de recu- 
noştință şi bucurie, de curiozitate și uimire. 

În exerciţiul care urmează, veţi începe să deschideţi ochii 
şi să vedeţi simbolurile grandorii de care v-aţi agăţat - şi să gă- 
siti curajul de a le da la o parte. 


Exercițiu: Cum să lăsaţi la o parte, 
simbolurile grandorii 


Întrebaţi-vă: „Ce cred eu că ar trebui să am - ceva care 
să-mi semnalizeze cât sunt de important?“, Să fie vorba despre o 
maşină scumpă? Un titlu care să-i facă pe oameni să se uite la 
mine, uluiţi? Un ceas Rolex? O nevastă frumoasă, un soţ sănătos, 
un copil care să meargă la o şcoală vestită? Ultimele informaţii pe 
o temă controversată? Cea mai interesantă bârfă? O atitudine 
caustică, care să-i intimideze pe alţii? O traumă groaznică din co- 
pilărie, care m-a lăsat fără respectul de sine? Amintiţi-vă că simbo- 
lul vostru de grandoare ar putea fi un obiect, o etichetă sau un 
comportament care credeţi că ar comunica mesajul că sunteţi spe- 
cial, că sunteţi o persoană care merită respect, milă sau adorare. 

Doar ca să vedeți cum vă simtiti, încercaţi să fiți ca un că- 
lugăr şi să Lăsaţi la o parte simbolul vostru de grandoare, pentru 
o vreme. Dacă vă măsuraţi importanţa în funcţie de cât sunteți 
de atractivi şi de inteligenți, îmbrăcaţi-vă sărăcăcios şi mergeţi 
într-o adunare unde doar să puneţi întrebări, dar să nu daţi in- 
formaţii, decât dacă sunteți întrebaţi. Abţineţi-vă de la nevoia 
de a fi sarcastici sau superiori altora, prin referiri la titlul pe 
care îl aveţi în cariera profesională, la ce relaţii aveţi, sau la cat- 
tierul la modă, în care locuiți. Dacă simtiti că sunteţi foarte im- 
portanţi pentru că vă implicaţi în servicii pentru comunitate, 

oferiți-vă, pentru o vreme, voluntari la o treabă care este com- 
plet lipsită de strălucire - şi lăsaţi-i pe alții să ocupe posturile 
mai importante. Dacă chiar vă simtiti lipsiţi de importanță şi 
neînsemnat, încercaţi să vorbiti despre o faptă măreaţă pe care 
aţi încercat să o faceți. | 

Fiţi atenţi la disconfortul pe care îl simţiți, fără să-l jude- 
caţi; doar observaţi-l. Întrebaţi-vă: „De unde vine asta?“ Lăsaţi 
răspunsul să apară şi amuzaţi-vă de ataşamentul pe care îl aveți 
faţă de grandoare. Acum, stabiliți-vă intenția de a lăsa la o parte 
teama că ceilalți vă dezaprobă. | 
| 
Cultivaţi atenția trează 


Pentru a putea surprinde ocaziile zilnice de curaj, trebuie 
să cultivăm atenția trează - care înseamnă, pur şi simplu, a fi 
atenţi la ceea ce se întâmplă chiar acum. Atenția trează înseam- 
nă că nu ne lăsăm pierduţi în gânduri legate de ce s-ar putea în- 
tâmpla mâine sau ce s-a întâmplat ieri; în schimb, îi acordăm 
toată atenția noastră, lucrului pe care îl facem chiar acum. 

În cultura noastră poate fi dificil să practicăm atenţia 
trează, întrucât ea ne încurajează să fim supragitați şi grăbiţi, nu 
să încetinim ritmul şi să fim calmi, conştienţi şi contemplativi. 
Cu toate acestea, persoanele care sunt conştiente şi prezente pe 
deplin în clipa de acum, trăiesc experienţa Graţiei Divine. Ele 
sunt cinstite în privinţa adevăratelor lor nevoi, resping frica şi 
nu au nevoie să cumpere o grămadă de lucruri, pentru a-şi uşura 
sentimentul de nesiguranță sau cå să stimuleze economia. Oa- 
menii care au atenţia trează nu sunt manipulaţi cu uşurinţă şi 
nici atraşi prin frică, să urmeze planurile unor lideri egoişti - 
astfel încât e greu să fie intimidaţi de persoane agresive, flă- 
mânde de putere şi grandoare. Miise pare amuzant, dar cuvân- 
tul conspirație provine din latinescul conspirare, care înseam- 

nă „a respira împreună“. Tiranilor le-a fost întotdeauna frică de 
oamenii care practică atenţia trează. Astfel de indivizi sunt cei 
care încalcă regulile şi care deranjează starea de fapt; având 
atenţia trează, ei îşi accesează înțelepciunea de la nivelul cong- 
tiinței păsării colibri şi visează curajos. 

Atenţia trează este un obicei care se dezvoltă mai uşor, 
atunci când vă impuneţi să faceţi, în fiecare zi, ceva care să an- 
treneze mintea de jaguar să nu mai rătăcească în toate direcţiile. 
Meditaţia regulată este un mod foarte bun de a dezvolta atenţia 
trează, Încercaţi să staţi liniștiți şi să vă încetiniţi ritmul respi- 
rației, în aşa fel încât să puteţi începe să vă distanțaţi de fluxul 
grăbit al gândurilor. În timp ce vă observați respiraţia, priviţi 
acele gânduri cum plutesc în faţa voastră, ca nişte nori în perma- 
nentă schimbare - şi veţi simţi că, de fapt, ele nu sunt chiar atât 
de importante. 

Conştienţa cu atenţia trează cere să fii pe deplin prezent 
în corp, ancorat complet în momentul prezent. Această conş- 
tiență acţionează în viaţa de zi cu zi şi vă va fi mai uşor să recu- 
noaşteţi momentul în care aţi început să umblaţi în vis. Veţi 
vedea că, atunci când sunteţi prinşi într-o poveste, o parte din 
voi va spune: „Aha, ia uită-te la mine, cum joc rolul de victimă“ 
- şi vă veţi aminti de intenţia voastră de a visa curajos. În clipa 
aceea, veți descoperi că puteţi să renunțaţi cu uşurinţă la vechile 
baliverne, în loc să le înfrumuseţaţi. Această stare de conștientă 
vă scoate imediat din starea de conştiinţă a jaguarului şi vă duce 
în tărâmul de visat, al păsării colibri. 

Dacă nu vă atrage să vă angajaţi în practici tradiţionale de 
meditaţie, mai există şi alte moduri în care puteți cultiva atenția 
trează. Pur şi simplu, puteţi să staţi în linişte la birou, timp de câ- 
teva minute, de exemplu - şi să respirați, în timp ce vă observați 
mintea. Puteţi să faceţi un exercițiu fizic care vă încetineşte flu- 

xul rapid de gânduri şi vă face să respiraţi mai profund, astfel 
încât să aveţi o claritate mentală mai bună. Sau, puteţi să ţineţi 
un jurnal zilnic, pentru a vă antrena mintea să rămână în mo- 
mentul prezent. 

Dacă vedeţi că vă împotriviţi oricărei forme de practică 
prin care să vă încetiniți ritmul şi să deveniți mai conştienţi, s-ar 
putea ca acest lucru să fie din cauză că mintea se luptă să re- 
prime un gând sau o amintire subconştientă, despre care ştie că 
vă va provoca durere, atunci când vă va reveni în minte. O 
doamnă, cunoscută de-a mea, expert în probleme de organi- 
zare, spunea că şi-a dat seama că, dintre clienţii ei, aceia care 
sunt tot timpul ocupați şi pe fugă creează deseori acest tipar 
mental grăbit şi nebunesc, pentru a evita un gând incredibil de 
dureros, cum ar fi amintirea reprimată a unui abuz. 

Încercaţi să nu mai alergaţi - deveniți conştienţi de ceea 
ce aţi evitat, ca să puteți să vă ocupați de lucrul acela. 


Instalaţi-vă intenția în suflet 


Cu cât aveţi atenția mai trează şi începeţi să înţelegeți sim- 
bolurile din viaţă, cu atât mai uşor veţi recunoaşte momentele în 
care acțiunile nu sunt sincronizate cu intenţia voastră. Atunci 
când comportamentul vă contrazice visul, acest lucru se poate 
întâmpla pentru că e doar o idee sau o dorinţă creată în mintea 
voastră - nu o intenţie adevărată, pe care o aveți la nivelul sufle- 
tului. Sau, e posibil să fiţi distraşi şi să vă blocaţi în niveluri infe- 
rioare ale conştiinţei, uitând tot ceea ce înțelegeți, ei de câte ori 
vă aflaţi la nivelul conştiinţei păsării colibri sau a vulturului. 

Ritualurile vă pot ajuta să vă stabiliţi intenţia la nivelul 
sufletului, dacă le faceţi cu dorința sinceră de a vă modifica ni- 
velul de conştiinţă. Însă, dacă rămâneți blocaţi la nivelul conşti- 
inței jaguarului, vă veţi preocupa de locul unde să staţi, ce să 

spuneți şi ce să faceţi, aşteptându-vă ca ritualul să vă modifice 
sentimentele şi percepţia, fără ca voi să trebuiască să vă deschi- 
deți. Aşa se întâmplă la o mesă catolică, la o întâlnire a evreilor, 
la o ceremonie şamanică - sau atunci când, pur şi simplu, aprin- 
deti o lumânare pe masa pe care luaţi cina cu persoana iubită. 
Făcute cum trebuie, ritualurile creează un spaţiu deschis, care vă 
permite să accesaţi o stare superioară de conştiență. Atunci când 
accentul se pune pe detaliile executării ritualului şi pe rezultatul 
dorit, totul devine o ceremonie goală. 

Aşa că, dacă, într-o zi de sărbătoare, vă grăbiţi să adunaţi 
toată familia la masă, înainte să înceapă meciul, n-ar trebui să 
fie o surpriză dacă şi anul acesta, întâlnirea anuală a lăsat pe 
toată lumea cu un sentiment de neimplicare şi indiferență. Când 
mergeţi la ora de yoga cu o atitudine competitivă, mândri că pu- 
teți să staţi într-o poziţie, mai mult decât toţi ceilalți, n-o să tre- 
ceţi la o stare mai profundă de conștientă în ce priveşte corpul 
şi la o mişcare mai fluidă a energiei fizice; probabil că veţi face 
doar o întindere musculară şi veţi pleca de la sală, cu sentimen- 
tul de înfrângere. 

Dar dacă vă abandonaţi clipei prezente, dacă rămâneţi 
deschişi la creativitatea universului, care lucrează prin voi şi 
prin cei din jur, acţiunile din timpul ritualului vă vor ajuta să vă 
deplasați conştiinţa şi să vă instalați intenţia la nivelul sufletu- 
lui. Fie că faceţi un ritual personal, sau împreună cu mai multe 
persoane, aveţi grijă să fiţi deschişi şi spontani. 

Îmi amintesc de un cuplu pe care îl cunosc, care i-a cerut 
unui prieten, cântăreț amator, să participe la nunta lor şi să cânte 
un cântec binecunoscut, despre cum să-i sprijini pe cei pe care îi 
iubeşti. Cântărețul era emoţionat şi a început în dizarmonie, dar 
curând, au început să se alăture şi alţii, iar el a nimerit gama po- 
trivită şi a cântat frumos şi foarte mişcător. Când a terminat, toți 

erau atât de emoţionaţi de vocile care s-au alăturat pentru a se 
sprijini una pe alta şi pe noul cuplu căsătorit, încât au izbucnit în 
aplauze. Uneori, partea cea mai bună din ritual este atunci când 
cineva face o „greşeală“, pentru că asta trezeşte pe toată lumea, 
readuce în prim plan semnificaţia şi ne scutură din complacerea 
în indiferența faţă de etapele unei ceremonii. 

Pentru a instala intenţia în suflet, trebuie să vă treziti şi să 
vedeţi creativitatea care vă stă la dispoziţie la nivelul conştiinţei 
păsării colibri, unde ritualul, poezia şi metafora apar ca şi cum 
ar exprima, în mod magic, ceea ce e în inima voastră. Exercitiul 
următor vă poate ajuta să vă recăpătaţi originalitatea şi să pă- 
trundeţi în acea conştiinţă. 

Exercitiu: Haiku-ul vieții 

Haiku-ul este o formă de poezie care, în general, constă 
din trei rânduri, în care cel din mijloc este mai lung. De obicei, 
subiectul este lumea naturală - o temă care trezeşte oamenii şi 
îi face conştienţi de simţul lor de a fi una cu Divinul. Mai jos sunt 
câteva exemple de haiku-uri. 

Primul este unul compus de mine: 

Flori de piersic, primăvara 
Urme proaspete de cerb dau har diminetii 
Se naște o viață nouă, 
Următorul este al poetului japonez, Bufu: 
O, nici nu-mi pasă 
Unde se-ndreaptă, plutind 
norii de toamnă 


Acesta a fost scris de poetul Chine: 
Și se aprinde 
uşor cum se şi stinge 
un licurici. 

Încercaţi-vă mâna şi scrieţi câteva haiku-uri despre na- 
tură. Nu faceţi asta acasă, în apartamentul vostru cu aer condi- 
ționat, în timp ce vă uitaţi la imaginea cu orhideea de pe desk- 
top - ieşiţi în natură. Aşezaţi în grădină sau pe o bancă, în parc, 
goliți-vă, pentru moment, mintea de gândurile despre ce aveţi 
de făcut sau despre starea îngrozitoare în care se află lumea, 
despre serviciu sau despre sănătate. Observaţi copacii, iarba, 
păsările şi insectele, apoi scrieţi câteva poeme. Lăsaţi la o parte 
orice fel de judecăţi de genul: Nu pot să Jac așa ceva, sau Nu 
am taleni la scris. 

Faceți-o, pur şi simplu. 

După ce aţi terminat de scris haiku-urile, citiţi-le de mai 
multe ori şi simţiți poezia pe care aţi exprimat-o, fără niciun fel 
de gânduri critice. Mai departe, compuneţi trei haiku-uri despre 
un aspect al vieţii voastre, în care simţiţi că nu există niciun fel 
de originalitate, sau pentru care vă este foarte greu să vă expri- 
maţi curajul. Scrieţi trei poeme despre relaţia voastră tensio- 
nată cu tatăl sau cu fiica adolescentă, sau dedicaţi-le biroului cu 
aer stătut, în care lucraţi. Scrieţi despre obiceiurile voastre proas- 
te de nutriţie, despre pachetul de ţigări pe care îl aveţi ascuns în 
secret, sub scaunul de la maşină. 

Ideea este să descoperiţi frumosul, umorul şi poezia din 
urâțenia şi lipsa voastră de respect de sine. Acesta este primul 
pas pentru a vă accesa curajul: să acceptați ceea ce este, fără 
nicio critică. După ce aţi făcut acest pas, puteți să-l faceţi pe urmă- 
torul şi să scrieţi o nouă poveste, numită: „Drumul meu de ieşire 
din întunecata lume subterană a fricii şi a conformismului“. 


see 
Fiţi creativ, ori de câte ori puteţi. Nu trebuie neapărat să 
faceţi o operă de artă - cum ar fi un poem, un cântec sau un ta- 

blou - dar dacă vă străduiți să trăiţi cu originalitate şi deschişi 
la posibilităţi, veţi avea inspiraţie să visați. 

Fiecare dintre noi poate să fie un iconoclast adevărat, 
care se uită la ceea ce văd toți ceilalți, doar că percepe lucrurile 
un pic altfel. Copiii fac acest lucru în mod natural: ceea ce văd ei 
într-o operă de artă abstractă, sau chiar într-o întâmplare obiş- 
nuită, este adesea surprinzător, deoarece perspectiva lor este 
atât de reconfortantă şi de naturală. 

Păstrătorii Pământului recunosc că, pentru a trăi cu curaj, 
pentru a visa o lume mai bună în fiecare clipă şi a fi deschişi la 
adevărata originalitate, trebuie să ne angajăm în trei discipline 
de bază. Aceste practici ne ajută să respingem critica de sine, să 
ne conectăm cu intenţia noastră şi să acționăm cu curaj, cu uşu- 
rință şi în mod natural. Cele trei discipline, cărora le-am dedicat 
următoarele trei capitole din această carte, sunt, (1) practicaţi 
adevărul; (2) curățați-vă cursul râului; (3) fiţi gata să muriţi în 
orice clipă. 

Fi b b-a 
Practicați adevărul 


Poti găsi adevátul namai dacă £ cauti tu singue, 
cdci adevdeutile istoiel sunt adevátatílfe aftota. 


Paz adevátul este ca un misaj în deseti 
Pentta noi, sa&cina nu e să afetgám 

după adevrdă, ci să-l cted/n. 

Hdevătul este o atitudine, un act de pute&e pe 
cate il aduceți in toate actiunile voastte. 
Adevdádtal este ceea ce un om intelept 


| îi aduce fiecãtei clipe. 


| din Dansul celor patru vânturi, 
de ALBERTO VILLOLDO 
(scrisă împreună cu Erik Jendersen) 


T Y deea pe care ne vom concentra în următoarele câteva 
M pagini este una dintre marile învățături ale Păstrători- 
lor Pământului. Ea spune că, atunci când practicăm adevărul, tot 
ceea ce vorbim devine adevărat. Tot ceea ce spunem se întâmplă, 
deoarece cuvântul nostru este de aur. Atunci când nu practicăm 
adevărul, tot ceea ce spunem şi ceea ce facem devine o minciună. 

Practica adevărului ne cere să fim vigilenți, oneşti şi să ne 
acceptăm pe noi înşine şi pe alții. Ea începe cu atenţia trează, dar 
şi cu faptul că încetăm să ne mai prefacem că micile acte de la- 
şitate nu contează. Atunci când nu avem atenţia trează, suntem 

somnambuli: atunci când suntemjsomnambuli, observăm că ceva 
nu este în regulă cu noi, ceea ce ne stimulează să punem întrebări 
care să descopere adevărul, cum ar fi: „De ce simt că nu sunt în 
largul meu?“, „Ce gând mă face nefericit?“ şi „Ce e sentiment ăsta 
care mă tulbură?“. Mai există şi câteva practici esenţiale, în cadrul 
disciplinei adevărului - printre care şi practica non-judecăţii şi a 
transparenţei, care ne ajută să înţelegem cât de puţin ne condu- 
cem viața - şi că Spiritul deţine întotdeauna controlul. 

Ori de câte ori vă ascundeţi de un adevăr neplăcut, viața 
vă va atrage atenţia asupra lui, Oferindu-vă situaţiile care să vă 
provoace să puneţi capăt şaradei. Dacă alegeţi să ignorati aces- 
te semnale, s-ar putea să primiți un semnal de trezire de la corp. 
O poveste creată atunci când aţi evitat o revelaţie dureroasă ră- 
mâne îngropată în subconştient și imprimată în CEL. În cele din 
urmă, îşi va materializa energiile sub forma unei boli fizice. 

Putem evita această soartă, dacă alegem, în mod conştient, 
să rescriem poveştile pe care le-am creat. Fiecare boală de care su- 
ferim poate fi un indiciu potenţial, care să ne amintească să ne re- 
edităm poveştile şi să ne înălțăm la un nivel superior de conşti- 
ință. Atunci descoperim că fiecare problemă cu care ne confrun- 
tăm are o soluţie spirituală, întrucât, la nivelul vulturului şi al Spi- 
ritului, toate bolile se ge oportunităţi de învăţare. 

Dacă sunteţi speriaţi sau mânioşi, veţi vedea că puteţi să 
experimentați aceste emoţii, într-un mod foarte fizic. Pulsul şi 
tensiunea musculară vor creşte, respiraţia va deveni superfi- 
cială, se e posibil să vă transpire palmele şi chiar să tremuraţi de 
furie sau de frică. Astfel de experienţe fiziologice fac parte din 
reacția primitivă, instinctivă, de luptă-şi-fugi - care trebuie să ne 
dea energia pentru a înfrunta un inamic periculos, sau a fugi 
dintr-o situaţie, înainte de a fi răniți, 

Totuşi, în lumea modernă, mintea jaguarului ne-a convins 
că orice ameninţare percepută e foarte periculoasă. Oamenii din 
vechime simțeau nevoia să se apere sau să fugă, atunci când ve- 
deau un urs; noi avem acest impuls, atunci când cineva ne spune 
că suntem iresponsabili sau incompetenți, sau când persoana cu 
care suntem în cuplu ne spune: „Cred că ar trebui să ne căutăm 
fiecare alt prieten“. Practicarea adevărului ne pune rareori în 
situația de a face față unui urs + dar, cu siguranță că asta e senza- 
tia. Dacă cineva se uită la noi ceva mai lung şi credem că nu e de 
acord cu noi, e posibil să ne fie greu să ne abţinem de la a reînvia 
vechile poveşti - la urma urmei, ne simțim atacați şi chiar vrem 
să ne apărăm. Dar putem să învăţăm şi să fim atenți la reacţia pe 
care o are corpul la amenințarea percepută şi să alegem să ne 
schimbăm gândurile, sentimentele şi comportamentele. 

Atunci când reacția de luptă-şi-fugi rămâne blocată pe po- 
ziția pornit, trăiţi în frică şi la totul cu ochii jaguarului. 
Groaza vă împiedică să practicați adevărul, care necesită o disci- 
plină a lipsei de frică şi dezvoltarea conştiinţei de vultur. Însă 
exersarea regulată a anumitor obiceiuri - cum ar fi respirația 
lentă sau părăsirea încăperii, în timpul unei dispute înfierbân- 
tate, pentru a vă reveni, ori crearea conştientă de gânduri de ge- 
nul: Mă întreb de ce mă simt atât de amenintat, acum - poate 
să vă ajute să reduceți nevoia de a ataca sau de a fugi, scoțân- 
du-vă astfel din conştiinţa reactivă a jaguarului. 

În Amazon, această practică este numită „coborârea ja- 
guarului din copac“ - pentru că, atunci când mintea noastră de 
jaguar este înspăimântată, ea se comportă ca o pisică cocoțată 
sus pe o creangă şi care scuipă pe oricine se apropie. Dacă şama- 
nii au practici energetice prin care readuce reacţia luptă-şi-fugi, 
pe poziţia neutră şi noi putem să obţinem acelaşi lucru, prin 
practica atenţiei treze. | 

Adoptaţi lipsa de critică şi transparența 


Atunci când suntem atenți la cum acţionăm într-o situaţie 
dată, putem să lăsăm deoparte poveştile care ne blochează în ju- 
decăţi de genul: £ clar că nu merit să fiu iubit, dacă pot să mă 
comport în halul ăsta, sau: E o persoană rea, dacă a putut să 
se poarte aşa cu mine. 

Desigur că există situaţii urâte, care provoacă oamenilor 
durere, dar putem să tragem doar concluzia că sunt oribile, fără 
a ne grăbi să judecăm victimele) salvatorii şi agresorii. Practica 
lipsei de critică ne permite să vedem tabloul întreg - inclusiv 
frica agresorului, care îi stimulează comportamentul agresiv şi 
ofensiv, lipsa de curaj a victimei, dar şi complicitatea ei la men- 
ținerea situației, precum şi concentrarea salvatorului pe sine în- 
suşi şi pe nevoia sa de a fi eroul justiţiar. A practica adevărul în- 
seamnă a încetini ritmul, a face un pas în spate şi a privi la o situ- 
aţie din toate unghiurile, pentru a înțelege mai bine ce se întâm- 
plă, fără a avea vederea înceţoşată de presupuneri personale. 

În iudaism (Şi în creştinismul timpuriu) există un păcat 
cunoscut sub denumirea de /oshon hora, care se referă la a bâr- 
fi. Loshon hora spune că a vorbi negativ despre cineva, fără ni- 
ciun scop constructiv, este echivalent cu a blestema, iar a ascul- 
ta o bârfă este la fel de rău ca şi 4 o răspândi, fiindcă participi la 
ea în mod activ. Tot după legea iudaică, trebuie să spui adevărul 
despre cineva - chiar dacă acesta se întâmplă să fie ceva urât 
sau dureros - pentru a împiedică rănirea unei persoane nevino- 
vate. Într-un astfel de caz, este important să spui numai faptele, 
fără a le judeca - căci judecata poate să o facă numai Dumnezeu. 
Dacă nu poţi împiedica rănirea persoanei, cel mai bine e să taci 
şi să nu vorbeşti de rău pe nimeni, oricât de mare ar fi tentaţia. 

După ce vedeți tabloul în întregime şi vă amintiţi că fie- 
care îşi are propria călătorie de maturizare spirituală, este mai 

uşor să renuntati la nevoia de a-i judeca pe toți şi toate. Atunci, 
puteți să practicaţi adevărul şi să fiți cine sunteţi cu adevărat: 
cinstiți față de valorile voastre şi acționând cu integritate şi curaj. 

La fel, practica transparenţei înseamnă să permiteti să fiți 
văzuți de alții aşa cum sunteţi cu adevărat, fără să ascundeţi ceva, 
În acest sens, nu demult, mă uitam la un program de ştiri, la o ex- 
pertă în politică pe care o sunase o ascultătoare, ca să o roage să-şi 
îmblânzească remarcile caustice la adresa unui duşman politic. 
Ascunzându-se în spatele unor ochelari de soare mari şi vânturân- 
du-şi părul tot timpul, experta a întrerupt-o pe ascultătoare cu 
comentariile ei sarcastice şi a încercat, cu agresivitate, să schimbe 
subiectul. Cu toate încercările de a părea nonşalantă, limbajul ei 
corporal şi eforturile de a deturna atitudinile critice nu lăsau loc 
la nicio îndoială că se simţea nesigură şi expusă. 

Este ciudat, dar cu cât încercăm mai mult să ne ascundem 
defectele şi nesiguranța, cu atât acestea sunt mai vizibile pentru 
alții. Ne place să credem că putem să jucăm suficient de bine, în- 
cât să păcălim pe toată lumea, inclusiv pe noi înşine - dar eşu- 
ăm mizerabil şi suferim încă şi mai mult, în timp ce continuăm 
să ne amăgim. 

Atunci când aveți curaj, puteți să practicaţi transparența. 
Puteţi să renuntati la încercările de a părea puternici, cu influ- 
ență, smeriți sau înţelepţi - puteți să fiți, pur şi simplu, cine sun- 
teti, fără niciun fel de măşti care să ascundă de ceilalți, ceea ce 
sunteți cu adevărat. Daţi perdelele la o parte, lăsaţi realitatea să 
strălucească şi simțiţi-vă la fel de mândri de eșecurile şi slăbiciu- 
nile voastre, pe cât sunteţi de forța şi de puterea voastră. Nu tre- 
buie să vă fie teamă să-i lăsaţi pe oameni să vă vadă latura uma- 
nă, pentru că, la fel ca oricine altcineva, nici voi nu vă puteţi ab- 
ține să acționaţi uneori prosteşte, cu lăcomie, cu egoism, să fiți 
insensibili sau înfricoşaţi. Dar a fi transparenti mai înseamnă şi 

să vă lăsați frumosul şi curajul să strălucească şi să fie văzute de 
alții. Dacă practicați acest lucru, nu va mai trebui să vă agitați, 
încercând să vă protejați reputația sau să vă creați un statut şi o 
siguranță în lumea materială. Vă veţi accepta aşa cum sunteți 
acum, în această clipă - şi vă veţi lăsa propria frumuseţe să stră- 
lucească, iar eleganța şi graţia voastră să-i inspire pe alții să-şi 
găsească propria lor frumusețe, 

Momentul în care încetaţi să vă mai ascundeţi de voi în- 
şivă este clipa în care păşiţi în fluxul creativităţii - acolo unde 
puteţi alege să pândiți, să acţionaţi şi să vă simtiti altfel - şi puteţi 
să renăşteţi şi să fiți mântuiţi, chiar în acea clipă. Nu trebuie să vă 
mai torturați, sperând în mântuirea venită de la vreun dum- 
nezeu din înalturi - căci, în secunda în care nu mai ascundeți ni- 
mic de voi înşivă, vă curăţaţi de gândurile, sentimentele şi com- 
portamentele toxice. Asta nu înseamnă că nu trebuie să faceți 
schimbări; înseamnă doar că începeţi procesul mântuirii şi al re- 
naşterii, în clipa în care vă daţi voie să fiți văzuţi, indiferent care 
vă este povestea. Acţiunile voastre sunt deja în trecut, astfel că 
puteţi merge mai departe şi să schimbaţi modul în care operati 
în prezent. Atunci veți găsi curajul şi avântul să reparaţi toate 
pagubele pe care le-aţi produs. 

Pentru a practica transparenţa, trebuie să vă accesaţi cele 
mai înalte niveluri de curaj şi să visaţi de la nivelul sufletului. 
Dar, pentru a practica adevărul, va trebui să recunoaşteți - şi să 
acceptaţi - faptul că tot ce aţi creat în jurul vostru este un miraj. 


Respingeți iluzia de siguranţă şi control 


Tot ce experimentăm în jurul nostru şi tot ce am făcut 
pentru noi - puterea, statutul social, credința că trăim îndrăzneţ 
şi original, sentimentul nostru de siguranță - totul este o min- 
ciună. Le-am creat ca să putem simţi că avem control asupra coș- 

marului. Practic, întreaga noastră existenţă este o poveste baza- 
tă pe nevoia de a produce şi de a cultiva mitul că suntem în sigu- 
ranță şi că avem, în orice clipă, controlul asupra vieţii noastre. 

Vrem să credem că avem siguranţă în această lume şi că 
suntem stăpânii propriului destin, dar nu aşa stau lucrurile. Fie- 
care dintre noi face parte din cursul vieții, fiecare suntem duşi 
acolo unde alege Spiritul să ne ducă. Lucrăm cu Spiritul, pentru 
a schimba ceva ici şi colo şi pentru a controla modul în care ne 
percepem pe noi înşine şi lumea noastră, dar voia Spiritului este 
cea care tine frâele, când e vorba despre întâmplările din viaţa 
noastră. Cădem în iluzia propriului nostru control, pentru a tine 
în frâu fricile pe care le trăim la nivelul de conştiinţă a şarpelui şi 
a jaguarului, dar asta nu ne prosteşte niciodată pentru prea mult 
timp. Universul ne dă o mulţime de indicii că niciunul dintre noi 
nu deţinem cu adevărat controlul, indiferent ce am face. De 
exemplu, eu aleg să mănânc sănătos, să fac mişcare şi să meditez; 
dar îmi dau seama că, deşi îmi iau tot felul de precautii, tot nu stă 
în puterea mea să fac în aşa fel încât să nu am niciodată prob- 
leme de sănătate. Chiar şi aceia care ar putea fi numiţi „fanatici 
ai sănătăţii“ pot să se îmbolnăvească de cancer, de o boală de 
inimă, scleroză multiplă sau alte afecţiuni... şi, desigur, se mai 
întâmplă şi accidente. (Acelaşi lucru e valabil şi în cazul oportu- 
nităţii, care ne bate la uşă în cele mai neaşteptate momente.) 

În acelaşi timp, trebuie să înțelegem că nu este bine să 
permitem ca fricile noastre despre ce s-ar putea întâmpla să ne 
împiedice să luăm decizii bune, cu privire la sănătatea şi sigu- 
ranţa noastră în lumea fizică. Nu putem să ne lăsăm copleșiți şi 
paralizaţi de gândul că ne-au mai rămas un număr finit de zile 
pe acest Pământ, în cele din urmă, dacă facem asta, vom ajunge 
să fim atât de îngroziți, încât o să refuzăm să mai ieşim din casă, 
sau să ne mai asumăm vreun risc. 

Pentru a trăi îndrăzneţ şi original, pentru a visa curajos, 
nu e necesar să renunțăm la obiceiurile de bun simţ, sau la polita 
de asigurare. Dar este necesar să fim conştienţi că, în viață, există 
întotdeauna lucruri care sunt în afara controlului nostru. Nu 
există asigurare pentru relații, de exemplu - şi adevărul e că une- 
ori iubirea ia sfârşit, dar trebuie să fim deschişi la ea, chiar şi aşa. 
La fel, nu există asigurare împotriva ruşinii, dar tot trebuie să 
spunem sincer ce credem, indiferent dacă ar putea să ne ia cine- 
va în râs. Dacă ne spunem că putem să ne administrăm viaţa la 
nivel micro şi să evităm orice supărare sau nefericire, o să rămâ- 
nem blocaţi la nivelurile inferioare de conştiinţă, încercând cu 
disperare să construim o fortăreață împotriva dezastrului. 

A practica adevărul înseamnă a fi dispuşi să luăm în con- 
siderare faptul că tot ce spunem şi ce facem este o minciună me- 
nită să perpetueze cuibul pe care ni l-am construit în lumea fi- 
zică: reputaţia noastră socială, căsnicia noastră, cariera, casa, 
banii şi aşa mai departe. Cu cât ne ataşăm mai puternic de iluzia 
noastră de siguranță şi control, cu atât ne este mai greu să ac- 
cesăm sursa de creativitate pe care o avem la dispoziţie. Atunci 
când renunțăm la ideea că deţinem controlul asupra vieţii noas- 
tre, începem să înțelegem că mâna Spiritului ne-a condus întot- 
deauna - doar că noi, pur şi simplu, nu am fost conştienţi de 
asta. Atunci, putem să lăsăm cârma în mâinile Celui care a deţi- 
nut controlul dintotdeauna. Asta nu înseamnă că nu trebuie să 
mai cârmim vasul şi să ridicăm pânzele, ci, mai degrabă, că nu 
mai trebuie să ne luptăm cu furtunile. În cele din urmă, ca şi 
Iona, acceptăm că, poate, Spiritul vrea ca noi să fim în Ninive” şi 
răspundem la chemarea noastră către acolo. 

Atât de des ne spunem minciuni despre cine suntem, ca să 
ne simțim siguri de identitatea noastră - şi astfel, să nu mai tre- 
buiască să ne confruntăm cu sarcina grea de a face faţă eşecu- 

rilor. Când ne credem propriile declaraţii, suntem ca fumătorul 
care susține că, de fapt, nu fumează decât ţigara de după cina 
din fiecare seară... şi, ei bine, pe cea dinainte de culcare... şi pa- 
chetul după care se întinde de fiecare dată când e stresat, dar 
asta nu se întâmplă tot timpul, aşa că nu putem să le punem la 
socoteală pe acelea... Suntem ca tipul care conduce o maşină, 
care are pe ea un abţibild pe care scrie: FĂ, DIN CÂND ÎN CÂND, 
ACTE DE BUNĂTATE şi care „taie faţa“ cuiva, ca să ajungă primul 
în locul de parcare. 

Acceptaţi că sunteţi cine sunteţi, râdeți de slăbiciunile voas- 
tre şi daţi-le voie altora să vadă cine sunteți cu adevărat, în loc să 
le prezentaţi o imagine construită de voi, menită săi facă să creadă 
că sunteţi ceva ce nu sunteți. Nu urmaţi exemplul unei cunoştinţe 
de-ale mele, un domn foarte bogat, care îi spune insistent oricărei. - 
persoane pe care o întâlneşte - de la ospătari, până la şoterii de 
taxi - cine este el şi ce cunoştinţe sus-puse are. Nu se simte bine 
când nu e în povestea lui, aşa că îşi ascunde sinele adevărat. 

Şi mai am o prietenă, o doamnă singură, exotică şi fru- 
moasă, care nu crede în frică sau în necinste. Când este între- 
bată cu ce se ocupă, răspunde cu o faţă imobilă: „Lucrez în indus- 
tria serviciilor de ospitalitate... Acum fac curăţenie prin case“. E 
foarte amuzant să vezi ce feţe fac oamenii, după ce le-a făcut 
Atunci când practicaţi adevărul, nu vă preocupă aparențele şi 
nu vă e teamă să vă expuneţi. Ştiţi că „bogatul“ şi „menajera“ 
sunt doar poveşti, care nu sunt foarte folositoare pentru 
această dezvăluire şi să vezi cum bărbaţii îşi găsesc scuze jal- 
nice, ca să se îndepărteze de ea, la o petrecere. Se pare că nu vor 
să iasă cu cineva care este „doar o menajeră“. 


* oraş care apare în Cartea lui Iona, din Vechiul Testament şi 
care era aşezat pe malul estic al Tibrului, în vechea Asirie. N.Tr. 

Atunci când practicați adevărul, nu vă preocupă aparen- 
tele şi nu vă e teamă să vă expuneți. ştiţi că „bogatul” şi „mena- 
jera” sunt doar poveşti, care nu sunt foarte folositoare pentru a 
descrie cine sunteţi astăzi - căci sunteţi mult mai mult decât 
ceea ce faceţi sau ceea ce ați realizat. 

Clipa în care aveţi curajul să vă priviţi în oglindă şi să vă 
observați reflexia în toată frumuseţea şi în toată urâţenia ei este 
clipa în care acea reflexie începe să se schimbe. 


Practicați adevărul prin curajul intelectual 


Nu puteţi să practicați curajul, fără a avea curajul intelec- 
tual de a recunoaşte că nu ştiţi totul. Un act simplu de curaj de 
acest fel ar putea fi să recunoaşteți în fața unui grup de oameni 
că nu v-aţi hotărât în legătură cu o chestiune politică, pentru că 
încă mai căutaţi informaţii despre subiect - iar apoi să nu vă 
simțiţi ruşinaţi sau încurcaţi, dacă ei vă privesc de sus, din cauza 
acestui lucru. Ba chiar, în cele din urmă, trebuie să aveți destul 
curaj, încât să recunoaşteţi față de voi înşivă că nu ştiţi altceva 
decât un număr de fapte. Atunci adevărul încetează să mai fie că- 
utarea după nişte oameni care au aceeaşi perspectivă asupra 
realităţii ca şi voi şi cu care puteţi să fiți de acord imediat. În 
schimb, adevărul devine o atitudine, un gest pe care îl aduceţi în 
fiecare clipă şi în fiecare angajament. Astfel, voi nu mai căutaţi 
adevărul, ci îl aduceți în fiecare situație - oricât de neplăcut ar fi 
să o faceţi. 

Trăim într-o lume în care suntem expuşi, în mod constant, 
[a formatori de imagine, care ne spun tot ce ar trebui să gândim, 
înainte ca noi să fi avut timp să prelucrăm informaţia brută, 
Mass-media ştie că ne lipseşte curajul intelectual şi că vrem sigu- 
ranța falsă de a avea imediat o opinie solidă, ce să poată fi apă- 
rată. Odată, am dat pe un canal de ştiri şi am văzut numai un po- 

dium gol, pe care urma să vină un politician să vorbească. Peste 
această imagine, un expert analiza cu nerăbdare ce s-ar putea 
întâmpla, dacă vorbitorul avea să spună asta, în loc de asta, pre- 
cum şi ce s-ar putea întâmpla săptămâna viitoare, dacă altcine- 
va ar răspunde asta şi asta. Speculaţia a devenit din ce în ce mai 
absurdă, în timp ce camera trăda lacuna dintre realitatea faptu- 
lui că nu se întâmpla nimic - şi iluzia că, dacă am putea să ne 
dăm seama, cât de cât, ce s-ar putea întâmpla în viitor, ne-am 
simți cu toții mai bine. 

Este păcat că există atâţia oameni care încearcă să-i deni- 
greze pe alţii, scoțând la iveală câte o faptă obscură care, pasă- 
mite, dovedeşte superioritatea poziţiei lor. Este tentant să cădem 
în genul acesta de discuţie necinstită în propria noastră viață: 
Imediat ne autoconvingem că ştim absolut tot - atunci când, de 
fapt, ne lipsesc câteva informaţii vitale sau un punct de vedere 
important. La serviciu - dar şi în relaţiile noastre - nu vrem 
niciodată să recunoaştem că nu avem anumite aptitudini sau că 
trebuie să le mai rafinăm pe altele. În schimb, ne creăm scuze şi 
devenim ostili şi sarcastici, iar oamenii din viața noastră sunt 
prea intimidati ca să ne înfrunte. 

Folosim jargonul, ca să părem mai deştepţi decât suntem. 
Ba chiar, facem echipă cu alţii, cărora le lipsesc anumite aptitu- 
dini şi care se simt în nesiguranţă, la fel ca noi - formând astfel 
un front unit împotriva persoanei care are curajul intelectual de 
a spune: „Hei, fraţilor, cred că o cam dăm în bară noi, aici“. Aşa 
am ajuns să avem o armată care comandă scaune de toaletă de 
600 de dolari, sau spitale care îți iau 12 dolari pentru un leuco- 
plast şi un antinevralgic. A practica adevărul înseamnă a fi pri- 
mul care recunoaşte că trebuie să avem o nouă gândire, care ad- 
mite că: „Trebuie să mai aflu nişte informaţii, sau să-mi mai dez- 
volt nişte aptitudini, înainte să iau o decizie bună“. 

Practicaţi adevărul prin curajul 
emotional şi moral 


Curajul emoţional şi moral yă permite să fiţi cinstiţi cu 
privire la adevăratele voastre sentimente şi să vă asumaţi res- 
ponsabilitatea pentru acţiunile voaştre, în toate relaţiile pe care 
le aveți; acest tip de curaj ne cere să iubim cu adevărat şi recunos- 
când că suntem vulnerabili. Atunci Când nu practicăm felul aces- 
ta de curaj, devenim nişte ipocriți ce nu au nicio remușcare, ne- 
gându-ne necinstea. Devenim aşa, pentru că ne-am simţi extrem 
de neplăcut, ştiind că există o neconcordanță între intențiile şi 
comportamentele noastre. | 

Iată un exemplu, din propria mea viață. Locuiam într-o su- 
burbie prosperă din Southeast, unde am cunoscut un cuplu care 
locuia în zonă, de generaţii întregi. Deşi părinţii şi bunicii lor nu 
acceptaseră niciodată, în lumea lof socială, pe cineva care nu 
era alb, creştin sau sudist, noua generaţie decisese să fie cura- 
joasă, să încalce vechile reguli şi să se deschidă către indivizi pe 
care strămoşii lor i-ar fi respins de là bun început. Cu toate aces- 
tea, de fapt, ei nu voiau să creeze un alt club local şi un alt carti- 
er, mai deschis la nou - le plăcea doar cum sună toate astea. 

Soţia mea şi cu mine am primit o invitaţie pentru o cină la 
club; în timpul cinei, noii noştri prieteni ne-au zâmbit larg, spu- 
nându-ne că, în mod normal, pentru a deveni membru trebuia 
să aştepţi cinci ani şi să plăteşti o cotizaţie de iniţiere de 60.000 
de dolari - dar că ei erau dispuşi să renunţe la ambele reguli, 
dacă noi voiam să ne alăturăm clubului. Fireşte că i-am întrebat 
de ce ne făceau o ofertă atât de generoasă, iar ei au spus că o fă- 
ceau pentru că, deşi soția mea era evreică iar eu cubanez, aveam 
amândoi pielea deschisă la culoare. Asta însemna că puteam să-i 

ajutăm să le arate altora că acest club era deschis şi pentru alte 
etnii, fără a-i supăra prea mult pe ceilalți membri - cum s-ar fi 

întâmplat, de exemplu, dacă ar fi invitat să devină membri, un 
cuplu afro-american. | 

Soţia mea şi cu minę am fost complet uluiţi de această 
dezvăluire. În mod clar, vecinii noştri credeau că ne propuneau 
un compromis destul de inteligent; însă, după cum vedeam noi, 
ei erau nişte ipocriţi. Dat fiind că oricum nu eram genul de om 
care să facă parte din cluburi, am hotărât să văd cât de bine s-ar 
simţi cu un membru ca mine şi am început să le spun că lucram 
cu şamanii din Amazon. Se pare că aşa-zişii noştri prieteni au ho- 
tărât că soţia mea şi cu mine eram un pic prea colorați, pentru a 
face parte din cercul lor social, aşa că nu am mai fost niciodată 
invitați la clubul lor. i 

Atunci când practicăm adevărul, nu ne înmuiem un deget 
în râu, ci sărim în apele învolburate şi ne udăm până la piele. Nu 
poate să existe timiditate, compromis sau jumătăți de măsură; 
dacă încercăm să practicăm adevărul numai puţin, sfârşim prin 
a deveni ipocriti. | 

Astăzi e din ce în ce mai greu să scapi de ipocrizia. Poate 
ne gândim că avem intimitate sau că suntem invulnerabili la 
bârfa oraşelor mici, dar acum trăim într-o lume a YouTube-ului, 
în care oricine poate să ne $urprindă comportamentul pe un te- 
lefon mobil şi, în câteva minute, să-l prezinte întregii lumi. Din 
această cauză, e mai greu să trăim fără integritate şi să ne mai 
amăgim, totuşi, este extraordinar să vezi oamenii la televizor 
cum neagă cu tărie ce au spus sau ce au făcut, după ce au ajuns 
deja pe Internet şi au fost văzuţi de milioane de oameni. 

De fapt, poate să fie de ajutor să ne vedem pe internet, de- 
oarece aşa e mult mai greu să susţinem iluzia că nu suntem rigizi, 
îngâmfaţi sau nesiguri. În acelaşi timp, ne e greu să ne uităm la 
pozele noastre, pentru că, adesea, imaginile ne contrazic impre- 
siile despre cum apărem. Greutatea în plus, ridurile, privirile în- 

cordate şi limbajul corporal care spune „Nu sunt fericit“, sunt 
mult mai greu de negat, atunci când ne vedem într-o fotografie. 
Nu aveţi nevoie de oglinzi, de fotografii şi de filme jenan- 
te pe YouTube, care să vă arate reflexia comportamentului vos- 
tru; pur şi simplu, priviţi ceea ce este evident şi ascultați- pe cei 
care vă dau indicii că nu acţionaţi în sincronizare cu intenţia 
voastră. Fiţi conştienţi de ceea ce faceţi - fie că şofați ca şi cum ati 
fi stăpânul şoselei, fie că sustineti: „Ei, nu-i nicio problemă, nu 
sunt supărat“, când, de fapt, fierbeţi de supărare pe dinăuntru. 


Amintiţi-vă să trăiţi în integritate 


După cum puteţi vedea, a acţiona cu curaj emoţional şi 
moral înseamnă a vă respecta propriile valori. Pentru a trăi în 
integritate, trebuie să ştiţi clar care sunt aceste valori. Poate că 
ați crescut cu un set rigid de reguli despre ce e bine şi ce e rău şi 
ați fost cam șocați când aţi ieşit prima dată din cartier, sau din 
zona voastră de confort şi ați cunoscut pe cineva care avea cu to- 
tul alte valori. 

Pentru a ilustra ce vreau să spun, am să vă povestesc des- 
pre perioada când eram un tânăr care explora Amazonul. Îm- 
preună cu nişte prieteni, eram găzduiţi de un grup de locuitori 
din junglă, care ne-au oferit şi un festin uriaş; după cum înțelese- 
sem, acesta era modul lor de a mulţumi pentru darurile pe care 
le aduseserăm pentru ei. 

O fată de vreo 12 ani era atât de amabilă cu unul dintre to- 
varăşii mei, încât, chiar şi când acesta s-a retras în cortul lui, ea 
se tot oprea pe la el, oferindu-se să-i aducă apă rece sau orice alt- 
ceva i-ar fi trebuit. Atenţia ei continuă l-a neliniștit atât de mult, 
încât, în cele din urmă, a ieşit, l-a trezit pe ghidul pe care îl anga- 
jasem şi l-a întrebat: „Ce se întâmplă? De ce copila asta încearcă 
tot timpul să mă servească?“ Ghidul a vorbit cu nişte săteni şi s-a 

întors cu vestea că tocmai participasem la un ospăț de nuntă - 
şi, surpriză! Mirele fusese chiar prietenul meu. 

Prietenul meu şi cu mine am fost complet șocați la gândul 
că, participând la acest ospăț, el se căsătorise accidental cu fata 
aceasta! Ne-am făcut bagajele în miez de noapte şi am scos degra- 
bă tot grupul de acolo. După aceea, ne-am simţit jenaţi din cauza 
umilinței pe care trebuie că i-o provocasem bietei fete, astfel că 
i-am plătit şcoala, într-un sat din apropiere. După vreo zece ani, 
am întâlnit-o şi am descoperit că se recăsătorise, că avea câţiva 
copii şi era agent de legătură între poporul ei şi oameni din exte- 
rior, mulțumită educaţiei pe care o primise cu sprijinul nostru. 

În lumea mea, să căsătoreşti o fată de 12 ani cu un străin 
era ceva de neconceput, aşa că nu mi-a trecut niciodată prin cap 
că, participând la acest ospăț cu băştinaşii, eu şi prietenii mei 
transmiteam că suntem de acord cu o căsătorie. Însă, ca antro- 
polog, îmi dau seama că fiecare cultură are anumite valori, pe 
care presupune că le are toată lumea - şi poate fi dificil de inter- 
acţionat cu oameni care trăiesc după un set de reguli foarte di- 
ferite. Ca urmare, atunci când practicăm adevărul, scopul este 
să acționăm întotdeauna într-un mod care să fie corespunzător 
cu valorile noastre, dar şi să le respecte pe ale celorlalți. 

Pentru a evita neplăcerea de a descoperi că valorile noastre 
sunt diferite de cele ale altor oameni, adesea alegem să ne întovă- 
răşim numai cu cei la fel ca noi. Ne simțim bine să locuim într-un 
cartier în care ne putem spune părerea cu curaj, ştiind că nimeni 
din cei pe care îi întâlnim nu ne va contrazice şi nu va avea un 
punct de vedere diferit. Atunci când sunt puse la îndoială ide- 
alurile noastre, sau când ne întâlnim cu cineva care ne pare plăcut 
şi drăguţ - dar care recunoaşte că are idealuri total diferite - ne 
simţim șocați şi jigniti. De exemplu, noi acceptăm de la sine va- 
loarea democraţiei şi credem că este cel mai bun tip de guvernare 

pentru toată lumea - şi ne înfuriem atunci când o ţară din Orientul 
Mijlociu decide că vrea să trăiască după legea islamică. 

Dacă suntem cinstiți cu noi înşine, suntem provocati să ne 
punem la îndoială dogmele. Cu toate acestea, adesea ne împotri- 
vim experimentării acestui conflict dureros, decizând în schimb 
să rămânem credincioşi valorilor cu care am fost crescuţi... chiar 
şi atunci când ele nu funcționează pentru noi (acesta este 
motivul pentru care, în cultura noastră, regula este „Nu discuţi 
niciodată despre politică sau despre religie“). E mai uşor să nu 
trebuiască să ne luptăm cu ceea ce credem la nivel inconştient, 
sau să ne confruntăm cu evidența faptului că nu suntem întot- 
deauna în aliniere cu cei pe care îi iubim şi de care ne pasă. 

Îmi amintesc că, odată, luam cina cu specialistul în mi- 
tologie, Joseph Campbell, iar el, la un pahar de vin, mi-a împăr- 
tăşit că „ceea ce numim realitate reprezintă doar acele mituri 
dincolo de care încă nu am reuşit să vedem“. Totuşi, pentru a fi 
curajoşi emoţional şi mental, trebuie să lăsăm deoparte ade- 
vărul nostru personal - cu care nu întotdeauna sunt de acord şi 
alții - şi să practicăm adevărul universal. 


| 
Practicați adevărul universal 


În cultura noastră există un concept narcisist că, atâta 
timp cât suntem în contact cu propriul nostru adevăr şi îl susti- 
nem, avem un anumit nivel de nobleţe. Ne concentrăm pe drep- 
tul nostru de a fi cinstiți, uitând că toată lumea are un adevăr 
personal, care e la fel de preţios - sau la fel de lipsit de sens. 
Practicarea adevărului personal este un substitut prost la prac- 
ticarea adevărului universal. 

Nu numai că cel dintâi nu este foarte original, dar el ser- 
veşte doar pentru a justifica povestea unui salvator, a unui agre- 
sor sau a unei victime. i 

Toate marile tradiţii spirituale vorbesc despre un adevăr 
universal, pe care îl poate experimenta oricine - fie că este cu- 
noscut ca „filozofia perenă“ sau ca „Logos-ul“. Pe de altă parte, 
un adevăr personal este întotdeauna o minciună, menită să jus- 
tifice teroarea resimțită în fața misterului Creaţiei. Dacă adevă- 
rul meu e diferit de al vostru, asta se întâmplă pentru că şi eu şi 
voi ne agățăm de o idee limitată, abordând greşit propriile noas- 
tre perspective față de adevărul universal. În clipa în care deve- 
nim ataşați de dogma noastră personală, începem să o justifi- 
căm - şi acesta este momentul în care alunecăm în cosmarul po- 
veştilor care ne sleiesc de putere. 

Dacă ar fi să lăsăm la o parte adevărurile noastre person- 
ale, am înceta să-i mai judecăm pe alţii, în funcţie de ce e bine 
pentru noi. Gâlcevile ar înceta ar înceta, iar noi nu ne-am mai 
compara faptele şi să nu ne-am mai plânge că celălalt nu îşi face 
partea lui de treabă, ca să salveze Planeta. Americanii tind să 
răspundă la acuzația că sunt risipitori sau insensibili, arătând cu 
degetul către vreun alt grup sau ţară, care par a fi şi mai risipi- 
toare sau şi mai insensibile decât noi. Desigur, nu arătăm nicio- 
dată cu degetul către cineva care e mai puțin risipitor sau mai 
sensibil decât noi, căci asta ne-ar obliga să fim cinstiți în ceea ce 
priveşte propriile noastre eşecuri. Bodogănind la adresa canti- 
tăţii de emisii de carbon din China sau a violenței teroriștilor, ne 
justificăm propriile noastre politici poluante şi violente. Dar 
nimic din toate astea nu contțibuie la o lume mai curată şi mai 
sigură pentru toți. 

Adevărul personali îşi are rădăcinile în conştiinţa jaguaru- 
lui, care ne ţine concentrați pe ceea ce credem că este „adevă- 
rul“ însuşi - când, de fapt, e doar perspectiva noastră. Într-o re- 
laţie, bărbatul poate să spună; „Ţi-ai luat un angajament față de 
mine, dar nu i-ai dat curs şi nu ai rămas în relaţie, astfel că m-ai 

trădat“; asta justifică percepţia lui că partenera este o persoană 
care l-a victimizat. Pe de altă parte, ea s-ar putea să simtă că nu a 
fost respectată şi apreciată în relaţie - astfel că adevărul ei este 
că ea e victima, în timp ce el e agresorul. Adevărul universal este 
că amândoi partenerii au fost atât de prinși în propriul lor bagaj 
karmic psihologic, încât unul din ei a ales să pună capăt relației. 
Dacă şi-ar fi dat seama de acest adevăr mai înalt, ar fi putut să 
sărbătorească şi să-şi mulțumească unul altuia, pentru lecţii şi 
pentru călătoria împreună. 

Un adevăr universal nu are ataşate de el emoții şi critici 
puternice - aşa cum este cazul cu un adevăr personal. Adevărul 
universal legat de încălzirea globală, de exemplu, este că ființele 
omeneşti forțează planeta pe toate planurile, aşa că trebuie să-şi 
diminueze activitățile care contribuie la uciderea Pământului. 

Adevărul universal despre pace este că oamenii se im- 
plică, în mod obişnuit, în acte de violență emoţională, verbală şi 
fizică;, iar adesea, atunci când sunt puşi în fața acestui fapt, îşi 
caută scuze. 

Calea către pace este prin practicarea adevărului univer- 
sal - el ne scoate din povestea despre cine e băiatul bun şi cine 
e băiatul rău şi ne ajută să visăm curajos şi original, în loc să ne 
judecăm unii pe alţii. Dar un astfel de adevăr poate fi trăit şi 
practicat, numai prin curajul sufletului. 


Practicaţi adevărul prin curajul sufletului 


Prin curajul sufletului, suntem conștienți de fiecare opor- 
tunitate de a exprima şi de a crea adevărul - şi o folosim. Ade- 
vărul nostru se exprimă prin acţiunile şi cuvintele noastre; dacă 
ascultăm ceea ce spunem şi dacă dăm atenţie mesajelor pe care 
ni le dă corpul, putem să observăm când am alunecat atât în 
minciună, cât şi în coşmar. 

Dacă visaţi cu curaj, veţi vedea că limbajul vostru este 
constructiv - pentru că şi curajul este constructiv. Să vă des- 
crieţi folosind adjective plăcute - cum ar fi „grijuliu“ sau „o per- 
soană spirituală şi plină de compasiune“ - este un mod de a evi- 
ta provocarea de a vă angaja într-o acţiune spirituală, plină de 
compasiune şi în care să aveți grijă de ceilalți. La fel, aşa cum 
orice bărbat poate să devină „tată“, a fi tată cu adevărat este 
mult mai greu de realizat. Şi a fi iubitul cuiva e una, pe când a 
iubi curajos şi a acționa cu curaj față de partenerul cu care eşti 
de 20 de ani, e cu totul altceva. 

Poate că în trecut aţi fost grijulii, spirituali şi plini de com- 
pasiune - şi poate că veţi fi la fel şi în viitor - dar se ştie că e în 
natura omenească să vrea să|se agaţe de laurii trecuţi, indiferent 
dacă ei se mai potrivesc sau nu, astăzi. Aşa că, recunoaşteți-vă 
atât dorința de a crede că sunteți o persoană bună, dar şi obiceiul 
de a da la o parte dovezile çare dovedesc că, în prezent, nu vă 
comportatți foarte bine. Recunoaşteţi scuzele pe care le aduceți 
pentru a vă explica propriile acțiuni şi practicați adevărul. 

Atunci când visați curâjos, limbajul vă va transmite cu cla- 
ritate cine face acțiunea. În loc să vă plângeți: „Ar trebui să se 
facă ceva în legătură cu asta“, veți spune: „Eu ar trebui să fac 
ceva în legătură cu situația asta. Eu ar trebui să visez ceva mai 
bun şi să determin acest ceva să se întâmple“. Cu creativitatea şi 
pasiunea enormă a sufletului, vă veţi da seama ce acţiune tre- 
buie să întreprindeți şi vă veţi asuma curajul, fără nicio ezitare. 

Este nevoie de curaj intelectual şi moral, pentru a recu- 
noaşte când ne ascundem în spatele cuvintelor, pentru a evita 
să fim cinstiți, etici, curajoşi $au originali - sau când folosim lim- 
bajul pentru a scrie poveşti. În război, le vorbim civililor despre 
„daune colaterale“, despre „luptătorii noştri pentru libertate“ 
sau „trăgătorii la ţintă“ care încearcă să-i înfrângă pe „teroriștii“ 

şi „lunetiştii“ celeilalte părți. Chiar şi armata a schimbat numele 
şcolii de „Franctirori“, în „Şcoala de trăgători la ţintă“. 

O clientă de-a mea a înţeles că a depăşit, în sfârşit, poves- 
tea de victimizare, atunci când a schimbat răspunsul la întreba- 
rea: „Cu ce te ocupi?“. În loc să răspundă: „Sunt mamă singură“ 
şi să continue cu o descriere a nenorocirilor ei, acum spunea: 
„Lucrez să-mi iau un masterat în domeniul literar şi cresc doi 
copii“, concentrându-se pe acțiunile pe care le făcea în aliniere 
cu intenţia ei. 

Cu alte cuvinte, ceea ce credeţi că sunteți - mamă singu- 
ră, întreprinzător, pacient bolnav de cancer - nu este neapărat 
o descriere a ceea ce faceți azi. Poate că învățați, exploraţi, vin- 
decaţi, creați sau descoperiţi. Îndepărtaţi-vă de etichetele sim- 
ple pe care vi le aplicaţi, descoperiţi ce anume faceţi şi analizați 
dacă nu v-ar conveni mai mult să încercaţi altceva. Fiți atenţi ca 
ceea ce faceți să fie în aliniere cu cine sunteţi voi cu adevărat. 


Nu uitaţi umorul! 


Umorul poate fi un instrument puternic în practicarea 
adevărului, pentru că, prin el, e mult mai uşor să suportăm tot 
ce e dur în viața noastră şi să ne vedem cu claritate. De aceea, în 
Evul Mediu, bufonul curții era singura persoană din regat care 
putea să-i spună regelui adevărul neplăcut. Atunci când putem 
să râdem de noi înşine, suntem curajoşi. Disponibilitatea de a 
râde de noi înşine îi inspiră şi pe alţii să-şi lase măştile la o parte 
şi să practice adevărul. 

Totuşi, umorul cinic poate fi folosit şi pentru a evita ade- 
vărul. A practica adevărul înseamnă a-i preţui şi a-i respecta pe 
toți: glumele menite să intimideze sau să rănească pe cineva vă 
blochează într-o poveste care vă sleieşte de putere, în care sun- 
teți agresorul care crede că are dreptate. Pe de altă parte, glu- 

mele menite să liniştească sau să înalțe pe cineva sunt reconfor- 
tante şi dezarmante. Râsul vă permite să diminuaţi dramatismul 
situaţiei şi face ca efectul sincerităţii să fie mai uşor de acceptat. 
Legenda lui Buda care Râde spune că acesta a atins iluminarea 
prinzând şerpi veninoşi şi scoțându-le colții, ca să nu mai poată 
să rănească pe nimeni. Adevărul, temperat de râs, vindecă. 

Umorul vă dă voie să vedeți că aţi ajuns să fiţi blocaţi în 
scenariul unui film prost, sau al unei telenovele; vă aminteşte că 
puteți să vă gândiţi la ceva mai dătător de putere decât: „Tocmai 
am fost trădat de cel mai bun prieten al meu“, sau „Doctorul mi-a 
dat o prognoză întunecată şi mi-a spulberat toate speranțele“. 
Cu umor, vedeţi jumătatea plină a paharului (sau chiar sfertul 
plin), pentru că vă conectează cu un sentiment optimist şi pozi- 
tiv. În loc să fiţi călăreţul singuratic care se îndepărtează la apus, 
deveniți unul dintre cei care s-au ridicat din cenuşa unei relații, 
sau care au cucerit frica de moarte şi de pierdere. 

Remarcând că „Asta o să fie o poveste tare, atunci când se 
va termina“, sau că „Mă simt ca şi cum am fi în cel mai prost rea- 
lity-show din lume“, puteți să râdeţi împreună cu toţi ceilalți 
care se află pe pluta de salvare. De asemenea, puteți să vă amin- 
tiți că datele oricărei situaţii se schimbă mereu, aşa că, de îndată 
ce schimbaţi modul în care le vedeţi, începeţi să modificaţi reali- 
tatea, Chiar şi în cele mai întunecate situaţii, umorul care vă ex- 
primă capacitatea de a visa o lume mai bună aduce Lumina. 

Râsul ajută la repararea corpului de uzura provocată de 
tensiuni şi stres, scade nivelul hormonului stresului, cortizolul, 
ne protejează inima şi ne întăreşte imunitatea. Nu există nicio 
îndoială că universul însuşi are simţul umorului şi că râsul e în- 
scris în ADN-ul nostru. De fapt, în hinduism se spune că silaba 
sacră Om este sunetul emis de universul care râde. 

Viaţa de zi cu zi poate să fie absurdă şi plină de dovezi că 
însuşi Creatorul are un umor capricios. După cum se spune - dacă 
vrei să-L faci pe Dumnezeu să râdă, spune-l care îţi sunt planurile. 


Parteneri în practica adevărului 


Cei mai mulţi dintre noi au cel puţin o persoană în viața 
lor - adesea un membru al familiei sau un prieten vechi - care 
ne face să rămânem cinstiţi, prin ceea că refuză să ne urmeze 
în amăgirile noastre. Noi ne plângem, îl evităm şi îl amenințăm 
că vom pune capăt relației... la trezim în mod irezistibil 
atraşi să interacționăm cu el. În cele din urmă, trebuie să recu- 
noaştem că suntem atraşi de tovărăşia lui, pentru că nu ne lasă 
să continuăm să fim necinstiţi. Poate fi dureros să avem lângă 
noi pe cineva care este atât de direct, dar rămânem instinctiv 
lângă persoana pe care putem conta întotdeauna, că ne spune 
când ne-am luat-o în cap, când nu suntem sinceri cu noi înşine 
sau nu acţionăm în aliniere cu intenţia noastră. 

Un astfel de „ghiont“ poate $ă fie foarte util pentru a ne 
ajuta să practicăm în permanenţă adevărul. Întotdeauna puteţi 
să-i învățați pe alții să comunice cu voi într-un mod mai blând, 
dar preţuiți sinceritatea acestor persoane şi aveţi curajul să le 
mulțumiți pentru ea. 

Mult prea adesea, terapeuţii Conspirăî în poveştile care ne 
sleiesc de putere şi ne amintesc drăgălaş cât suntem de prinşi în 
trecut, confirmând: „Păi, ştii, tu eşti copilul adult al unui alco- 
olic, aşa că e normal să fii atrasă de bărbaţi care te maltratează“. 
Însă sfătuitorii buni ne îmboldesc| şi ei, insistând cu blândețe, 
dar ferm, să practicăm adevărul, spunând: „Stiu că tatăl tău era 
un alcoolic violent şi că, în trecut, ai fost atrasă către bărbaţi 
care te maltratează - dar acum de çe ieşi cu cineva pe care abia 

l-ai cunoscut şi care ţi-a spus direct că are o problemă cu loizt- 
tatea în relații?“ | 

Cel care vă înghionteşte, spune: „Bei din nou? Parcă zi- 
ceai că te-ai lăsat“. Este vorba despre fiica mai mică - cea care vă 
oglindeşte toate problemele nerezolvate, în timp ce vă spune 
voios: „Ei bine, nu văd de ce eu să n-am voie, dacă tu ai“, provo- 
cându-vă să găsiţi o explicaţie logică la ceea ce sustineti. În exer- 
cițiul următor, veţi exersa cum să lăsaţi la o parte comporta- 
mentele de evitare şi să încercaţi să vă înghiontiţi singuri. 


Exercitiu: Cum să vă daţi singuri ghionturi 


Ne place să credem că întotdeauna suntem credincioși va- 
lorilor noastre, dar adevărul este că cei mai mulți dintre noi 
ne-am trădat principiile cele mai profunde, la doar câteva secun- 
de după ce am insistat, extrem de convinși, că niciodată, nicio- 
dată n-o să le încălcăm. Este ca în povestea cu broasca şi scorpi- 
onul, care se întâlnesc la malul râului. Scorpionul îi cere broaştei 
să-l treacă râul, ducându-l în spate. „Aş face-o bucuroasă“, îi răs- 
punde broasca, „dar ştiu că s-ar putea să mă înțepi“. Scorpionul 
o asigură că n-o va înțepa, pentru că nu ştie să înoate şi, dacă ar 
face-o la mijlocul râului, ar muri amândoi. Broasca e de acord că 
răspunsul este logic şi îl lasă pe scorpion să se urce pe spatele ei. 
La jumătatea traversării, scorpionul o înțeapă în gât, iar broasca, 
uluită, strigă: „De ce ai făcut asta?“. În timp ce încep să se scu- 
funde amândoi, scorpionul îi răspunde: „Aşa sunt eu.“. 

Încercaţi să formulaţi cel mai măreț obiectiv al vostru. As- 
pirați să fiți un mare vindecător, să puneţi capăt sărăciei, să 
folosiți muzica pe care o creați ca să convingeţi nenumărați 
oameni să vadă iubirea sah tot în jurul lor? Chiar şi dacă vă 
daţi seama că ambiția voastră sună grandios, nu vă criticaţi. Da- 
ți-vă voie să fiţi extravaganți, pe moment. 

Acum, întrebaţi-vă care este visul vostru, fără să aibă ata- 
şate toate obiectivele ego-ului. Oare să fie acela de a lucra pentru 
a-i vindeca pe alţii şi pe voi înşivă, sau de a face tot ce puteţi ca să 
uşuraţi suferinţa tuturor câinilor de pe străzi? Visul vostru este să 
vă exprimaţi prin muzică şi, poate, să-i influenţaţi şi pe alții să 
facă muzică? Retineti că visul nu trebuie să fie acela de a ajunge la 
un maximum de măiestrie şi putere, ci ceva pe care îl puteţi reali- 
za astăzi, într-o clipă oarecare. Închideți ochii şi, înainte de a mer- 
ge la culcare, imaginaţi-vă ce ați putea face ca să materializați acea 
viziune. Dacă alegeţi să vă stabiliți un obiectiv pe termen lung - 
cum ar fi, să vă înscrieţi la un seminar de meditaţie de weekend, 
timp de şase luni de azi înainte, sau să planificaţi o vacanță minu- 
nată, ca să petreceți mai mult timp cu copiii - e foarte bine, dar 
acum descompunețţi-l. Cum puteți să meditaţi azi, înainte să mer- 
geţi la culcare? Cum puteți să petreceti timp cu copiii azi, fie şi 
numai la telefon, înainte ca ei să meargă la culcare? 

Acum, că ştiţi ce vreţi să faceți şi că vă daţi seama că visul 
e alimentat de pasiunea sufletului vostru şi nu de voinţa ego-u- 
lui, găsiți un mod de a acţiona curajos, înainte să se încheie ziua. 
Puteţi alege să spuneți un adevăr deranjant, care serveşte la re- 
pararea unei relaţii, sau să interacţionați într-un alt fel cu o per- 
soană, pentru a crea un sentiment mai profund de intimitate. 
Oricare ar fi actul vostru inventiv şi curajos, faceți-l acum. 

Să aveţi atenţia trează, să nu fiţi critici şi să practicaţi ade- 
vărul universal - toate acestea sunt necesare, dacă vreți să visaţi 
o realitate mai bună. Acestea pun bazele pentru următoarea 
practică a Păstrătorilor Pământului: curățați-vă cursul vieții. 


186 


Cap ¿tolul SE 


Faceti curățenie în râul vietii voastre 


Jd-o. Sau nu o face. Nu există „înceatcă 


YODA 


y W iețile noastre sunt ca nişte fluvii care curg: atunci 
când încercăm să le controlăm cursul, abia dacă 

dăm din mâini pe la suprafată, până suntem înghititi de ape pli- 
ne de mâl - care e reziduul toxic al rănilor noastre psihice şi kar- 
mice. Dacă nu ştim cum să curățăm mâlul, îl bem şi ne rămâne 
în gât, iar noi avem în continuare setea de apă curată şi limpede, 
care să ne ajute să înflorim, 

Ne luptăm împotrivă curentului, dar nu curățăm nicio- 
dată albia râului. Adică, atragem în continuare oamenii şi situa- 
tiile care ne oglindesc poluarea. Cu cât suntem mai supăraţi, cu 
atât avem mai multe lucruri de care să fim supăraţi. Cu cât ne 
simțim mai abandonaţi, cu atât suntem mai atraşi către alţii, 
care îi abandonează pe cei de care le pasă. Din păcate, lupta 
noastră nu ne ajută absolut cu nimic. În cele din urmă, în fluvi- 
ul nostru nu mai există nimic viu: nici vise, nici speranţe, iubire, 
pasiune sau respect de sine. Iar apele noastre nu dau viață la 
nimic, de-a lungul malului, astfel încât rezultatul final este o 
zonă moartă în jurul nostru, în care nu înfloreşte nimic. 

E vremea să ne dăm seama de originea acestor elemente 
poluatoare şi să le închidem sursa. 

Psihologia occidentală ne spune că trebuie să instalăm 
uzine de tratare a apei din canalizare şi sisteme de filtrare, pen- 
tru ca apa să fie din nou potabilă. Pentru Păstrătorii Pământului, 
nimic nu poate fi mai departe de adevăr: ei cred că râul se curăță 
doar când începem să-l alimentăm cu apă cristalină, în loc să 
pompăm în el otrăvuri. Atunci putem să mergem oriunde ne-ar 
duce curentul, având încredere că râul ştie care e cea mai bună 
destinație pentru noi. Odată ce apele noastre curg limpezi, nu 
trebuie să ne căutăm destinul; el a fost acolo tot timpul, aştep- 
tând ca noi să ne transformăm râul într-un torent hrănitor şi plin 
de pasiune, 


Practicaţi frumosul 


Atunci când începeţi să turnati frumusețe, veţi vedea că 
apele încep să se limpezească, pe zi ce trece. De exemplu, cei 
care, de obicei, vă călcau pe nervi se vor îndepărta - când veţi 
întâlni pe cineva care v-a enervat în trecut, nu veți mai simţi 
nicio dorință să vă luptaţi cu el. La fel, nu veţi mai avea nicio 
mulțumire în a răbufni şi a izbucni, fără motiv, în crize de mânie 
sau de indignare. Situaţiile pe care altă dată le-aţi fi considerat 
copleşitor de deprimante sau de enervante vor deveni doar atât 
- nişte situaţii. Nu le veţi judeca drept bune sau rele, dătătoare 
de putere sau handicapante, pentru că veți şti că lucrurile sunt 
mereu într-o stare de curgere, chiar şi atunci când par a fi sta- 
tice. Vă veţi aminti că viața voastră se va aranja în aşa fel, încât 
să oglindească starea voastră sănătoasă şi nepoluată. 

Pentru a practica frumosul, trebuie să renunţaţi la poveş- 
tile urâte, în care cineva e victimă şi altcineva este agresorul. 
Trebuie să încetaţi să mai vedeţi lumea prin ochelari cenușii, de- 
clarând că nimeni şi nimic nu se ridică la înălțimea aşteptărilor 

voastre. Trebuie să lăsaţi la o parte cinismul și apatia şi să găsiți 
speranță şi potenţial, în toţi oamenii şi în toate situațiile. 

Lucrul acesta este greu de făcut - mai ales într-o cultură 
care apreciază expresiile inteligente de cinism şi declară că urâ- 
tenia este adevăr şi că adevărul este urât. Gazde de talk-show-uri, 
experţi politici şi bloggeri clandestini îşi savurează abilitatea de 
a dezvălui „adevărul“ despre faptul că nu poți să crezi pe ni- 
meni, că nu ai în ce să crezi şi că toţi eroii noştri sunt, de fapt, 
nişte proşti şi nişte escroci, Nu trece mult până ne trezim că şi 
noi gândim la fel, văzând peste tot numai conspirații. A crede în 
frumuseţe începe să pară ceva naiv şi copilăresc, mai degrabă 
decât ceva înţelept şi copilăros de reconfortant. Fluviul nostru 
devine atât de plin de poveşti despre băieţii buni şi băieții răi, 
încât nu mai putem să-i vedem albia, de atâta gunoi. 

A practica frumosul înseamnă să ne dăm seama ce anume 
este pur şi de valoare, în fiecare situaţie şi în fiecare persoană. În- 
seamnă că, până şi atunci când vecinul v-a nedreptăţit şi este plin 
de venin, îl veţi iubi ca pe voi înşivă, pentru că vedeți în el po- 
tențialul de a fi un om mai bun şi partea care, odată, era un copil 
iubitor. (Uneori s-ar putea să trebuiască să vă uitaţi cu foarte 
mare atenție, ca să descoperiţi o asemenea frumuseţe în mijlocul 
urâţeniei - dar ea este întotdeauna acolo, în fiecare om.) Poate 
că va trebui să vă păziți de vecin, până când el va fi în stare să 
vadă acea frumusețe în el însuşi şi va începe să acţioneze frumos. 
Cu toate acestea, momentul în care alegeți să vedeţi frumusețea 
este momentul în care căpătaţi puterea de a vă ridica deasupra 
urâţeniei şi de a renunța la poveştile care vă murdăresc fluviul. 


Amintiți-vă de curajul jaguarului 
Cultura noastră ne-a îndemnat să ne asumăm responsabi- 


litatea personală pentru noi înşine şi pentru suferințele noas- 
tre... chiar şi atunci când ne încurajează să ne simţim victimiza- 

ți, să dăm vina pe alţii pentru situaţia noastră şi să rămânem în 
aceeaşi stare, nevindecată, Nu se pune problema că nu aspirăm 
să fim oameni responsabili şi sănătoşi, ci că suntem bombardati 
de mesaje care ne spun că soluția la problemele noastre este să 
obținem nu ştiu ce produs, serviciu sau ideologie, care ne va 
face să ne simţim mai bine. Între timp, arătăm cu degetul şi îi în- 
vinovăţim pe alții, rămânând în starea noastră de victimă, De la 
credința că părinţii nu ne-au dat tot ce ne trebuia şi până la con- 
ceptul că e vina teroriștilor din Orientul Mijlociu că lumea noas- 
tră nu mai e un loc sigur, ne păstrăm atitudinea că problema 
este cauzată de altcineva, | 

Cu cât ascultăm mai mult mesajul că, de fapt, nu suntem 
responsabili de situaţia noastră, cu atât suntem mai tentaţi să 
începem să tesem braşoave despre bieţii de noi şi să căutăm o 
reparaţie imediată, în loc să practicăm frumosul - lucru care ne- 
cesită un mare curaj la nivelul jaguatului. 

Trebuie să lăsăm la o parte dogma referitoare la cum stau 
lucrurile şi să vedem dacă nu cumva ele s-au schimbat, astfel în- 
cât ipoteza noastră trebuie revizuită. Trebuie să eliberăm emoţi- 
ile puternice care ne compun poveştile de victimizare şi care ne 
obligă să fim nobili salvatori şi agresori. 

În America, suntem atât de fascinaţi de sentimentele 
noastre, încât, practic, le venerăm. Confundăm realitatea din 
mintea noastră - realitatea noastră personală - cu toată reali- 
tatea; confundăm adevărul nostru personal cu adevărul univer- 
sal şi ajungem să credem că sentimentele şi conceptele noastre 
sunt de cea mai mare importanță. Întrucât mintea noastră cre- 
ează impresia pe care o avem despre realitate, aceasta va crea o 
adevărată problemă, atunci când ne folosim emoțiile şi gându- 
rile negative, pentru a crea scenariicare ne sleiesc de putere. 
Dacă, în schimb, alegem să accesăm curajul emoţional, moral şi 

intelectual, care ne stă la dispoziție la nivelul conştiinţei ja- 
guarului, ne vom propulsa dincolo de aceste poveşti vechi şi pa- 
ralizante. Curajul jaguarului ne ajută să începem să facem cură- 
tenie în râul vieții noastre şi să practicăm frumosul. 

O clientă de-a mea fusese profund jignită, atunci când, 
după ce a suferit o operaţie, soțul ei nu a vizitat-o la spital. Scuza 
lui a fost că nu se simțea bine când intra într-un spital, din cauza 
mirosurilor şi a oamenilor bolnavi de acolo - şi i-a spus soţiei că 
simţea că trebuia să-şi „respecte“ sentimentele de neplăcere şi 
să nu se ducă într-un loc cu boală. Nevoile ei nu au fost deloc in- 
cluse în decizia pe care a luat-o, întrucât ale lui erau extrem de 
importante şi aveau prioritate. 

Dacă omul acesta ar fi fost deschis să acceseze curajul ja- 
` guarului, şi-ar fi lăsat la o parte sentimentele şi ar fi găsit frumu- 
sețe în capacitatea lui de a fi lângă soţie şi de a-i aduce alinare. 
Ar fi apreciat faptul că ea eră îngrijită şi urma să se facă bine şi 
ar fi fost recunoscător că putea să fie acolo, ca să o sprijine pe fe- 
meia pe care o iubea. Nu ar fi fost distras de mirosurile, de sune- 
tele şi vaietele din spital - sau de drama propriilor lui senti- 
mente. Din păcate, el nu a putut să facă nimic din toate astea. 

Faptul că ne complăcem în emoțiile noastre, obsedați să 
aflăm de ce ne simţim aşa cum ne simțim şi aplaudându-ne pen- 
tru că dedicăm atâta timp explorării de sine, poate să fie la fel 
de paralizant ca şi a nu şti de ce ne simţim şi acționăm aşa cum 
o facem. Autointrospecția îşi are scopul ei şi toate emoțiile - 
chiar şi cele mai neplăcute -isunt valoroase, pentru că ele pot să 
ne dea indicii despre poveştile pe care ni le spunem, trezindu-ne 
din coşmar şi reamintindu-ne să începem din nou să visăm. Pro- 
blema e că, fiind atât de fascinaţi de propriile noastre nevroze şi 
emoții, putem să rămânem, prinşi într-o mlaștină a autointro- 

specţiei, acționând cu laşitate şi ignorându-i pe alţii, la fel ca în 
mitul grec despre Narcis. 

Legenda spune că Narcis era un tânăr chipeș, dar absorbit 
de admiraţia de sine, care îi respingea pe toţi cei care îi ofereau 
iubire, până când o iubită respinsă s-a înfuriat pe egoismul lui şi 
l-a blestemat să aibă experienţa iubirii neîmpărtăşite. Narcis şi-a 
văzut imaginea într-o apă, s-a îndrăgostit nebuneşte de ea şi s-a 
aplecat să o sărute - şi a rămas cu inima frântă, când „persoana 
iubită“ s-a descompus în vălurele. A suspinat îndurerat, dar apoi 
a observat că iubita a revenit la râu. Bucuros, a încercat din nou 
să-şi sărute reflexia, doar ca să o descompună încă o dată. Vai, 
când apa s-a liniştit din nou, el a fost nevoit să accepte că nu va 
putea să atingă niciodată persoana iubită, aşa că a rămas acolo, 
pe mal, privindu-şi plin de dor reflexia, ofilindu-se de supărare, 
până ce a murit. 

Ca şi Narcis, este posibil să rămânem prinşi în gândurile 
noastre nesfârşite despre noi înşine, insistând să credem că o să 
apară situaţia perfectă în viitor şi că nu e nevoie să „ne multu- 
mim“ cu ceea ce ni se oferă acum. Dacă respingem mereu opor- 
tunitățile - pentru că suntem atât de concentrați pe credințe 
cum ar fi, Merit ceva mult mai bun decât atât - atunci vom fi 
blestemaţi să ne petrecem zilele contemplând aceleaşi vechi şi 
plictisitoare întrebări despre Cine sunt eu? De ce sunt aici? O 
să tot aşteptăm ziua în care viața noastră se va aranja corespun- 
zător aşteptărilor noastre de perfecțiune. Desigur că ziua aceea 
nu va veni niciodată, aşa că vom fi blocaţi pe malul iazului, ui- 
tându-ne la propria noastră reflexie. 

Atunci când sunteţi sinceri cu privire la propriile voastre 
eşecuri şi defecte de caracter, când lăsaţi la o parte rușinea, jena 
şi atitudinea defensivă, este un început foarte bun de a face cu- 
rățenie în râul vieții - dar e doar un început. Acceptaţi că acesta 

este poluat, dar nu rămâneți blocaţi la nivelul scuzelor de genul: 
„Ei bine, aşa sunt eu, iar oamenii trebuie să mă accepte“. Niciun 
învățător spiritual, terapeut, soț devotat sau copil n-o să curețe 
râul în locul vostru. Numai voi puteţi să o faceți, 


Adevărata cale americană 


În general, suntem extrem de fascinați de poveştile şi de 
emoțiile noastre. Ne întrebăm cine suntem noi, americanii, de 
exemplu - şi care e personalitatea noastră. Discutăm la nesfârşit 
despre noi înşine, în loc să trecem de la analiză, la acţiune. Ca na- 
țiune, am putea să schimbăm modul în care îi tratăm pe cetăţenii 
noştri cei mai vulnerabili (precum şi pe cei ai altor țări), dar sun- 
tem prea ocupați să fim obsedaţi de dogmele şi de valorile noas- 
tre, despre care susţinem că sunt cele mai bune din lume. 

Spunem că libertatea este atât de importantă, încât me- 
rită orice preţ - chiar şi dacă prețul e încălzirea globală, exploa- 
tarea celor săraci şi epuizarea resurselor Planetei. Atâta timp cât 
ne putem cumpăra o casă mare, o maşină care înfulecă benzină 
şi un hamburger de la fast-food, suntem dispuşi să lăsăm costu- 
rile pe seama altora - indiferent că e vorba de nepoţii noştri sau 
de locuitorii țărilor subdezvoltate. Dacă am crede, cu adevărat, 
că libertatea este o valoare universală vitală, am respecta şi am 
preţui dreptul altora de a respira aer curat, de a bea apă nepo- 
luată şi de a-şi trăi viaţa în felul lor, fără ca noi să încercăm să-i 
reparăm în vreun fel. Am renunţa la poveştile noastre şi am găsi 
frumusețea modului lor de viață. 

Statele Unite au antecedente secrete şi neplăcute de inva- 
dare a altor tări şi de a le intimida ca să ne urmeze. Am răstur- 
nat guverne şi am instalat dictatori care, credeam noi, aveau să 
vadă de interesele noastre de afaceri (Noriega în Panama, Şahul 
în Iran şi aşa mai departe), gândindu-ne că toţi ar putea să aibă 

de câştigat, printr-un soi de proces de distribuire a profitului. Ui- 
tăm că cele mai eficiente moduri de a împărți democraţia şi li- 
bertatea sunt să ai răbdare, să-i respecţi pe alții şi să fii model 
pentru tot ceea ce prețuim cu adevărat - nu să fim agresori şi să 
ne comportăm ca şi cum numai noi am avea dreptate. Încălcăm 
principiile democraţiei, pentru a le impune altora democraţia - 
şi după aceea suntem derutaţi, atunci când ei resping forma 
noastră de guvernare. | 

În decursul istoriei, cei care au fost influenţaţi de SUA au 
fost mai puţin impresionați de retprica noastră, decât de faptele 
noastre de curaj şi de exemplele noastre de generozitate şi origi- 
nalitate. De fapt, unele dintre cele mai mari inovaţii americane 
nu au provenit numai din dorința de a face profit, ci şi din dorin- 
- ţa de a explora, a descoperi şi a fi originali. Intenţia iniţială a 
companiei Walt Disney, de exemplu, a fost să aducă magie în ini- 
mile copiilor din toată lumea. W. Disney şi desenatorii săi au 
creat cu inima şi cu sufletul filme de pionierat, cum ar fi Fanta- 
sia, cu care nu au câştigat mulți bani, vreme de ani de zile. 

La fel, artiştii de blues şi jazz din anii '20 şi marii artişti de 
rock-and-roll, din anii '50 şi”60, nu încercau să obţină o siguran- 
tă pentru ei înşişi, aderând la o formulă de succes dovedită. Şi 
nici Bill Gates sau Steve Jobs nu au avut siguranța unei diplome 
de facultate, înainte să viseze că fiecare casă are câte un calcula- 
tor şi să meşterească prin garaj, la împlinirea visului lor. 

Când noi, americanii, trăim şi acţionăm conform principi- 
ilor noastre, atunci îi inspirăm pe alţii. În toate domeniile lumii, 
oamenii sunt influențați de muzica şi de tehnologia noastră. 
Simbolurile noastre de libertate àu fost folosite de francezi în 
revoluţia lor şi de chinezi în protestul din piața Tienanmen, din 
1989. Deci, ca țară, avem de oferit Planetei mai mult decât pro- 
misiunea câte unui MacDonald's sau Starbucks pe fiecare bule- 

vard - din Bangkok, până la Paris. Ca indivizi, impresionăm res- 
tul lumii, atunci când facem exact ceea ce spunem, în loc să spu- 
nem: „Fă cum spun eu, nu cum fac eu“. 

Curajul jaguarului ne permite tuturor să ne analizăm actiu- 
nile şi să îndepărtăm ipocrizia, din râul vieții. Îi dăm crezare pro- 
priei noastre neputințe, atâta vreme cât continuăm să ne autoa- 
nalizăm la nesfârşit şi fără niciun rezultat, dând o mare impor- 
tanță sentimentelor şi poveştilor noastre, învinuindu-i pe alții 
pentru problemele pe care le avem şi întrebându-ne cum de iubi- 
rea, pacea, multumirea şi acceptarea nu apar, în mod magic, în 
viața noastră şi pe întreaga planetă. Chiar dacă bănuim că atra- 
gem oamenii şi situaţiile care nu ne fac fericiţi, concentrarea pe 
încercarea de a ne da seama de ce ne simțim aşa cum ne simțim le 
acordă atâta atenţie fricilor şi nesiguranțelor noastre, încât le 
insuflăm viaţă. Apoi, ne blocăm şi inventăm alte şi alte poveşti în 
care ne victimizăm şi ne jelim neputința, în loc să visăm curajos. 


Folosiţi-vă supraputerile 


Cunoscând sursa poveştilor noastre, putem să identifi- 
căm toxinele care ne otrăvesc râul şi ne îndepărtează de pasiu- 
nea noastră - dar acesta e doar primul pas. Din păcate, mulți 
dintre noi nu-l fac niciodată pe următorul - cel în care ne dăm 
seama că noi suntem sursa. În plus, repetăm vechile noastre po- 
veşti, ca un compozitor a cărui muzică începe să sune toată la 
fel, întrucât el foloseşte aceleaşi corzi obosite. 

Dacă sunteți blocaţi într-o poveste pe care ați intitulat-o: 
„Cum de am putut să mă căsătoresc cu acel idiot/acea idioată?“, 
faceţi apel la puterea voastră| de a schimba povestea - apoi, ale- 
geţi în mod conştient să construiți, imediat, o altă poveste. Aici, 
în visul vostru curajos, ați renăscut ca un supraviețuitor eroic, 
cu un trecut care vă dezvăluie sursa înțelepciunii şi a puterii. 

Anii pe care i-aţi petrecut suferind abuzuri fizice şi emoţionale 
în timpul căsătoriei, de exemplu, v-au temperat şi v-au învățat 
cum să aveţi compasiune. Nu aţi învăţat despre compasiune, ci- 
tind cărţile lui Dalai Lama, ci aţi învăţat chiar din experienţa per- 
sonală. În noua voastră poveste, veţi putea să găsiți frumuseţea 
existentă în căsnicia eşuată şi chiar în fostul vostru partener. 
Asta vă va da curajul să-i mulțumiți pentru lecțiile pe care le-aţi 
învăţat, de la el - oricât de dureros ar fi fost să le învățați. 

În cărțile de benzi desenate, super-eroii încep, de obicei, 
ca oameni obişnuiţi, care dobândesc puteri uluitoare, după ce li 
se întâmplă ceva groaznic: le mor părinții, sunt muşcaţi de un 
păianjen radioactiv sau au plecat într-o rachetă, depărtându-se 
de planeta de baştină, care a explodat. Tragedia marchează în- 
ceputul noii lor vieţi, de eroi cu capacități extraordinare şi cu un 
mare curaj, pe care nu l-au avut niciodată până atunci. 

În exerciţiul care urmează, puteţi să vă descoperiţi pro- 
priile origini eroice şi să vă revendicaţi puterile. 


Exercitiu: Eroul care acționează 


Gândiţi-vă la un eveniment tragic din viața voastră, apoi 
construiți despre el o poveste care să nu arunce vina pe voi sau 
pe altcineva. Relatati povestea la persoana a treia, descriind dra- 
matica experiență ca pe ceva care s-a întâmplat, pur şi simplu, 
dar care ajută ascultătorul să înțeleagă cum vi s-au dezvoltat 
extraordinarele talente pe care le aveți. 

Reţineţi că voi sunteți povestitorul, iar în clipa în care 
spuneți o poveste nouă, cu putere şi convingere, o faceţi să se 
adeverească. În acest scop, explicaţi de ce divorţul, abandonul, 
boala, suferința sau pierderea pe care aţi suferit-o v-au conferit 
calităţi pe care nu le-aţi avut niciodată până atunci. Care sunt 
puterile pe care le-aţi dobândit? Acum puteţi să „zburati“ pe dea- 

supra necazurilor voastre zilnice? Aveţi „vedere în infraroșu“, 
care vă permite să vedeţi prin oameni, să observați ceea ce alții 
nu pot să vadă? Puteţi să vă întindeţi ca omul de cauciuc, sau să 
paraţi gloanţele cu brățările voastre de aur şi cu reflexele voas- 
tre rapide, ca Femeia Minune? 

Spre deosebire de cărțile de benzi desenate, nu trebuie să 
scrieţi despre cum aţi fost îndepărtați sau neînțeleşi, fiind că 
eraţi altfel decât ceilalți. În cartea voastră personală, puteţi să 
vă înconjurați de alţi eroi, care îşi au propriile lor talente unice. 
Puteţi să-i inspirați pe alţii cu neînfricarea voastră, dar aveți şi 
zile în care vă bazaţi mult pe cei din jur. 

Atunci când vă scrieți povestea - în minte sau pe hârtie - 
imaginați-vă ce aţi putea să faceţi astăzi cu puterile voastre, ca 
să materializați adevărul, dreptatea şi libertatea în viața voas- 
tră. Nu vă imaginati ca fiind nobilul salvator al populaţiei din 
Gotham, ci mai degrabă ca fiind un erou umil, care îşi acceptă 
destinul şi înfrânge ființele negative, folosindu-și uimitoarele 
talente. Apoi, părăsiţi-vă peştera de lilieci sau fortăreața şi lăsa- 
ti-vă curajul să se exprime în lumea voastră, chiar azi. 


Curăţaţi-vă toxinele folosind curajul intelectual 


După cum vă amintiți, curajul intelectual înseamnă în- 
drăzneala de a fi deschişi la idei noi, de a vă pune la îndoială 
dogmele şi de a vă trata cunoştinţele acumulate, ca pe nişte sim- 
ple ipoteze. Verificaţi de mai multe ori, tot ce credeți că ştiţi. 
Poate astăzi o să descoperiți că ceea ce ştiţi că e adevărat nu e 
deloc aşa - sau e adevărat, dar numai în anumite circumstanțe. 

Când aztecii s-au aşezat în Mexicul central, ei au moştenit 
o profeție despre întoarcerea „Domnului Zorilor“, un om-dum- 
nezeu, care avea să provoace o mare răscoală şi apoi să aducă o 
pace durabilă şi abundență pentru toţi. Cam în vremea indicată 

în profeție, iscoadele aztece au văzut nişte vase uriaşe, cu pânze 
albe şi vălurite, venind de la răsărit - locul zorilor. Conchista- 
dorii care soseau au fost primiţi ca nişte zei de către aztecii care 
au ajuns ulterior să-şi vadă oraşele şi stilul de viaţă distruse 
chiar de către aceşti „zei“. Preoţii lor erau atât de legaţi de pro- 
priul concept de „adevăr“, încât nu şi-au dat seama de cel mai 
mare pericol pe care l-au înfruntat popoarele Americilor. Cu 
toate acestea, asta nu înseamnă că adevărul profeţiei lor era de- 
fectuos. Problema consta în interpretarea momentului împli- 
nirii ei. Pur şi simplu, nu şi-au verificat ipoteza, în realitate. 

Unul dintre modurile în care ajungem să fim prinşi în po- 
veşti este prin crearea de credinţe pe care le urmăm ca şi cum ar 
fi scrise în piatră. Unele forme de terapie - cum ar fi terapia 
comportamentală cognitivă - ne pot ajuta să ne depărtăm de 
convingerile noastre, să le analizăm obiectiv şi să ne dăm seama 
cât de limitatoare ne sunt punctele de vedere sau „cunoaşte- 
rea“. Putem să descoperim cât de distorsionate ne sunt percepti- 
ile, atunci când analizăm cuvintele care ne ies din gură. 

De exemplu, când copiii mei erau mici şi nu îi lăsam să facă 
ceva, ei se plângeau că niciodată nu îi las să se distreze şi că 
întotdeauna îi refuz când vor ceva. Sunt sigur că, la momentul 
acela, aşa simțeau ei că e adevărat, dar eu le aminteam că tocmai 
îi dusesem la un spectacolul, îi lăsdsem să stea treji până târziu ca 
să se uite la un film, sau le făcusem pe plac, în alt fel. Desigur că, 
în clipa în care le-am refuzat ceva, ei au uitat de toate astea. 

Chiar şi atunci când suntem adulţi, nu ne dăm seama 
când ne distorsionăm percepțiile ca să corespundă cu sentimen- 
tele noastre de moment: declarăn că „nimeni“ nu ne-a iubit vre- 
odată cu adevărat, că „toată lumea“ ne subestimează și că „ni- 
ciodată“ nu se întâmplă aşa cum vrem noi. Limbajul categoric 
pe care îl folosim - întotdeauna, niciodată, nimeni, toată 

lumea - trădează cât de deformate pot fi percepțiile noastre. Ne 
încărcăm mintea cu tot felul de gânduri greşite, pe care le luăm 
drept lucruri de necontestat: Stiu că nu o să am niciodată ge- 
nul de siguranță financiară de care s-au bucurat părinţii 
mei, pentru că economia noastră e total dată peste cap, sau: 
Niciodată nu există cineva care să mă sprijine la greu - n-o 
să-mi găsesc niciodată iubirea. 

Suntem încurajați să acceptăm „ideile“ obişnuite - care, 
în clipa respectivă, s-ar putea să fie adevărate sau nu pentru noi 
şi care ne blochează în convingeri rigide şi dogmatice, cum ar fi: 


- Bărbaţii caută libertate, iar femeile intimitate şi comu- 
nicare. 

- Sexul şi iubirea mor după căsătorie. 

- După liceu, toate merg la vale. 

- Pensia e începutul perioadei când nu mai ai nicio 
valoare. 

- Tehnologia poate să rezolve orice problemă. 


Mulți dintre clienții mei se confruntă cu crize de sănătate 
şi cu pronosticuri foarte proaste, iar eu mi-am dat seama că, de 
obicei, există două reacţii la genul acesta de ştiri dure. Fie ele îi 
lansează într-o călătorie spirituală profundă, pentru a înțelege 
de ce se află ei aici, pe Pământ şi de ce au această experiență - 
iar, în cele din urmă, învaţă lecţiile date de boală - fie învață lim- 
bajul medical şi îşi fac analizele în fiecare zi, concentrându-şi 
toată atenţia pe îngrijirea sănătății. 

Cei din urmă vin uneori la mine, aşteptându-se la o vinde- 
care miraculoasă. Eu trebuie să le explic că sănătatea - ca şi vin- 
decarea - este rezultatul unui stil de viață, astfel încât trebuie să 
lucreze cu doctorii lor, dar şi cu şamanul lor, ca să făurească o 

nouă poveste - aceea a unei stări de bine la nivel fizic, emoțio- 
nal şi spiritual. | 

De fapt, eu le spun tuturor clienților mei că voi face medi- 
cină energetică cu ei, numai dacă sunt dispuşi să se ducă şi să lu- 
creze şi cu un medic de medicină alopată, fiindcă e important ca 
sănătatea să fie abordată la toate nivelurile. Însă, deseori, oa- 
menii îşi pun toată încrederea în povestea că medicina occiden- 
tală poate să se ocupe de boală şi de vindecarea ei. Vor cu dis- 
perare să creadă că tehnologia poate să rezolve orice problemă, 
aşa că îşi agaţă speranţele de recuperare, de câte o nouă proce- 
dură sau de un test care sună promițător. Da, procedura poate 
să fie de ajutor, dar a avea curajul să spună: „Poate că asta este 
ceva ce nu poate fi rezolvat doar prin tehnologie“, i-ar aduce la 
stadiul de a se deschide către alte forme de vindecare, față de 
care se poate să fi fost reticenți până atunci. 

Noi îi îndemnăm pe oameni să înveţe să facă resuscitare 
cardio-pulmonară şi ţinem defibrilatoare la aeroport și în şco- 
lile publice, în caz că cineva are un âtac de cord - deşi puţini ştiu 
Că, şi în cele mai bune circumstanţe, resuscitarea cardio-pulmo- 
nară şi un defibrilator folosit cum trebuie pot salva numai un 
mic procent dintre victimele cu atac de cord. Vrem să credem că 
putem să reparăm orice, dacă avem unealta potrivită - la urma 
urmei, aşa se întâmplă în filme şi la televizor. Atunci când medi- 
cina occidentală şi maşinăriile ei elegante nu reuşesc să salveze 
pe cineva de la moarte, ni se pare cumplit faptul că tehnologia 
şi cunoaşterea ne-au lăsat la greu. 


EE 
Având curaj intelectual, puteți pune la îndoială tot ce ştiţi 


despre ceea ce nu se poate întâmpla „niciodată“, ceea ce se în- 
tâmplă „întotdeauna“, ceea ce ştie şi face „toată lumea“ şi ceea 

ce „nimeni“ n-o să înțeleagă sau să accepte vreodată. Puteţi să 
recunoaşteți miturile culturale pe care le-aţi acceptat fără să vă 
îndoiţi de ele şi care v-au ţinut prinşi într-un coşmar - şi să în- 
cepeţi să le analizaţi din nou. Atunci, puteţi să vă deschideţi faţă 
de posibilităţile pe care vi le prezintă universul şi să păşiţi în 
curgerea râului vostru. 

Nu cred că vreţi să rămâneți blocaţi într-o autoanaliză nes- 
fârşită şi subjugaţi de mecanismele psihicului şi emoțiilor voas- 
tre. Important este să lăsaţi la o parte judecăţile cu privire la voi 
înşivă, la alții şi la situaţia în care vă aflaţi - pur şi simplu, obser- 
vaţi-le pe toate cu curiozitate. Atunci când accesaţi curajul inte- 
lectual, puteţi să începeți să gândiţi altfel în privința a ceea ce fa- 
ceți şi de ce se desfăşoară evenimentele aşa cum se desfăşoară. 
Oare ce lecţii o să vă mai îndemne universul să învățați? 

Lăsaţi la o parte frica şi deveniți curioşi, începând să vă 
gândiţi la posibilităţile care sunt inerente unei situaţii. Găsiţi 
frumuseţea ascunsă sub povestea intitulată: „Am o problemă“ - 
ar putea fi ocazia de a crea o intimitate mai profundă cu parte- 
nerul vostru, pe măsură ce vă vindecați împreună după o pier- 
dere, sau şansa de a dezvolta o comunicare mai bună cu copilul, 
după ce descoperiţi că a început să fumeze marijuana. Atunci 
veţi ajunge la stăpânire de sine, la un echilibru al gândurilor şi 
al sentimentelor în minte - şi veți putea să vă exprimați mai 
uşor curajul din conştiinţa jaguarului. 

Este mai uşor să practicaţi frumuseţea şi curajul jaguaru- 
lui, atunci când vă faceţi timp să fiți tăcuţi şi reflexivi, pentru că 
e greu să vă păstraţi pacea sufletească, în prezenţa unor cuvinte 
sau a unor emoții puternice - fie că sunt ale voastre, sau ale alt- 
cuiva. Dacă faceți o greşeală când şofaţi, este foarte probabil ca 
un alt şofer să ţipe la voi şi să vă facă idiot (sau mai rău). Obser- 
vati ce se întâmplă atunci când vă claxonează cineva: răspundeți 

imediat, pentru a le face pe plac, sau vă gândiţi că faceți ceva ce 
nu e bine. Este nevoie de curaj, ca să lăsăm deoparte starea de 
nervozitate, de mânie sau de jenă, sau gândurile de genul: Sunt 
un şofer îngrozitor şi periculos, sau Şoseaua asta e mult prea 
complicată, ca să mă pot descurca, ori Milocan nenorocit! O 
să-i arăt eu lui! 

Curajul intelectual vă permite să inspirați profund şi să 
vă îndepărtați de miturile negative şi distorsionate, de genul: 
Cine taie fața altora pe drum e un măgar egoist şi nenorocit; 
veţi înţelege că, deşi uneori acest lucru poate fi adevărat, nu 
este singura explicaţie posibilă pentru comportamentul unei 
alte persoane. Uneori, după ce aţi avut experienţa unui aseme- 
nea incident supărător, cel mai bine este să aşteptaţi o clipă, 
după care să vă recăpătați calmul şi să vă reamintiți cât de greu 
e să respingi vechile poveşti, atunci când eşti în tensiune. 

Odată, mergeam cu maşina prin Los Angeles cu un prie- 
ten, vindecător renumit. Am fost prinşi într-un blocaj de trafic 
infernal, care l-a făcut să întârzie la o întâlnire, aşa că şi-a sunat 
clientul şi au căzut de acord să facă şedinţa la telefon. Eu am ho- 
tărât să închid ochii şi să-i ascult, în timp ce el îşi îndruma clien- 
tul într-o meditaţie, în care să aducă iubire şi iertare, fiecărui 
organ din corpul său. | 

Eram legănat într-o transă plăcută, de vocea prietenului 
meu, când, dintr-un motiv oarecare, am deschis ochii şi l-am vă- 
zut făcând un semn cu mâna, celui din maşina de alături, care îi 
tăiase fața. Mimă cu buzele „... mă-ta“, în tăcere, fără să sară peste 
niciun cuvinţel din meditaţia prin care îşi îndruma clientul. 

La vremea aceea, abia mă mutasem în L.A. şi nu cunoş- 
team prea bine genul de furie a şoselelor, care e ceva obișnuit în 
California. Aşa că, imaginaţi-vă surprinderea mea la sfârşitul şe- 
dinţei, când încă mai înaintam câte un centimetru în trafic, iar 

prietenul meu s-a întors către mine şi mi-a explicat: „Aşa ne 
conectăm noi unii cu alţii aici, în L.A. - nu e mare lucru.“. Cu tim- 
pul, am înțeles că, pentru cei mai mulți locuitori ai Californiei, 
furia şoselelor este ca un fel de sport şi că tensiunea îţi creşte, 
numai atunci când iei astfel de lucruri în serios. 

În exerciţiul de mai jos, veţi învăța să puneţi la îndoială 
unele gânduri şi convingeri pe care le luaţi de bune. Analizând 
ceea ce credeţi că este un adevăr de nedisputat, veţi putea să 
descoperiți că nu e vorba decât de realitatea voastră personală. 


Exercitiu: Cu susul în jos 


Identificaţi o situaţie sau un individ care vă plictiseşte, vă 
supără şi vă irită - acel ceva sau cineva pe care preferați să-l evi- 
taţi. Închideţi ochii şi încercaţi să vă imaginaţi părțile pozitive 
ale acestei situaţii sau persoane. Ce ar putea să fie pozitiv la situ- 
aţia de a fi prins în trafic şi înconjurat de şoferi agresivi? Care e 
partea bună a faptului că aţi uitat de o întâlnire importantă şi că 
trebuie să vă scuzaţi față de persoana cu care urma să vă întâl- 
niti? Care este partea bună din faptul că v-aţi pierdut locul de 
muncă? Care sunt calităţile acelui politician, ale vedetei, colegu- 
lui sau ale soacrei despre care spuneţi că nu o puteţi suporta? Ce 
anume vă place şi ce respectaţi la preşedintele pe care nu l-ați 
votat? Unde este frumuseţea, într-o pierdere? 

Găsind partea pozitivă a ceea ce vă face să vă simtiti rău, 
imaginaţi-vă şi ce alte daruri mai sunt ascunse acolo şi nu le ve- 
deți. Ce posibilități cumplite, ce lecţii dificile şi ce indicii neplă- 
cute evitaţi şi care v-ar putea ajuta în procesul de maturizare 
spirituală? 

În continuare, identificaţi ceva ce vă place, ce admirati 
sau care vă inspiră, apoi imaginaţi-vă ce anume este urât, neplă- 
cut şi enervant în legătură cu acel lucru. Ce vă deranjează în a 

avea un partener de idilă care vă iubeşte profund? Ce obiecţie 
aveți cu privire la minunata voastră casă? Ce e aşa de enervant 
la un coş plin cu pui drăgălaşi de pisică? (Înţelegeți că, aici, ideea 
nu e să cultivați pesimismul, ci să vă dați seama de partea de 
umbră a ceea ce vă face fericiţi.) 

Deschizându-vă către originalitate şi sinceritate, identifi- 
cati partea negativă a ceea ce vă place şi a ceea ce apreciaţi. Explo- 
rați acea parte negativă, fără să vă judecaţi şi fără să vă simţiți 
vinovaţi că aveți sentimente negative faţă de ceva care „ar trebui“ 
să vă facă fericiţi. Atunci când identificaţi ce se ascunde în umbre- 
le psihicului vostru şi când aduceţi aceste lucruri la lumină, pen- 
tru a le analiza, puteți să alegeți în mod conştient să le abandon- 
ați - fie că e vorba de gândul că: Intimitatea emoțională mă li- 
milează, iar relația pe care o am mă împiedică să explorez tot 
ce are de oferit viața, sau de: Detest să am sentimentul că tre- 
buie mereu să fac curățenie şi să repar ceva în locuință. 

Aveţi curajul să vă puneţi la îndoială dogmele şi dedi- 
caţi-vă verificării ipotezelor pe care le susțineți. Oare, astăzi e 
adevărat că intimitatea vă limitează? Este adevărat că, fiind băr- 
bat, nu aveţi o nevoie puternică de siguranță emoţională, într-o 
relație? Vă stă cineva în cale, acum - sau faceţi totul singuri, fără 
niciun ajutor de la nimeni? Ce s-ar întâmpla dacă v-aţi lăsa casa 
în pace şi v-aţi consuma energia, timpul şi banii pe altceva şi nu 
pe „modul în care arată“ casa voastră? Punându-vă la îndoială 
dogmele sau adevărul personal şi descoperind care sunt gân- 
durile şi sentimentele voastre subconştiente, vă deschideţi pen- 
tru a gândi original şi a visa curajos. 


Curăţaţi-vă toxinele, folosind curajul moral 


Pentru a termina operația de curăţare, trebuie să expri- 
maţi curaj moral, ceea ce înseamnă nu numai să discerneti ce ar 

trebui să faceți, ci şi să o faceţi efectiv. E posibil ca însuşi faptul 
de a vă da seama ce anume trebuie să faceți poate fi ceva greu 
de abordat, atunci când sunteți prinşi într-un coşmar mental din 
conştiinţa jaguarului. Renunţaţi la resentimente, critici şi indig- 
nare şi apoi întrebaţi-vă: „Cum pot să respect valorile acestei 
persoane - şi pe ale mele - în acelaşi timp?“ Astfel, veţi putea 
lăsa deoparte credinţele distorsionate care duc la conflicte, la 
durere şi la resentimente şi să vă avântați în conștiința păsării 
colibri. Simbolul păsării colibri este important, deoarece 
această pasăre micuță şi curajoasă se hrăneşte numai cu nectar 
- şi nu cu amărăciune, cu contradicții sau cu discordie. 

Atunci când avem curaj moral, ne asumăm personal res- 
ponsabilitatea pentru acţiunile noastre, în loc să ne prefacem 
doar. Le spunem altora că ne pare rău, chiar dacă credem că am 
avut dreptate. Ştim că o scuză nu înseamnă: Eu sunt băiatul rău 
şi am făcut ceva rău, ci: Sunt alături de tine, întrucât văd că 
suferi. Atunci când avem curaj moral, ne oferim să aducem ali- 
nare, în orice rol pe care l-am jucat în suferința altcuiva. Nu ne 
apărăm acţiunile, spunând: „Ei bine, am făcut asta, dar ceea ce 
ai făcut tu a fost încă şi mai rău“, sau: „Nu e problema mea, că 
te-a supărat gestul meu“. Curajul moral ne permite să facem 
pace cu noi înşine - şi cu alții. 

Atunci când avem curaj emoţional, suntem curajoşi în re- 
laţiile noastre intime. Reţineţi că toţi partenerii din relaţiile de 
dragoste pe care i-am avut au venit ca să ne ajute să ne vinde- 
căm şi să evoluăm. Atunci când ne înfuriau şi ne făceau să ne 
simțim ofensaţi, ei doar îşi făceau treaba, în scenariul poveștii 
pe care o scriseserăm împreună. 

Mult prea adesea ne transformăm partenerii de iubire în 
duşmani intimi, pe care îi facem răspunzători de nefericirea şi 
de eşecurile noastre. Cei mai mulţi experți sunt de acord că e 

nevoie de aproximativ 24 de luni, pentru ca iubirea romantică 
să se sfârşească, iar raiul să se transforme în iad. Curajul emo- 
tional ne cere să ne înălțăm în iubire - nu să decădem, deve- 
nind autorii unei poveşti eroice, în care încetăm să mai căutăm 
următorul partener „potrivit“ şi evoluăm, astfel încât devenim 
noi înşine acel partener. Tipul acesta de curaj înseamnă că nu 
schimbăm partenerul, ci schimbăm scenariul relaţiei. 

Atunci când găsiți curajul moral de a renunţa la o poziţie 
defensivă, să nu aşteptaţi o iertare și o eliberare instantanee şi 
să nu insistaţi ca cealaltă persoană să fie de acord cu noua voas- 
tră poveste. Nu uitaţi că şi asta e tot o poveste. Pur şi simplu, ți- 
neţi-vă de jurământul vostru de a deveni povestitorul şi feriți-vă 
să cădeţi înapoi în poziţia în care voi sunteți adevărata victimă 
- şi nu celălalt. 

Este interesant că, după o aventură extraconjugală, parte- 
nerul care şi-a trădat promisiunea de a fi credincios va fi adesea 
plin de remuşcări şi-şi va trata iubitul sau iubita cu mare tandre- 
te, pentru ca apoi să devină ofensat, pentru că nu a fost încă ier- 
tat. Exasperat, va vrea să ştie când n-o să mai doarmă în altă ca- 
meră şi când partenerul sau partenera o să aibă din nou încre- 
dere în el/ea, ca şi cum acesta ar trebui să accepte un orar al mâ- 
niei şi să spună: „Ei bine, de la data de 15, luna următoare, o să-ţi 
ofer din nou iubirea şi încrederea mea, totală şi fără nicio rezer- 
vă. Cred că e o sentință dreaptă pentru fapta ta, ce zici”. 

Desigur, în cazul curajului moral, şi partenerul care a fost 
înşelat trebuie să înceapă să se elibereze de resentimente, în loc 
să rămână blocat în povestea legată de trădare, Durerea, supă- 
rarea şi neîncrederea sunt emoţii minunate pentru a-i trezi com- 
pasiunea - dar dacă se agaţă de ele, acestea vor deveni răni psi- 
hice, care îl vor condamna să creeze din nou situaţii ce îi oglin- 
desc durerea, supărarea sau neîncrederea. 

Curajul moral ne dă puterea să ne curățăm viaţa, iertân- 
du- pe alţii, aşa cum ne iertăm și pe noi înşine. Din relatări ale 
unor experienţe în preajma morţii, ştim că, după ce părăsim lu- 
mea fizică şi trecem în tărâmul în care timpul curge ca un fluviu, 
va trebui să re-trăim toate amintirile legate de rănile care ni s-au 
făcut, sau pe care le-am făcut altora. Vom simţi ce au trăit alţi oa- 
meni din trecutul nostru şi, în cele din urmă, vom putea să ne 
eliberăm de supărarea şi de ranchiuna pe care le-o purtăm, 
chiar atunci când ne elibetăm şi de propria noastră vinovăţie. 
Dar această curăţare se poate face oricând. 

De exemplu, când tatăl meu era foarte bolnav şi era clar 
că îşi trăia ultimele zile, mi-a cerut să-l ajut în procesul trecerii 
dincolo. l-am spus să-şi imagineze că stă pe un bolovan, de unde 
vedea un fluviu plin cu toate amintirile vieții. La început i-a fost 
greu să facă asta, aşa că l-am îndemnat să-și imagineze ce s-a în- 
tâmplat prima oară când 4 purtat pantaloni lungi, să-şi amin- 
tească o imagine de pe când era băiat, în prima casă în care a lo- 
cuit ... şi aşa mai departe. Amintirile vizuale i-au revenit, cur- 
gând înaintea lui ca un fluviu, iar eu l-am îndrumat prin proce- 
sul de a cere iertare şi de a- ierta pe alții. 

Am făcut acest exercițiu de mai multe ori, în decursul a 
două săptămâni, iar eu ram privit şi l-am ascultat pe tatăl meu 
plângând şi vorbind cu oamenii din amintirile lui - inclusiv cu 
el însuşi. În cele din urmă, 'când a terminat să se împace cu fie- 
care amintire şi cu fiecare persoană din viața lui, a murit. Ştiam 
că, după moarte, nu va mai fi nevoie să-şi curețe cursul vieți, 
pentru că deja o făcuse. 

Cheia pentru a scrie poveşti de vindecare înseamnă a prac- 
tica frumosul, căci cele care nu conţin frumuseţe, nu pot aduce 
decât suferință. Asta nu înseamnă că trebuie să scriem poveşti cu 
final de basm - pur şi simplu, înseamnă că poveştile pe care le 

scriem şi activitățile pe care le facem să fie îndrumate de princip- 
iul de a crea şi de a aduce frumuseţe tuturor celor implicați. James 
Watson şi Francis Crick, care au descoperit structura moleculară 
a ADN-ului, au fost conduşi de principiul că, oricare ar fi forma cea 
mai elementară a vieții omenești, „aceasta trebuie să fie frumoa- 
să“, Poeţii navaho scriau: „Frumuseţe înaintea mea, frumusețe în 
urma mea, frumuseţe peste tot în jurul meu. Păşesc în frumu- 
seţe...“. O poveste de vindecare are în ea ceva rafinat. 

Când aveţi curajul jaguarului, puteţi să vă curăţaţi râul, 
practicând frumosul, schimbându-i pe toţi şi toate cu acea cali- 
tate, în loc să o faceţi cu ajutorul fricii, al mâniei sau al nerăb- 
dării. Atunci veţi observa că apele devin cristaline, că puteţi să 
scrieţi volume întregi cu bunătate şi graţie şi că voi sunteţi po- 
vestitorul, nu cel care e prins în poveste. 

Atunci când aveţi curajul sufletului, puteţi să vă cufundaţi 
în torentul vieţii, având acces deplin la pasiunea voastră pentru 
viață. Acceptaţi că nu aveţi control asupra direcţiei în care curge 
râul, ci doar asupra a cât de curate îi păstraţi apele - şi învățați 
să vă hrăniţi pe voi şi pe alţii, irigând câmpii şi păşuni. Imagina- 
ți-vă cum ar arăta relaţiile voastre; gândiţi-vă cum aţi interac- 
ționa cu nişte străini, în situaţii dificile - dar şi în momentele 
mărunte, când frica amenință să vă tragă înapoi, într-o stare in- 
ferioară de conştiinţă şi să vă blocheze accesul la curaj. Imagi- 
naţi-vă cum ar arăta lumea voastră, dacă aţi renunța la dogme, 
la credinţele voastre rigide şi la obsesia pe care o aveţi în legă- 
tură cu propriile voastre reacţii emoţionale. Dacă aveţi curajul 
să practicaţi frumosul, indiferent cât pare să fie de greu, vă veți 
face curat în râu şi veţi lăsa la o parte fricile pe care le creează 
ego-ul vostru. Practicând frumosul, vă veţi da seama că sunteţi 
gata să vă angajaţi în cea de-a treia disciplină a Păstrătorilor 
Pământului: practica de a fi pregătiţi să muriti în orice clipă. 

S 


Fiți gata să muriti în orice clipă 


Cel cate se teme de moatte, 
deja a pietdut viata Ca cate Edvneste. 


CATO, CENZORUL 


IP ăstrătorii Pământului cred că, pentru a trăi din plin 
Vi şi a visa curajos, trebuie să trăim fiecare zi ca şi cum 
ar fi ultima din viața noastră. Numai atunci când ne vom con- 
frunta cu realitatea că suntem muritori şi că nu avem niciun 
control asupra momentului când vom părăsi această existență 
fizică, vom găsi curajul de a nu mai fugi nebuneşte de moartea 
de care ne temem şi de a ne canaliza energia spre a ne trăi viața 
cu originalitate şi cu un scop clar. 

Este nevoie de mare curaj ca să fim gata să murim în orice 
clipă. Avem nevoie de curajul emoţional ca să spunem acum 
adevărul, ca să le spunem altora ceea ce trebuie spus, fără întâr- 
ziere. Este mult prea uşor să ne spunem: „Ei bine, ea ştie că o iu- 
besc - nu trebuie să i-o spun cu voce tare“, sau „Ştie că mă simt 
prost din cauză că ne-am certat, dar o să repar totul mai târziu“. 

Avem nevoie de curajul moral, ca să ne aliniem comporta- 
mentul cu principiile noastre, în loc să ne găsim scuze care să 
justifice de ce e bine să acţionăm cu integritate - nu acum, dar 
ceva mai târziu, într-un moment mai potrivit. 

Când avem curaj moral, nu ne uităm la mizeria pe care 
am făcut-o (sau pe care am moştenit-o, dar n-am făcut nimic ca 
s-o curățăm) şi spunem: „O să găsească altcineva o soluţie“. Asta 
îmi aminteşte de Thomas Jefferson, care, înainte de a muri, a 
spus că regretă că Părinţii Fondatori nu găsiseră un mod de a re- 
zolva problema sclaviei, iar acum trebuia să fie rezolvată de ge- 
neraţiile următoare. Încă mai avem de-a face cu efectele nega- 
tive ale generaţiilor de americani care au transmis mai departe 
această problemă, prin legile lui Jim Crow, prin discriminare la 
acordarea de locuinţe şi altele asemenea. Atunci când avem cu- 
raj moral, putem să fim sinceri în legătură cu ceea ce facem azi, 
chiar dacă îi va şoca pe strănepoţii noştri - la fel cum şi noi eram 
şocaţi de faptul că strămoşii noştri deţineau sclavi, vânau anu- 
mite specii până la dispariţie, doar de dragul sportului, şi negau 
dreptul femeilor de a vota. 

Pentru a fi gata să murim în orice clipă, mai avem nevoie 
şi de curajul moral de a renunța la vechile concepte moştenite 
de la familie, de la biserică şi de la cultura noastră, despre ceea 
ce ne trebuie ca să fim fericiți. Asta înseamnă să ne punem între- 
bări dificile, cum ar fi: „Oare aş fi mulțumit, dacă nu m-aş fi căsă- 
torit niciodată, sau dacă nu aş fi avut copii, sau dacă nu aş fi avut 
niciodată ocazia să călătoresc în lume? $i ce-ar fi dacă mi-aş 
urma chemarea, iar consecința at fi că persoana pe care o iu- 
besc, mă părăseşte?“ 

Curajul intelectual înseamnă şi să îndrăznim să ne răz- 
gândim cu privire la cineva sau la ceva. De exemplu, lui Christofor 
Columb i-a trebuit un mare curaj că să creadă că Planeta nu e pla- 
tă, aşa cum credeau cu toţii - şi apoi să-şi urmeze convingerile. 
Mulţi dintre noi încă mai trăim într-o lume „plată“, cu idei şi opinii 
care ne slujesc bine, dar limitează modul în care trăim realitatea. 

A avea curajul de a visa, al păsării colibri, înseamnă a ne 
urma chemarea astăzi, într-un fel sau altul, în ciuda faptelor care 
par a fi obstacole insurmonțabile. Înseamnă să nu aşteptăm 
până când am strâns toate lucrurile materiale - cheagul finan- 
ciar, timpul liber, înțelegerea şi sprijinul celor de care ne pasă - 
pentru a începe să visăm. Dacă tabloul vostru nu este terminat 
în clipa în care muriti, cel puţin veți fi murit ca un artist, în loc 
să muriti ca unul care visează cu ochii deschişi, sau ca un dile- 
tant care vorbeşte despre cum i-ar plăcea să trăiască cu adevărat 
- dar trăieşte aşa numai din când în când, la vreun seminar de 
sfârşit de săptămână, la o inspiraţie de moment, sau în vacanță. 

Amânăm să trăim aşa cum vrem cu adevărat, deoarece cre- 
dem că avem tot timpul din lume ca să începem să visăm. De 
exemplu, unul dintre prietenii mei cei mai apropiaţi plăsmuia tot 
felul de planuri pentru perioada de după pensionare, în timp ce 
făcea o muncă pe care o ura, până când, în sfârşit, a ajuns la vâr- 
sta de 65 de ani şi n-a mai trebuit să se ducă la birou. La două luni 
după acea, a murit - iar visele lui amânate au rămas fantezii neîm- 
plinite. Însă pentru copiii lui a fost o lecţie de viaţă, se pare, căci 
îşi folosesc mica moştenire ca $ă călătorească prin toată lumea. 

Conştienţa faptului că moartea poate să ne intre brusc pe 
ușă, în orice clipă, ne eliberează de tipul de moarte a spiritului, 
care apare atunci când ne dăm deoparte capacitatea de a visa şi 
ne târâm de pe o zi pe alta, pur şi simplu sperând că viaţa noas- 
tră se va schimba în mai bine. A nu ne trăi viaţa, lucru care apare 
atunci când suntem prinşi în coşmar, este ceva cu mult mai rău 
decât ce se întâmplă, atunci când trecem din această existență 
muritoare, în următoarea. Cu toate acestea, noi nu dăm atenţie 
acestei morți a spiritului, deoarece suntem îngroziți de moartea 
trupului. Temându-ne de sfârşitul zilelor noastre, încercăm să 
fim tot timpul ocupați nebuneşte şi să ţinem moartea la distanță. 

Iluzia de a păcăli moartea 


A fost odată ca niciodată, într-o piață din Bagdad, un slu- 
jitor care a dat nas în nas cu Moartea însăşi. Îngrozit, omul şi-a 
aruncat cumpărăturile şi a fugit repede acasă. Când a sosit, l-a 
rugat pe stăpânul său, cu sufletul la gură: „Te rog, poţi să-mi îm- 
prumuți cel mai iute cal al tău? M-am întâlnit cu Moartea la piață, 
iar ea a făcut un gest, ca şi cum ar fi vrut să mă ia, aşa că am dat 
fuga încoace, cât am putut de repede. Trebuie să scap de ea!“ 

Stăpânul i-a spus: „la cel mai rapid armăsar al meu şi poate 
vei reuşi să scapi de Moarte în noaptea asta. Fugi la Samara, pen- 
tru că acolo n-o să te găsească niciodată“. Slujitorul i-a multumit 
mult şi a pornit în galop, cu o viteză nebună, către satul Samara, 
care se afla la mai multe ore depărtare. Apoi, stăpânul s-a dus în 
piață şi, când a văzut-o el pe Moarte, a întrebat-o: „De ce l-ai ame- 
ninţat pe bietul meu slujitor azi, când a fost pe aici?“ 

Moartea i-a răspuns: „Nu l-am amenințat. Am fost şocată 
să-l văd, atâta tot. Vezi tu, eu mă aşteptam să mă întâlnesc cu el 
astă seară, la Samara“. 

La fel ca slujitorul cel înspăimântat, încercăm cu dispe- 
rare să fugim de moarte şi să-i negăm caracterul inevitabil. Sun- 
tem tot timpul foarte ocupați şi avem agenda plină de sarcini 
foarte importante, gândindu-ne pă, dacă lăsăm destul de multe 
lucruri nefăcute, sfârşitul n-o să ne găsească şi n-o să ne între- 
rupă munca atât de importantă. „Firma mea n-ar putea supra- 
viețui niciodată fără mine“, spunem noi, sau: „Familia asta s-ar 
destrăma complet, dacă n-aş fi eu“. Nu putem să suportăm nici 
să mergem până la colț, să punem o scrisoare la poştă, fără să 
avem telefonul celular în mână - dar chiar dacă nu suntem dis- 
ponibili pentru alții în fiecare secundă a zilei, trebuie să accep- 
tăm că Pământul o să se învârtă în continuare, şi fără noi. 

Teama de moarte ne împinge să ne agităm mereu, să fa- 
cem tot ce putem ca s-o păcălim, însă tot ne simțim prinşi în cap- 
cană, în existența noastră lipsită de sens. După cum spunea So- 
crate: „Fereşte-te de golul unei vieţi ocupate“, Nici măcar nu tre- 
cem în lista noastră cu lucruri de făcut, ceea ce declarăm că ar fi 
priorităţile noastre. Momentele pe care le petrecem cu copilul, 
sau seara în oraş cu partenerul se tot amână, fiindcă trebuie să 
terminăm un raport, sau să mergem să reparăm maşina. 

Adesea, justificarea noastră pentru că nu visăm este că nu 
avem destul timp, destui bani sau destule resurse. Asemenea 
scuze sunt înrădăcinate în fricile noastre de la nivelul conştiin- 
tei şarpelui şi în poveştile de la nivelul conştiinţei jaguarului. 
Ceea ce ne lipseşte cu adevărat nu sunt resursele, ci curajul de a 
spune nu coşmarului şi fricilor şi de a spune da visului. Asta îmi 
aminteşte de mama mea: când a împlinit 82 de ani, mi-a spus că, 
dacă ar fi fost mai tânără, ar fi vrut să încerce bungee-jumping, 
căci i se părea a fi o aventură minunată. 

l-am spus că exista şi o versiune mai sigură a acestui 
sport, pe care putea s-o încerce chiar şi la vârsta ei - se numeşte 
zipline şi se face cu un cablu rezistent şi un ham. Mama mea de 
optzeci de ani a fost absolut încântată să sară de pe un munte în 
Utah, legată de un cablu. Dat, oare cât de des refuză, cei mai 
mulți dintre noi, să-şi asume orice fel de riscuri în viață - chiar 
şi atunci când sunt tineri, din cauza fricilor ce ne chinuie? 

Nu trebuie să ne aruncăm în gol, dar putem să facem un 
salt şi să ne delectăm total cu ce ne oferă viaţa, în loc să încer- 
căm să mergem pe vârfuri, pentru a fi tot timpul în siguranță. 
Asta mă face să mă gândesc la participanţii mei la seminare, 
care vin şi exclamă uneori: „Mă bucur atât de mult că am venit! 
Ți-am citit cărţile şi de ani de zile mă tot gândeam să fac asta“. Şi 
atunci mă întreb: oare ce alte aventuri evită ei în viață, dacă 

le-au trebuit ani de zile ca să-şi adune curajul să iasă din zona lor 
de confort şi să-şi înceapă călătoria de vindecare. 

Poate că şi voi evitaţi să trăiţi viaţa pe care v-ar plăcea să 
o trăiţi, rămânând prinşi în activităţile de zi cu zi şi în motivele 
pentru care nu puteți să aveţi viaţa pe care o doriţi. În exerciţiul 
de mai jos, veţi vedea cum puteţi să faceţi ca visul vostru să se 
materializeze astăzi, indiferent de obstacolele imaginare pe 
care le vedeţi în față. 


Exercitiu: Ziua voastră perfectă 


Ce se întâmplă în clipa când vă treziți, dimineaţa: săritți 
din pat, ca să începeţi ziua chiar acea clipă? Dacă aşa stau lucru- 
rile, data viitoare mai zăboviți puțin şi încercaţi să vă amintiţi ce 
aţi visat. Apoi, în starea aceea de reverie lucidă, vizualizaţi-vă 
ziua perfectă. Imaginaţi-vă oamenii cu care veți interacţiona şi 
calitatea conversaţiilor pe care le veţi purta. Auziţi-vă spunând 
adevăruri care trebuie spuse, auziți-vă spunând: „Te iubesc“, „Te 
iert“ şi „Îmi pare rău“, celor cu care intenţionaţi să vă reparați 
relaţia. Vedeţi ce veţi mânca, unde vă veţi afla şi ce se va întâm- 
pla, înainte de a adormi, seara. Imaginaţi-vă fiecare detaliu. 

Acum, întrebaţi-vă ce puteți să faceţi, înainte să se încheie 
ziua, pentru ca să trăiţi experienţa fiecărui element al acelei zile 
perfecte - de la emoţiile pe care leisimţiţi şi până la întâlnirile şi 
aventurile pe care le aveţi. Cum puteţi să aduceți lângă voi, o 
plajă tropicală, când afară e extraordinar de frig? Cum puteţi să 
vă jucaţi în valuri, când aveţi de pregătit cina şi de răspuns la 
douăzeci de e-mailuri? Unde este relaxarea, veselia şi încânta- 
rea, unde este comuniunea cu natura, în acest moment? 

Respingeţi ideea că aveţi în faţă o viaţă întreagă pentru a 
planifica şi crea această zi perfectă. Eliberaţi-vă de bagajul kar- 
mic, care vă determină să spuneţi că nu puteţi avea relaţiile pe 

care le doriţi - acele lucruri care vă fac să simţiţi că nu mai vreți 
să riscați să fiți din nou răniți, sau că, pur şi simplu, nu e în firea 
voastră să suportați ridicolul la care v-aţi supune, dacă ar fi să 
faceţi ceea ce vreţi cu adevărat. Şi scăpaţi de scuza că nu aveți 
bani să vă finanțaţi visul - iar resursele o să vină din cele mai 
neaşteptate surse, atunci când vă puneţi în mişcare intenția. 

Descoperiţi acele elemente ale visului vostru care sunt 
simboluri a ceea ce iubiți şi preţuiţi cel mai mult - şi să ştiţi că 
puteţi să le aduceţi la viață chiar acum, oriunde v-aţi afla, orice 
aţi face. Poate că ziua voastră perfectă are loc în Italia, unde pu- 
teți să savuraţi experiența unei seri minunate, stând undeva, pe 
o terasă, sorbind dintr-un vin bun şi admirând grădinile luxuri- 
ante din fața voastră. 

La nivelul conştiinţei păsării colibri, o să înțelegeți că veţi 
găsi un mod de a ajunge acolo - la propriu sau la figurat. Veţi 
înţelege că vor fi flori pretutindeni, încântare pentru simțuri şi 
luxul rafinat de a avea timp pentru a vă bucura de toate - fie în 
Toscana, fie în Toledo. 

Pe de altă parte, dacă tot alergați de colo-colo, încercând 
să adunaţi destui bani ca să vă faceţi o vacanță de vis, s-ar putea 
să ajungeţi în Italia, dar să fiți dezamăgiţi. Veţi vedea că vila nu 
are acces la internet, vinul este minunat, dar e de două ori mai 
scump decât cel de acasă, iar splendoarea peisajului care vă tre- 
zeşte din nou senzualitatea nu se materializează, aşa cum se în- 
tâmplă în romane. Veţi hotărî că asta e din cauza Italiei şi nu din 
cauza faptului că nu vreți să nu vă mai gândiţi la activitatea 
voastră frenetică şi să vă abandonaţi experienţei retrezirii sim- 
ţurilor, oriunde v-aţi afla în lume, indiferent de ce se vi întâmplă 
în viaţă. Nu veți trăi cu adevărat, pentru că o să fiţi prea ocupati, 
încercând să nu muriți. 

Înţelegeți de care moarte vă temeți, de fapt 


Noi credem că ne e frică de moarte - dar, de fapt, lucrul 
de care suntem îngroziţi este sfârşitul ego-ului, sinele pe care 
am ajuns să-l cunoaştem şi să-l iubim. Temându-ne de această 
moarte, încercăm să fugim mai repede decât ea, aşa cum a făcut 
şi slujitorul din Bagdad. Facem acest lucru păstrându-ne tot tim- 
pul agenda plină şi pretinzând că suntem prea importanţi, ca să 
ne fie întrerupte planurile de viaţă. În loc de asta, ar trebui să lă- 
săm deoparte importanţa noastră de sine - a acelui sine care are 
un set de amintiri anume,.o personalitate şi un temperament ce 
definesc cine suntem noi - şi să ne identificăm cu sufletul care 
transcende moartea. 

Curajul de a fi gata să murim în orice clipă vine din înţe- 
legerea că sinele care are personalitate, temperament şi amin- 
tiri (sinele ego), nu este singurul nostru sine. Avem un Sine ne- 
muritor - şi e nevoie de un curaj uriaş ca să ne identificăm cu el, 
în loc să ne identificăm cu ego-ul nostru. Cu cât ne identificăm 
mai mult cu sufletul şi cu cât rămânem mai mult în conştiinţa 
părăsii colibri, cu atât este mai uşor să ne lăsăm deoparte poveş- 
tile şi karma pe care o purtăm cu noi, din viață în viață. O să de- 
venim mai neîmpovăraţi şi o să pătrundem mai uşor în conşti- 
ința vulturului, unde „eu“, nu mai există ca entitate separată. 

Vulturul începe să se simtă ca acasă, pentru că esfe acasă. 

Atunci când încetăm să ne mai identificăm cu personali- 
tatea noastră, când lăsăm deoparte karma şi mergem acasă, în 
tărâmul vulturului, nu ne mai este frică de moartea corpului fi- 
zic şi de sfârşitul vieţii noastre pe Pământ. Cunoscându-ne natu- 
ra nemuritoare, putem să rămânem cufundaţi în marele ocean al 
infinităţii, sau să ne năştem din nou în formă omenească, în sco- 
pul de a învăţa sau de a sluji. Atunci, vom putea deveni avataruri 
- fiinţe superioare care vin în planul pământesc, în mod delibe- 


216 


.— VISE CURAJOASE 


rat. După ce am transcens sufletul însuşi, vom fi obținut conşti- 
ința stelelor. Ca avataruri, vom avea libertate deplină să visăm la 
un nivel cu mult superior celui al sufletului personal şi să fim 
părtaşi la visele stelelor, sau chiar ale unor galaxii întregi. 

Putem să atingem conştiinţa vulturului într-o clipă - dar 
poate să dureze vieți întregi, până să ajungem la acea clipă. Unii 
dintre noi nu vor ajunge mai departe de experienţa iubirii altru- 
iste; aici, gustăm infinitatea şi folosim această nouă conștientă, 
pentru a ne uşura frica de necunoscutul care ne aşteaptă după 
moartea muritorilor. Eliberaţi de această frică paralizantă de 
moartea ego-ului, putem să participăm la a visa o lume de care 
beneficiază toţi, nu numai noi înşine. Îmi amintesc că am avut 
experiența iubirii altruiste, atunci când mi-am ținut în brațe, 
pentru prima oară, fiul nou-născut. „Eu“ a dispărut şi tot ce 
exista era acest copil al vieții înseși. Zăbovind în conştiinţa vul- 
turului, mi-a fost clar că tot timpul fusesem acolo şi că nu aveam 
nevoie de un stimul exterior - cum ar fi naşterea fiului meu - ca 
să-mi aducă aminte cum să mă întorc „acasă“. 

Odată ce aţi trăit experienţa conştiinţei vulturului, nu veţi 
mai vedea niciodată lucrurile la fel. Veţi fi conştienţi de faptul că, 
după voi, va mai păși şi altcineva pe Pământ, iar acţiunile voastre 
vor avea impact asupra generațiilor ulterioare. Unul dintre cli- 
enții mei, de exemplu, locuieşte într-o zonă în care, dacă e prea 
multă apă în sistemul de canalizare, aceasta se scurge în lacul care 
este sursa de apă a milioane de oameni. El are grijă să strângă apă 
în zilele ploioase şi îşi amână zilele de spălat maşina sau rufele, 
pentru zile în care folosirea unor cantități prea mari de apă nu va 
contribui la poluarea lacului pe care îl împarte cu vecinii. Face 
toate astea fără nicio nevoie de a atrage atenţia asupra acțiunii 
sale şi fără a se intitula „Nobilul Salvator al Lacului“, sau „Cetăţea- 
nul cel Bun“. El are grijă de lac, aşa cum are grijă de el însuşi, 

deoarece înţelege că nu există „om“ şi „lac“ - există numai Spiri- 
tul, care se exprimă în forma „omului“ şi a „lacului“. 

După ce aţi avut experienţa conştiinţei vulturului, puteţi 
să aduceţi acea înțelepciune înapoi, la un nivel inferior de per- 
cepție - şi să o aplicaţi în viaţa voâstră de zi cu zi. Orice senti- 
ment de lipsă sau de dor de ceva care nu vă e accesibil, va dispă- 
rea. Veţi fi conştienţi că propriul vostru râu face parte din altul, 
mult mai mare, al infinităţii, care curge mereu, pur şi curat - şi 
veţi decide că este singura apă din care vreți să beți. Limpede şi 
strălucitoare, fertilă şi plină de peşti şi de trestii, apa râului 
vostru lăuntric va curge din abundență, hrănind lumea. 


Detaşarea de rolurile voastre 


Pentru cei mai mulţi dintre noi, definirea de sine este atât 
de importantă, încât ne agățăm de etichetele şi de rolurile noas- 
tre şi nu încercăm niciodată să vedem cum am putea să ne rede- 
finim. Rolurile noastre sunt ego-ul nostru; fără ele, simțim că o 
să pierdem esenţa a cine suntem şi 0 să „murim“. 

În exerciţiul care urmează, o să vă ardeţi rolurile, ca să 
puteți da la o parte limitările pe care vi le aduc. După aceea, veți 
descoperi posibilităţile oferite de acele roluri, fără să trebuiască 
să rămâneți blocaţi în povestea pe care aţi creat-o în jurul lor. 
Atunci, rolurile voastre devin ceea ce faceţi - în loc să fie ceea ce 
sunteți. Puteţi înceta să vă mai identificaţi cu aceste roluri la ni- 
velul conştiinţei jaguarului, sau al minţii - şi să le descoperiţi 
multiplele posibilităţi de la nivelul conştiinţei păsării colibri, 
unde orice rol poate fi lăsat deoparte sau transformat în orice 
clipă, pentru că nu vă mai identificaţi cu el. 


Exercitiu: Arderea rolurilor 


Pentru a face acest exercițiu, veţi avea nevoie de nişte 
rămurele, de câteva fâşii de hârtie, de un creion, de un foc şi de 

curajul sufletului vostru. Uitaţi-vă la flăcări (care pot să fie cele 
din şemineu, de la grătar sâu alt foc) şi lăsaţi-vă gândurile să se 
liniştească şi să scadă în intensitate. Încetaţi să le mai dați atenţie 
şi priviţi-le cum încep să se disipeze. Focul are o capacitate miste- 
rioasă de a vă ajuta să pătrundeți în starea de reverie lucidă şi să 
accesaţi timpul visatului. Aţi observat vreodată cât este de uşor 
să petreceţi ore întregi lângă foc, fără să gândiţi sau să vorbiţi? 

Pe fiecare fâşie de hârtie, scrieți un rol, o apreciere sau o 
caracterizare de sine cu care vă identificați. Asiguraţi-vă că aţi 
inclus şi sof, soție, tată, mamă, doctor, cel care întreține fami- 
lia, asistentă medicală, alcoolicul în curs de recuperare, stu- 
dentul, iubitul şi aşa mai departe. Toate aceste roluri, oricât ar fi 
de exagerate ar fi, v-au legat şi v-au ţinut blocaţi într-un coşmar 
care v-a limitat. Apoi, înfăşuraţi fiecare fâşie de hârtie pe câte o 
rămurică şi mulțumiți- fiecărui rol, pentru lecţiile pe care vi le-a 
adus şi pentru puterile pe care vi le-a dat. Binecuvântaţi fiecare 
rol, apoi puneţi rămurica în foc şi priviţi-o cum arde. Continuati 
acest proces cu toate rolurile voastre - şi astfel, veţi crea pentru 
voi un ritual sacru, fără să vă implicați mintea. 

Simţiţi căldura pe care o degajă arderea fiecărei rămu- 
rele, asigurându-vă că lucraţi de la nivelul conştiinţei păsării co- 
libri, al poeziei şi al mitului, Imaginaţi-vă cum cerințele rolurilor 
voastre dispar în fum şi în cenuşă, în timp ce voi sunteți eliberaţi 
din rolul de mamă, soț, fiu sau angajat - şi deschideți-vă inima, 
pentru a primi darurile pe care vi le prezintă fiecare dintre ele. 
Să ştiţi că nu puteţi să fiți definiţi de aceste roluri, dar puteţi să 
le jucaţi pe toate, cu frumuseţe şi cu graţie. 


Practicaţi iertarea şi ispăşirea 


Neidentificarea cu rolurile vă permite să vă curăţaţi râul 
vieții şi să fiți gata să muriti în orice clipă. Eliberarea de etiche- 

tele de victimă, furnizor, mamă singură şi aşa mai departe vă 
permite să-i iertați pe ceilalţi, să vă iertaţi pe voi înşivă pentru 
acţiunile voastre - şi să ispăşiți. | 

Deseori, unii anunţă cu mândrie că şi-au iertat mama, 
pentru că a fost rece şi neiubitoare tatăl pentru că a fost prea 
pretenţios - dar niciodată nu le cer părinţilor să-i ierte pe ei, 
pentru acţiunile lor. Ori de câte ori pacienţii mei îmi spun că, în 
sfârşit, au reuşit să-şi ierte părinţii, eu le spun să meargă şi să 
ceară iertare pentru greutățile pe care le-au creat mamei sau ta- 
tălui, Numai atunci vor tăia corzile energetice care îi ţin legaţi de 
persoana şi de povestea aceea. l 

Oricât ar fi de greu să spuneti; „Te iert“, atunci când vi s-a 
făcut o nedreptate, e mult mai greu să spui: „Îmi pare rău. Sper 
că o să mă ierţi.“ Reţineţi că iertarea nu are legătură cu vina şi cu 
poveştile - are legătură cu a renunţa la poveste, în favoarea vi- 
sului de a iubi şi a trăi în pace. Puteţi să vă iertati fostul soț şi să 
alegeți să nu aveţi nicio relaţie cu el, de exemplu, dar trebuie să 
fiți dispuşi şi să lăsaţi la o parte povestea pe care o creaţi în 
mintea voastră, de fiecare dată când'vă gândiţi cum v-a nedrep- 
tăţit şi cum aţi suferit. De fiecare dată când rulaţi acest film în 
mintea voastră şi creaţi din nou mânia, resentimentele şi triste- 
tea, readuceţi la viață acea relaţie. Astăzi este o zi perfectă să re- 
nunțaţi la poveste - iertând o dată pentru totdeauna și lăsân- 
du-vă în urmă bagajul karmic. 

A cere iertare este o sarcină foarte grea, deoarece vă des- 
chideți pentru a fi atraşi în drama unei alte persoane. Povestea 
fostului vostru partener, despre cum a fost nedreptăţit, poate să 
aibă un înţeles pentru el - aşa că s-ar putea să nu fie dispus să 
renunţe la rolul de victimă, doar pentru că voi aţi vrea să visaţi 
ceva mai dătător de putere. 

Atunci când cereti iertare în mod necondiţionat - ştiind 
că alegerea celuilalt de a nu participa la un nou vis nu are legă: 
tură cu voi - puteți să găsiţi curajul să spuneți: „Îmi pare rău că 
te-am rănit şi că te-am dezamăgit“, indiferent ce va alege să răs- 
pundă celălalt. Poate fi enorm de greu să renunţaţi la dorința de 
a vi se spune: „Te iert“; mai mult chiar, poate să vă fie greu să vă 
iertaţi pe voi înşivă. La nivelul conştiinţei păsării colibri, vă veţi 
aminti că, la fel ca oricine, vă aflaţi într-o călătorie de descope- 
rire spirituală şi că, pe drum, o să faceți şi greşeli. 

Psihologia occidentală ne spune că, pentru a ne vindeca 
rănile emoţionale, trebuie să-i iertăm pe cei care ne-au nedrep- 
tățit şi să fim iertaţi de cei pe care i-am nedreptăţit. Problema cu 
această strategie este că ea ne tine blocaţi în poveştile victimelor, 
ale salvatorilor şi ale făptaşilor. De aceea, este important să lăsaţi 
deoparte orice critică şi să-i iertaţi pe toţi cei care au fost implicaţi, 
înainte de a repara relaţiile. Astfel, vă eliberaţi de vina că aţi fost 
autorul unei poveşti atât de lipsită de imaginaţie. Vă scuzaţi pen- 
tru că ați gândit: Cum am putul să mă căsătoresc cu idiotul ăla/ 
idioata aia? De ce iam împrumutat fiicei mele maşina, în 
noaptea în care ea a avut accidentul? Apoi spuneţi că vă pare 
rău şi că vreți să reparaţi răul făcut - deci, ispăşiți. La urma urmei, 
adevărata datorie pe care ọ aveţi este față de univers. 

Un mod de a ispăşi este prin a ajuta pe cineva care are 
nevoie de el; atunci când o faceți, poveştile voastre nu mai sunt 
poveşti personale, iar datoriile nu mai sunt datorii personale. 
Puteţi vedea în ce fel acțiunile voastre au rănit pe toată lumea şi 
observați oportunitățile de a-i ajuta pe alţii şi de a repara încăl- 
cările pe care le-aţi înfăptuit împotriva vieţii înseşi. 

Într-o seară, în San Francisco, mergeam cu un prieten că- 
tre maşina parcată la câteva străzi mai încolo. Ne apropiam de o 
femeie nevoiaşă, care dormea sub nişte bucăţi de carton, când 

am văzut un individ, la câţiva paşi în fața noastră, punând o 
bancnotă în cana femeii. După câteva secunde, am văzut cum 
doi adolescenţi au furat banii. Eu m-am gândit să alerg după ei, 
dar prietenul meu m-a apucat de braţ şi m-a oprit, după care a 
pus în buzunarul femeii o bancnotă de 10 dolari. În seara aceea, 
prietenul meu şi-a plătit o datorie faţă de viaţă şi m-a învăţat o 
mare lecţie despre a dărui, de bunăvoie, celorlalți. 

Atunci când te sacrifici pentru altul, universul îţi va obser- 
va actul tăcut de ispăşire. Vei simţi cum povara vinei tale începe 
să se uşureze, pentru că, deşi a spune „lartă-mă“ te face să te 
simţi bine, a aduce efectiv o compensație pentru acțiunile tale 
dăunătoare te face să te simți şi mai bine. 

Totuşi, adevărata ispăşire trebuie făcută anonim. Aşa cum 
spunea lisus: „Nu lăsa stânga să ştie ce face dreapta“ (Mat. 6:1-4). 
Cu alte cuvinte, de îndată ce începi să te gândeşti şi să vorbeşti 
despre actul nobil pe care l-ai făcut, el începe să-i slujească poveş- 
tii ego-ului tău. Mai bine rămâneți la un nivel superior de conşti- 
ință şi visaţi o lume în care nu aveţi nevoie de validare, fiindcă 
este suficient să trăiţi experiența iertării şi a iubirii. 


Pregătiţi-vă de plecare, în seara asta 


Atunci când începeţi să vă identificaţi cu sufletul vostru şi 
să aveţi experienţa legăturii voastre cu Spiritul, în multele sale 
forme de exprimare, veţi vedea că în voi se naşte curajul de a 
trăi ca şi cum aţi fi gata să muriti în orice clipă. Nu o să fiţi jenaţi, 
ruşinați sau intimidati, atunci când actionati cu îndrăzneală, în 
aliniere cu valorile voastre cele mai profunde. Viaţa vi se va des- 
făşura, în mod natural, în conformitate cu intenția voastră - şi, 
cu iubire, le veţi spune: „Bună“ şi „La revedere“, persoanelor 
care vin şi pleacă din viaţa voastră. Veţi avea încredere că, chiar 
dacă cei dragi nu vor participa la noul vostru vis, n-o să fiţi sin- 

guri. O să fiţi convinşi că partenerii de visat vor apărea şi vi se 
vor alătura, în co-crearea unei noi realităţi... şi aşa va fi. 

În exerciţiul care urmează, o să vedeți cum s-ar putea des- 
făşura acea nouă realitate; procedând astfel, vă veţi deschide 
către modurile ingenioase şi magice pe care le foloseşte uni- 
versul, ca să vă ajute să vă materializaţi visul. 


Exercitiu: Scrieţi-vă propriul discurs funerar 


Poate că e greu ca, fără să folosiţi personajele victima, sal- 
vatorul şi agresorul, să povestiţi ce se întâmplă în viața voastră 
acum, sau cum ați trăit o ahumită întâmplare importantă - dar 
acum ştiţi deja că este esenţial să o faceţi, dacă vreți să scăpați 
din coşmar. Acum e momentul să vă spuneţi întreaga poveste 
eroică, din perspectiva păsării colibri. Care a fost călătoria voas- 
tră, din clipa în care v-aţi născut şi până acum? Scrieți povestea 
ca şi cum tocmai aţi fi murit, iar acesta este panegiricul care vi 
se citeşte la înmormântare. 

Ce amintiri din viață voastră aţi vrea să fie păstrate, de 
către cei pe care i-ați iubit? Gândiţi-vă ce aţi descoperit şi ce expe- 
riențe aţi trăit - întâmplările din existența voastră, care ajută la 
definirea a cine sunteţi - dar amintiţi-vă şi clipele mărunte, care 
surprind imagini când ați trăit conform cu intenţiile voastre. 

În ce fel i-aţi atins pe alţii? Ce iubire aţi găsit şi ce iubire 
i-aţi adus lumii? Care v-au fost aventurile? Ce aţi explorat şi ce 
aţi învățat? Ce ați creat? De ce anume v-aţi bucurat? În vremuri 
de schimbare, de greutăţi, de pierdere şi de tragedie, în ce fel aţi 
practicat frumosul? Ce aţi realizat? 

Reţineți că povestitorul sunteţi voi, aşa că puteţi să aran- 
jaţi faptele oricum vreţi. Nu contează ce panegiric ar scrie altci- 
neva pentru voi - spuneți povestea aşa cum vreţi voi să fie spusă, 
surprinzând esenţa a cine sunteți. Dacă nu vă place visul pe care 

l-aţi trăit, mergeţi înapoi şi rescrieți-l. Amintiţi-vă să descrieți da- 
rurile şi puterile pe care le-aţi dobândit, ca urmare a tragediilor 
şi dezamăgirilor din viaţa voastră - şi să vă transformați poves- 
tirea în călătoria unui erou. Consemnaţi iniţierile, renaşterile, 
reinventările şi triumfurile. Dacă vă daţi seama că scrieți panegi- 
ricul care aţi dori să fie adevărat aștăzi - dar încă nu aţi adus co- 
recții la ceea ce aţi făcut - neapărat faceţi-o imediat. 

Când sunteți gata, apelaţi la curajul vostru emoţional şi 
citiți panegiricul cu voce tare în fața părinţilor, a soțului/soţiei şi 
copiilor. Împărtăşind ceea ce aţi scris, le daţi voie celor dragi să 
ştie ce anume este important pentru voi. Această practică stabi- 
leşte intenţia voastră față de ceilalţi, iar ei pot începe să vă spri- 
jine, în genul de călătorie pe care acum ştiu că vreţi să o visati 
întru fiinţare. 


Cultivaţi recunoştinţa 


Faptul că suntem gata să murim în orice clipă ne permite 
să trăim din plin şi să visăm curajos - dar conţine şi darul as- 
cuns de a hrăni, înlăuntrul nostru, semințele recunoştinței. 
Atunci când ne oprim din alergat, din a fi mereu ocupați şi dis- 
traşi, începem să înțelegem că avem vreme să vedem întregul ta- 
blou al vieţii noastre şi să recunoaştem cât am fost de binecu- 
vântaţi. De exemplu, după ce suntem doborâţi de o durere de 
stomac, ne trezim adesea în dimineaţa următoare foarte recu- 
noscători pentru o simplă felie de pâine prăjită şi pentru faptul 
că putem şedea pe scaun. 

După ce avem experiența unei întâlniri îndeaproape cu 
moartea, sau când auzim despre o tragedie bruscă - un cutre- 

„mur, prăbuşirea unui pod, un accident fatal de circulaţie - ne 
privim partenerul, copiii sau pe cei mai buni prieteni şi ne 

gândim: Ce norocos sunt că îi am în viața mea! Ar trebui să 
petrec mai mult timp cu ei şi să le spun cât de mult îi iubesc. 

Recunoştința, sentimentul că suntem binecuvântaţi, ne 
ajută să nu mai fim înrobiţi de lista cu ce avem de făcut şi să ne 
amintim de ce am venit aici: să iubim, să învăţăm, să evoluăm, 
să descoperim ce putem face ca să participăm la opera de artă în 
plină desfăşurare, numită Creaţie. 

Atunci când simţim recunoştinţă profundă, asta ne amin- 
teşte ce anume preţuim cel mai mult şi, în acelaşi timp, ne inspiră 
să nu mai amânăn, ci să ne trezim din coşmarul activităților fre- 
netice, dar lipsite de sens şi să începem să trăim, cu adevărat, aşa 
cum vrem să trăim - cu îndrăzneală şi cu originalitate. 

= u totii avem potenţialul de a visa un vis sacru şi cu- 
ACU rajos, unul care merge dincolo de a ne servi dorințele 
personale şi care aduce frumosul în lume. Împreună, ne recu- 
noaştem propria contribuţie la vis, fără să fim extraordinar de im- 
presionaţi de noi înşine - pentru'că, a face parte din visul mai 
mare, este ceva mult mai plin de sens. Savurăm experiența de a 
visa în parteneriat cu alții - cu oamenii pe care-i iubim, cu oame- 
nii pe care îi ştim numai din vedere şi cu cei pe care nu avem nicio- 
dată şansa de a-i cunoaşte. Îi încurajăm să ni se alăture în visat. 

În societăţile incaşe, cele ale indienilor Hopi, cele din 
Tibet, cele maiaşe şi în alte societăți indigene din toată lumea, 
bătrânii duc mai departe tradiția de a se aduna în jurul focului, 
când e lună plină şi de a visa lumea pe care ar dori să o lase moș- 
tenire urmaşilor lor. În seara aceea, ei sosesc tăcuţi în cercul de 
visători, ştiind că, deşi ceea ce au ei de oferit e doar o mică piesă 
dintr-un puzzle mai mare, este important ca ei să apară cu iubire 
şi cu intenţie şi să participe la procesul de a visa. 

La nivelul conştiinţei şarpelui, ei ştiu că nu trebuie decât 
să stea lângă foc. La nivelul conştiinţei jaguarului, înțeleg că tre- 
buie să aducă cu ei iubirea şi curiozitatea. La nivelul conştiinţei 
păsării colibri, ei îşi oferă contribuţia, fără să ştie cum se potri- 
veşte ea în visul colectiv. La nivelul conştiinţei vulturului, ei văd 
tabloul mai mare în faţa ochilor şi înțeleg totalitatea visului, fără 
să fie în stare să-l exprime sau să-l definească. Se simt cufundați 
în iubire, conectaţi cu totul. Nu mai trăiesc experienţa „eu“, ci 
puterea şi minunea Spiritului - şi astfel, ei devin luna şi stelele, 
focul şi fumul, ceilalți şi ei înşişi, nimeni şi toți. Ei sunt visătorii şi 
visul cel sacru... şi asta este ceea ce îi doresc, fiecăruia dintre voi. 

